
PREFAȚA 


Reprezentări artistice — de cele mai multe oii — ale 
zbuciumatei vieţi sociale din irecut, legendele istorice al- 
cătuiesc un capitol atractiv al folclorului, la lectura căruia, 
omul contemporan încearcă sentimeile variate. Din toate 
acestea, însă, cîteva se constituie în chip insistent, și ele 
sînt: prețuirea pentru iscusința minții și vitejia brațului 
strămoșesc, care s-au agitat întru apărarea gliei şi fiinţei 
naţionale, pentru încoronarea dreptăţii, pentru strădania 
de a croi temelia poporului şi țării României. 

Fapte literare vii, legendele folclorice — ca toate mate- 
rialele creației populare — au ajuns să poarte semnele 
distinctive ale epocilor prin care au trecut, ale timpului în 
care au fost culese. De aceea, dacă unele din ele nu au 
vreo hotărnicire în vreme — fiind, într-un fel, croite ca 
toate referirile care încep cu „a fost odată“ —, altele prind 
contur definitivat în limitele unei istorii aproape precis 
măsurate. Predarea noţiunilor de istorie a patriei în şcolile 
de culiură generală, de la înființarea lor din veacul trecut, 
a contribuit substanţial la această definitivare. 

Legendarul acestor creaţii populare este variabil prin 
însăși structura sa: de la imaginea fără chenar pe scara 
timpului şi spaţiului, proiectată nebulos în felul obișnuit 
al milului, pînă la imaginea care nu mai poate sta inde- 

pendentă de coordonatele existenţei reale şi care prezintă 
doar lumina colorată a legendarului. Sînt chiar unele 
cazuri cînd nici această tentă n-a mai avut forţă să apară, 
mai ales atunci cînd relaţia privește fapte şi eroi din ime- 
diata apropiere a zilelor noastre, totul prezentîndu-ni-se 
ca o fidelă relatare a neobișnuitului care include virtual 
legenda. În aceste cazuri, considerînd că avem de a face 
cu legende foarte tinere — chiar dacă în chip curent, unii 
le numesc „tradiții“ sau „amintiri“ istorice —, nu ar fi 
potrivit, credem noi, să evităm observarea lor stăruitoare. 

Numai astfel înțelegînd legenda istorică, peste cadrul 
construit de definițiile date curent speciei — definiţii care 
pot fi exacte, avînd în vedere o anumită realitate cerce- 
tată —, potrivit cărora legenda este o povestire explicativă 
a unui fapt sau fenomen social, natural etc., definiţii de 
care — altfel spus — ne îndepărtăm doar aparent întru- 
cît în esenţă eroii legendei istorice sint supradimensionaţi 
tocmai pentru a putea convinge în legătură cu marile lor 
calități, putem dispune de tot ceea ce dă suma legendei 
istorice românești. Preveniţi prin aceasta asupra sensului 
pe care îl dăm noţiunii de legendă, cititorii — sperăm — 
vor găsi mai lesne calea ce să apropie punctele lor de 
vedere, cu ale noastre. 

Cu voie sau fără voie, asupra chestiunii relaţiei dintre 
legendă şi legendar va trebui să mai revenim în cursul 
acestor însemnări. Înainte de aceasta, însă, sînt cîteva 
laturi însemnate ale problemei legendei în cultura popu- 
lară românească și despre ele sînt utile unele precizări. 

Un loc deosebit îl ocupă chestiunea raportului dintre 
adevăr și ficțiune, în acest gen de literatură. Aşadar, cît 
trebuie şi putem crede dintr-o legendă ? Are ea vreo legă- 
tură cu faptul real, or se prezintă desprinsă de acesta ? 
Poate folosi omului de ştiinţă învăţat să opereze cu date 
exacte ? Sau constituie mai curînd o referinţă sentimentală 
adăpostită după un strat gros narativ care pretextează 
obiectivitate ? 

Abordarea chestiunii raportului dintre legendă și reati- 
tate implică unele investigaţii în domeniul concepţiilor 
curentelor folcloristice care au mizat mult pe caracterul 
documentar al creaţiei populare, cum au fost: roman- 
tismul şi tradiţionalismul. În aceeaşi măsură sînt necesare 
şi unele consideraţii în legătură cu metodologia cîtorva 
şcoli folcloristice, ca cea istorică și arheologică, în acti- 
vitatea cărora era înscrisă tocmai dezvăluirea acestor 
valori ale creaţiei populare. i 

Romanticii au considerat folclorul drept un document in- 
contestabil despre trecutul popoarelor şi, în acest sens, au 
vrut să-i smulgă cu orice preţ, mărturisiri, chiar atunci 
cînd el nu le putea face, chestionîndu-l după metode care 
să aducă răspunsul dorit, sugerîndu-i soluţii de care el 
mu mai dispunea sau de care nu dispusese vreodată. De 
aceea, romanticii rămîn în istoria folcloristicii printre 
marii improvizatori — ai eposului mai cu seamă —, califi- 
cativ care încearcă să ascundă cu eleganţă pe cel care ar 
fi mai potrivit dar sună mai acuzator : falsificatori. Pro- 
cesul pe care generaţiile posterioare l-au deschis repre- 
zentanţilor romantismului în folcloristică, în istoria culturii 
fiecârui popor, deşi cunoaște acuzaţi siguri, este un proces 
pe care noile. generaţii de cercetători l-au adresat generații- 
lor anterioare. El se susține numai folcloristic, nu și cu 
argumente cultural-politice, pentru că toţi cei care au cre- 
zut că descoperă în folclor un incontestabil document isto- 
ric, au făcut-o din elan patriotic, pentru a servi interesele 
naţionale într-o anumită epocă de dezvoltare .social-eco- 
nomică, Latinismul lui Alecsandri în metodologia: folclo- 
ristică este o atitudine politică necesară în concertul rela- 
țiilor interstatale europene, la jumătatea veacului al 
XIX-lea, chiar dacă ulterior el nu-și mai justifică utili- 
tatea. 

Nu toţi cei care s-au ocupat de folclor au înţeles, atunci 
cînd a fost cazul, că anumite concepţii şi metode trebuie 

să fie depăşite, că ele devin inoperante în condiţii social- 
culturale mai noi. 

De aceea, implicațiile romantismului şi istorismului în 
tratarea fondului de legendă istorică folclorică românească. 
au fost vii încă multă vreme. Folcloriștii amatori din pri- 
mele decenii ale veacului nostru (S. Fl. Marian, C. Rădu- 


lescu-Codin, Șt. Șt. Tuţescu, P. Danilescu ș.a.) erau oa- 
meni fără o atitudine teoretică proprie, și — în general — 


fără o atitudine teoretică închegată, acceptind punctele 
de vedere cu care întîmplător veniseră în contact, pe baza 
autorităţii numelui celui care le susţinuse. De aceea, cule- 
gerile lor sînt susceptibile de îndreptări aduse în spiritul 
practicilor pe care le mai întîlniseră în atitea rînduri. 
încît, chiar dacă o colecţie de legende folclorice istorice a 
apărut la 1913, ea nu poate fi ruptă de spiritul culege- 
rilor din a doua jumătate a veacului al XIX-lea; chiar 
dacă în cîmpul dezvoltării generale a tcoriei despre creația 
populară la români, romantismul şi tradiţionalismul erau 
acum atitudini învechite, rodul lor putea fi încă cules pe 
ovoarele muncite cu rîvnă multă şi pricepere — adesea — 
puțină. 

În aceste condiţii generale de alcătuire à culegerilor 
folclorice, este de înțeles pentru ce problema raportului 
dintre legendă și realitate apare ca destul de complicală, 
datorită dependenței sale. 

Identificarea amănuntului istoric, chiar atunci cind se 
poate realiza, din pricinile arătate rămîne neconvingătoare. 
Descendenţa romanică a eroilor din cîntecele bătrineşii 
publicate de Alecsandri, caracterele geto-dacice ale colin- 
delor la care se referă adesea Nicolae Densusianu, sînt 
necontrolabile şi îndoielnice, cîlă vreme amintirea unor 
fapte de viață ar fi trebuit să se păstreze milenii. Dar 
dacă în cazul acestor atitudini îndoiala noastră apare sus- 
ținut, cu atît mai mult îşi face ea loc, alunci cînd identi- 
ficarea se face nelalentat, total împotriva firii lucrurilor, 
ca la Gh. Asachi, care în Dochia o vedea pe Dacia. 

Incît, singura atitudine indicată rămîne cea pe carce, cu 
clarviziunea-i caracterislică, gînditorul deosebit care a 
fost N. Bălcescu, o enunta încă la 1844, în legătură cu va- 
loarea general-documentară a folclorului istoric. Bălcescu 
aștepta de la legende şi tradiţii, cum era şi potrivit, numai 
dezvăluirea „simţimintelor“ epocilor de mai înainte. şi 
nicidecum dezvăluirea amănuntului pe care nici istoricul 
contemporan nu-l poate procura în forma cea mai 
potrivită. Toale aprecierile ulterioare au atestat limpe- 
zimea acestei judecăţi şi oamenii de bună-credinţă au în- 
cetat demult să mai caute în creaţia folclorică tablouri 
ale faptelor și eroilor de acum multe veacuri, pe care să 
nu se îi așternut cute de uitare. 

S-au făcut unele aprecieri potrivit cărora ar acţiona în 
folclor, anumite legi care nu permit păstrarea amănuntului 
decît cel mult trei-patru veacuri. Alţii s-au opus acestor 
puncte de vedere şi au susţinut limite deosebite. Dar ni 
se pare nepotrivit să se creadă că „memoria“ populară 
tratează la fel toate faptele de viaţă. Ea poate păstra ceea 
ce îi este scump, cîtă vreme simie acest lucru, după cum 
poate uita îndată tot ceea ce i se pare lipsit de interes. 

Sute de domnitori au stat pe ironurile Moldovei şi Țării 
Româneşti. Dar din aceştia numai cîțiva au rămas în 
amintirea celor mulți : vitejii, iubitorii de dreptate, oame- 
nii cu suflet mare, blinzi şi înţelegători ai nevoilor mul- 
țimii. Ceilalţi au fost daţi uitării, ca toate necazurile obiş- 
nuile. Dacă am socoli — pe baza materialelor din această 
antologie — volumul acordat lui Ștefan-vodă şi lui Cuza- 
vodă, am vedea că el întrece cu mult iol ceea ce s-a mai 
putut păstra despre alte cîleva zeci de domnitori luaţi 
împreună. Această stare de fapi nu este consecinţa unui 
capriciu, ci rezultatul așezării îndelungi în cumpăna ju- 
detăţii cu care poporul a obișnuil să-și măsoare fiii. 

Vitejia vreunuia din domnitori (cazul lui Mihai-vodă) nu 
a âjuns peniru a-i pulea croi acestuia loc prea însemnat 
în tradiţie. Mai era nevoie de bunătate, de apropiere caldă 

faţă de oştenii-ţărani. De aceea, Mihai-vodă — deși cu o 
existență mai recentă decît Ştefan-vodă — rămine mult în 
umbra lui. 'Țărânii pe care i-a legat de glie i-au recunoscut 
ce era de recunoscut şi n-au putut să-i treacă cu vederea 
marile greșeli de politică internă. 

încît, ni se pare că legea pe care unii au vrut s-o scoată 
în legătură cu capacitatea reală a „memoriei“ maselor 
populare creatoare de folclor, nu se determină cu cifre, 
ci cu sentimente trainice care — atunci cînd este cazul — 
înfruntă eu mult limitele „admise“. De aceea, legenda is- 
torică a unui popor înseamnă aplicarea selecţiei faptelor 
și eroilor de către el însuși, considerarea cea mai atentă 
și mai judicioasă a valorilor, considerare la care cercetă- 
torul de bibliotecă nu poate ajunge cu aceeaşi precizie și 
în aceeași măsură. Iată de ce, o antologie mai temeinică 
decît aceasta, care să cuprindă toată legenda folclorică 
istorică românească, cu toate variantele pe care le are, 
„ar putea însemna un indice al poporului, despre el însuşi. 

în acest fel, chestiunea raportului dintre legendă şi ade- 
văr capătă singura înţelegere potrivită. 

Dacă aceasta este situaţia obişnuită a reflectării ade- 
vărului general în legendă, unele chestiuni deosebite se 
pun în legătură cu pronunţarea adevărului anumit, legat 
de fapte şi eroi care au propria lor particularitate. Aproape 
totdeauna, acest fel de adevăruri apare subordonat ade- 
vărurilor generale. Amănuntul poate fi ignorat sau in- 
ventat, în scopul slujirii mai depline a ideii generale care 
urmează să fie subliniată prin el. 

Cîteva momente spicuite din materialele pe care le avem 
la îndemînă, susţin această concluzie. 

Dragos-vodă, în legătură cu existenţa căruia au fost ex- 
primate atîtea îndoieli, spune legenda (Dragoș-vodă), a 
fost aflat într-un mormiînt, la o biserică, fiind acolo înscris 
numele său. Ştefan-vodă era înzestrat cu însușiri supra- 
naturale, încît și calul pe care îl avea a trăit multă vreme 
după aceea, năzdrăvan fiind, „dacă nu cumva mai trăieşte 

şi astăzi“. În aceste cazuri se procedează la invocarea 
amănuntului care trebuie să împlinească mai bine o anu- 
mită atmosferă. 

În povestirea-legendă Ficioru spătarului, numele boieru- 
lui care s-a păcălit salvind de la înec copilul unui om 
din sat, crezîndu-l fecior al boierului din partea locului, 
nu mai are nici o însemnătate, cîţă vreme sensul moralei 
şi convenienţei de clasă este îndeajuns subliniat. 

Tot așa, în legenda Ștefan cel Mare şi porcariu, nu mai 
interesează care porcar anume a ajuns episcop, sau despre 
ce episcop este vorba, ci numai sensul preţuirii de care se 
bucura în fața domnitorului istețimea omului din popor. 

Sînt unele situaţii cînd amănuntul, care ar vrea să fie 
un adevăr particular, își pierde caracterul de singulari- 
tate, fiind întîlnit peste tot unde poate ajuta. la ceva, în 
construcţia epică, devenind un adevărat laitmotiv. Așa, 
procedeul potcovirii cailor cu potcoavele întoarse, pentru 
a-i deruta pe urmăritori, poate fi întîlnit şi în tradiţiile 
despre Negru-vodă, ca și în cele despre Vlad-Țepeș, Ştefan 
cel Mare şi Mihai Viteazul ; tot așa cum zăgăzuirea apelor 
pentru a spăla cu șuvoaiele lor văile pline de năvălitori 
ar fi fost folosită şi de Radu Negru și de Mihai Viteazul ; 
cum retezarea copacilor pînă la a fi gata să se prăvă- 
lească peste dușmani ar fi fost cauza unor victorii ale 
maramureşenilor asupra tătarilor, ale moldovenilor asu- 
pra polonilor şi turcilor etc. Această migraţie a amănuntu- 
lui, laitmotiv de la:un episod la altul și de la un erou 
la altul, probează încă o dată caracterul subordonat al 
adevărului particular din plăsmuirile legendare. 

încît, acest aspect al problemei discutate se dovedeşte a 
fi de mai puţină însemnătate și a avea o mai redusă in- 
dependenţă. 

În esenţa lor, atit aspectele generale cît și cele parti- 
culare ale adevărului, concură la definirea a ceea ce nu- 
mim în mod curent: legendar, complețindu-se reciproc, 

determinîndu-se, emulindu-se, dînd pagini de istorie în 
imagini artistice, creînd o literalură specifică, 

O particularitate a reflectării adevărului în creaţia popu- 
lară legendară este şi aceea dată de impreciziunea pre- 
zentării noţiunilor de timp și spaţiu. În cazul primei cale- 
gorii, s-ar părea că ca nici nu este concepută în limite 
determinate. Nicăieri şi niciodată. în tradiţiile folclorice 
nu se pol afla mai multe indicaţii privind o anumită 
"perioadă decit, că este vorba de epoca în care a trăit cutare 
sau cutare domnitor. Cind anume a trăit acesta, în care 
veac, în care deceniu sau în care an, referințele lipsesc cu 
desăvirşire, De aceea, dacă există totuși posibilitatea de a 
distinge anumite etape în cadrul legendelor, ele se ba- 
zeară pe fisurile luminoase ale marilor personalităţi în 
funcţie de care epocile sînt despărțite înire ele. Vom întilni 
așadar, consideraţii vagi ca: „înainte de Ștefan-vodă“, 
„în iimpul acestuia“ sau „de la el încoace“. Pe bună drep- 
tate, unii cercetători au observat că folclorul practică o 
apreciere calitativă şi nu cantitativă a timpului. Nici un 
` alt fel de măsurare a vremii nu poate fi recunoscut — mai 
ales — în cadrul legendei autentice folclorice. Orice refe- 
riri care spun mai mult decît alît sînt de origine Gărtură- 
rească și iîrzie, | 

Această reflectare particulară a noţiunii de timp în 
cadrul legendei populare se explică prin faptul că, specie 
a epicii folclorice, legenda întrunește aceleași trăsături ca 
și celelalte specii surori, asemănîndu-se basmului cu care 
în mulle privinţe — lucru pe care îl vom mai vedea 
— stă atit de aproape. 

În general vorbind, legenda nu cunoaște decît un singur 
timp și acela este trecutul care poate fi mai apropiat sau 
mai depărtat. 

O anumilă relativitate apare și în cazul reflectării noţiu- 
nii de spaţiu. Cadrul desfăşurării acţiunilor, chiar dacă 
esle oferit cu detalii care fac posibilă localizarea, diferă 
de la o variantă la alta și este susținut cu aceeași tărie, 

de unde se poate deduce că unul şi același fapt s-a petrecut 
în același timp, în mai multe locuri. Dar tocmai în aceasfă 
mulliplicare a unci singure posibilități reale, aflăm rela- 
tivitatea oglindirii spaţiului în legendă, care apare ca un 
procedeu ce ţine de psihologia creaţiei, pentru sublinierea 
adevărului gencral. 

O altă chestiune deosebil de însemnată este aceea a rą- 
portului dintre legendă (ca specie folclorică) şi celelalte 
specii ale literaturii noastre populare. Este vorba de felul 
în care diversele compartimente ale folclorului literar se 
condiționează reciproc. Prin forţa lucrurilor, fiind o crea- 
jie epică în proză, legenda stă în strinsă legătură cu 
celelaite specii de substanţă similară. . 

Sint numeroase situațiile cînd basmul, prin unele din 
elementele sale, poate fi recunoscut parțial şi în legenda 
istorică. Fără a fi vorba de reproducerea fidelă a unọr 
tipuri de acțiuni caracteristice basmului, se întîmplă și în 
legende ca eroii să reuşească abia la cea de a treia încer- 
care. Din ei, atunci cînd fraţii sînt în număr de trei, cel 
mai înzestrat este mezinul (în antologia noastră, să se 
vadă în acest sens, materialul: „Românaș“), tot așa cum 
— uneori — și fetele de împărat apar în acelaşi număr, 
una singură fiind în stare să aducă „apă moartă și apă 
vie, de la riul lui Iordan“, feciorul menit să ajungă domn 
(vezi materialul ; Negru-vodă) slie să alcagă și să crească 
dintr-o herghelie un minz care atunci cînd va deveni cal 
va putea să zboare dimpreună cu stăpinul. Eroii legende- 
lor au adesea trăsăturile Feţi-frumoșilor, peniru că: Şte- 
fan-vodă, „la 15 ani a ucis un urs, fără să aibă ceva în 
mână“ (Ștefan cel Mare și Sfint); Pintea haiducul tot 
timpul „o umblet cu piatra morii-e baltag, de-a umăr“ (Tot 
despre Pintea); viteazul Pavel Chinczu „ridica butoiul cu 
apă şi bea din el ca dintr-un pahar“, iar odată „a jucat 
bătuta ţinînd cite un ture în dinți, Subsuoară și într-o 
mână“ etc. Pe încetul, toate aceste plăsmuiri fantastice se 
subțiază, eroii de felul celor de mai sus fiind anulaţi, fie 

şi în existența lor imaginată, de elemente ale culturii şi 
civilizaţiei care au corijat și schimbat dimensiunile şi 
esenţa plăsmuirilor umane. Novac, atunci cînd „au ieșit 
pe lume: pușca, praful de pușcă și gheata... ce-a zis... Pînă 
acum mi-a fost vitejia. De-acu înainte însă, poate orice 
om, oricit de- nimic ar fi, să mă curețe de pe pămînt, fără 
să dau piept cu el... Ca să nu mă poată răpune orice nătă- 
fleaţă, mai bine mă omor singur !“ 

În baza celor remarcate deja, relaţia basm-legendă, pen- 
tru creaţiile care sînt mai vechi, apare în chip evident. Ea 
<apătă mai multă subliniere în cazurile particulare cînd 
purtătorii de legendă sînt și buni purtători de basm, mij- 
loacele artistice folosite în expunerea ambelor feluri de 
creaţii, fiind similare. Atunci, ţărănizarea personajelor, 
indiferent de faptul că vor fi stînd pe trepte mai înalte 
ale ierarhiei sociale (în cazul românesc : boierești sau dom- 
neșşti). este procedeu divers. Presărarea textelor cu formule 
caracteristice basmului (introductive, mediane — mai ales 
— şi finale), ca și colorarea lor cu fragmente recitate şi 
cîntate, apropie și mai mult cele două specii. 

Înrudirea imediat apropiată se petrece între legendă și 
baladă. Uneori ea este atît de directă încît manualele șco- 
lare curente vorbesc chiar despre faptul că legenda ar fi o 
specie epică în versuri,  exemplificind aceasta cu cele 
citeva balade legendare istorice: Meşterul Manole, Radu 
Calomfirescu ş. a. în fapt, în toate aceste cazuri identifi- 
căm interesante treceri ale unor motive de legendă, în 
epica versificată ; tot așa cum unele motive de baladă, 
deosebit de bogate în elemente legendare, evadează în li- 
berul cîmp al prozei folclorice. În mod obișnuit, cititorii 
materialelor folclorice concep ca fiind posibilă identifi- 
carea numai în forme versificate a motivelor: căsătoria 
nelegiuită dintre frate şi soră (Soarele şi luna); lupta din- 
tre voinic şi balaurul purtător de muscă înveninată (Iovan 
lorgovan) ; înfruntarea dintre oștile turcești şi gerurile 
răsăritene (Marcoș Pașa şi Crivățul) ; nevoia sacrificiului 

uman care să asigure trăinicia creaţiei (Meşterul Manole) ; 
recunoaşterea de către domn a fratelui pierdut încă din 
copilărie (Mircea Ciobănașul) etc. În viaţa faptelor. folclo- 
rice, lucrurile stau altfel — aşa cum probează și textele 
antologiei de față —, din numeroase cauze, textele unor 
„balade descompunîndu-se în proză, pe care, din lipsă de 
motive, n-am putea-o aprecia ca fiind o formă degradată 
a operelor respective. Este aici, printre altele, un intere- 
sant fenomen de atracţie din partea unor forme generale 
și curente de existenţă a unor creaţii de un anumit fel, 
față de unele puţine şi asemănătoare prin conţinut, dar 
diferite ca formă ; tot aşa cum mai poate fi aici şi ma- 
nifestarea cea mai evidentă a legii consumului minim de 
efort al memoriei. 

Cele mai numeroase situaţii pun legenda alături de po- 
veste, istorioară, povestire. Nevoia de concret, resimţită 
în determinarea istorico-geografică a faptelor narate, cere 
localizări permanente. Se produce în acest caz ancorarea 
variată a unuia și aceluiași motiv, în nenumărate împreju- 
rări asemănătoare și totuși diferite. (Mărturisirile legen- 
delor toponimice sînt incontestabile. Baba Dochia, de pildă, 
ar fi trebuit să existe şi să se pietrifice de nenumărate ori, 
numai în Carpaţii românești, dacă ar fi să dăm crezare 
variantelor cunoscute.) 

În cazul înrudirii cu aceste specii, legenda se prezintă 
depărtată de postamentul fantastic pe care se sprijină de 
obicei. Miezul său este realist, numai dimensiunile eroilor 
şi faptelor rămîn să poarie semnul fantasticului, ca niște 
enorme umbre ale unor reale existenţe. Cine vrea are în- 
găduinţa să ignore tot ce creşte din imaginaţia creatorului 
care a plecat de la adevăr şi să-l considere numai pe 
acesta, În istorioară, poveste şi povestire, legendarul e 
simplă convenţie artistică, lucru de care însuşi povesti- 
torul pare conștient. Este aici faza mai tînără a fantasti- 
cului care din funcție explicativă ajunge să împlinească 
doar o funcţie etico-estetică. 


Adosea, și acolo unde la prima vedere întîlnim doar o 
relatare realistă a unor fapte așa cum s-au petrecut ele, 
transpar rezonanţe ale unor vremuri cu adevărat legen- 
dare, dar a căror esenţă mitologică a fost erodată de rutina 
cotidianului a toate impunător. Scena tirgului de scule, 
la care Negru-vodă ar fi recurs pentru a procura neveste 
oștenilor săi este ecoul, astăzi insens, al unor moravuri 
altădată cunoscute curent. (Negru-vodă) i 

Alteori, considerația aparent insignifjiantă ascunde 
adevăruri de mare importanță cîndva, uitate astăzi, îniru- 
cit reținerea lor este inutilă. Așa stau lucrurile în cazul 
transparentelor referiri la „teutoni“, cum i-am numi noi, 
care ar fi pus temeliile cetăţii Neamţului (Cetatea Neam- 
țului), ori al relerivilos la strădaniile lui Negru-vodă (poate 
Litovoi sau Senesluu) (Comoara lui Negru-vodă) şi cele ale 
doamnei lui Sas-vodă (Doamna lui Sas-vodă şi Sas-vodă), 
pentru a zidi biserici în legea celor de dincolo de munţi. Se 
întîmplă adesea ca vălul de uitare de care spuneam, 
să fi fost scormonit de pana cărturarului culegător de 
legendă. 

Cum am mai spus însă, toaie referirile amintite au in- 
contestabilă relație cu legenda, or măcar cu legendarul. 

Dispersat în nenumărate forme posibile, legendarul apare 


și ca mod de tratare a realității, putînd fi distins în cele 
mai neaşteptate situații, atașat speciilor care au caractere 
toial deosebite. Astfel, un anumit gen de legendar regăsim 
pînă şi în snoave ; fără a ne referi numai la eroi sau perso- 
naje cumulative, de genul autohtonilor Păcală şi Tîndală, 
ci avînd în vedere motive sau tipuri de motive călătoare 
între inșii și epocile însușite. Însăşi ideea de variantă, în 
folclor are un subtext de legendă, din moment ce constă 
în a fabula, a invenia, plecind de la anumite date iniţiale. 
Explicind foarte adesea proverbe, zicători, și snoave — 
potriviti definiţiei legendei — nu sînt decit „legende“ ale 
acestora, întărindu-se și în acest chip, relația urmărită. 


XVI 


Privită deci în permanentele şi complexele sale rapor- 
turi cu celelalte specii ale creaţiei populare, legenda nu 
apare ca un capitol deosebit de individualizat al folcloru- 
lui. noslru, cu toate că poate fi vorba de citeva trăsături 
distincte asupra cărora vom vorbi mai încolo. 

Pentru o mai corespunzătoare interpretare a legendei 
este nevoie de cunoașterea cit mai adinciiă a tuturor ma- 
terialclor prin care se exprimă. Ca întotdeauna în cazul 
prozei folclorice, antologiile mai vechi — şi într-o oare- 
care măsură și cele mai noi — nu separă prea net speciile 
epicii folclorice în proză, între ele. Şi aceasta, deoarece, 
așa cum am putut vedea din prezentarea întrepătrunde- 
rilor care le caracterizează, ele ru există în realitate, în 
forme pure. Cine are de gînd să se documenteze asupra 
uneia dintre ele trebuie så treacă cu atenţie prin toate şi 
să desprindă cu grijă iot ceea ce îl poate interesa. Mai ales, 
colecţiile amatorilor despre care am mai vorbit abia iz- 
butesc să facă diferenţiere între basm și celelalte specii. 
Unii dintre cei care s-au interesat de legendă, cînd au 
publicat-o, și-au subordonat eforturile unor scopuri despre 
care nu putem să nu amintim, mai ales dacă s-au ocupat 
de legenda istorică. 

Popularizarea creaţiilor folclorice în rîndurile tineretu- 
lui scolar a preocupat și mai înainte, însă potrivit unor 
rînduieli alc vremii ; legenda trebuia exploatată în anu- 
mite direcţii, trebuia făcută să vorbească într-un sens anu- 
mit. Domnitorii care au fost iubiți de masele populare 
pentru spiritul de dreptate care îi guverna în toate faptele 
întreprinse, era mai bine să apară ca niște viteji fanatici, 
patrioți de pe poziţiile patriotismului vremurilor moderne. 
Ei trebuiau să apară ca nişte aprigi luptători împotriva 
„liftelor străine“, să fie gata de sacrificiu fără altă rațiune 
decit cea a sîngelui pe care îl purtau, să fie separați de 
sensul social pe care l-au avut întoldeauna. De aceea, au 
fost unii (N. Drosu) care au fabricat legende despre roma- 
nitatea conştientă și voită a poporului, plăsmuind pe seama 

bucuriei cu care cuceritorii romani ar fi fost întîmpinaţi 
de populaţia dacă. Alţii au preferat să procedeze la o 
publicare selectivă a legendelor istorice (M. Steureanu), 
trecînd cu repeziciune peste reprezentativa figură a lui 
Cuza-vodă şi închipuind povestiri adulatoare la adresa 
monarhiei habsburgice. La unii s-a manifestat însă mai 
mult bun-simţ (N, P. Boerescu, D. Birzotescu și G. C. Miel- 
cescu), preferînd doar să tacă în legătură cu perioadele mai 
noi decît anul răscoalei de la 1821. 

în mod firesc, neautorizate de sentimentele mulţimii, ` 
aceste încercări ar fi trebuit să rămînă fără rezultate con- 
crete asupra dezvoltării legendei istorice. Puterea lor de 
influenţă însă, reprezentînd rezervorul permanent din 
care manualele şcolare extrăgeau materialele ilustrative, 
n-a fost de loc mică. Atunci cînd nu s-au impus prin ceea 
ce publicau, s-au impus indirect prin modul cum publi- 
cau, învățătorii şi alte categorii de intelectuali din lumea 
satului care se ocupau cu strîngerea folclorului, luîndu-le 
-- nemărturisit — ca exemplu. 

Este bine să amintim însă și de încercările meritorii pe 
care unii pedagogi le-au făcut, .extrăgînd legendele din 
cronici (N. Grigoraşi, M. Popescu şi mai cu seamă 
N. Iorga) şi oferindu-le circulaţiei, pe măsura însemnătăţii 
lor reale. 

Gustul pentru legenda istorică este manifestat în chip: 
deosebit de scriitorii şi poeţii mai însemnați care au intuit 
prețuirea ce era oferită de masele cititoare unor opere cu 
astfel de teme. De la generaţia paşoptistă (prin Asachi, 
Alecsandri, Russo, Bolintineanu) şi pînă la contemporani 
(prin Mihail Sadoveanu), legenda a stat la baza unor poeme 
şi naraţiuni valoroase. Plecate din legenda istorică folclo- 
rică, toate aceste opere s-au întors de fapt în legenda is- 
torică folclorică, întreţinînd-o, dîndu-i viaţă, reanimînd-o 
pe căi care, cu toată artificialitatea lor, au condus în di- 
recţia unor rezuitate foarte practice, 

Așa se face că, prin cercurile largi de oameni cărora 
se adresau, legendele folclorice istorice au ajuns să ocupe 
un loc larg în cîmpul literelor naţionale, un loc care com- 
plică întrucîtva posibilităţile de studiu al acestui gen de 
literatură. 

Din acest tablou al răspîndirii legendelor şi legendaru- 
lui, este de reţinut faptul că mijloacele de circulaţie de 
care poate fi vorba atunci cînd urmărim literatura de acest 
gen arată înfățișări deosebite de cele tradiţionale. Orali- 
tatea nu constituie o manifestare legică a existenţei legen- 
dei istorice, mai cu seamă în realitatea culturală a ulti- 
mului veac, manuscrisul (mai de mult) şi tipăritara (mai 
de curînd) servind deopotrivă procesul de păstrare și ve- 
hiculare. Consecințele acestor stări particulare sînt nume- 
roase şi dau speciei trăsături care o prezintă deosebit în 
raport cu alte creaţii din folclorul literar. 

în primul rînd, este vorba de o abundență neologistică, 


potrivită bagajului lingvistic al colportorului, care, uneori, 
diferă vădit de purtătorul de folclor tradiţional. (Să se 


observe, mai ales, legendele istorice culese şi publicate de 
lon Pop Reteganul şi Simion Florea Marian !) În al doilea 
rind, există la unii culegători tendința căreia noi i-am 
spune spre epopee, adică de a închega unitar mai multe 
tradiţii legate de acelaşi erou sau de acelaşi eveniment, 
tradiţii care în mod obişnuit comportă individualitate. 
(Excelează, în acest sens, S. T. Kirileanu şi S. Fl. Marian.) 
in sfirşit, mai este de remarcat ritmul precipitat al acţiunii, 
cînd ea există, numit în mod curent „bolintinian“, pe care 
— lipsiţi de tehnica naraţiunii tradiţionale, plină de în- 
florituri, nu fără farmecul lor însă — purtătorii și culegă- 
torii moderni şi contemporani l-au adoptat fără reţinere. 
(În esenţă, originea ritmului bolintinian este tot folclorică, 
dar descinde mai curînd din basm decît din legendă, pen- 
tru că, în basm, timpul și spaţiul prezintă formele cele 
mai deosebite, despre care am vorbit şi în altă parte.) 

Aşa că diversitatea condiţiilor păstrării şi dezvoltării 
legendelor istorice folclorice explică varietatea structurală 
a materialelor acestei antologii şi apare ca o consecinţă 
obiectivă a unor realităţi solid întocmite. 

Din multe puncte de vedere, acest capilol al legendei, 
legenda istorică, este mai complicat decît celelalte capitole 
despre care mai poate fi vorba :.religioase, zoologice, bota- 
nice, toponimice chiar. Acolo, materialele sînt cam de 
aceeași vîrstă şi nu aduc în fața cercetătorului chestiuni 
atît de multe și deosebite. Totodată, nefiind măcar vorba 
de pretinsa autenticitate a legendei istorice, aproape totul 
este îngăduit, fără ca cineva să poată ridica vreo nedu- 
merire. Fantezia tronează acolo nestingerită, iar caracte- 
rul autohton al elementelor componente nu este de loc 
obligatoriu, universalitatea lor fiind aproape o condiție. De 
pildă, atît de plina de poezie legendă indiană despre crea- 
rea femeii, întilnită şi în Jawaharlal Nehru (Descoperirea 
Indici, București, 1956, pp. 108—109). pe care nu ne pulem 
reține să o reproducem integral, mai ales că exemplul său 
este aici și folositor: „La început, cînd Tvaştri (creatorul 
divin) se apucă să creeze femeia, își dădu seama că folo- 
sise toate materialele pentru crearea bărbatului şi că nu-i 
mai rămăseseră materiale consistente. După ce se gindi 
puțin, procedă astfel: luă rotunjimea lunii şi sinuozită- 
țile plantelor agățătoare, tenacitatea circeilor volburii și 
tremurul frunzelor ierbii, mlădierea trestiei și farmecul 
florii, ușurința frunzelor și forma trompei elefantulaii, 
privirea căprioarei și coeziunea roiului de albine, bucuria 
zglobie a razelor soarelui, plînsul norilor şi nestatornicia 
vîntului, timiditatea iepurelui şi înfumurarea păunului, 
moliciunea penelor papagalului şi duritatea diamantului, 
dulceața mierii şi cruzimea tigrului, căldura focului și 
răceala zăpezii, zarva gaiței şi gînguritul porumbelului, 
perfidia cocorului şi fidelitatea raţei sălbatice şi, ameste- 
cînd toate acestea, creă femeia şi i-o dărui bărbatului“, 
prezintă — am zice — inexplicabile paralele, pe meri- 

diane atît de depărtate, replici corespondente întilnite 
chiar şi în oraţia de nuntă pe care Dimitrie Cantemir a 
publică în Descrierea Moldovei, în pasajul care fmagi- 
nează frumuseţea mirvsci spune: „era cu părul de 
aur, cui ochii de vuliur, cu dinţii ca un şirag de nărgări- 
tare, cu buzele mai roşii decit cireşile, cu mijlocul ca 
de leoaică, cu pieptul de giscă, cu gitul de lebădă, cu dege- 
tele mai moi ca ceara, iar la față mui strălucitoare de- 
cit soarele și luna“. 

În legendele istorice numai cînd apar elemente anecdo- 
tice se iveşte posibilitatea identificării unor episoade de 
circulaţie universală, Altminteri, sîimburele de adevăr de 
la care trebuie să se plece germinează numai atit cît per- 
mit limitele statornicite de convenţii care n-au fost nicăieri 
scrise sau formulate, dar care sînt pretutindeni respectate, 
practicate. Doar atunci cînd sensul eroilor însusiţi de anu- 
mile trăsături este în linii mari același, elementele por- 
trelistice (morale) care au servit la realizarea unui perso- 
naj al cărui renume scade trec pe seama altui personaj 
care se află în plină înflorire legendară. Dar acest feno- 
men are loc în cadrul folclorului naţional, date fiind condi- 
tiile istorice concrete care dau un anumit conţinut idea- 
lului social-artislic. Doar comunitatea parţială de istorie 
a unor popoare deosebile poate favoriza temporar îm- 
prumuturi parțiale. de legendă istorică, fapt confirmat de 
încercările folcloristice comparatiste balcanice, din care— 
pentru situaţia literaturii folclorice româneşti — apar frec- 
vente trăsături comune ale eposului. 

Prin valoarea lor etică şi estetică, legendele justifică 
interesul care le este acordat, cu atît mai mult legendele 
patriolice al căror sens naţional este deosebit de subliniat. 
Relatările privind trecutul poporului nostru, așa cum sînt 
ele făcute de operele istorice, au, fără îndoială, o însemnă- 
tate peste care nu se poate trece cu vederea. Totdeauna 
însă paginile de istorie, oricît de [rumos ar fi concepute, 
de oricît talent ar dispune cel care face acest lucru — 


XXI 


afară de cazul unic care se numeşte Bălcescu —, sînt tri- 
butare unui caracter arid de care nu se pot desprinde, 
prin forţa împrejurărilor. Istoria povestită de poporul în- 
suşi, în legendele sale naţionale, are căldura faptului trăit, 
faptului la «are naratorul a participat sufletește măcar. 
Studiile de istorie ni-l prezintă pe Ștefan cel Mare — pe 
bună dreptate — ca pe un iscusit militar, ca pe un mare 
strateg, ca pe un politician abil. Naraţiunile folclorice, 
avînd în vedere aceleaşi însușiri ale personajului respectiv, 
pun în prim-plan dragostea peniru pămîntul și locui- 
torii ţării a căror răspundere o purta, dragoste din care 
au izvorit toate trăsăturile pozitive de care poate fi vorba. 
Oştenii voievodului vedeau în el un sfătuitor încercat şi 
luminat, iar nu un comandant care știa să dea numai 
porunci. Poruncile lui Ştefan erau poruncile pe care, în 
numele celor mulţi, el era chemat să le dea. Și de aceea, 
războinicul neastimpărat este prezentat ca un om blajin, 
plin de omenie, vesel şi petrecăreţ, iubitor al tihnei în 
vreme de pace. Documentele vremii ni-l prezintă adesea 
pe Cuza-vodă, așa cum dictau și interesele celor care l-au 
izgonit de pe tron, în numele unor clase sociale nemul- 
tumite de politica pe care o ducea, ca pe un domn ambi- 
țios, petrecăreţ din cale-afară, chiar viciat, în timp ce 
autenticele relatări populare despre același domnitor trec 
peste unele elemente care ar putea să susțină cîte ceva 
din toate acestea, tralîndu-le potrivit locului adevărat 
pe care l-au ocupat în conturarea personalităţii eroului. 
Pentru cei mulţi, Cuza este luptătorul care s-a străduit 
să împartă pămînt cit mai mult celor care de veacuri 
l-au muncit, forța care a îndrăznit să smulgă vălul fals 
al smerenie! sub care se ascundeau hidoase figuri de 
clerici venali, omul care a urmărit să dea o altă întoc- 
mire ţării aservite unui grup de oameni pe care îi ura. 

De aceea, atitudinile faţă de istorie, așa cum ies ele în 
relief din folclor, sînt sentimentale, dar nu subiective, con- 
statare care ne îndreptățește să susţinem înalta valoare 

educativ-patriotică pe care legenda istorică folclorică ro- 
mânească o are pentru masele populare. 

în condiţiile cînd dezvoltarea social-economică aduce 
după sine o corespunzătoare dezvoltare a culturii, cînd 
folclorul tradiţional urmează să fie doar o parte conştient 
păstrată şi apreciată a culturii socialiste, publicarea unei 
antologii de legende istorice este echivalentă cu împli- 
nirea unei datorii către înaintașii care au împlinit toate 
faptele despre care este vorba și către contemporanii care 
ştiu să nu le uite şi să le preţuiască. 


VASILE ADASCALIȚEI 


NOTĂ ASUPRA EDIŢIEI 


Intocmirea unei antologii a legendei istorice se dove- 
deşte a fi necesară, mai ales în procesul educativ al tinere- 
lor generații. Această sarcină a revenit, după opinia noas- 
tră, folcloristului, deși în unele cazuri el se află constrâns 
să opereze și cu elemente care îi depășesc vizibil dome- 
niul. Pentru că, chiar dacă noțiunea de legendă este 
aproape inseparabil legată de folclor, se mai ivesc destule 
cazuri cînd geneza acesteia să se plaseze colateral, în me- 
dii sociale intelectuale care poartă alte trăsături distinctive 
decil cele neindoielnic creatoare de folclor. Din această 
cauză, întocmirea antologiei de față a trebuit să aibă in 
vedere realitatea arătată, cu preţul — uneori — depăşșirii, 
aparente măcar, a granițelor de incontestabilă esență fol- 
clorică, In cazurile cînd depăşirea remarcată s-a făcut, 
am găsit totdeauna certa justificare că, indiferent de sursă, 
legendele respective — prin circulația şi larga lor n1ăs- 
pindire — au căpătat caracterul folcloric care inițial ar 
fi putut fi pus la îndoială. Rostul mediilor livreşti în în- 
florirea literaturii folclorice istorice, din momentul răspin- 
dirii — la început timide, apoi masive — a cunoștințelor 
ştiinţifice, e un fapt care, indiferent dacă este sau nu 
acceptat, se impune efectiv. 

Sint unele situații cînd pentru determinarea celui care 
a scris şi publicat nentru prima dată o anumită legendă 

istorică s-ar fi putut face încursiuni încununate de succes. 
Preluarea ei potrivit legilor generale folclorice, rapida 
convertire la anonimat şi oralitate — şi de aici dobîndirea 
caracterului colectiv — determină lipsa de necesitate a 
acestor strădanii. 

Încît selectionarea materialului inclus în prezenta an- 
tologie, din punctul de vedere al datelor sale folclorice, 
s-a făcut prin prisma acestor principii. 

Dificultăţi deosebite a ridicat şi chestiunea definirii ctt 
mai concrete a națiunii de legendă. Dacă am fi optat pen- 
tru alegerea acelor materiale care din punctul de vedere al 
structurii lor literar-artistice, al structurii lor de gen, ar 
fi prezentat totdeauna însuşirile speciei pe care în mod 
obișnuit o numim legendă, din antologie ar fi lipsit nu- 
meroase piese. Este adevărat că adesea am acceptat chiar 
numai prezența legendarului, pentru ca să admitem folo- 
sirea materialului. Dar legendarul, lucru bine cunaseut, 
nu se constituie doar în specia literară la denumirea că- 
reia participă, ci invadează adesea nenumărate alte specii 
jalelorice, epice — mai ales. El le colorează substanţial, 
dîndu-le sens așa cum — în alte direcții — o fae şi alte 
procedee de tratare literară, așa cum şi alte moduri de 
reprezentare a realității ajung în zona mijloacelor de 
creaţie. 

Nu am făcut loc legendelor versificate care (în folclorul 
nostru) s-au constituit invariabil în balade sau cîntece 
bătrinești şi în cântece istorice, compartiment adesea stră- 
bătut şi evidențiat de sectorul editorial contemporan. Nu- 
mai atunci cînd motivele de baladă s-au cristalizat, din 
cauze pe care nu-i locul să le discutăm aici, în narațiunii 
cu caracter legendar, am socotit nimerit să le includem în 
volum, dacă răspundeau şi conținutului istoric urmărit. 

De aceea, titlul de legende istorice răspunde doar în ge- 
neral cuprinsului acestei antologii care — prir forța im- 
prejurărilor arătate — prezintă şi materiale ce s-ar putea 
enumera printre poveștii, istorioare, snoave etc, 

Bibliografia folosită, cum ușor se poate observa, este 
variată şi de factură diversă. Uneori, autorii aveau erer- 
cițial culegătorului de folclor care știe să pună pe hirtie 
ceea ce aude, fără să altereze nici conținutul, nici forma. 
Alteori, ei credeau că sînt datori să îndrepte ceea ce îi 
se părea denaturat de uitarea pe care timpul o aşterne 
în chip obișnuit şi o făceau fără nici o reținere. N-am cre- 
zut nimerit să mai intervenim şi noi, și, de aceea, cînd 
piesa era rară și însemnată, am folosit-o așa cum ne-a fost 
oferită, iar cînd se putea renunţa la ea, alte variante stîn- 
du-ne la îndemină, am făcut-o. În general am evitat pre- 
zentarea variantelor, acceptind numai cîteva care aduc 
deslușiri reale asupra procesului formării și transformărti 
motivelor de legendă folclorică. 3, 

Varietatea bibliografiei folosite explică lipsa de unitate 
stilistică a volumului, tot aşa cum varietatea mediilor $0- 
ciale investigate nuanţează vizibil legendarul din fiecare 
material prezentat, făcîndu-l să oscileze între mitul naiv 
chemat să explice, şi cel care nu face decit să poleiască 
portretul eroului preferat. 

Singurele intervenţii pe care ni le-am permis sînt cele 
dictate de normele ortografice în vigoare. Cind în ediţiile 
de bază lipseau titluri pentru unele dîn materialele publi- 
cate, am propus noi unele (înscrise în paranteze drepte). 

Am fi putut organiza materialul după criteriul geo- 
grafic (deși mențiunile în legătură cu locul și timpul 
culegerii, cu înformatorii folosiți, sînt rare şi nesubstan- 
tiale, potrivit unor practici pe care folcloristica amatoure 
de mai înainte nu le-a putut depăşi totdeauna). În acest 
fel am fi distins, în capitole separate, legendele fiecărei 
provincii istorice româneşti. Dar, plecînd de la ideea că 
peste împrejurările cunoscute care au separat atitea 
veacuri fiii unuia şi aceluiaşi popor trebuie astăzi să tre- 
cem, am acceptat criteriul grupării pe teme în interiorul 
cărora am operat cronologizarea pieselor, după eroii de 

care vorbesc şi evenimentele la care se referă. Ca toate 
cronologiile faptelor de folclor, și cele făcute de noi 
rămîn aproximative, deoarece ceea ce într-un loc stă pe 
seama lui Ștefan-vodă, într-altul poate fi pus tot atit de 
‘bine în legitură cu Vasile-vodă. Incit adevărul, mai ales 
cînd este vorba de legendă, e dijicil de hotărit unde 
anume şi în ce măsură există. f 

În sfirşit, am mai avea de adăugat o consideraţie care 
poate nici nu se mai justifică prea mult, astăzi, cind — în 
general — valoarea documentar-istorică a folclorului este 
)udicios apreciată : că din toate aceste naraţiunii, cititorul 
are de citit doar sensul general de aspirație spre bine și 
progres, iar nu amănuntul pe care nici cronicile ale căror 
cuvinte stau zugrăvite în cerneală, nu-l pot furniza. Veri- 
docitatea și exactitatea din toate acestea reuşesc să dea o 
imagine generală cuprinzătoare a trecutului nostru, sem- 
najicativul faptului divers constituindu-se în mărturie 
neindoielnică. l 

Inċluderea unor legende cu pronunțat caracter geogra- 
fic explicativ a fost făcută pentru că totdeauna faptele 
istorice stau în strinsă legătură cu acestea. Istoria fiecărui 
punct geografic de pe întinsul tării, chiar dacă acest putict 
nu este neapărat corelat cu nu știm care mare domnitor 
“anume, ci doar cu un sălean sau haiduc oarecare, duce 
la concluzii deosebit ae însemnate cu privire la istoria 
socială, concluzii pe care din studiile de istorie le-am 
extrage pe căi mai aride şi uneori mai puțin grăitoare. 
Cind am deschis acest capitol am avut în vedere că istoria 
este tabloul desjășurării existenței tuturor celor ce alcă- 
tuiesc societatea, frământările celor mulți determinind în 
ultimă instanță caracterele personalităților conturate, în 
funcție de care ne-am obișnuit adesea să hotărnicim pe- 
vioadele mai însemnate. 

Regretăm că antologia nu a puiut să extragă şi mai 
mult din materialul răspîndit pe care literatura de pînă 
acum l-a imprimat în paginile sale. Cel prezent poate 

însă — deocamdată — să potolească setea de regăsire 
înțeleaplă și poetizată a trecutului. 

Explicarea cuvintelor mai rar întîlnite am făcut-o cu 
ajutorul îndicaţiilor cuprinse în dicționare și numai une- 
ori, în lipsa acestora, pe baza contextului sau după unele 
informații orale. 

Notele care însoțesc materialele incluse în antologie ni 
s-au părut necesare. Cind ele proveneau de la autorii co- 
lecţiilor şi vizau altceva decît lexicul, le-am reprodus 
integral. Spre a le deosebi de acestea, nctele noastre sînt 
urmate de menţiunea : (n. ed.) — nota editorului. 

La sfirşitul fiecărei bucăţi am dat o succintă indicatie 
bibliografică ; ea trimite la abrevierile din cadrul biblio- 
grafiei anexate la sfîrșitul volumului. 

Pentru o mai lesnicioasă orientare a cititorilor în cro- 
nologia eroilor şi faptelor la care multe din legendele 
volumului se referă, un indice prezintă alfabetic numele 
mai însemnate înțilnite în texte, cu indicarea anilor de 
care a fost legată existența lor. Avîndu-l la îndemină, 
cititorii sînt scutiți de a mai apela singuri la alte izvoare 
de documentaţie, operaţie ce ar îngreuia lămurirea unora 
din chestiunile ce se ridică la lectura materialului. 


V. AD. 


DIN VREMEA STRĂMOŞILOR 
ROMÂNILOR 


LERI-IMPARAT 


Cică în vremea veche, veche de tot, a trăit prin 
părţile Răsăritului un împărat vestit, mare şi pu- 
ternic, care- se chema Leri-Împărat. Palatele şi 
curţile lui erau .ale mai frumoase din lume şi stă- 
pîinea el peste multe ţări și mări, ba chiar şi peste 
ţara noastră. 

Odată însă s-a întîmplat că au venit peste ţara 
lui neamuri cumplite şi puternice. Și s-au repezit 
și s-au războit vreme lungă, pînă ce au risipit îm- 
părăţia lui Leri-Împărat ; iar bietul de el a pierit, 
săracul, „ca leurda în ziua de Paşti“! ! Palatele şi 
curțile cele mari i-au rămas pînă mai încoa. 

D-aia, vezi, zic eu în descîntece, la unele boale : 


„Să vă duceţi și s-ajungeţi 

În loc depărtat, 

La curţile lui Leri-Împărat'! 
Că-acolo v-așteaptă 

Cu mese-ntinse, 


——— 


1 Expresie regională inexistentă în dicţionare ; leurda 
este o plantă cu lori albe sau galbene care creşte în con- 
Giţii de umiditate şi căldură deoscbită (n. ed.). 


3 — De la Dragoș la Cuza-vodă 3 


Cu făclii aprinse, 
Cu pahare pline...“ 1 


De la Marga Badea, mătuşa din Priboient. 
R—C., T., pp 29—30 


BRAZDA LUI TRAIAN 


Apoi, era odată prin părţile astea un şearpe cu 
şapte capete. Şedea la un puț şi pe cine se ducea 
să ia apă îl mînca repede, repede. Și era o secetă 
mare pe vremea aia şi numai puţul cu șearpele se 
afla prin împrejurimi. 

Prăpădise el multă lume, pînă venise rîndul şi 
unei biete femei sărace, sărace, să se ducă să iea 
apă. Dar ce credeţi, că ea s-a dus ? Ferească Dum- 
nezeu ! 

A făcut femeia o turtă de mălai cu urină, în loc 
de apă, și å potolit foamea copiilor, să nu piară şi 
d-ai ei, cum pieriseră pînă aci în fiecare zi cîte un 
copil de la orice casă. 


1 Cea mai mare parte a materialelor legendare referi- 
toare la epoca romană provoacă adesea suspiciuni asupra 
autenticităţii lor, datorită exagerărilor latiniste care s-au 
manifestat şi în domeniul culegerii folclorului. 

În cazul concret al referirilor la Leri-lÎmpărat, se pare 
că îndoielile pot fi măcar parţial înlăturate, unii cerce- 
tători (Silvia Drăgomir, Scriitorii raguzani și colindele 
noastre în Anuarul Arhivei de folclor, IV, Bucuresti, 1937) 
stabilind prezența mai multor elemente de tradiţie care 
atestă păstrarea memoriei lui Aurelian în tradiţia roma- 
nităţii balcanice (n. ed.). 

Autorul culegerii dă următoarea notă : Despre Leri-Îin- 
părat — împăratul Galeriu — a se vedea studiile lui A.T. 
Dumitrescu, în Revista de istorie, arheologie și filologie, 
an XIV.. şi studiile asupra Colindelor. 

Dar tocmai cînd mîncau copiii din turta cu urină, 
uite că nemereşte la casa femeii un voinic. Era Ior- 
govan. 

— Dă-mi şi mie niţică turtă ! 

— Nu pot, că e spurcată. 

Şi-i spune cum a făcut-o. 

— Păi, de ce n-ai luat apă ? 

— Apoi, maică, nu ştii ce foc e pe la noi? Din 
puț iese un șearpe fioros, nevoie mare, închină-te 
să nu-l visezi la noapte ! Și şearpele ăsta mănîncă 
în fiecare zi cîte un cap de creştin. D-aia am făcut 
păcatu ăsta ! 

— Hai de mi-l arată! 

— Aoleo! Nu pot, păcatele mele! Mă ia frigu- 
rile numai cînd mă gîndesc. 

— Hai, creștină, de-mi arată măcar locul ! 

Se duce femeia și i-l arată. Da tocmai atunci, 
şearpelui i se adusese un copil din sat şi s-aşezase 

să-și înghiţă prada. 

Iorgovan s-a dus încet, încet, de și-a făcut în pă- 
mînt, la o mică depărtare de șearpe, o groapă. S-a 
ascuns apoi în năuntru și, ca să nu bănuiască șear- 
pele, s-a acoperit cu blăni și iarbă. 

Pe urmă, uitasem să spuiu, el îşi luase d-acasă 
un iatagan și niște foarfeci mari, mari și lungi și, 
în fiecare zi cînd șearpele înghițea cîte un copil și 
nu se putea apăra, voinicul făcea clanţ cu foarfecele 
ori harșt ! cu iataganul ! Tăia cîte un cap al șear- 
pelui. 

Azi așa, mîine așa, pînă ce auzi odată pe. şearpe 
grăindu-i : 

— Hei, hei, Jorgovane ! Socoteşti c-ai făcut mare 
ispravă? Parcă m-ar fi pișcat un purece. 

S-a îndirjit atunci voinicul şi a dat mai cu foc de 
i-a tăiat şearpelui, rînd pe rînd, cele șase capete, 
pînă l-a mai lăsat cu unul. 

Atunci, pe balaur l-au răsbit durerile și-a luat-o: 
la fugă. Iorgovan însă, nu s-a lăsat. A încălicat p-un 
cal năprasnic și s-a luat după șearpe. Fugea năme- 
tenia răsturnînd pămîntul pe unde mergea și croind 
brazdă, fugea și Iorgovan după el, să-l răpuie. 

Se cunosc și azi urmele copitelor calului lui Ior- 
govan. Le-am văzut pe niște pietre : copită mare, 
mare şi frumoasă ! 

În fuga lui de mînca pămîntul, uite că — el știe 
cum a făcut — s-a ascuns șearpele chiar în Dunăre, 
la satul Gura Văii. 

Și, spre nenorocul lui și al nostru, Iorgovan, care 
se ţinea după şearpe, urmărindu-l pe brazdă, nu l-a 
mai putut prinde. Odată intrat în Dunăre, mai jea-l 
dacă mai ai de unde! 

Doar cum sta el uluit și amărit, a ieșit șearpele 
din valuri şi a grăit: 

— Hei, lorgovane, Iorgovane ! Mi-ai tăiat tu cele 
șase capete, băiete ! Dar mare păcat te paşte și pe 
tine și pe tot neamul tău. Că mi-a rămas al șaptelea 
cap și, cu puterea lui, o să trimet, Iorgovane, cu- 
rînd-curînd, o muscă care să omoare și calul tău 
şi vitele celor cari nu m-au scăpat! 

Și așa s-a întîmplat. Iorgovan a rămas fără cal 
și musca a prăpădit toate vitişoarele din împreju- 
rimi. Ba, ce zic eu? D-atunci, în fiecare primă- 
vară, cînd bate vintul, vine musca în timpul ară- 
turii și, dacă nu se bagă de seamă, omoară multe 
vite d-ale creștinilor. 

Scapă doar acelea păzite bine, afumate cu fum 
făcut în cimp şi unse cu păcură. 

De atunci a rămas brazda aceea care se vede prin 
satul nostru și merge mai departe. E brazda făcută 
de șearpe, în fuga lui spre Gura-Văii. Oamenii îi 
zic brazda lui Iorgovan ori brazda lui Novac; dar 
de cele mai multe ori îi zic brazda lui Traian, că 


lui Iorgovan i-au mai fost zicând bătrînii şi Traian, 
- de care mai credeau unii că a tras brazda cu sabia. 


Auzită de la d-l învăţător Ilie Dima din Alimă- 
jel, jud. Mehedinţi. 


R—C., L., pp. 15—17. 


TRAIAN ŞI PODUL DE PESTE DUNARE 


Împăratul Traian n-avea decît o soră frumoasă, 
frumoasă de n-avea pereche. Și împăratului, 
Doamne fereşte, i-a alunecat ochii şi i-a picat tare 
dragă soru-sa. I-a zis el ba una, ba alta... pe urmă, 
nu și nu, să păcătuiească cu el. 

Cînd a înţeles biata fată de ce e vorba, parc-ar fi 
trăsnit-o Cel de sus. 

— Vai de mine, frate, unde s-a mai pomenit așa 
ruşine ? 

A cercat, sărmana, să fugă încoa, încolo şi în 
alte ţeri. Dar era chip ? Că, de, Traian ăsta bătuse 
toate limbile de pe pămînt şi o prindea, chiar în 
gaură de șearpe să-se fi virit. 

Dacă a văzut așa, sora împăratului s-a mai do- 
molit şi s-a gîndit să-i dea împăratului lucrări peste 
puterea omenească. O da Dumnezeu să nu le poată 
săvîrşi și aşa o scăpa fata de păcat. 

— Dacă vrei să te îndrăgesc și eu, frate, fă pod 
peste Dunăre ! 

— Bine, fac! 

Şi curînd, curînd, Traian a adus meșteri vestiți 
de a făcut un pod strajnic de frumos. Minune, mo- 

şicule ! Ai văzut că și azi i-au rămas doar stilpii. 
Se zăresc la Turnu-Severin. 

Mirată şi neștiind încotro să mai apuce, fata 
i-a zis : l 

— Făcuşi podul ? 

— ÎI făcui. Îţi place ? 

— Îmi place. Hai acu să trecem amândoi din- 
colo, peste pod ! 

— Hai! 

Și au mers cît or fi mers, unul lîngă altul. Dar 
cînd socotea Traian că-i e lumea mai dragă, toc- 
ma-n dreptul unde Dunărea era mai turburată, 
odată vede pe fată că dă un țipăt puternic, se smu- 
ceşte de lîngă el și... tîlvîc !... se aruncă-n Dunăre. 

Chiu şi vai pe măria-sa ! Cheamă slugi, cheamă 
ostaşi, dă porunci s-o caute ; ba sare şi împăratul, 
doar-doar o scăpa-o de moarte. De surda ! Parc-o 
înghițise şi pămîntul, nu numai valurile. 

Abia după trei zile i-au pescuit trupul şi l-au 
scos la mal! i 


Povestită de Dumitru Ion Ciocanu, zis și Bobo- 
cică, de 80 de ani, din comuna Vlădaia, jud. 
Mehedinţi. Povestitorul mai adaogă „chiar după 
ce a scos-o moartă din apă, împăratul tot a să- 
vîrșit păcatul“. Legenda aceasta am mai auzit-o 
şi de la Constantin Ispășoiu, din Vlădaia, care, 
spre a mă încredința că știe bine de cine vor- 
beşte, mai adaogă: „De la Traian am și un bă- 
nuţ de aur, găsit în gunoi“. De asemenea, am 
auzit-o și de la Ghiţă al lui Dinu Radului din 


1 Motivul incestului înlăturat prin stăruitoarea apărare 
a sorei este caracteristic baladei Soarele și luna, de la 
care s-a ajuhs aici la o ciudată naraţiune alegorică, unde 
Traian, cuceritorul Daciei, este indentificat cu cel ce 
siluieşte voințe (n. ed.). 

Almăiel. Acesta, vorbindu-mi de sora lui Traian, 
sfirșeşie: „ca să scape de foc, s-a aruncat în 
Dunăre !“ 


R—C, L, p 4 


INZESTRAREA NEAMURILOR 


După ce Dumnezeu a isprăvit pămîntul de lu- 
crat și a așezat neamurile de oameni care unde să 
trăiască, de-a zis românului să fie român ; turcu- 
lui — turc; ţiganului — ţigan, las-că ăsta n-are 
țară, și altor năţii, așa după cum le este sîngele, 
cică, așa am auzit și noi, cîte unul din năţiile astea, 
adică un român, un turc şi-un ţigan, s-au unit şi 
au plecat la Dumnezeu ca să-i dăruiască cu ce le 
făgăduise. l 

Acu, românul și cu ţiganul au încălecat pe cai, 
de, ca mai sprinteni, şi fugi, băică t ! Da turcul tot 
turc, a încălecat pe un măgar și ciuş-ciuş, ciuș-ciuș, 
la drum. 

Mergînd ei așa, mult şi bine, li se face înainte un 
cîmp, numai safi? cu mure. 

Românul nostru şi tiganul — le luase Dumne- 
zeu satul — au rămas să mănînce mure şi cică de-a- 
tunci sunt lacomi, și turcul, mai hoţ, a trecut pe 
lingă ei : ciuș-ciuș, cu măgarul, și a luat-o înainte... 

Aştelalţi tot nu credeau c-o să le facă aşa turcul, 
că, își ziceau și ei, au caii și merg mai iute... 


1 Bădică (n ed).. 
2 Probabil, în expresia informatorului, verde — safir 
(dicționarele nu atestă cuvîntul) (n. ed). 


Ajuns la Dumnezeu, turcul fu întrebat : 

— Tocmai pe-aici, tu, bre, Ali, ori cum i-o fi 
zis, ce-i mai căuta ?... 

— Biiine, Doamne, răspunse turcul clipind des 
din ochi și bucurindu-se. 

Da Dumnezeu : 

— Cu binele să rămii! 

Şi i-a dat drumul. 

Şi cică de-atunci tot bine se cam ţine de turci t. 

Acu, românul a văzut că nu e glumă cu turcul. 
S-a gindit că ce să facă, ce să dreagă, să scape ba- 
rem de ţigan. 

I-a spus: 

— Mă tigane! Pin-m-oi duce eu s-adăp calul 
şi să beau și eu niţică apă, tu să mai mănînci mure, 
că te mai aştept eu la fintînă... 

Cică de-atunci e tot înșelat tiganul. 

Şi-o ia la drum românul, tropo-tropo, tropo- 
tropo, pe calul lui. 

Mai tîrziu ajunge şi el la Dumnezeu, că întîr- 
ziase la mure, el, lacomul. 

Și Dumnezeu : 

—- Apăi, tu ce-ăi mai căuta pe-aici... aproape ne- 
văzut ce ești ? 

— Biiine, răspunse și românul cam sfios și după 
cum îl luase cu vorba... 

— Bine, bine dar „binele“ l-a luat turcul. 

— Daaar eu? adaogă românul, mingiindu-şi 
barba, semn de căinţă tirzie... 

— Apoi tu, cu darul să rămii !... 

Şi cică de-atunci tot dăruiește românul și binele 
tot nu-l mai ajunge. 

1 Povestea îşi are rostul ei din vremea mai veche pre 


cind prin faima vilejici lor uimiseră lumea !... lar aici 
nu avem decît o rămăşiţă de adevăr! 

Heee... colo, mai într-un tirzior, ajunge și ţiganul, 
cu părul vilvoi, la Dumnezeu, păcălit de român și 
sătul de mure, și cică din vremea asta ţiganul este 
tot lacom și păcălit, că n-a vrut să treacă peste 
mure, să ajungă mai întîi el la Dumnezeu. Dar mai 
bine a făcut, că dacă se întîmpla așa, apăi, cine ştie 
ce minune mai era... ! 

Și Dumnezeu, din scaunu-i, 'ce: 

— Aba, măi ţigane... Apăi, tu pe-aici? Ce-ăi 
mai căuta ? 

— Biiine, Doamne, răspunse ţiganul. 

— Eu văd că e bine ; dar binele l-a luat turcul. 

— Daaar eu? 

— Și darul l-a luat românul. 

— Aoovoleo ! 

— Tot cu aoleo să rămii, ţigane! 

Şi l-a dat afară. 

Și, cică, de atunci se tot vaietă ţiganul și i-a ră- 
mas în gură vorba aoleo, că dacă i-ai zice ceva, ori 
de l-ai strimtora cu ceva, el numaidecit de colo; 

— Aoleo, minca-te-aș ! 


Povestire foarte cunosculă în salul meu, Boureni, 
jud. Doljiu,. 


N. I. D., pp. 10—13, 


DESPRE LUPTELE ÎMPOTRIVA 
COTROPITORILOR 


DIN .VREMEA TĂTARILOR 


ROMÂNCA ŞI TĂTARII | 


Năvăliseră odată tătarii în Moldova și veniseră 
pînă în părţile acestea. 

Au prădat ce-au prădat și, pe urmă, au plecat 
ducînd cu ei în robie mulţi creştini, vite și alte 
multe lucruri de-ale românilor. 

Între cei prinşi era și o femeie din satul Stînca- 
Doamnei!. i 

Au dus-o în ţinutul Crimului, și acolo, tătarii 
ăștia cari — uitasem să spui — erau toarte furioși 
la vedere și numai cu cite un ochi în frunte, au 
pus-o la chinuri, doar-doar și-or mai scoate din fo- 
cul ce-l aveau pe domnii Moldovei, că le mai dă- 
deau uneori cîte o păruială. Pe urmă s-au hotărit 
s-o îngrașe și s-o mănînce... D-aia au ascuns-o 
într-un loc întunecos și, timp de trei luni, i-au dat 
să mănînce numai pîine cu nuci. 

Cînd au socotit că românca s-a îngrășat, tătarii 
au scos-o de unde era ascunsă și au lăsat-o în seama 
mamei lor, tătăroaica a bătrină, s-o frigă și să li-o 
gătească de masă; iar ei au plecat iarăși după 
prăzi, cum le era meșteșugul. 


1 Stinca Doamnei este în comuna Sictănești, jud. Bo- 
toșani. 

Acu, în casa ăstor fiare era un cuptor în care 
aveau de gînd să coacă pe româncă, iar baba avea 
un inel în deget. 

Cînd i-au plecat feciorii, tătăroaica a dat foc la 
cuptor, a pregătit lopata, punînd-o acolea, lîngă jâ- 
ratec, şi a strigat : 

— Tup, fată, pe lopată ! 

— 'Ţup, babă, de-mi arată ! 

Tătăroaica se suie pe lopată să-i arate cum să 
stea ; ia românca, voinică, n-o mai lasă să se scoale. 
ci o împinge tu putere în cuptor, cu lopată cu tot. 
Avea loc căci cuptorul era straşnic de mare. 

Tipa baba şi se svîrcolea în cuptor şi tot da buzna 
să iasă așa friptă cum era; iar românca noastră 
nu-i da răgaz, ci într-o clipă se repede în tindă, ia 
piatra de la rîşniţă și o trîntește la uşa cuptorului, 
de o acopere bine. 

— Arzi, babă afurisită, că nici vie nu eşti bună ! 

Şi cu nădejdea în Dumnezeu, românca noastră, 
care cunoştea bine drumul pe unde fusese adusă, a 
tulit-o la fugă şi, numai într-un suflet a ajuns la 
Nistru. Acolo, norocul ei! A văzut pe niște morari 
băsărăbeni. Cînd au auzit-o ţipînd şi cerîndu-le 
ajutor, li s-a făcut milă de româncă, au urcat-o în- 
tr-o ciobacă şi au trecut-o apa dincoace, pe malul 
moldovenesc. Apoi, românii aceia i-au arătat dru- 
mul spre satul Braniștea, de lîngă Ştefăneşti, unde 
ajungînd a fost trecută Prutul la Stînca-Doamnei. 

Și aşa a scăpat. 

În urma ei, tătarii întorcîndu-se de la prădăciuni, 
s-au mirat mult de lipsa tătăroaicei, căci ei soco- 
teau că femeia cea friptă e românca de la Stinca- 
Doamnei. 

Tocmai cînd o mîncaseră pe jumătate au dat de 
inel şi au înțeles şiretenia. 

Au urlat, au alergat în sus și-n jos să mai prinză 
ceva, au trimes iscoade... Ţi-ai găsit ! Românca tre- 
cuse de mult în Moldova. 


Legenda aceasta mi-a fost povestită de d-l 
Gheorghe Botez, plutonier în reg. Dragoș, no. 29 
de infanterie. A auzit-o și d-sa de la Maranda 
Cărădăneasa, din com. Ștefănești, jud. Botoșani 


R—C., L., pp. 35—36 


TATARII ȘI HOLDELE DE GRIU 


Cică, înainte vreme, demult, demult, mai tot ro- 
mânul avea holde de grîu ; iar paiul era încărcat 
cu boabe și cu spice, de jos de la pămînt şi pînă-n 
vîrf, nu numai în vîrf, cum e azi. 

Spre nenorocul nostru însă, au năvălit odată tă- 
tarii în ţară, după robi şi după prăzi. Au cotelit 
încoa, au cotelit încolo, în sus, în jos... dar n-au 
găsit fiarele astea nici un pui de român. Fugiseră 
toţi, cu căţel, cu purcel, cu. tot ce aveau şi se fă- 
cuseră băjenari prin păduri, pe dealuri şi pe la 
coade de vilcele, pînă s-o îndura Dumnezeu să 
aducă vremuri mai bune. 

Ce să facă tătarii ? Negăsind nici vite, nici bani 
ca să-i ducă în ţara lor, cum le era obiceiul, s-au 
hotărît să facă altă pieişte pe capul ţărişoarei noas- 
tre. Ştiţi ce ? 

Văzuseră holdele cele minunate de grîu ale româ- 
nilor, așa de mîndre şi de frumoase, că le luau 
ochii. Şi, ca să nu mai aibă oamenii ce mânca atunci 
cînd s-or întoarce la căminurile lor, s-au pus din 

toate părţile pămîntului și, cu toate puterile lor, 
au dat foc holdelor. 

Au ars toate, toate, nenișorule, că n-avea cine 
să le scape. Să fi văzut atunci! Era un pirjol şi o 
pieiște, și o fumărie pe tot pămîntul, că te-ai fi 
smuls cu miinele de păr! 

Şi a ţinut pirjolul zile, săptămîni şi luni întregi. 

Acu, ce era să mai facă lumea fără grîu ? 

Era gata-gata să se facă toate holdele cenușă și 
să nu mai rămiie nici de sămînţă, cînd vru bunul 
Dumnezeu de ne ajută să avem şi azi pîine. 

Ştiţi cum ? Uite că într-o curte a unui biet de 
român rămăsese, sub prispă, un cîine. 

Și bietul dobitoc, cum a văzut că tătarii au fugit 
dar vilvoarea îl ajunge, s-a repezit cum a putut prin 
flăcări, la un pai de grîu plin de boabe și, pînă a 
nu-l cuprinde flăcările, l-a îmbucat și, rupîndu-l, a 
luat în gură ce a putut. Pe urmă, chelălăind și lă- 
tiînd, a fugit cît a putut în pădure, departe, unde 
erau ascunși românii. Ședeau bieţii oameni acolo, 
vedeau și ei prăpădul ce era pe pămînt și se tot 
văitau : 

— De unde să mai luăm noi, fraţilor, grîu, mă- 
car de sămînţă ? 

Cum se tinguiau însă, norocul lor, văd cîinele: 
i se pirlise o parte din păr, sărmanului dobitoc! 
Ti mai iau seama și odată încep toţi să salte de 
bucurie : 

— Uitaţi-vă, fraţilor ! Vedeţi ce ne aduce cîinele 
în gură? 

Se uită toţi şi văd că sărmanul ciine, nici una, 
nici alta, se opreşte în mijlocul lor, pune boabele 
jos și începe să sară în sus şi să latre, spunîndu-le 
parcă în limba lui, de isprava ce făcuse. 

Românii au pus boabele bine, iar în primăvară, 
cînd s-au încredinţat că spurcăciunile de tătari au 

fugit de prin locurile astea, au pus cu sămînţa 
adusă de cîine, un petecel de loc, la care se uitau 
toţi ca la soare. 

"De-aci înainte, din griul ăla au tot întins mereu 
semănăturile şi s-au făcut cu vremea iar la loc, cum 
sînt azi. 

Dar neajuns tot alu] avut din focul ăla, că 
d-atunci paiul n-a mai fost încărcat cu boabe și cu 
spice pe de-a-ntregul, din pămînt pină-n vîrf ci 
a făcut şi face spic numai în virf, pentru că numai 
atît a putut apuca cîinele în gură. 

Și uite, vezi? D-atunci are grîul spic. 

Iar cîinelui e bine să-i dai piine cît de multă, de 
unde ai, de unde n-ai, că el, bietul, a scăpat griul 
de la pieire. 

Alminteri n-ai mai vedea azi pe nicăiri piine, că 
cică în vremea aia altă ţară nu mai avea grîu decît 
a noastră ; iar griul nostru a fost scăpat de ciine. 


Auzită de la Ilie N. Gogoncea, de 27 de ani, din 
Priboeni, jud. Muscel. 


R—C., L., pp. 46—47. 


[O UMBLAT TĂTARII P-AICIA) 


De mult, am audzit c-o umblat tătarii p-aicia. 
S-apoi îi omorie pă oameni dipt ! avere. O fost tare 
hîazi, ca cînii la cap. Apoi oamenii o fugit în tătă 
lumea, ş-o băgat banii-n pămînt. Ș-apoi tatarii o 
mărs cătă Sighet ş-acolo o fost un drum strîmt 


1 Drepi pentru. 


peste deal, numa cît o fost caru. Pă marginea dru- 
mului o fost multă pădure. Ş-apoi oamenii o audzit 
ș-acolo c-amu vin tătarele. Ș-apoi s-o sfătuit că 
ce-or fa[ce], că şi pe iei i-or omori. Da o dzîs unu 
bătrîn : 

— Să merem acolo-n deal, unde-i drumu äl 
strîmt, să iasă tăt satu cu săcuri şi să taie lemnele 
pă marginea drumului, şi din colo, și din colo. Da 
să nu le oboare de tătului gios, pînă cînd or vini 
ş-or fi acolea. Cînd or fi-n drum, să taie tăţ şi să 
le oboare lemnele pă iei, să-i omoare. Ş-aşa o 
făcut, ş-acolo i-o omorît pă tăţ. 


Ion Mușlea culege din Boinești, de la Petre Ţa- 
ran, 61 ani. 


A. 1, p. 66. 


NEGRU-VODA 


He, he !... Multă vreme s-au bătut Negru-vodă 
cu tătarii, cu gîndul că doar-doar i-e scoate din 
pămintu-ăsta al nostru. Da, geaba s-o irudit ; că 
tătarii erau ca frunza și ca iarba şi „au spăriat 
sălbaticii ăștia pe Negru-vodă. 

Atunci ştiţi ce-a făcut el? 

S-a dus, de mare foc, şi s-a băgat herghelegiu la 
caii craiului de peste munți. 

— Ei, Radule! Ce simbrie îmi ceri? i-a zis 
craiul, cînd l-a văzut. 

— Urma alege, măria-ta ! Acum mă bag așa, 

Așa. Şi Radu-Negru a muncit în credință la 
craiul acela. Cînd s-a împlinit luna, l-a întrebat 
craiul ; 

— Mai stai? 

— Mai stau. 

— Îţi place la mine ? 

— Imi place. 

Acu, în herghelie, Negru-vodă avea în pază și 
multe iepe şi le păzea şi pe ele, da şi pe minjii lor. 

Așa. A trecut toată toamna, iarna, şi a sosit și 
primăvara. Negru-vodă, tot herghelegiu ; da, cu 
gîndul, săracul, tot la fraţii lui din ţara noastră. 

Într-o noapte însă, ce se întîmplă ? Toate iepele 
au făcut mînji și... mare bucurie era pe herghelegiul 
craiului. 
.- Da a dat o ploaie și miînjii, fiind pe cîmp, au răcit. 
Pe unde să scoată atunci cămașa, herghelegiul ? 

S-a sculat şi a încurat 1! mînjii pe cîmp, ca să se 
înfierbînte. Acolo însă, minune, neicuţule! Un 
minz era flotocos, flotocos și alb ca oaia. 

A început să se mire, să se crucească şi să-l ia 
la minajeală, ca să vază : ce chip de cal este ăla ? 

I-a tot luat seama şi, tot stînd el şi mirîndu-se, 
a văzut că au început minjii să se joace ; iar mîn- 
zul cel ca oaia, ştiţi ce-a făcut? 

Odată a scos hăripile din păr şi a început să 
zboare pe sus. Minune, nu alta ! 

Bucuria lui Negru-vodă : 

— Doamne, Doamne ! a strigat el, ăsta e noro- 
cul meu! i 

Şi l-a minajat așa pînă la trei ani. 

Atunci l-a încercat să vază, d-a minune : cu el 
sboară ? 

Aşa. Şi l-a dus departe, departe, pe cîmp. Acolo, 
cum a încălicat odată, neicuţule, a început calul 


E A încura — a goni, a pune pe fugă (n. ed.). 

să filfiie din aripi și a sburat cu Negru-vodă pînă 
în slava cerului. 

— 'Ţine-te bine, stăpine, să nu te prăpădesc! a 
strigat calul, uitîndu-i-se ţintă-n ochi. 

Apoi, după ce-a făcut cîteva rotocoale prin înaltul 
cerului, calul a început să se lase încet-încet pe 
pămînt și să-şi stringă aripile. 

L-a adus în herghelie ; apoi s-a înfățișat înaintea 
craiului de peste munţi. 

— Acu te las, mărite crai! Mă duc în ţara mea. 

— Bine, Radule, du-te ! Da ce simbrie îmi ceri ? 

— Ia! Să-mi dai, măria-ta, un cal din herghelie, 
pe care l-oi alege eu! 

— Numai atît ? 

— Ba să-mi mai dai și haiducii pe care îi ai în- 
chiși în temniţele măriei-tale. Îmi trebuie şi mie 
oameni cu vitenţă! ! 

Craiul unguresc i-a dat lui Negru-vodă calul cel 
sburător, fără să-l ştie că e năzdrăvan ; și i-a mai 
dat şi oamenii cei cu vitenţă, pe care-i ceruse. Ba, 
la toţi haiducii le-a dat cai și Negru-vodă i-a pot- 
covit cu potcoavele d-a-ndăratelea, potcoavele 
avînd colții înainte. | 

Apoi, Negru-vodă a pornit călare pe armăsarul 
cela năzdrăvan ; iar ceilalţi haiduci pe caii lor și 
au tot venit în ţară aici, fugărind pe tătari și cio- 
pirțindu-i pe unde-i nimereau. Pe urmă, s-au mai 
odihnit și ei oleacă, de atita muncă și alergătură, 
colo departe unde se scocioară Dimboviţa dintr-un 
munte. 

Dar cînd s-au strîns iarăși tătarii, sumedenie, de 
nu-i mai răbda pămintul, l-au aflat pe Negru-vodă 
unde e şi l-au tot fugărit. Odată chiar erau gata- 


1 Vitejie (n. ed.). 

gata să-l răpuie, mai cu seamă că-l brodise la 
Timpa, colo, ştii la Săritoarea lui Negru-vodă. 

Atunci, minunea lui Dumnezeu, moşule ! A avut 
noroc cu o coadă de vălcea. Odată a sărit-o Vodă 
cu ai lui. l-a mai ajutat apoi şi un codru de pă- 
dure, și potcoavele întoarse ale cailor, și așa... tă- 
tarii iar le-au pierdut urma. 

Pe urmă, tătarii l-au tot căutat : în sus, în jos, la 
răsărit și la apus... mult şi bine ; pînă s-au desche- 
băluit ! ei că sunt potcoavele cailor întoarse. Au 
spus atunci mai-marelui lor tirişenia. 

— Ei! Acu, fiindcă aţi aflat cum stau lucrurile, 
prindeţi-i ! a poruncit căpetenia. 

— Nu putem, stăpîne, oricît ne-am trudi noi. 
Că domnul ăsta zboară şi pe sus. 

— Nu cred. 

— De nu crezi, ia uită-te, în partea aia, spre 
apus ! : 

Căpetenia tătarilor şi-aruncă ochii şi ce să vază ? 

Tocmai atunci Negru-vodă se înălța în slava ce- 
rului, cu calul cel năzdrăvan și priveghea de dea- 
supra toate mișcările liftelor străine ; apoi se în- 
toarse la ai săi și grăi cu glas puternic : 

— Pe ei, băieţi! 

Și i-a bătut strajnic pe toţi tătarii, pe toţi, pe 
rudă — pe sămînţă. 

Și tătarii, ca să scape de furia lui, s-au dus de 
s-au amestecat prin turci... 


1 A desciebălui — a-si scoate gluga. Aici, a se desme- 
tici, a-și veni în fire (n. ed.). 

Iar Vodă, rămînînd stăpîn pe ţară cu românii 
lui, cum să-i prăsească și cum să-şi mărească 
moşia ? 

A făcut un tîrg de scule femeiești, dincoace de 
brazda Moldovei, ca să vie femei din Moldova, să 
cumpere scule — așa zicea el — dar cu gîndul ca să 
aibă voinicii lui de unde să-şi ia femei. 

Și aşa. Cînd era tîrgul în toiul lui, s-au repezit ai 
lui Negru-vodă și şi-au luat neveste ; fiecare cîte 
o fată sau fămeie, ce le-a plăcut. Şi au dat fuga cu 
ele în ţară, aici. 

Au venit şi s-au așezat făcîndu-şi oamenii case 
şi sate ca lumea. Și au stat așa ce-or fi stat. 

Peste cîtăva vreme însă, au venit moldovenii cu 
război. Da, cînd erau oștile faţă-n faţă, gata să 
înceapă lupta aprigă, odată au sărit cu gura şi s-au 
așezat între ei muierile cele cu pricina : 

— Aici ne-am măritat ? Aici rămînem de-acu ! 

Cînd le-au auzit așa, părinţii şi fraţii şi soţii 
dintii au pus armele jos şi-au plecat de-unde-au 
venit, cu buzele umflate... 


De la Niţă Troneciu, din Uluba, 
R.—C., T., pp. 59—63. 


RADU-NEGRU 


Tara asta a fost o ţară străină şi au venit tătari 
să robească pe Radu-vodă. Girla a fost oprită de 
Radu şi a făcut stăvilar. Cînd a văzut că vin tătarii, 


24 


a ridicat stăvilarul și a dat drumul apei şi apa i-a 
înecat pe tătari. 

Cînd au venit odată turcii, doamna lui Radu-vodă 
a trecut pe podul de piei care se întinde peste apa 
Dimboviţii — Radu l-a făcut ca să poate trece la 
oștirea lui și să vază dacă nu vin dușmânii. Doamna 
a văzut pe turci-venind. Turcii voiau s-o prindă și 
ea s-a aruncat de-o stîncă, şi-i zice pînă azi : Colţu- 
Doamnii. Și Radu, ca să scape, a potcovit caii cu 
potcoava îndărăt şi a trecut dincolo, în Tran- 
silvania. 


0. D, p. 1. 


CUM A SCAPAT NEGRU-VODA ȚARA DE TÂTARI 


Ca să se poată scăpa oricînd de tătari și de alte 
neamuri sălbatice, Negru-vodă și-a făcut pe Dimbo- 
viţa, la Cetăţuia, un loc de apărare, întărit strașnic, 
unde şedea cu doamna, cu boierii și cu o parte din 
oastea sa. Ședeau pe scaune de piatră şi mîncau pe 
masa care se vede şi azi. 

Apoi, cît a stat acolo, a făcut dintr-un mal al 
Dîmboviţei pînă în celălalt un zid puternic, în 
curmezișul văii, să nu-l poată răzbi apa, iar la 
mijloc a lăsat o poartă, drept stăvilar, prin ajutorul 
căreia putea opri ori da drumul apei din Dimbo- 
viţa, cînd voia. 

Și știți la ce i-a folosit zidul ăsta ? Să vă spun: 

După ce a sfîrșit și podul de piei de bivol, făcut 
pe deasupra apei, se suia măria-sa pe pod, punea 
ochianul şi se uita pe dealuri şi pe văi, cît e întin- 

sul țării pînă la Dunăre, să vadă nu cumva o zări 
vrun picior de dușman ? 

Cit o fi stat acolo nu știu. Știu numa că într-o zi 
de toamnă, cînd privea cu ochianul, odată zărește 
măria-sa o urdie înaintind în grabă din vale, chiar 
spre locul unde locuia Vodă cu ai săi. 

Erau tătarii, mulţi, mulţi, ca frunza și ca iarba. 
Își aşezaseră corturile pe valea Dimboviţei, în josul 
zidului și se găteau de bătaie. Ba începuseră să urle 
şi să facă un haraiman! de se cutremura pămîntul. 

Nu le-a ţinut însă mult bucuria, că dacă i-a zărit 
Vodă, a dat porunci de s-a pus stăvilarul de la mij- 
locul zidului și s-a strîns în susul Dimboviţei apă 
multă, multă, de mai-mai să treacă peste maluri. 

Pe urmă ? Cum a sosit noaptea, a ridicat stăvila- 
rul și a dat drumul apei devale. 

Să fi văzut atunci, nenişorule ! Cînd s-au pornit 
valurile de apă, tocmai pe cînd tătarii erau în 
somnu ăl mai dulce, a luat apa aproape toate cortu- 
rile şi le-a dus cu sălbatici cu tot ; le-a dus unde? 
Nu se ştie. 

Dintre cei scăpaţi cu viaţă, unii au rupt-o la fugă 
iar alții au fost ciopirțiți de ostașii lui Vodă. 

Prin ajutorul zidului apoi, a scăpat Negru-vodă 
şi de alți dușmani, înecindu-i cu apă. Ba nu numai 
măria-sa, ci și alți domni, în urmă-i, s-au folosit de 
zidul de la Cetăţuia. 

Urmele zidului se văd și azi. 


Auzită de la Niţă Ungureanu, din mahalaua 
Mărcuş, Cimpulung. 


R—C., L., pp. 48—49. 


1 Zarvă, gălăgie, tărăboi (n. ed.). 

NEGRU-VODAĂ  FUGIND ÎN ŢARA UNGUREASCĂ 


Năpădiseră odată tătari mulţi în ţara asta, prăda- 
seră în sus și în jos și luaseră o mulțime de robi. 

Pe vremea aceea stăpinea în țară Negru-vodă. 
Viteazul acesta se luptase el mult și bine cu tătarii 
şi abătuse de mîna morţii, socotind că doar-doar 
i-o izgoni din pămîntul nostru. 

Dar a putut măria-sa ? Că tătarii ăștia erau mulţi, 
mulţi, de nu-ai fi putut să-i numeri; iar el, biet, 
numai cu o mînă de români. 

Ce să facă Negru-vodă? Ca să nu-l piinză a 
rupt-o la fugă spre Țara ungurească. Fugea pe un: 
cal potcovit cu potcoave de argint întoarse, să nu-i 
cunoască păgînii urma. 

Cînd a ajuns la Dimboviţă, a făcut biserica ce se 
vede și azi și căreia lumea îi zice Cetăţuia. Ba a și 
luat masa sus pe piatră, acolo unde-i zice masa lui 
Negru-vodă. 

Pină aci Negru-vodă a venit alături cu doamna 
pe care nu se îndurase s-o lase pradă păginilor. De 
la Dimboviţa însă, doamna, ostenită d-alila cale, 
i-a cerut lui Negru-vodă un loc de ascuns, că nu 
poate să-l mai însoţească. 

Vodă, ce să facă? A trecut cu doamna Dimbo- 
vița si i-a arătat loc de ascuns după o stîncă ce se 
vede și azi, dincolo de apa asta, în dreptul biseri- 
cuţii, pe partea dreaptă. 

Pe urmă, Negru-vodă, socotind că doamna e 
scăpată, a dat pinteni calului și a fugit cît a putul, 
de a trecut munţii. 

Dar uite că, după cităva vreme, au dovedit tă- 
tarii cărarea pe care fugiseră Negru-vodă şi cu 

doamna și au început să răcnească ducîndu-se pos- 
tornol! spre Dimboviţa, la locul unde socoteau că e 
ascuns Negru-vodă. 

Aci însă era numai doamna și, ei știe ce-or fi 
făcut, i-au descoperit ascunzătoarea și s-au repezit 
ca fiarele, urlînd şi sbierînd, spre stîncă, să răpuie 
viaţa celei fugite. 

Atunci, ce să facă doamna ? Văzând că nu mai 
are nici o nădejde de scăpare, odată şi-a făcut 
cruce şi... grozăvie ! S-a aruncat de pe stîncă, din 
înălțimea aceea, tocmai jos, jos de tot, în albia 
Dîmboviţei ! 

A căzut biata de ea, jos pe pietre, în apă, și s-a 
făcut fărîme. Cînd a sărit de pe stîncă, după ce 
și-a făcut cruce, a strigat doamna cît i-a luat gura ; 

„Decit eu roabă la tătari, 
Mai bine carne la croncani!“ 

Şi d-atunci stînca aceea de peste Dimboviţa, în 
partea dreaptă, se chiamă Piscul Doamnei. 


Legenda aceasta mi-a spus-o cunoscutul profesor 
de istorie din Cîmpulung, d-l G. Șapcaliu. A 
auzit-o și d-sa de la sătenii din Cetăţeni și Stoe- 
neşti, jud. Muscel. 

D-l Şapcaliu mi-a spus că în cele mai multe 
sate din partea de miazănoapte a Muscelului se 
vorbește nu despre un Negru-voaă venind de 
peste munţi, ci despre un Negru-vodă fugind 
în Ţara ungurească. 


R—C. L., pp. 41—48. 


Deal 


1 Grămadă, buzna (n. ed.). 

ROMÂNII ȘI TĂTARII 


Cică la început, românii n-aveau domnitori şi 
stăpînitori ca-n ziua de azi, ci ei trăiau răzleţiţi 
prin deosebite ţinuturi şi se cîrmuiau singuri de 
sine. Ei își alegeau din mijlocul lor, pe cîte trei ani 
de zile, trei bărbaţi dintre cei mai deştepţi și mai 
înţelepţi, şi bărbaţii aceia apoi, carii erau ca niște 
filozofi, se sfătuiau întreolaltă, puneau împreună 
toate trebile obşteşti la cale şi toți ceilalți se supu- 
neau şi ascultau de sfaturile și poruncile lor. 

Așa o duseră ei un timp mai îndelungat, şi mai 
bine şi mai rău, după cum era adică și firea, năra- 
vurile şi apucăturile feliuritelor popoare păgîne 
cu carile veniră în decursul acestui timp în atin- 
gere, și după cum o duceau și alţi oameni în lume, 
carii trăiau şi se cîrmuiau ca şi dinşii, singuri 
de sine. 

De la un timp însă, văzînd tătarii, un popor 
păgîn, neastimpărat, prădător şi foarte crud, că 
românii n-au pe nime stăpinitor şi că ţinuturile 
în care locuiesc aceştia sînt foarte întinse, fru- 
moase şi mănoase, se purtară cu gîndul ca să-i 
subjuge, să le ieie toate averile şi moşiile, şi după 
aceea să se facă ei stăpîni preste dinșii şi 
preste ţinuturile lor. 

Din minutul acela apoi, cînd li-a plesnit tătari- 
lor un astfel de gînd drăcesc prin minte, românii 
nu avură mai nici o zi bună şi senină, căci nu era 
an în care tătarii să nu năvălească cel puţin o 
dată în ţinuturile lor, să prade, să omoare, să ardă 
şi să nimicească tot ce le sta sau le venea în cale. 

Văzînd românii că tătarii nu șuguiesc, ci, din- 
contră, că totuna-i bîntuiesc şi-i pradă şi multe 

alte neplăceri și supărări le fac, iară pre cei ce au 
nenorocirea să cadă în mîinile lor, parte-i ucid, 
parte-i ieu şi-i duc cu sine în robie, prinseră din- 
tr-un început a se aduna la un loc şi a da piept cu 
dînşii. Mai pe urmă însă, văzînd ei că nu sînt în 
stare a ţinea piept cu un număr atit de mare de 
tătari, câţi veneau de fiecare dată asupra lor, prin- 
seră a se ascunde prin stufăriile iazurilor, lacurilor 
şi ale bahnelor, cugetînd că poate în aceste locuri 
mlăștinoase vor putea scăpa de prigonirea și urgia 
păgînă. 

Dar, degeaba le-a fost lor toată ostineala și nă- 
dejdea, căci tătarii auzind acuma de la cine vor fi 
auzit, şi încredinţindu-se mai pe urmă și ei singuri 
ce fac românii ca să scape de dînsii, nici în aceste 
Jocuri mlăștinoase şi pline de tot feliul de gîngănii, 
nu le deteră pace. Din contră, ei, cînd se porneau 
acuma asupra românilor, luau cu dînșii un feliu de 
păsări învăţate, ca și capăii!, la vînat, numite 
nagîți sau cîni tătărăști, și pre paserile acestea apoi, 
cum ajungeau în apropierea vreunui lac sau iaz 
mai mare, le da drumul ca să adurmece și să vadă 
de nu e cineva ascuns într-însul. 

Nagiţii, cum se vedeau slobozi, deauna începeau 
a zbura încolo şi-ncoace pe deasupra stuhăriilor 
și, cum zăreâu prinir-însele pe vreun român as- 
cuns, îndată prindeau a se roti pe deasupra lui, a 
tipa și a ţivli ? de-i lua auzul. 

Tăltarii, auzind nagiţii țipiînd și țivlind, se du- 
ceau drept în partea aceea în care auzeau ţipătul, 
încunjurau din toate părţile pre românii ascunși, 
îi scoteau cu nepusa-n masă de prin stuhării afară, 


1 Copoii (n. cd.). . | 
2 A scoate strigăte lungi, ascuțite şi repetate (n. ed). 

și după aceea: dă, Doamne, bine! Schingiuirile, 
chinurile şi muncile lor nu erau proaste. Și dacă ar 
fi rămas numai cu atîta, tot ar mai fi fost cum ar 
mai fi fost, dar cele mai de multe ori nici un suflet 
de român nu scăpa viu din mînele acestor liife săl- 
batice. 

Așa o păţiră bieţii români în mai multe rînduri, 
cu toate că ei în fiecare an căutau să se ascundă 
cu mult mai bine decît în anii trecuţi și cu toate 
că uneori sta zile și nopţi întregi, cufundaţi pînă 
in grumaz în apă, cugetînd că dacă vor sta asffel, 
afurisiţii de nagîți nu-i vor putea descoperi. 

Într-o vară însă, văzînd ei că numai degeaba se 
ascund prin stuhării, că şi-n aceste locuri sunt des- 
coperiți, se adunară iarăși cu toţii la un loc și se 
sfătuiră ca să facă și ei o dată tătarilor o moară 
de vint, adică, dacă nu-i pot învinge și fugări din 
țară, cel puțin să-și bată joc de dînsii. Căci aşa-i 
românul, uneori chiar şi la cea mai mare nevoie îi 
place să facă cîte-o șagă, doară-i mai trece din cel 
năcaz. Căutară vreo citeva iazuri mai mari pe 
unde ştiau ei că trec mai adeseori tătarii, aşezară 
pe virvurile papurei şi a trestiei de prin cozile și 
marginile iazurilor acelora o mulțime de cusme, și, 
după aceea, luindu-și toală averea cea mişcă- 
toare, se retraseră cu toţii de la șes spre munţi, 
cu hotărîrea ca, în caz cînd ar fi să-i urmărească 
tătarii și-acolo, să le întindă o cursă din care, dacă 
vor cădea într-însa, să nu mai poată scăpa cu obraz 
curat. 

Nu mult după retragerea românilor spre munți, 
iată că iarăși năvălesc ca la vreo 80.000 de tăiari, 
în ţinuturile lor, cu gîndul ca de astă dată să puie 
mîna și să stîrpească pre toţi românii de pe fața 
pămîntului. 


Dar bine-a zis cine-a zis, că ulciorul merge la 
fîntînă numai pînă atunci, pînă cînd i se îrînge 
toarta. Făcui-au ei multe daune, neajunsuri şi 
neplăceri românilor. Mult sînge românesc au mai 
vărsat și multe lacrimi au mai stors din ochii pă- 
rinţilor, fiilor, fraţilor și ai neamurilor acelora pre 
cari i-au ucis sau i-au dus în prinsoare, dar de 
astă dată o păţiră și ei. 

Nagiţii, carii şi de astă dată au fost sloboziţi cu 
scop» ca să adurmice ! pre români, zburînd pe dea- 
supra stuhăriilor și dînd de cuşmele așezate pe 
virvurile papurei și a trestiei, începură ş-acum a 
se învirti şi a ţipa pe deasupra acestora, ca şi mai 
înainte, cînd da de români. Iară tătarii, bucuria 
lor, cum îi văzură învîrtindu-se şi-i auziră ţipînd, 
tăbăriră din toate părţile ca nişte fiare sălbatice, 
asupra stuhăriilor unde se învirteau nagiţii şi-n 
care credeau că se află românii ascunși. Însă, cînd 
colo, ce să vadă ?... În loc de români cu trup şi 
suflet, numai cușmă lîngă cușmă, şi alta nimică, 
căci românii erau acum de mult retrași spre munţi 
și adăpostiţi prin văgăunele şi fundoaiele acestora. 
Ciuda și mînia tătarilor, cînd văzură aceasta !... 
Căci unde s-a mai pomenit să păţească ei o ruşine 
așa de mare!... Şi-n furia lor nu mai steteră pe 
gînduri : ce e de început şi de făcut, ci presu- 
punînd că românii se vor fi retras spre munți, se 
luară şi ei în urma lor, şi tot prădind şi nimicind 
orice le sta în cale, se tot duseră înainte pînă ce 
ajunseră aproape de locul unde se află satul de azi 
Vama, din munţii Bucovinei, și unde s-a fost 
retras o parte de români. 

O româncă, care tocmai atunci mergea cu un val 


împăturit de pînză pe cap, şi cu un copil de țîță 


1 Să adulmece, să ia urma (n. ed.). 

în braţe, spre apa Moldovei, zărind din depărtare 
că vin tătarii, despături degrabă pînza, înfăşă 
copilul într-însa şi astfel îl duse şi-l anină de ce- 
tina unui brad de sub poalele Birnărelului, anume 
ca să steie acolo pînă ce se va întoarce îndărăpt 
și-l va lua. Apoi alergă tot într-o fugă, în dreapta 
şi-n stînga, dînd de ştire românilor de prin apro- 
piere, că, iacă, iară vin tătarii asupra lor. 

N-a apucat românca bine a anina copilul de ce- 
tina bradului şi-a da de ştire cîtorva români ca să 
se adune la un loc și să facă ce vor face, doară le 
pot veni prigonitorilor de hac, cînd iată că tătarii 
şi ajung lîngă Bîrnărelul. 

Tătarii cei dinainte, cum zăriră o parte de pînză 
fluturînd ca un steag pe la mijlocul bradului, şi 
cum auziră copilul care era ceva mai jos aninat, 
ţipînd, cugetară că de bună samă acolo trebuie să 
fie românii ascunși, şi deci se duseră ţintă spre 
brad. Dar cînd sosiră mai aproape şi nu văzură 
alta nemică, fără numai pînza fluturînd și copilul 
legănîndu-se ca într-un leagăn în aer, un fior rece 
ca ghiâţa le trecu prin tot trupul și nici unul nu 
se încumetă să treacă mai departe, ci toţi se opriră 
deodată ca înlemniţi locului. 

Hanul, adică domnitorul şi conducătorul lor, 
care asemenea venise cu dînşii și care se afla 
ceva mai în urmă, văzînd că înaintaşii cetei s-au 
oprit deodată locului şi nu vor să meargă mai de- 
parte, se miră ce s-a întîmplat. Deci se duse să 
vadă ce este. Și cum a ajuns în fruntea cetei, a 
început a striga și a zice: 

— Ce staţi locului ?... De ce nu treceţi mai 
departe ? Ce s-a întîmplat ? 

— D-apoi nu vezi, măria-ta, de ce nu trecem! 
— răspunse unul din mijlocul tătarilor, care se 

vede că era vreun căpitan sau aşa ceva, arăiînd 
cu mina spre pinza ce filfiia şi copilul ce se le- 
găna încolo și-ncoace. 

— Ei!... Şi-apoi ?... N-aţi mai văzut voi pînă 
acuma copii de ţiţă ?... Acuma vi-i întiia oară!... 
De-un copil să vă temeţi ! — strigă hanul, după ce 
se uită și el spre bradul de-a cărui celină era 
copilul aninat. 

— Nu-i vorbă de temut din pricina unui copil, 
căci am mai văzut noi destui copii în viaţa noas- 
tră... Dar alta e la mijloc !... Pînza aceasta și co- 
pilul înfăşat într-însa e un semn rău peniru noi... 
Prin urmare, eu sunt de părere să nu mergem mai 
departe, ca nu cumva să ni se întîmple vreo ne- 
porocire.. „„ Românii, după cum vă este cunoscut, 
sunt pretăcuţi !... Acum citeva săptămîni ne-au 
pus să le pescuim cușmele de prin stuhăriile lacu- 
rilor și ale iazurilor, iar de astă dată cine știe ce 
cursă ne-au mai întins şi ce au de gînd să facă 
cu noi !... Mai bine să ne întoarcem înapoi ! 

— Ce-ai zis !... Noi să ne întoarcem înapoi !... 
Încă numai atita ni-ar trebui ca să ne ridă toate 
babele — strigă acuma hanul înfuriat. 

— Eu n-am zis să fugim, ci numai să ne în- 
toarcem de unde am venit. Dar dacă e vorba de 
fugă, apoi bine ar fi chiar să și fugim pînă ce e 
încă timp, căci fuga-i rușinoasă, dară-i sănătoasă, 
vorba românului. Şi mie unuia, drept să-ţi spun, 
mi-i cu mult dragă şi mai scumpă viața noastră 
decît moartea românilor carii s-au virit, ca nişte 
urși, prin crjerii acestor munți ! 

— Închipuire !... Haideţi numai cu mine şi veţi 
vedea că nimică n-o să vi se întîmple! 

— Dă Doamne să fie aşa cum spui măria-ta şi 
nu cum presimţesc eu! 

Nu apucară bine hanul şi căpitanul a schimba 
cuvintele acestea întreolaltă, cînd iată că se şi tre- 
ziră încunjuraţi din toate părţile de românii carii 
se adunară de prin fundoaiele și sihlele munţilor, 
şi carii luîndu-i cu nepusă-n masă la răfuială, în 
vro cîteva oare îi și măcelăriră pe jumătate. 

Patruzeci de mii de tătari, adică partea cea ce-a 
rămas în viaţă, văzînd că românii nu glumesc, ci, 
din contră, că ei au de gînd să-i nimicească pre 
toţi, nu stătură mai mult la luptă, ci o tuliră la 
fugă, de-a dreptul preste Biîrnărelul, spre Valea 
caselor, iară de-aici apucară repede pe lingă apa 
Moldovei în sus, pe locul unde se află astăzi Cîm- 
pulungul, și nu se opriră pînă ce nu ajunseră la 
strimtura dintre Măgura Pojoritei și Muncelul 
Sadovei. Aice, fiind .foarte greu de trecut, o luară 
ceva mai pe încetul, se înşirară tot doi cîte doi și 
așa trecură pe plaiul ce ducea pe lîngă Piatra- 
Străjii și ieșiră pe locul unde se află astăzi satul 
Pojorita. 

Ajunși dincolo de Măgura Pojoritei, stătură puţin 
locului de se odihniră și se puseră în cale încotro să 
se ducă ca să poată ieși mai bine la capăt : s-apuce 
de-a dreptiul peste munţi spre Ardeal, ori să se în- 
toarcă îndărăpt de unde au venit? Și după multă 
chibzuire şi cumpenire, aflară cu cale că ar fi mai 
bine să plece spre Ardeal şi de-acolo apoi să se în- 
toarcă pe altă cale, îndărăpt spre ţara lor. 

Și aşa și făcură... Se porniră mai departe. Însă 
de-aice începînd nu mai merse pe atare vale, cum 
au venit pină într-acest loc, ci apucară de-a dreptul 
în sus, peste Runcul-Pojoritei, iară după ce suiră şi 

trecură Runcul, o luară tot pe culmea munţilor, 
anume ca întîmplindu-se să-i urmărească românii, 
să nu fie așa de lesne și pe neaşteptate sur pring, 
ca lîngă poalele Bîrnărelului. 

După ce au trecut Runcul-Pojorîtei, o luară 
peste vîrvul Arsinesei și ieșiră în Opcina Arsine- 
sei, iară după aceea, trecînd peste munţii Ster- 
pariu, Colacul, 'Botoşul-mare, Senatorul si Dadul, 
se coborîră drept spre locul unde se află astăzi 
satul Cîrlibaba și de-aice se-ndreptară apoi, parte 
pe valea Bistritei, parte peste alţi munţi, spre 
satul Borșa din Maramureș. 

Ardelenii și moroșenii, sau ungurenii, după cum 
se mai numesc românii din Ardeal și Maramureș, 
prinzînd de veste, acuma de la cine vor fi prins, 
că vine o ceată de tătari asupra lor, se adunară 
mai mulţi inși la un loc şi prinseză a tăia o parte 
de pădure de pe munții Opcioara şi Tătarca, pe 
unde presupuneau ei că vor trece tătarii, însă n-o 
deteră la pămînt, ci numai o înţinară. lar cînd vă- 
zură că tătarii întru-adevăr se îndreaptă spre 
dinșii prin Jocurile acestea, tăiară şi cealaltă 
parte de pădure, pe care asemenea o lăsară în- 
ținată. 

Cind sosiră acuma tătarii și deteră să coboare 
spre Borșa ca să între în Maramureş, românii din 
Borșa, precum și cei de prin vecinătate, în frunte 
cu un moroșan înalt, spătos și foarte tare, că te 
băgai în toate răcorile cînd numai te uitai la dinsul, 
Je ieşiră înarmaţi înainte și începură pe neaștep- 
tate a-i respinge şi a-i alunga înapoi, de unde au 
venit. 

Tătarii, surprinși, apucară repede spre Opcioara 
şi Tătarca. Însă românii adunaţi în apropierea 
ăcestor doi munţi, cum simţiră că tătarii se apro- 

pie de dinşii, începură care dincotro.a repezi co~ 
pacii înţinați asupra lor. 

Copacii, cumpănindu-se și răsturnîndu-se cu un 
pocnet și un huet îngrozitor, de se răsuna cine 
ştie unde prin văile și fundoaiele munților de prin 
apropiere, pre care tătar cum îl ajungea, deauna 
mi-l și culca la pămînt şi-l făcea fărîmi. 

Și așa, unii fiind omorîți de românii ardeleni şi 
maramureseni, iară alţii de copacii cari. se res- 
turnau si ‘pican peste dînșii, în citeva oare toţi 
care nu Liu singur cum s-a- -ntimplat că a scăpat și 
s-a îndosit prin desimea și întunecimea pădurilor. 

Dar ce folos că, mai pe urmă, rătăcind hanul în- 
colo .și-ncoace, prin munţii de prin apropiere, 
anume Dadul, Manaila, Orăţile, Senatorii şi alţii, 
fără ca să poată da de plaiul pe care a venit sau de 
vreun alt plai ca să se întoarcă în ţara sa, fu în scurt 
timp şi el prins și dus înaintea moroșanului celui 
voinic. 

Moroșanul despre care ni-i vorba avea o casă 
tocmai pe virvul Tătarcei. Și cînd a fost hanul 
tătărăsc prins, tocmai atunci se afla şi el la casa sa 
de pe Tătarcă. 

Românii carii puseră mîna pe han şi-l duseră 
conducătorului lor, cum ajunseră la starea locului, 
ziseră : 

— Mai dăunăzi, cînd am măcilărit pre tătarii 
carii veniseră asupra noastră, nu numai că ni-ai 
luat anume de rău, ci chiar ne-ai și batjocurit cum 
de-am putut fi așa de nebăgători de samă ca să nu 
punem mîna și pre capul lor, pre han. Ei, bine! 
Iată că acuma ţi l-am adus şi pre dînsul! El 
ne-mbia pe drum cu bani, numai să-i dăm ceva de 
băut, că moare de sete. Se vede că multă carne de 

român trebuie să fi mincat în viața sa, dacă e aşa 
de însetat !... Poate că dumneata vei fi avînd şi-i 
vei putea da ceva de băut, ca să nu piară — bietul 
om — de sete! 

_— D-apoi bine, ce să-i dau? — întreabă mo- 
roșanul, măsurînd pre han cu ochii, din cap pî- 
nă-n picioare. N-am nemică alta dindămînă, fără 
numai un poloboc cu moare de curechi... Doară 
să-i dau moare să beie! Apoi întorcîndu-se cătră 
han şi arătîndu-i polobocul cu moarea zise : 

— Oamenii iștea-mi spun c-ai fi foarte însetat. 
Și eu încă văd că eşti cam mahmur, deci... ia colo, 
în polobocul cela e moare ! Dacă vrei, potolește-ţi 
setea ! 

Hanul, ce era să facă, se-nvoi să beie și moare, 
numai să nu piară de sete. Dar cum se apropie de 
poloboc şi se plecă ca să beie moare dintr-însul, 
moroșanul deauna-l și apucă de picioare, îl ridică 
în sus, îl cufundă cu capul în moare și după ce îl 
tinu astfel vreo cîteva minute, răsturnă polobocul 
şi-l slobozi apoi, cu han cu tot, la vale. 

Polobocul, rostogolindu-se şi ducîndu-se ca o 
săgeată în jos, peste trunchiuri răsturnate de co- 
paci și peste colțuri ascuţite de pietri, cît ai bate 
în pălmi, se făcu mii de bucățele, şi dimpreună 
cu dinsul și hanul. 

De-atunci încoace, muntele pe care s-a aflat casa 
moroșanului şi de pe care a fost hanul tătărăsc 
slobozit cu polobocul la vale, s-a numit 'Tătarca ; 
valea unde a ajuns polobocul cu dînsul, Apa sau 
Valea Tătarcii, iară locul unde au fost ceialalţi tă- 
tari măcilăriți de românii ardeleni și maramure- 
şeni — Opcina Tătarcii. 

Și aşa au scăpat românii de tătari! 


Fi. M., pp. 16—21. 


POIANA TĂTARILOR 


Se spune că în vremurile de demult, pe cînd 
trăia Ștefan-vodă, năvăliseră tătarii în ţară. 

Tot jăfuind în dreapta şi în stînga, o parte a 
năvălitorilor ajunse cu jaful pînă în valea Bicazu- 
lui. Nişte plăieși de-ai lui Ștefan le simţiră apro- 
pierea. Ei se frămiîntară ca să găsească un mijloc 
spre a-i face să se întoarcă îndărăt. Planul le fu 
gata. Cîţiva se aşezară în dosul unor copaci uriași, 
cu săgețile la arcuri, avînd cu ei și vreo trei buciu- 
mași, iar ceilalţi trecură apa Bistriţei pitulîndu-se 
şi ei în dosul unor copaci, tot cam cu atîţia buciu- 
mași. Cînd se apropriară tătarii de ascunzătoarea 
moldovenilor, o ploaie de săgeți porni asupra lifte- 
lor, iar buciumașii începură a răscoli măruntaiele 
codrilor cu huietul buciumilor. Tătarii, crezînd că 
au dat piept cu oastea lui Ștefan, se îngroziră. 
Cum nu vedeau pe nimeni, și neîndrăznind să 
meargă înainte, o croiră de fugă pe unde veniseră, 
urmăriţi de săgețile moldovenilor. Cum dădură [cu] 
ochii de grosul celorlalți tătari, le spuseră că Ștefan 
e pe urmele lor şi cu toţii o porniră, îngroziţi, 
înapoi spre țara lor. 

Prăzile şi robii luaţi au rămas în voia Domnului. 
Toţi se grăbeau să iasă mai degrabă din culcuşul 
ghiaurului de Ștefan, despre a cărui vitejie mersese 
faima peste nouă ţări şi nouă mări. 

Aşa scăpă țara de tătari. 

Locului unde s-a întîmplat ciocnirea între tătari 
şi săgețile moldovenești i-a rămas numele de Poiana 
Tătarilor 

După I. Popescu-Băjenaru, Prin codrii Ceahlău- 
tui, București (f.a. I, p. 54). 
T. P., M., pp. 34—35. 

dă CUM SCAPA ŞTEFAN-VODĂ DE TĂTARI, 
PRINTR-O MINUNE 


_ Odată năpustise tătarii iar în țară. Ștefan-vodă, 
„auzind de treaba asta, le-a ieșit în cale cu ostâșii 
lui viteji și, cum s-a-ntiîlnit cu păgînii, s-a și iscat 
:0 bătălie cumplită. Ce-au făcut, ce n-au făcut 
ostașii lui Ștefan, dar de la o vreme, văzînd că nu 
pot izbuti în potriva mulţimei tătarilor, apucară 
la sănătoasa. 

Nu mult după asta, ceriul se-ntunecă și Ştefan- 

"vodă, care iera în fruntea oștirei, văzu nourul care 

întunecase lumina soarelui şi, temîndu-se de o pri- 
mejdie mare, îndată a dat poruncă la oaste ca să 
ieie cîte un snop de paie de pe miriștea care icra 
“în apropiere și să-l împlinte în virful suliţelor, și 
atunci cînd s-a apropia nourul de dînșii, să deje 
foc la snopi. 

Cînd s-a apropiet nourul de oaste, toţi au dat 

“foc la snopi. 

Nourul nu iera nour de ploaie, ci nour de furnici, 
şi partea aceea de nour care se lăsase pe oastea lui 
Stefan au ars toate furnicile, iar celelalte care s-au 
lăsat în tabăra tătarilor i-au pişcat şi i-au muşcat 
așa de tare, încît i-au prăpădit cu totul. 

Și aşa au scăpat Ștefan-vodă de urgiea tătarilor. 


" După cele ce a auzit d. Ilie Veslovschi din 


Cimpulungul Moldovenesc. 
K., Ap. 186—187 

BATALIA CU TĂVARII, DE PE VALEA BERHECIULUI 


Mai în sus de satul Vultureni, pe valea Berheciu- 
lui, ţinutul Tecuciului, în nişte :rîpi, să așăzasă acolo 
tătarii, ca la dinșii acasă și nu să dădeau duși, căp- 
cînii; gîndeau c-au dat peste ţară fără stăpin. 
 Ștefan-vodă tocma-n vremea aceea nu prea avea 
de unde să stringă atita oaste ca să alunge tătarii, 
cu nepus în masă ; ori să vede că nici nu ș-a bătut 
capul să mai stirnească atita lume pentru Alte 

“tatari. 

Și ce-a făcut Ștefan-vodă ? I-a hăituit cu meste 
şug. Ș-a luat Ștefan v-o cîţiva ostași vrednici şi 
buni de gură, și toți călări. Cu dinșii a strîns o 
gireadă ! de boi, la un loc cu vaci, cu viței, cum 

s-a-ntîmplat și a pus mai pe toate vitele : clopote, 
tălănci, clopoței şi le-a luat la goană, cît ci puteau 
fugi, înspre vetrele tătărăşii. 

Tătarii, cînd au auzit huitul clopotelor, tropotul 
vitelor, mugetul lor, holca ? ostașilor, nu ştiau ce 
urgie şi mînie a lui Dumnezeu vine peste dinşii, ca 
să-i prăpădească. Și n-au mai așteptat să vadă ce-i 
și cum, au luat-o la picior, care cum a putut, lăsind 
toate-n pămint, numai ca să scape macar cu 
sufletul. 

Şi i-a fugărit Ştefan într-o părere, pin-ce-a so- 
cotit că nu le-a mai fi poftă altă dată să mai po- 

"“posească tatarii prin ţara Moldovei. 

Aslăzi incă se mai găsesc, pe valea Berheciului, 
oala pline cu oase, tocmai din vremea tatarilor 
acetora. 

După spusele d-lui M. Zamfir din salul Vultu- 
reni, ţin. Tecuci. 


` 


1 Cireadă (n. ed.). lăgie (n. ed). 
„e ăgie (n.e à ne 
Larmă, zgomot, gălăg K., pp. 187—188. 

[MIHAI-VITEAZUL ŞI TĂTARII] 


Venise odată Mihai-Viteazul cu oastea lui pînă-n 
părțile noastre şi se înşirase oastea pe coastă. Iar 
Mihai întinsese o masă mîndră cu mai marii oștirii 
și acolo grăiau căpitanii lui, tot ridicînd şi ciocnind 
paharele : 

— Să trăieşti, măria ta și să stăpîneşti de-acu 
țara numa-n pace și noroc ! Că iată, pe turci i-am 
bătut şi pe tătari p-așișderea ; iar aici, la munte, 
chiar dușmanii să vie, iute-iute le luăm piuitul. 

Mihai le mulţumi, îi lăudă pentru isprăvile lor 
și le spuse să aibă totdeauna nădejde-n Dumnezeu, 
că el e mare și puternic. Apoi îi rugă frumos să 
puie oastea-n rinduială, de pază, că el vrea să aro- 
mească puţin. rai 

Zis şi făcut. 

N-apucă însă să adoarmă domnul, ca de cînd 
m-apucai să vă spun, și iată, din vale venea în 
goana mare o oaste de tătari. Erau mulți ca frunza 
și veneau în grabă, chiar spre muntele Pleașă. 

Apoi, cum zăriră oastea lui Mihai, tătarii slobo- 
ziră un tun. Căpetenia tătarilor însă, cu mai marele 
lor, se afla mult mai devale, în Priboiu. Și d-aia, 
Mihai, cînd pricepu ce și cum şi văzu atita liotăt 
de lifte păgîne, ce se gîndi ? 

— Mare ești, Doamne! Da eu numai cu mîna 
asta de oameni ai mei n-o să-i pot răzbi repede. 
Să văz, oare n-oi găsi vrun mijloc ? 

Şi tot socotindu-se Mihai, odată cheamă pe un 
ostaș d-ai lui şi-i poruncește : 

— Du-te repede colo, devale, în lagărul tătărăsc, 
la Priboi ! Acolo să dai hirtia asta, în mina căpe- 
teniei tătarilor. Ai înţeles ? 


1 Mulţime, droaie, grămadă (n. ed.). 

— Înţeles, măria-ta ! zice ostașul și se duce ca 
vîntul ; iar Vodă se întoarce către boieri şi le 
spune : 

— Ştiţi ce-am scris în hîrtie ? 

— Ce? j 

— Le-am scris să nu vie la luptă acum, ci mîine, 
să me încercăm puterile. 

— Păi, o să fie aşa de proşti? 

— Să-i vedeţi. 

Așa. Ostașul s-a dus în tabăra tătărască-şi a dat 
hirtia cu pricina. 

Iar tătarii, cînd au văzut, nu-și găseau locul de 
bucurie. _ 

— O să ne mai odinim o noapte și o să aibă 
vreme și ajutoarele să vie! 


- 


În vremea asta, Mihai punea de închidea mun- 
tele și oprea Dîmboviţa, punind şi stăvilar. Așa, 
apa venea în susul Dimboviţei, dincolo de stăvilar, 
mare-mare, să poată umbla o mie de mori. 

Cînd văzu asta, Mihai, care era cu toți ai lui pe 
munte, se odini în pace și dormi fără grijă. 

Așa. Cum se ivi ziua următoare, tătarii, care se 
înmulţiseră și erau ca frunza și ca iarba, flecară 
pe Dimboviţa în sus, să se bată cu oastea lui Mihai, 
cum le fusese vorba. 

Dar au cercetat ei încoa, încolo, în sus şi-n jos, 
fără să-i dea de urmă; că oastea românească era 
sus pe munte şi nimeni nu le putea arăta cărarea 
pe unde să urce păgînii acolo. 

Şi au tot cercetat. Acu, aproape de Cetăţenii din 
vale, era un cîrciumar care se chema Baciu. Au 

început tătarii să-l stringă-n chingi și să-l cer- 
ceteze. 

— Unde este, măi, Mihai ? Că hiîrtia i-am pri- 
mit-o dar oastea nu i-am văzut-o ! 

— Este — zice baciul cînd văzu că nu mai 
scapă — este sus pe Piatră, cu toată oastea, strinsă 
buluc, ca o ceată. Dacă vă luaţi acum la luptă, măi 
tătarilor, m-ăţi cîştiga nimic. Dar, ascultaţi-mă 
pe mine! 

— Cum ? 

— Opriţi oștirea! La noapte! Că le cîștigaţi 
pe toate. 

Tătarii, și acu proşti de dau în gropi, ascultară 
de povaţa lui Baciu şi se opriră în Cetăţenii din 
vale, fără să-și dea cu socoteala de planu lui 
Baciu. 

Le spusese așa, ca să fie timp și mai îndelungat, 
să se stringă și mai multă apă în susul stăvilarului. 

Așa. Iar Baciu se urcă sus pe Pleașă, la Mihai 
care își făcuse divan, chiar pe valea lui Coman. 

— Doamne, măria-ta ! Fii pe pace de-acu! Pe 
tătari i-am mai oprit o toană. 

Și atunci, cînd Mihai socotea că tătarii-s toți 
tăbăriţi 1, odată a ridicat stăvilarul și a dat dru- 
mul apelor. 

Pe urmă ? 

Ca pe muște mi-i ducea la vale, Dimboviţa, pe 
toți tătarii. Îi luase tocmai pe cînd ei dormeau fără 
grijă. Pînă la ziuă nu s-a mai aflat niciun picior 
de tătar prin împrejurimi.. Ba să nu mint: ieșea 
cîte unu la mal, umflat și bumben?, pentru tot- 
deauna. 


1 Orinduiţi în tabără, poposiţi (n. ed), 
2 Galben (n. ed.). 

Şi iacă... aşa s-a cotorosit Mihai Viteazu și. de 
tătari. 


De la Niculae G. Zavrogiu. 

T Aceasta nu e — după cît se pare — decît legenda 
prin care se spune că Negru-vodă a scăpat țara 
“de tătari, înecîndu-i cu apa Dîmboviței. 


R.—C., w., pp. 109—112. 


PREDA BUZESCU 


În timpul domniei lui Radu Șerban, ctitorul 
minăstirii Comana, veni o năvală cumplită în țară, 
a tătarilor. 

Comandantul oastei româneşti trimisă împotriva 
năvălitorilor era Preda Buzescu. Oastea româ- 
nească se întilni cu cea tătărască, la Teișani, pe 
Neajlov. 

Ca să nu se piardă ostași în luptă, căci domnului 
îi trebuiau ostași în lupta ce începuse cu turcii, 
Preda Buzescu, ca să cruţe o vărsare de sînge, ieși 
în fruntea armatei sale și zise căpităniei tătarilor : 

— O, tătare ! De nu ţi-e frică şi ai milă de ostașii 
tăi, vino și te luptă cu mine şi cine va învinge, 
acela să fie biruitor ! 

-- Comandantul tătarilor primi propunerea și se 
încinse atunci o luptă în doi, de scăpărau săbiile 
încovoindu-se, pînă se făcură fărimi, fără ca lupta 
să se decidă. 

S-au învoit atunci să se ia la luptă dreaptă, 
voinicească, ` 

Se încordară amindoi bărbăteşte, strîngîndu-se 
unul pe altul în braţe, aruncîndu-se peste cap, fără 
ca lupta, și de data aceasta, să se decidă. 

Tătarul, simțind că-i slăbesc puterile şi că ro- 
mânul este mai vînjos în luptă, vroi să întrebuin- 
teze o viclenie, lovind pe Buzescu cu o secure ce o 
avea la șold. 

Românul, văzind aceasta, se înfurie, apucă re- 
pede buzduganul, şi-l lovi cu toată puterea pe tă- 
tar, în frunte, încît i-a despicat-o în două, lăsin- 
du-l mort pe loc. 

Oastea tătărască, văzîndu-se fără comandant, o 
luă la fugă. Românii se luară după ei și-i vînară 
pînă la unul. 

În felul acesta îşi făceau datoria faţă de ţară şi 
domn, comandanții români. 

După luptă, nici Preda Buzescu n-a mai trăit 
mult şi din cauza rănilor se sfirși şi el, iar domnul 
a pus să-l înmormînteze cu mare cinste, luînd și 
el parte la înmormiîntare și deasupra mormîntului 
a poruncit să se pună o piatră pe care se pome- 
neşte, în litere de aur, vitejia lui Preda Buzescu. 


i M. P., pp. 55—51, 


DIN VREMEA TURCILOR VRAJMAȘI 


ROMÂNAȘ 


Pe vremea cînd se băteau nemţii cu turcii și cu 
tătarii, iar românii ajutau pe nemți, strașnic s-a 
mai luptat și Românaș cu turcii și cu tătarii! 

— Daţi-vă la o parte, fraţilor ! a strigat el celor 
doi fraţi ai săi: 

„Că de-or fi tătari o mie, 
Abia mi-or ajunge mie!“ 


Iar d-or fi mai mulţi, tăiaţi și voi marginile ! 

Şi s-a luptat Românaș, s-a luptat singur cu 
urdia-ntreagă, de a răpus şi pe grozavul, feciorul 
lui Ciupăgeţ, cu o mînă de oțel şi cu un picior 
de lemn. S 

Da frații lui, socotiți că au cunoscut ? 

De unde ? Dimpotrivă, au prins ciudă pe Româ- 
naș și cînd le-a venit bine l-au tăiat făcîndu-l cio- 
părți-ciopărţi ; tot le mai era teamă că o mai învia. 

Pe urmă s-au dus să petreacă tot la moviiița 
aceea unde mai petrecuseră înainte cu cele trei 
fete de împărat, aduse de Românaș din Țarigrad. 

— Neică Dine și neică Constantine — au între- 
bat ele — unde este Românașş ? 

— Unde ? zic ei. Trebuie să fie și el la luptă 
crincenă, că şi noi ne-am luptat de a dai inima 
din noi, da de surda. 


47 


— Aşa? 

— Așa. 

Pe fete însă le-a ars la înimă că fraţii i-or fi 
făcut lui Românaș de petreeanie și au șters-o cite 
trele spre locul cu lupta cea crîncenă, 

Acolo însă ce să vază? 

„Nu era porumb, nici grîu, 
Numai sînge pină-n briu; 
Și nici porumb, nici secară, 
Numai oase de catană !“ 


Iar mai la o parie, aproape de izvor, zăcea fără 
suflare Românaș, tăiat şi ciopărțit. Doar faţa i se 
mai cunoștea. 

Cînd l-au văzut așa, fetele au început să-l je- 
lească şi să-l sărute cu foc ; iar pe urmă, cea mai 
mică și mai mindră a dat fuga-fuga la rîul lui 
Iordan de a luat d-acolo apă moartă și apă vie. 

Sosind la cel mort, au strîns ciolanele la loc și au 
turnat peste ele apă moartă ; apoi a turnat apă 
vie şi atunci, odată Românaș s-a înfiripat iar în 
carne şi oase, a început să miște și să se şteargă 
la ochi: 

— Mă, da greu somn mai dormii ! 

— Ai fi dormit tu mult și bine, dacă nu mai 
eram noi p-aici, zic fetele şi-l iau cu ele la Ţari- 
grad. ! ` 


A se vedea Copil român, în col. mea de legende, 
vol. I. 


R.— C., T., pp. 144—145, 


i Legenda este singulară prin aceca că pe seama erou- 
lui, un vileaz exponent al năzuințelor poporului român, 
nu au apărut multe variante. Elementele constitutive 
decurg în chip vizibil diri arsenalul basmului tradiţio- 
nal (n. ed.). 

MARCOŞ-PAȘA ÎN LUPTĂ CU CRIVĂȚUL 


“Era odată mai mare peste oştile turceşti un pașă 
vestit, voinic -şi tare meșter în războaie, „care se 
chema Marcoş-pașa. 

Pe toate limbile le bătuse turcu ăsta şi, nemai- 
avînd ce lucra, ce se plănui el într-o zi ? 

— Ja să mă duc să mă bat cu Crivăţul! 

Si-a îmbrăcat deci ostașii cu cojoace multe și cu 
ipîngele 1, i-a încălțat cu cizme de capră stearpă, 
„să ţie bine la apă“, şi a plecat spre răsărit. 

Dumnezeu însă, care stă împotriva celor făloşi, 
nu i-a ajutat. Cum a sosit Marcoș-paşa la Fîntîna 
Gerului, a dat sfîntuleţul puţinel soare, să-i bucure 
pe turci; pe urmă s-a pornit o ploaie de a udat 
pe păgîni pînă la piele, chiar în corturi, unde se 
viriăeră. . 

Nu mai puteau bieţii turci să ducă cojoacele, aşa 
cum erau leoarcă de ploaie. Pe urmă, ţin-te pînză ! 
S-a pus un ger de crăpau lemnele şi pietrele. 

Ca să se dezmorțească soldaţii, Marcoş îi punea 
să spargă şeile cailor și să aţiţe focurile cu ele. 

Zis şi făcut ! Dar Dumnezeu trimite un vînt care 
înalţă focurile în slavă și păginii rămîn tot încre- 
meniţi de per. 

Ce să facă atunci Marcoş? Îndemnă pe ostași, 
cari îl mustrau : 

- — Omoriţi-vă caii, scoateţi-le bordohanele şi in- 
trați în coșurile ăstor dobitoace ! 

Ostașii fac şi aşa, dar e cu putinţă să scape cu 
viaţă ? Că Dumnezeu dă zăpadă strașnică și oa- 
menii lui Marcoş pier pentru totdeauna, înnăme- 
titi acolo, cu cai cu tot. : A 


1 Mania cu glusă (n. ed.). 

Atunci, cum se plimba Marcoș, amărit şi aproape 
îngheţat, iată că iese din fîntînă Crivăţul ; îl mustră 
şi pe urmă îl ameninţă cu toiagul, de se face turcul 
Marcoş stană de piatră... 1 

Legenda aceasta am auzit-o la moș Gheorghe al 
Badii din lgripcești. Eram copil pe atunci şi 
păzeam caprele cu moşul, pe Deal-la-vale. 


R.—C., L., p. 93. 


Li 


CONDEIELE LUI VODĂ 


Mult au mai îndurat românii din Muntenia şi 
Moldova din cauza năvălirilor tătărăști și turcești ! 
Cînd nici nu se gîndeau, năvăleau cînd tătarii de 
dincolo de Nistru, cînd turcii de dincolo de Dunăre 
şi jefuiau, ardeau, omorau și duceau oamenii în 
robie. Uneori încercau și ungurii și polonii să cu- 
prindă țara. . 

În vremile acelea nu era armată permanentă ca 
acum. Dacă intra dușmanul în ţară, toţi trebuiau 
să iasă împotriva lui. Nu erau nici puşti şi tunuri ; 
mici depozite de arme. Fiecare român trebuia 
să-şi pregătească singur armele: sabie, lance, 
ghioagă, arc, dar mai ales săgeți multe, pentru ca 

1 Ca şi în alte cîteva cazuri (Traian și podul de peste 
Dunăre, Negru-vodă şi Mircea Ciobănașul, Minăstirea Ar- 
geșului), legenda aceasta nu este decit o variantă în proză 
a unei cunoscute balade, în legătură cu care unii cerce- 
tători (P. Caraman: Consideraţii critice asupra genezei 
şi răspindirii baladei Meșterului Manole în Buletinul In- 
stitutului de Filologie română — Al. Philippide, Iași, vol. I, 
1934, pp. 63—102) apreciază că pleacă de la unele fapie 
reale petrecute în veacul XV, cînd armatele turcești 
ajunse în sudul Poloniei au fost decimate de geruri nã- 
prasnice (n. ed.). 


fiecare să-şi aibă tolba plină. Cel ce nu avea toate 
armele, dar mai ales dacă-i lipseau săgețile, era 
pedepsit cu moarte. 

Cam pe la anul 1400, domn al Munteniei era 
Mircea-vodă. El bătuse zăravăn, în cîteva rînduri, 
pe turci; bătuse şi pe unguri. Dar linişte nu era 
și românii trebuiau să fie tot gata. De aceea, 
Mircea-vodă trecea uneori şi prin sate, ca să vadă 
ce mai fac oamenii şi de sunt pregătiți. 

Într-o zi trecu printr-un sat din judeţul Argeş. 
Era zi de sărbătoare, oamenii îmbrăcaţi frumos 
stăteau pe la porţi. În curtea judeciului (cneazului, 
primarului), lume multă. Mircea intră acolo şi 
întreabă : 

— Ce faceţi, oameni buni? 

— Condeie, măria-ta. 

— Ce condeie, că voi nu ştiţi scrie ? Și cum de 
lucraţi în zi de sărbătoare ? ? 

— Noi facem altfel de condeie, nu de care scrii 
cu ele. Sunt de cele ascuţite bine, cu care să scriem 
pe pielea dujmanilor noștri o scrisoare care să nu 
se mai şteargă. 

Mircea-vodă s-a bucurat foarte, cînd a văzut că 
românii sînt bine pregătiţi pentru luptă. De aceea 
a lăudat şi pe judeciu, şi pe oameni, apoi a plecat 
mai departa- 


V. L., pp. 38—59. 


CIND A FUGIT ŢEPEŞ PESTE MUNȚI 


„„Şi dacă s-a văzut copleşit de numărul cel mare 
al turcilor, în care zadarnic secerase o noapte în- 
treagă, cu gînd că i-o răpune, a dat viteazul porunci 

;să se ascundă în codri oastea. ce bruma -iîi-. mai 
rămăsese. Apoi în fruntea .ei.şi .pe poteci. ascunse, 
a mers măria-sa în munţi la cetatea ce-și: clădise 
pentru vremuri. grele și care-i purta numele: 
Cetatea lui Țepeș. Acolo s-a închis între ziduri și, 
stînd zile întregi, se.ruga' într-una lui Dumnezeu 
să aducă vremuri mai-bune pentru neamul nostru 
-şi plingea cu multă jale, gîndindu-se la vitejii că- 
-zuţi în luptă cu păginii. 

Turcii însă s-au luat după el și, cercetind, i-au 
-aflat culcușul sus în munţi, pe valea Argeșului. Şi 
atunci s-au pornit cu toţii, cîtă frunză și iarbă; 
iar cînd s-au apropiat .de culcușul lui Vodă, au 
tăbărit mai în vale. Apoi căpetenia lor: şi-a ales 
cîțiva turci pe sprinceană şi i-a pornit pe dealuri, 
mai în apropierea stîncii pe care era aşezată ceta- 
tea, să cerceteze cam ciîți voinici ar avea Vodă 
şi în care loc anume or putea așeza tunurile, ca de 
acolo să poată bate păginii cetatea mai cu folos. 
Căutau, vedeţi d-voastră, locul cu norocul, de unde 
să silească pe Ţepeş a ieși din ascunzătoare, ca 
să poată fi răpus. 

Dar nu le-a ajutat Cel-de-sus. 

Că... s-au dus ei, turcii, nu-i vorbă, și, cercetind, 
au găsit tare bun dealul Pietrăria, mai în partea 
cealaltă de unde e stînca pe care se vede cetatea ; 
Fun pentru tunuri, fiind mai înalt decit stînca de 
care ne fu vorba, şi bun pentru că dealul Pietrăria 
putea folosi şi ca drum de căruţe. 

Dar între turcii trimişi ca iscoade era și un nepot 
al celui urmărit, nepot pe care Vlad-vodă îl știa 
de mic între turci. 

Și „sîngele apă nu se face“, iar iubirea de nea- 
mul şi de ţara lui era mai tare decit iubirea ce-o fi 
avut-o de păgînii cari-l crescuseră.. Deci, ştiind că 
peste două zile turcii au să bată cu puteri .mari 

cetatea în care erau nădejdile neamului său, ce și-a 
zis nepotul ? 

— O, Doamne! Cum să-l scap de urgia tur- 
cească ? Oare n-ar fi bine să-i dau de veste chiar 
de-aici, de pe Pietrărie ? 

Şi tot socotindu-se el, a luat o săgeată și a scris 
pe ea, cu ce s-o fi priceput, numai cîteva vorbe : 
„Află, unchiule, că turcii sunt pe aproape. Peste 
două zile or să bată cetatea cu tunurile și or pune 
în primejdie și viaţa măriei-tale. Fugi !“ 

A pus apoi săgeata în arc şi, furișindu-se de 
tovarăşi, colea pe înserate, a azvirlit-o cu putere 
în cetate. A avut grijă însă să pîndească vremea 
cînd Vodă şedea la masă și i se vedea fața la lu- 
mina unui feșnic şi a mai avut grijă ca, ochind în 
lumina feșnicului, să îndrepteze săgeata chiar prin 
fereastră, înăuntru. 

Şi n-a greşit ţinta, căci săgeata a căzut chiar 
lîmgă picioarele lui Tepeş. Cînd a intrat pe fe- 
reastră, s-a stins lumînarea și s-a speriat măria-sa. 

— Doamne, ce să mai fie și asta ? 

Dar desșumenindu-se i, a aprins iar lumina, a 
dibuit pe jos unde auzise zgomotul și, găsind să- 
geata, a cetit răvașul nepotului. 

— “Trebuie să plecăm, băieți! a grăit Vodă, 
sărind în sus ca ars. Și fiindcă nu cunoștea bine 
cărările și împrejurimile, mult s-a bucurat măria-sa 
cînd a văzut că se găsesc în cetate și cîțiva români 
din satul vecin, astăzi satul Aref. Cu ei s-a sfătuit 
Ţepeş : cum să plece, pe unde să plece şi cum să 
facă să nu-i afle turcii urma. i 

— Eu, zice un român mai tînăr și mai îndrăz- 
neţ, după ce se înţeleseră pe unde să apuce, te 
sfătuiesc, măria-ta, să poteoveșşti toţi caii cu pot- 


t A se desșumeni — a se desluși, a se desmetici (n. ed:). 


a 

coavele întoarse și apoi să fugiţi, că numai așa ți-or 
pierde păgînii urma ! 

— Bine ai grăit, voinice ! Aşa o să fac, a glăsuit 
Vodă şi, după ce au făcut cum au fost povăţuiţi, 
au dat pinteni cailor şi au plecat pe muscele! în 
sus, peste munţi, în Ardeal, cu gîndul că doar-doar, 
acolo fiind tot creștini, or găsi oaste şi mai multă 
ca să isgonească pe turci de aici. 

Drept mulțumire către românii cu cari s-a sfă- 
tuit în aceste zile grele, a avut Vodă grijă ca, 
înainte de a pleca, să lase o carte de danie, carte 
scrisă pe piele de iepure. Prin ea dăruia acelor 
viteji toţi munţii din împrejurimi. 

Mare parte din acești munţi sunt stăpîniţi şi azi 
de locuitorii Arefului. 


Acu, să nu uităm vorba. După două zile de la 
trimiterea săgeții scrise, au venit turcii de au așe- 
zat pe Pietrărie tunurile și au început să bată cu 
putere în cetate. Dar abia după multă vreme şi 
după multă casnă au dărîmat-o, lăsînd-o cum e azi. 
Şi mare le era bucuria că or pune mina pe Vodă 
şi pe oastea lui. 

Cînd caută însă, ce să prindă? Înăuntru nici 
pui de domn, nici picior de om! 

— Căutaţi, mă, prin apropiere, că trebuie să fi 
fugit ! 

Cotelesc atunci în toate părţile, cu de-amănun- 
tul, că i-ar fi găsit şi în gaură de șearpe să se fi 
ascuns. Care nu le fu însă mirarea cînd, cercetind 
urmele cailor, le-au văzut că merg toate în cetate, 


1 Muscel — deal (în Muntenia nord-vestică) (n. ed.). - 

mu afară din ea ? Potcoavele întoarse fuseseră ele 
bune la ceva! 

— Mare minune ! strigară turcii şi spuseră mai 
marelui lor tirişenia. 

— Căutaţi băieţi, tot prin cetate, că... cine ştie 
unde-or fi ascunși ghiaurii ! ? 

Și atunci iar răscolesc ăia tot, tot, prin pietre şi 
pe sub pietre ; scofelesc ! în sus şi în jos, răcnesc 
şi strigă numele aceluia de care tresăreau și în 
somn. Dar zadarnic : 


„Vodă nu răspunde, 
Că n-are de unde“. 


Dacă nu-l găsesc, vin de spun căpeteniei. 

— Bre, bre, bre! zice acela. Hai, bre, să ne 
cărăbănim de pe aici, că, după cîte-mi dau cu 
părerea, 'ghiaurii ăştia trebuie să fi intrat în 
pămînt ! 


Povestită de d-l învăţător M. B. Preda, care a 
auzit-o de la sătenii din com. Şuici, jud. Argeș 
si publicată întiia oară în Vremea nouă, an. II, 
no. 1. 

O variantă, tot de prin partea aceea, publicată 
în Prietenul nostru, an. I, no. 5, pag. 77, spune 
între altele : 

„Cînd turcii au venit împotriva domnului, vitea- 
zul, prinzînd de veste, s-a scoborit repede din 
cetate prin deschizătura ei, iar la gura uşii, ca 
să nu bage de seamă duşmanii că domnul e 
ieşit, a aşezat calul cu copitele înainte. Văzind 
turcii urmele potcoavelor cu deschizătura îna- 
inte, au părăsit aceste locuri. Au prins însă pe 
portarul cetății și l-au silit să-i călăuzească pînă 


1 A scofeli — a scotoci, a căuta stăruitor (n. ed.). 


la cetate și să le arate averea domnului, căci 
numai astfel îi vor cruța viaţa. Portarul le-a 
arătat-o, dar păgînii nu s-au ţinut de vorbă „şi 
în urmă l-au omorît. 


[ă 


R—C., P., pp. 83—85. 


UN OSTAȘ DE-AL LUI ŢEPEŞ 


F 

În timpul luptelor de hărțuială pe care le purta 
Ţepeş cu Turcii, conduși de însuşi sultanul Mo- 
hamed, un soldat român căzu prizonier. Sultanul, 
poruncind să-l aducă înaintea sa, îl întrebă. răstit : i 

— Spune, ghiaure, pe unde sė ascunde dom- 
nul vostru ? 

— Pretutindeni şi nicăieri, iar dacă vrei să-l gă- 
seşti, du-te de-l caută ! 

Uimit de răspunsul și îndrăzneala soldatului, îl 
întrebă iarăși : 

— Ciţi soldaţi are el, cu toţii? 

— Mai puţin cu unul... Și dacă vrei să știi cîţi 
i-au mai rămas, du-te de-i numără ! 

Tulburat de minie, sultanul strigă bătînd din 
picior : 
`. — Dacă nu vrei să spui, ghiaure, voi porunci să 
te spinzure. 

— Aceasta e pedeapsa care o merită orice soldat 
care se lasă a fi prins. 

„“Văzînd că n-o-scoate la cale cu asprime, sul- 
tanul zise cu glas dulce; 

— Ascultă ghiaure, îţi dăruiesc viaţa, îţi dau 
avere şi te fac pașă în ţările mele, numai spune-mi 
ce te-am întrebat ! | 

— Nici spînzurătoarea, nici comorile și nici 
însuși tronul tău nu mă vor face să-mi vind ţara 
și pe domnul meu. ` 

— Toţi soldații lui Țepeș sînt isteți ca tine ? 

— Din toți, eu sînt cel mai prost, căci altfel 
eram și eu ca ceilalți : mort ori liber. 

Văziînd Mahomed atita curaj şi credinţă, ră- 
mase ginditor ; apoi, întorcîndu-se către pașalele 
din jurul său, zise cu întristare: 

— Dacă Țepeș ar avea o sută de mii de soldaţi 
ca acesta, de mult ne-ar fi gonit din Europa! | 

Mahomed porunci apoi să scoată pe soldat din 
fiare, îi dărui o pungă cu bani de aur şi-l lăsă liber. 

Soldatul trecu mîndru printre şirurile musul- 
manilor și se duse la ai săi. 

I, pp. 13—14. 


VLAD ŢEPEŞ ŞI SOLII TURCEŞTI 


Se spune că pe timpul domniei în Ţara Româ- 
nească a lui Vlad-vodă Țepeș, sultanul Mahomed 
al II-lea i-a trimis niște soli. i 

Aceștia, după ce au intrat în sala de primire a 
domnului român și se închinară după obiceiul lor, 
nu-și scoase fesurile din cap. Atunci Țepeș îi 
întrebă : 

— De ce 'vă purtaţi voi așa ? Aţi venit înaintea 
mea şi-mi faceţi mare necinste. 


Iară solii turcești răspunseră într-un glas : 

— Așa este obiceiul la stăpînitorii ţării noastre. 

Ţepeş vodă le spuse atunci : 

— Vreau şi eu să întăresc obiceiul vostru, ca 
să-l ţineţi și mai tare. 

Porunci atunci la slujitorii săi să-i aducă cuie 
îndată, ca să întărească cu ele fesurile solilor, 
în cap. 

După ce făcu lucrul acesta, dete drumul solilor 
zicindu-le : 

-— Mergeţi de spuneţi stăpînului vostru că el 
este obișnuit să sufere asemenea necinste din par- 
tea voastră, noi însă nu sîntem învăţaţi. Altă dată 
să nu mai trimită la noi, ori în alte ţări și la alţi 
stăpînitori, soli cu obiceiurile sale, căci noi nu 
vroim să i le primim. 

M. P., pp. 15—16, 


SCAPAREA LUI VLAD ŢEPEŞ 


Vlad Ţepeş era domnul Ţării Românești. El era 
tare aspru cu hoţii și boierii care i se răzvrăteau, 
căci pe toţi aceştia îi trăgea în țeapă. De aceea i-a 
şi rămas numele Țepeș, 

Vlad a avut și multe lupte cu turcii cari năvă- 
leau în Ţara Românească. Uneori îi bătea el pe 
turci, alteori îl băteau aceştia pe Vlad. Într-o 
luptă a fost biruit. Ca să scape de urmărirea turci- 
lor, s-a refugiat în Munţii Argeșului unde avea, 
pe o stîncă înaltă, o cetate dare. Turcii s-au luat 
după el pînă în munţi. Ei voiau să-l prindă și să-l 

omoare, căci nimeni nu prăpădise atiţia turci 
ca Vlad. 
Ajungind pînă aproape de cetatea lui Ţepeş, au 
văzut că în faţa ei e un deal de pe care ar putea 
bate cetatea cu tunurile. Au trimis deci după cîteva 
tunuri cari aveau să sosească peste cîteva zile. 
Pe vremurile acelea, turcii răpeau copii creștini 
pe cari îi creşteau şi făceau din ei soldați turci 
numiţi ieniceri. Între ienicerii din faţa cetăţii lui 
Tepeş era chiar un nepot de-al lui Vlad. Nepotul 
acesta nu-și uitase de vița lui, de aceea scrise pe 
un petec de hirtie, ce vreau să facă turcii. Hirtia 
a prins-o de o săgeată, pe care a aruncat-o în ce- 
tate. Îndată ce a citit Vlad scrisoarea, a plecat din 
cetate printr-o galerie care ducea pe sub pămînt 
și a luat-o peste munţi, în ţara Făgăraşului. Iar 
turcii, spărgînd după cîteva zile cetatea cu tunu- 
rile, n-au mai aflat suflet de om în ea. 
V. L., pp. 46—47. 


VLAD ŢEPEŞ 


Hei, măre ! Era rău din partea turcilor, pe vre- 
mea lui Vlad Ţepeş! 

Veneau biglirgii 1 și luau oamenii în zălogire, ori 
să-i facă soldaţi de-ai lor; ba luau și vitișoare 
d-ale noastre : tot din zece oi, una. 

Și ce era mai bun și mai din belşug, pe vremea 
aceea, decit oaia ? Ea săraca : 


„Vine vara, te-ndulceste ; 
Vine iarna, te-ncălzeşte...“ 


1 Biglirgiu — oștean ture (n. ed.). 


Era așa de mult laptele, că, pe atunci, . moşii 
noştri făceau mămăliga cu lapte, în loc.de apă, 
că era mai ieftin laptele ! | 

Şi d-aia avea Vlad-vodă necaz pe turci. | 

Îi căuta, pe rudă pe sămînță, şi cum îi prindea, 
îi trăgea în țapă. 

Vlad-vodă pedepsea şi pe boierii care își dau de 
multe ori coatele cu turcii, ori nu se purtau cinstit 
cu oamenii ca d-al de noi. 

Odată, ca să-i prinză mai lesne, a făcut un ospăț 
mare şi a chemat la el şi pe boierii pe cari 
avea pică. 

Cum au venit însă ăia, el i-a tras în țapăl!.. 


De la Ghiţă a lui Dinu Radului din Almăjel, 
jud. Mehedinţi. 


R—C., L., p. 65, 


RĂZBOIUL DE LA PODUL-ÎNALT 


Îşi puseră în gînd turcii ca să răpuie pe Ştefan 
cel Mare şi pe urmă să robească și ţara Moldovei. 
S-au într-armat turcii şi-au pornit la război cu 
oaste cîtă frunză și iarbă, ca doară-doară l-a birui 
pe Ștefan, că altfel îi cam duceau frica. 

Ştefan-vodă ș-a rădicat și el oaste și le-a ieșit în 
cale numai c-o mînă de oameni dar cu credință în 
Dumnezeul cel puternic, cu nădejde în braţele lor 
cele vînjoase şi cu meșteșugul ostăşesc moștenit 
din moși-strămoşi.. 

-Cind a văzut Ştefan pozderia cea de turci, n-a 
fost de chip să se bată fățiș și la loc larg, îndată a 
cotigit-o Ştefan cu oastea îndărăpt, pe ici, pe colea. 
Si tot i-a tras pe turci, încet-încet, drept pe unde 
ştia năzdrăvanul Moldovei că i-a face chisăliţă pe 
duşmanii care vrau să-i închinăm ţara, cu voie ori 
fără voie. 

Cu șiriclic i-a băgat pe turci într-o vale încun- 
jurată numai de codri mari şi locuri fioroase, așa 
că te uitai numai în cer şi-n pămînt, încolo nu ve- 
deai decit codru sălbatic, văi mocirloase, ripi pră- 
păstioase şi locuri întunecoase. 

Turcii, care se bizuiau pe ostașii lor cei mulți, 
tot îl urmăreau: mereu pe Ştefan, gîndind că și în 
korta şoarecului dacă s-ar băga, tot ar să-l bată 
odată pe Ștefan, să spuie încaltea moiţilor de pa- 
tima lui. 

Oastea lui Ştefan cel Mare știa prea bine locu- 
vile din Valea Racovei și, știind ce-o așteaptă, își 
făcuse în pripă cetăţui de aparare, movili de pri- 
veghere și șanțuri de adăpost, de jur împrejurul 
Văii Racovei. 

Așa, pe vîrful dealului Paiu a fost Cetăţuie, pe 
Vale a fost silistrărie de prav de pușcă, prin satele 
Porcăreț, Păunești, Valea Ră şi Poiana Cirnului 
au fost tot movili și șanțuri. 

Bătălia s-a început în Valea Similei, pe dealul 
câre se cheamă Cetatea, unde să văd și astăzi două 
tabii (șanțuri) ; pe urmă la gura văii Racova şi de- 
acolea s-a tot bătut în sus, pe apa Birladului, în 
Riîrzeşti, pe valea Rebricei și pînă la tîrgul Scîn- 
teia, pe şleahul cel mare care merge spre Iași, tot 

o bataie a fost şi-i omora pe turci ca şi cum i-ar 
fi luat din oală. 

Pe unde-i satul Fundătura a fost bătălie amar- 
nică. Ştefan își așezase oștirea pe dealul Măgura, 
care-i cel mai înalt deal de pe acolo și trăgea-n 
turci de-i potopea. Și astăzi sînt urmele de şanţuri 
și a unui beci care-i zic oamenii : Beciul lui Şte- 
fan-vodă. Pe șăsul Birladului, unde-i astăzi satul 
Ștefan cel Mare, a fost iar o bătălie cu turcii. La 
Podu-Harapului de peste pîrîul Racova — aproape 
de satul Chiţocu — oastea lui Ștefan a ucis un 
paşă harap și de aceea se cheamă și podul : Podu- 
Harapului. Podul acesta a fost făcut de Şte- 
fan-vodă. 

Și cîţi dușmani au pierit şi cîţi au rămas ciol- 
navi 1 pe cîmpii, tot nu se lăsau, că parcă răsăreau 
din pămînt, așa de mulţi turci erau. 

Ștefan, dacă a văzut nevoia, a prins a se trage 
din calea lor, că-l urmăreau să-l prindă. 

Fiind strîmtorat de turci, s-a suit într-un stejar 
care venea pe locul unde se află astăzi biserica 
din Scînteia și, cum sia în copac, Ștefan s-a rugat 
lui Dumnezeu. 

— Doamne ! scapă-mă de focul în care mă gă- 
sesc astăzi și în locul stejarului aistuea, voi zidi 
un lăcaș dumnezeiesc ! 

Turcii au trecut înainte fără ca să-l zărească și 
Ştefan a scăpat cu viaţă. 

După întîmplarea asta, Dumnezeu i-a ajutat și 
i-a bătut cu istovul? pe turci, la Podul-Înalt, care 
venea mai sus de satul Scînteia 3; și pe urmă i-a 
alungat pe turci în jos, spre Dunărea. 


1 Ciolnav — cu oasele rupte (n. ed.). 

2 Pină la sfîrșit (n. ed.). 

3 Ceea ce nu-i adevărat, lupta s-a dat tot la Cănţălă- 
rești. N. Iorga. 

În ţinutul Tecuciului iar i-a bătut amarnic pe 
turci, la un vad care de-atunci i-a rămas numele : 
Vadul-Turcilor, 

Si așa a scapat ţara de robie şi oastea moldove- 
nească a făcut minuni de vitejie. 

Cum a sfîrşit războiul, Ștefan a poruncit să facă 

în Scînteia o biserică cu hramul sfinţilor Arhan- 
gheli Mihail și Gavril, şi a mai făcut și un pod de 
piatră peste pîrăul Rebricea. 
__ Morţii, câţi au căzut în vremea războiului cu 
turcii, i-a îngropat înspre miază-zi și răsărit de 
Pungeșşti, în locul unde-i zic oamenii : Ţintirimul 
lui Vodă. Iar celor care-au trăit și s-au purtat vi- 
tejește în cumpăna asia așa de mare, Ștefan i-a 
răsplătit dăruindu-le pămînt, ca să aibă cu în- 
destulare, neam de neamul lor. 

Unora din căpitani le-a dăruit chiar locurile 
unde ș-au arătat ei faptele lor vitejești. Aşa a 
fost la bătălia din satul Fundătura. 

Răzășşii din Bucătăria, Cănţălăreşti, Chetreşti, 
Ciofeni, Coșești, Girceni, Mircești, Telejna de Sus 
şi Tătărăni, toţi sînt împămînteniţi din vremea 
războiului de la Racova, pentru c-au știut cum 
să-și apere : crucea, Vodă și moșia. 

Ş-aşa, cu ajutoriul lui Dumnezeu și cu bărbăția 
ostașilor moldoveni, a scăpat Ștefan-vodă țara de 
nacaz și de închinare înaintea păgînului. . 

După arălările răzlețe de C. Chiriţă, Dicţ. geogr. 
al jud. Vaslui, ff. 33, 37, 39, 41, 43, 55, 67, 123, 
124, 135, 142, 150, 153, 154, 165, 172, 186, 189 şi 
T. Ciuntu, dicţ. geogr. jud. Tecuci, f. 265. 


K., pp. 75—78. 

MINTEA MOLDOVANULUI CEA DE PE URMA 


Stăpinea ţara Moldovei, într-un rînd, un domn 
mare întru toate. Și numele lui era Ștefan-vodă. 
Şi neamul nostru o ducea bine şi de aceea sămînţa 
pismei încolţi în inima liftelor străine. Sculatu- 
s-au leşii și tătarii şi la urmă au purces şi turcii, 
mulţi ca frunza codrilor și pe atîta încă mai mulţi 
și au întrat în țară pustiind și pirjolind, iar mai 
apoi, prinzîndu-ne şi oastea noastră cea mică și 
în grabă strînsă o sfărmară și-o împrăștiară. 

Şi se făcea prin locurile acelea o pădure deasă 
şi-n faţa pădurii o gîrlă lată și plină de stuhăriş. 
Ştefan-vodă îşi adună puţinele rămășițe în dosul 
lor, făcu sfat şi din sfat ieşi poruncă să meargă 
mai înainte cîţiva surlaşi şi să deie bucium de 
strîngere. Surlașii începură chemarea, iar Vodă 
Ştefan cu ostașii lui începură să chiuie a mărime. 

Turcii pe dată crezură că acolo-i gloata cea 
mare a norodului de oaste și dădură năvală peste 
girlă, unde rămaseră înnămolite o mulţime de 
tunuri şi de rînduri. 

Moldovenii atîta așteptau. Repede sar ca niște 
lei-paralei peste capul păgînului, şi-l strivesc, şi-l 
buchisesc, și pe urmă îl lasă să se întoarcă în ţara 
lui, pe drumuri scurte, cu ce mai rămăsese neatins. 

Turcii s-au întors cu nespusă mînie în suflet şi 
miînioși au rămas împotriva noastră pînă astăzi 
şi spun cei ce știu că, de cîte ori se închină turcii, 
în loc de amin zic: 

— Dă-mi, Doamne, mintea moldovanului cea 
de pe urmă! 


Tudor Pamiile 
P. F., pp. 35—36. 


IȘTEFAN-VODA CEL BUN) 


Ştefan-vodă cel Bun, bătîndu-l turcii la Războ= 
ieni, au mărsu să între în Cetatea Neamţului. Și 
fiind mumă-sa în cetate, nu l-au lăsat să între și 
i-au dzis că pasirea în cuibul său nu piere. Ce să 
să ducă în sus, să stringă oaste, că izbinda va fi 
a lui. Şi aşă, pe cuvîntul mîne-sa, s-au dus în sus 
și au strînsu oaste. 

Iară împăratul turcescu au vinit cu toată puterea 
lui la Cetatea Neamţului. Şi au suit pușcile! dea- 
supra unui munte pre despre Moldova. Şi au în- 
ceput a bate Cetatea Neamţului foarte tare. lar 
pre acee vreme era un neamţu închis în cetate. 
Și vădzind că bat cetatea, au dzis păzitorilor să 
spuie mumei lui Ştefan-vodă să-l sloboadă de la 
închisoare, din temniţă, pre dînsul, că el va mintui 
cetatea de acel greu. Deci, slobodzindu-l pre acel 
neamţu de la închisoare, s-au şi apucat acel neamţu 
de au îndreptat pușcile din cetate asupra turcilor, 
unde sta acolo în munte, de avè nevoie? cetatea. 
Și au şi lovit în gura unii pușci turcești, de au 
sfărmat-o. Şi au început a bate în corturile turci- 
lor, cit și boldul 3 de la cortul împăratului l-au sfăr- 
mat. Deci n-au mai putut sta turcii întru acel virvu 
de munte, de unde ave cetatea nevoie, ce numai 
le-au căutat 1 a să da în lături de la acel locu. 

Iară Ştefan-vodă, mergînd de la Cetatea Neam- 
tului în sus pre Moldova, au mărsu pe la Voroneţ, 
unde trăie un părinte sihastru, pre anume Daniil. 
Şi bătînd Ştefan-vodă în uşa sihastrului, să-i des- 


1 Puşcă — tun. 

> Nevoie — necaz. 

3 Bold — vîrf ascuţit. 

4 A (zi) căuta (cuiva, ceva) — a impune. 

cuie, au răspunsu sihastrul să aștepte Ștefan-vodă 
afară, pănă ş-a istovi ruga. Și după ce ş-au istovit 
sihastrul ruga, l-au chemat în chilie „pre Ştefan- 
vodă. Și s-au ispovedit Ștefan-vodă la dinsul. Şi 
au întrebat Ștefan-vodă pre sihastru ce va mai 
face, că nu poate să să mai bată cu turcii: închi- 
na-va ţara la turci, au ba ? Iar sihastrul au dzis să 
nu o închine, că războiul este a lui, numai, după 
ce va izbîndi, să facă o mănăstire acolo, în numele 
Sfîntului Gheorghie, să fie hramul bisericii. Deci 
au şi purces Ștefan-vodă în sus pe la Cernăuţi și 
pre la Hotin și au strinsu oaste, feliuri de feliuri 
„de oameni. Și au purces în gios. Zar turcii, înţăle- 
gînd că va să vie Ștefan-vodă cu oaste în gios, au 
lăsat și ei Cetatea Neamţului de a o mai bate şi au 
început a fugi spre Dunăre. Iar Ștefan-vodă au în- 
ceput a-i goni în urmă și a-i bate, pănă i-au trecut 
de Dunăre. Și întorcîndu-s-înapoi Ștefan-vodă, 
s-au apucat de au făcut mănăstirea Voroneţul. Și 
au pus hramul bisericii Sfîntul Gheorghie. 


wg I. N., pp. 21—33. 


[VODĂ RAREŞ ÎN CETATEA CICEULUIJ 


Petru-vodă Rareş, cînd era închis în cetatea 
Ciceului în Ţara Ungurească, ave nevoie de ! nemți 
şi de unguri. Iar fiind doamna lui sirboaică, de nea- 
mul Despoţilor, fată lui Despot-crai, au scris o 
carte 2 sirbască la împăratul turcescu și la viziriul, 
cu rugăminte. Şi au slobodzit cartea pre o fereas- 
tră, gios din cetate. Și au învăţat pre o slugă a lor, 


1 A avea necaz din partea cuiva (n. ed). 
2 Scrisoare (n. ed.). 

sirbu, ce ave, să să ducă cu cartea la Poartă, la 
viziriul. Și mergînd sluga acee la Poartă, a lui Pe- 
tru-vodă, au scris viziriul la unguri să-l sloboadă 
pre Petru-vodă. Și după ce l-au slobodzit, s-au dus 
la Poartă. 

Iară după ce s-au dus Petru-vodă la Poartă, aşè 
vorbăscu oamenii, că au grăit viziriul împăratului 
să-l ierte şi să-l puie iar domnu în Moldova. Iar 
împăratul au răspunsu că-i giurat, pănă nu va 
trece cu calul preste dînsul, să nu-l lasă. Deci vi- 
ziriul au dzis că-i: „pre lesne a plini măria-ta 
giurămîntul““. Și l-au scos la cîmpu și l-au culcat 
Ja pămînt, învălit într-un harariu lt, și l-au sărit 
împăratul de trii ori cu calul. Iar alţii dzicu că au 
şedzut supt un pod, și împăratul au trecut de trii 
ori. pe pod. Deci l-au îmbrăcat cu caftan 2, să fie 
iarăși domnu în Moldova. Deci cum au slujit mai 
pre urmă turcilor, scrie letopisăţul... 


I. N., p. 27, 


MIHAI VITEAZUL ŞI STROIE BUZESCU 


Moşia Vlădaia rămăsese, cu vremea, a lui Mihai 
Viteazu. 

Odată, Mihai avea o luptă crîncenă cu turcii, 
chiar aici în Dealul Viilor. 

Veniseră turcii pe drumul Oii și Mihai îi aștepta 
cu oastea aici. S-a început lupta și s-au bătut ei 


1 'Ţesătură groasă și rară, din păr de capră. 
3 A numi domn al uneia din cele două ţări româe 
nești (n. ed.). 

mult și bine, zi-de vară pînă-n sară, fără să se mai 
poată şti de partea cui e biruinţa. 

De surda se lupta Mihai și se sucea prin toţi și 
prăvălea la pămînt cîte zece-douăzeci odată, că nu 
era chip să isprăvească cu bine. Erau tare mulţi 
dușmani şi Viteazul avea numai o mînă de români. 

Ba, ce să vezi dumneata ? Mai sosiră și alţi duş- 
mani ; se îndirjiră așa de mult și-l împresurară pe 
domn, că era mai-mai să-i răpuie capul. 

L-a slujit norocul însă că, tocmai cînd nu mai 
avea nici o nădejde de scăpare, i-a sărit în ajutor 
Stroie Buzescu. 

Din cotro o fi răsărit și viteazu ăsta cu un pile 
de oaste, nu se ştie. Se știe numai că a dat un iureş 
voinicește în turci; a tăiat pe unii, a fugărit pe: 
alţii şi așa a scăpat viaţa lui Mihai Viteazul. 

— Mi-ai scăpat viața şi ţara, căpitane! Iată, 
ți-oi face şi eu un bine : îți dau să stăpînești cît îi 
fi tu şi neamul tău, locurile astea pe unde ne-am 
luptat cu dușmanii. 

Şi aşa, după ce au izgonit pe turci din ţară, Mi- 
hai a dat Buzeștilor moșia Vlădaia, care acum să 
stăpînește de Vlădoieni, urmașii Buzeştilor. 

lar casele astea, tot Stroie Buzescu le-a făcut. 

Le-a lucrat cu meșteri aduși din Turcia. Și uite 
cum s-au dărîmat ! Pe drumul oii treceau într-ura 
turcii spre Strehaia ori Calafat şi _jecmăneau tot ce 
găseau în drumul lor. 

De multe ori jefuiau şi p-aici — că le era în 
drum — iar cînd nu-găseau ce jefui, dădeau foc. 

Și așa, într-o zi, au dat foc și la casele Bu- 
zeștilor. 

N-au ars însă. cu totul, căci prea puţin lemn era 
în ele ; chiar bolta de sus era de cărămidă. 

Buzeştii au avut și vii pe moșia asta, vii cari a 
trăit sute de ani, pînă acum optsprezece ani, 


Auzită de la moșu Bobocică, de 80 de ani, din 
Vlădaia, jud. Mehedinţi. 


R.—C., L., Ppp. 16—77e 


MIHAI VITEAZUL 


Cînd s-a bătut Mihai Viteazu cu turcii, a ve-. 
nit aici cu oaste cu tot şi au tăbărit pe vale, în 
satul nostru, ca să aștepte aici pe ceilalţi români, 
de peste munţi și din Moldova. 

Ca să-și poată pune în rînduială oștile pentru 
bătaie și să poată pîndi venirea turcilor cari-i ur- 
măreau și veniseră pe valea Dimboviţei, Mihai 
Viteazu s-a suit în Colţu-Albinei, colo unde se vede 
stînca aia de piatră, şi a pus streajă. Acolo, şedeau 
uneori ostași d-ai lui; iar alteori, Mihai singur, 
capu’ lui. Aici au făcut înţelegere între ei domnii 
românilor : cum să scape mai lesne de păgini. 

Se cunosc și azi treptele vechi pe care se urcau 
sus oamenii de pază. 

Aici în Stoeneşti, au fost și lupte. Pe Stoieneasca, 
unde înainte a fost biserică, s-au găsit oase gro- 
zav de mari și multe. 

Unii din bătrînii noştri povesteau că Mihai Vi- 
teazu ar fi avut la Rucăr, în dealul Sasului, un 
palat ale cărui urme se văd şi azi. 


De la I. Răuţoiu, din Stoeneșii. 


RC, T., 108. 

POPA SÎRB DE LA PAJURĂ 


Apoi, nene, multe s-au mai întîmplat şi pe-a- 
ici, în timpul zaverei ! Cică a venit un popă sirb 
cu vro sută de arvaţi, cărora popa le era mai mare 
şi şi-au ales loc bun de luptă, ca.să poată bate 
bine pe turci, că-i goneau de foc, păgînii, din urmă. 

Şi popa mai trecu şi luă şi de peste munţi ceva 
oaste şi se așeză cu eà pe munţii Colţi, acolo un- 
de-i zicea Valea Muierii ; se întări straşnic şi în- 
cepu să se bată cu turcii cari și sosiseră în Rucăr. 
Și bătindu-se amarnic, a omorît popa peste o sută 
de turci şi tot striga : „Înainte !“ la ai săi: 

— Nu vă lăsaţi, fraţilor ! 

Da pe urmă, văzînd că oastea i se împuţinează 
şi că e vorba ca turcii — cari veneau mereu ca 
frunza şi ca iarba — să-l ia pe la spate, se trase 
cu ai lui peste munţi, unde era oastea neamţțului. 

Păgînii însă, după el! Și văzînd că nu-l poate 
prinde, cerură nemților să le dea pe popa cu oastea 
lui, ori numai pe el singur. 

Da nemţii se împotriviră. 

— Aşa? a strigat mai marele turcilor. Și a po- 
runcit să intre oastea păgină în Braşov. 

Cînd au văzut, așa, nemţii ziseră popii să iasă 
afară de unde-și avea culcuşul. 

Şi ieși bietul popă. Da, tot cu curaj. Își ceru ar- 
mele şi calul. Aia însă, în loc să-i dea sabia cu 
care băgase pe turci în vidănii!, i-au dat altă 
sabie. 

Si au mai mers cu popa cîţiva tovarăși şi s-au 
repezit în turci, popa fiind cu sabia scoasă. 


1 Vidanie — spaimă, nălucire (n. ed.). 

Și prin. stînci, și prin văi, popa se lupta de foc. 
Chiar el, cu mina lui, a mai doborit cîţiva păgiîni. 
Și da înainte, de mîna morţii, şi nu se lăsa. | 

Da, nenorocul lui !... alunecă de pe o stîncă și-și 
îrînge sabia. Şi așa au căzut cu toţii în mîinile 
turcilor. Pe tovarășii popii i-au tăiat, iar pe el l-au 
dus viu la Pașa, la București. 

— Dulce e, măi popo, carnea de turc? îl în- 
trebă încruntat mai marele turcilor ? 

— Dulce, dulce, jupîne! răspunse popa. Dar 
ce folos ? Cînd să-i simt gustul, mi s-a frînt sabia. 

Pe urmă au poruncit să trimeată pe popă în 
ţara turcească, ca să vază toţi și să se minuneze 
de așa viteaz. 

R—C., T., pp. 154—156. 


NESTOR URECHE ŞI SIHASTRUL 


Nestor Ureche, marele logofăt al lui Aron-vodă, 
primeşte ştiri de la domnitor, din Constantinopol, 
că întorcîndu-se la lași are să ucidă pe boierii, 
dușmanii săi. 

Nevoind să ia parte la faptele cruntului domn, 
Nestor Ureche încălecă și fugi din capitală. 

Urmărit de aproape de oamenii lui Aron, Ureche 
apucă de-a dreptul prin munţi, spre Tirgul 
Neamţului. 

Pe o zi de vară foarte fierbinte, fugind în goana 
calului, Ureche era însetoşat ca și calul său şi nici 
picătură de apă în ploscă, iar de seceta cea mare 
secaseră și izvoarele. Abea putu afla calul, mer- 

Sind pe matca unui șuvoi, pietre umede, pe care 
să-și poarta limba uscată, după ce le răsturnă cu 
copita. 

— Piriu sec, zise Ureche, dar inde duce albia 
ta uscată ? Deodată, la o întorsătură de picior de 
deal, Ureche se găsi față în față cu o locuință ome- 
nească, lîngă o bisericuță de lemn. 

„Să intru? Să nu intru? Cine o fi locuind 
acest schit ?% așa se întreba boierul, cînd iată că 
iese din chilie un călugăr cu barba lungă, albă 
ca zăpada. „Un călugăr, un schimnic, îşi zise 
“Ureche, nu poate să fie un suflet rău.“ Și se apro- 
“pie cu calul de călugăr. 

Bătrinul ridică anevoie capul spre călăreț şi-l 
privi printre lungi sprîncene care-i cădeau ca per- 
delele de borangic alb, peste ochi. 

— Un călător în codrii aceştia ? ? zise călugărul. 
Fii binevenit, fiule ! 

— Dar unde sînt eu, părinte cuvioase, cum se 
chiamă aici ? 

— Ce, nu știi ? E schitul ce Dumnezeu a ajutat, 
pe o rudă a mea, Zosima, să-l facă. Sînt nepotul 
acelui schimnic care odihneşte acolo, lingă altarul 
bisericii. 

Nestor Ureche şi calul său își potoliră setea 
si se odihniră în linişte. Atunci cunoscu Ureche 
locurile acelea frumoase şi pe atunci anevoioase 

- de umblat, precum și rîul căruia îi rămase numele 
de Secul. Ospătat și bine îngrijit de bătrinul că- 
lugăr, cîteva zile, Nestor Ureche jură lui Dumne- 
zeu că, dacă s-o întoarce cu sănătate în patrie, va 
ridica în locul bisericuţei lui Zosima, o mîndră şi 
mare minăstire. 

` Se ştie că el şi-a împlinit jurămîntul și că mî- 
năstirea Secului urmă schitul neştiut de lume, al 
"ui Zosima, 

Pe zidul pridvorului mînăstirii se află portretul 
lui Nestor Ureche, iar amintirea sihastrului Zo- 
sima a rămas numai în documente și în legendă. 


I, pp. 33—4, 


MIRON COSTIN ȘI VIZIRUL 


În timpul domniei, în ţara Moldovei, a lui Pe- 
triceico-vodă, luînd vizirul turcesc cetatea Came- 
nița, a trimis poruncă domnului moldovean să 
aleagă pe un boier, care-i mai de treabă, și să-l 
trimită la cortul său, 'să-l întrebe ceva. 

Ales-a Petriceico-vodă, din toţi boierii țării, 
mai de treabă la vorbă, pe Miron Costin, care a 
ajuns mai pe urmă şi logofăt mare. Mergind Miron 
Costin la cortul vizirului, de a șezut înaintea lui, 
i-a spus vizirul să-i spună drept : „Pare-le lor bine 
că au luat turcii cetatea Camenița, ori ba ?% 

Iară Miron a răspuns că se teme a spune drept. 

Vizirul a zîmbit cu ris plăcut şi i-a poruncit să 
grăiască fără teamă. 

Atunci Miron Costin a spus: 

-— Suntem noi moldovenii bucuroși să se lăţească 
împărăţia turcească, în toate părţile, cît de mult, 
iar peste ţara noastră nu ne pare bine să se lățească. 

Iar vizirul iară a rîs și a răspuns : 

— Drept ai grăit. 

Ce bine cugetau strămoşii noştri cînd era vorba 
de ţară ! 


M. P., pp. 74—15, 

JURAMINTUL ROMÂNULUI 


L-a pus dracul pe-un român și... a furat de la un 
ture un ulei! plin cu miere. 
` Asta a fost” de cînd cu turcii. 

Turcul îl bănuieşte și-l cheamă să-l dea pe 
mîna agăi. 

Românul, văziîndu-se prins cu mița-n sac, ce 
era să mai facă? O ia cu gura înainte, şi unde 
începu să se închine şi să se blesteme, măi tată, fă- 
cînd și niște mătănii de-le cu coadă, zicînd : 

— Agă ! Cine a furat mierea, s-o mănince cu 
muierea, cu ceara să-și lumineze seara ; hodorogul 
să-l arză focul !... Dracii-n păgubaș că hoţul stă 
de față !... 

Atunci, turcul păgubaș, auzind atitea vorbe de 
blestem și fiindu-i frică să nu cumva să se întoarcă 
asupra lui, și mai văzînd atîtea cruci făcute, îi 
luase românul minţile, i-a zis : 

— Destul, bre, destul !... că m-o bate Dumnezeu 
și pe mine !... Acum te cred... Du-te acasă !... 

Și a scăpat românul ! 


T. D., pp. 15—16, 


DE CIND CU TURCII 


Ne-nvăţasem, măi taică, cu turcii, parc-am fi trăit 
de cînd lumea cu ei ! Trăiam şi noi cum puteam, ca 
pomul cu cuiul bătut în el! 


1 Stiubei (n. ed.). 

Şi s-au dus! S-au dus de parcă n-ar fi fost vre- 
odată ! S-au dus cum s-au dus şi alte neamuri ce-au 
zălătuit 1 pe-aici. 

În Băileşti să mergi, s-auzi povești de pe vremea 
lor ; băileștenii să spuie, că pe capul lor cădeau 
întotdeauna ! 

Știu c-acu, odată, era bătaie mare între turci şi 
ruşi ; iar turcii tăbăriseră în Băileşti şi-i apucase 
aci taman Crăciunul lor... Bag-seamă, nu le era 
frică de ruși, că ştiţi ce-au făcut ?... Il-a pus dracu 
de s-au dezbrăcat, s-au descălțat, au făcut focuri, au 
tăiat oi şi s-au pus pe gătiri, ca pentru Crăciun... 
Nici nu ştiau ei ce-i aștepta dinspre Cioroiu, de 
la ruși !... 

Și să vedeţi, un băileștean, nu-mi aduc aminte 
cum îl chema, arc și astăzi nepoți și trăiesc în Băi- 
lești, scapă din sat şi fuga la Cioroiu, la ruși. Le-a 
spus toată tărășenia, așa, aşa, aşa..., cum petrec 
turcii în sat, dezbrăcaţi. Ruşilor, atit le-a trebuit! 
Năvală peste ei noaptea !... Şi i-a luat ca din stra- 
chină ! Și ucide, ucide, omoară, omoară la ei, fără 
milă, că păn-a băga de seamă ei, îi copleșiseră 
rușii... 

Atunci, ce să facă turcii ? Să fugă ? Nu puteau !... 
Să se bată? Nu mai aveau cum, că ţoghiile? și 
puștile nu le-aveau la îndemînă... Dezbrăcaţi erau. 
Ce să facă ? Au fugit care încotro a văzut cu ochii, 
prin copcile è paielor oamenilor, de se ascundeau 
să scape de minia rusului... Şi cum mai fiecare turc 
avea ogarul lui, că uitai să spun că fiecare turc nu 
pleca la drum fără ogar, zic,. căuta și bietul ogar 
să-l însoţească pe stăpîn și se ducea și el la copcă... 


1 A zălături — a hălădui (n. ed.). 


2 Toghie — dispozitiv pentru aruncarea sulițelor (n. ed). 
3 Copcă — gaură (n. ed.). 

Ajunsese vremea în noaptea aia, ba şi a doua zi, 
să nu mai rămînă un ture viu, în picioare... Și asta 
pînă a băga de seamă rușii... Că-i scoteau pe turci 
de prin paie, cu cîrligul de tras paiele !... Că rusul, 
unde vedea ogarul încolăcit la gura copcii, băga 
cîrligul şi-l scotea pe bietul turc cu maţele vărsate, 
ori cu pielea spintecată... Căci numai acolo îi mai 
putea afla, unde era ogarul încolăcit... 

Așa era pe-atunci, pe cînd cu turcii ! 


Povestită de săteni, din comuna Boureni, jud. 
Doljiu. 


N. I. D., pp. 4—3. 


DE PE VREMEA MUSCALILOR 


Pe cînd se luptau turcii cu muscalii și ăștia din 
urmă făcuseră biserici muscăleșşti, cîte una în fie- 
care sat, luau muscalii de aici de la noi, care de 
podvoadă !. Și le luau cu luna. 

A luat și din Țigănești, pe moș Niculae Gea- 
belea. 

` Aşa. i 

Pe cînd mergeau ei cu carele cu zalhaneaua ? 
— vro două sute de care — iată un baiarac ë? de turci 
călări, veneau spre carele cu zalhanea. Da la carele 
alea erau numai doi muscali, cu doi cai ai lor. 


1 Prestaţie, transport gratuit cu carul (n. ed.). 
2? Abator ; aici, provizie (n. ed.). 
3 Steag, drapel; aici, unitate militară (n. ed.). 

„Gând îi văd. românii. cari mînau boii, arătau pe 
turci muscalilor. ii 
— Iată jupine, vin turcii! .. i 

— A! Moldovan! Nicivo! răspund ei, arătînd 
prin semne că nu le pasă. 

Apoi le-au arătat românilor să aşeze carele pe 
două. rînduri, unul lîngă altul, și să dgejuge boii. 

Și atunci, unul din muscali a încălecat un cal, pe 
deșelate, şi a ieşit înaintea turcilor. Celălalt muscal 
s-a culcat într-o căruţă încoviltirită -— căruţa cea 
din fruntea sirului de care — şi s-a băgat sub co- 
viltir şi a legat calul alături lîngă căruţă. 

Așa. 

ı ACU,. cel care mergea cu calul în goană a avut 
grijă ca, apropiindu-se de baiaracul cu oaste pă- 
giînă, să lase calul numai în jocuri, ca și cum i-ar 
necăji pe turci ; iar cînd s-au apropiat mai bine 
păginii de el, a întors calul înapoi — ca să-i întărite 
pe turci — şi a luat-o cu calu în goană, spre care. 

Turcii, iute-iute, s-au repezit după el, să-l prinză. 
El fugea însă înainte şi păgînii erau înşiruiți după 
el, în rînd, unul după altul. 

Jar cînd s-au înșiruit pe partea stingă a carelor, 
ca să prinză pe muscalul care fugea înainte, ce să 
vezi dumneata ? 

„Odată s-a sculat muscalul care era sub coviltir, 
s-a aruncat și el pe cal, pe deşelate și cu sabia trasă, 
s-a luat după turci, din urmă. Și zbura, nu mergea. 

Apoi ? Pe care îl sosea, îl şi tăia. 

Așa. Cînd au sfîrșit turcii goana lor pe partea 
dreaptă — că pe acolo se întorsese muscalul de care 
am vorbit la început — pînă atunci, muscalul cestă- 
lalt a ieşit şi el cu toţi turcii tăiaţi, pe rudă pe 
săminţă 1. 


1'Tot neamul (n. ed.).: 


După ce i-au tăiat, ăi doi muscali i-au dezbrăcat 
de haine şi le-au dus la un puț din apropiere, de 
le-au spălat de sînge. 

Apoi, banii şi armele le-au luat muscalii, iar hai- 
mele le-au împărţit la oamenii cu carele. 

Chiar moş Geabelea a venit acasă cu o pereche 
de poturi 1. 


Povestită de preotul Dimitrie Ioan — ca amin- 
- tire — și ca să-mi arate îndrăzneala şi vitejia 
muscalilor. 


R.—C., P., pp. 300—301. 


NAZAT 


Cînd simţiră boierii craioveni că Grigorie Dimi- 
trie Ghica-vodă părăsise Bucureștii, temîndu-se de 
vreun iuruș al turcilor, pe la începutul lui mai 
1828, fugiră oare încotro, spre munţi. Numai So- 
lomon, Magheru şi Ciupagea, cu cetele lor de pan- 
duri, din cari mulţi fuseseră ai lui Tudor, nu pă- 
răsiră Oltenia. 

Pe dată ce plecă generalul maior cneaz-Gorcea- 
cov, care fu primul muscal sosit. în Oltenia, cu oș- 
teni, în căruţi de poștă, ca să ajungă la Craiova 
înainte de vreun iuruș turcesc, cei trei căpitani ro- 
mâni se pun sub comanda lui Gorceacov. Acesta 
este înlocuit însă la finele lui iunie 1828 prin gene- 
ralul Gheismar, care înaintează cu oștirea rusească 
spre “Dunăre, pentru a respinge pe turci, care deja 


1 Nădragi largi, garnisiți cu găitane şi cusături, purtaţi 
de arnăuţi (n. ed.). 

înaintaseră în Oltenia. Solomon, Magheru și Ciupa- 
gea, cu pandurii lor, făceau minuni de vitejie. 

Turcii vidinlăi 1, sub căpetenia lui Ceapanoglu, 
nu mai puțini de 15.000 și cu artilerie numeroasă 
şi puternică, înaintaseră în Oltenia și își așezaseră 
puternica tabără, în sat la Băileşti. Gheismar, 
avînd în cortul său pe Ciupagea cu ceata lui de 
panduri, se hotărăşte să izgonească pe turci din 
Băileşti, căci îi tăiau calea spre Calafat. 

În dimineaţa zilei se împarte votchi din belșug 
la oșteni ; se fac toate pregătirile obișnuite premer- 
gătoare bătăliei. Pandurii nu beau. Românul nu se 
bate cu capul ameţit, el ţine să aibă deplină con- 
ştiinţă de făptuirile sale în luptă. Ciupagea e în 
mijlocul lor. 

— Mă băieţi, le zice el. Unde mă veţi vedea, în- 
ir-acolo să dați iureş. Greu e că nu pricepem co- 
manda pe ruseşte, dar ca să răzbești tot înainte 
pînă la duşman, trebuie mai multă vitejie decît 
comandă. Sînteţi viteji voi, și Dumnezeu nu vă 
părăseşte. i 

`~ * 

Acum trîmbițele răsună, tunurile rusești așezate 
în baterii au deschis focul împotriva Băileştilor. 
Grenadirii muscali, pilcuri-pilcuri, înaintează prin 
cîmp, de-a dreptul, fără drum, înspre sat. Ciu- 
pagea cu pandurii săi ocupă flancul drept al oști- 
rii ruseşti. Zgomotul armelor este asurzitor. Fumul 
tunurilor şi al puștilor e luminat numai de focul 
fulgerător ce iese din arme. 

Dar turcii din Băilești nu întîrzie de a răspunde 
și ei cu cele 30 de tunuri ce au. Sub protecţiunea 
acestora, așezate pe o culme de lingă sat, doboară 

1 Din Vidin (n. ed.). 


ca secera spicele, şirurile muscălești. Din sat iese 
întru întîmpinarea muscalilor, oștirea turcească. 
Acum ei sint faţă în faţă cu oștirea rusească ; încă 
cîteva sute de pași și puştile vor ajunge să bată, 
să împrăștie moartea în ambele oșştiri. 

Deodată, din ambele flancuri, generalul Gheis- 
mar vede înaintind în goana cailor cavaleria tur- 
cească. 

— Sîntem înconjurați, strigă Gheismar către ofi- 
terii ruși de pe lîngă el : sîntem pierduţi ! 

La moment, Gheismar opreşte calul şi dă co- 
manda : nazat, nazat ! ! 

De la general pînă la cel din urmă prapurcic 2, 
toți strigä : nazat ! nazat ! 

Căpitan Ciupagea aude şi dînsul comanda : 
nazat ! i 

— Auziţi, voinicilor, generalul ne strigă : La sat ! ! 
La sat! La sat, copii ! 

Și fără a mai căta să deosebească prin nourii de 
praf cum oștirea rusească se pregătea să ia fuga în- 
dărăt, Ciupagea cu pandurii săi, într-un avînt ne- 
rezistibil, cu pas de goană, apucă înainte spre Băi- 
leşti. Peste cîteva minute, înainte de ce cavaleria 
turcească să fi putut învălui flancul drept mus- 
călesc, pandurii izbeau pedestrimea turcă din faţa 
satului. Comandantul turc e surprins de acest atac 
neașteptat, crede că în loc de a înconjura el pe mus- 
cal, din contră aceştia au înconjurat oastea tur- 
cească. Deci, la rindul său, dă comanda de fugă 
îndărăt. 

Gheismar, care a observat la timp mişcările pan-, 
durilor, trimete în goana calului ordonanța, ca să 
strige lui Ciupagea : nazat ! 


1 Înapoi (rus.) (n. ed.. 
2 Purtătorul drapelului în armata veche rusească 
(n. ed.). à E 

— Da, la sat, strigă viteazul căpitan. : 

Acum comandantul rus vede pe turci la rîndul 
lor, dînd îndărăt. El ordonă trîmbițaşilor să sune 
semnalul de schimbare de front. Într-o clipă soarta 
bătăliei e în mîna muscalilor. Ciupagea ridică dra- 
pelul românesc în Băileşti, de unde turcii au fugit, 
jar muscalii îi urmăresc dincolo. de sat, pe cînd ca- 
valeria turcească, care şi ea primise ordin de retro- 
cedare, nu se opri din goana cailor decît pe țărmii 
Dunării. 

.Gheismar nu urmări departe pe turci, lipsit de 
cavalerie. Întors în sat, el chiamă pe Ciupagea. 

— Cînd am ordonat nazat, zice generalul, n-ai 
înţăles comanda ? 

—. Ba da, excelenţă și am împărtășit-o şi pan- 
durilor mei pe limbă românească, strigindu-le : 
la sat ! la sat ! 

Prin intervenţiunea unui ofițer care știa româ- 
meşte, se explică lui Gheismar tălmăcirea dată de 
viteazul Ciupagea, la nazatul muscălesc. 

Gheismar rise şi luînd după pieptul unui ofiţer 
crucea Vladimir, o puse pe pieptul lui Ciupagea 
zicînd : 

— lată, pentru tălmăcirea românească a lui 


nazat ! 
U. V. R., pp. 251—255. 


DIN 1877 


Parcă mă uit şi-acum. Eram în dreptul Lomului, 
în vale, la Dunăre, la Rast, împrejurul unui singur 
tun. Ne uitam la el şi ne tot miram, dacă vom face 
vreo ispravă ori nu, numai cu el. 

Aveam de ofiţer pe domnul colonel Dumitrescu. 

Era pe la o vreme. Tunul îl aşezasem pe un mic 
parapet și împrejuru-i făcusem niște șanțuri pentru 
adăpost, toate astea între niște sălcii, așa fel ca de 
aici să se vadă dincolo, iar de dincolo aici, nu. 

După ce am încărcat tunul, domnul colonel se 
sui la el și pe mine mă mină la roată. Se așează la 
ochean să se uite dincolo și numai ce-l auzii : 

— Învîrteşte înspre dreapta... 

Eu învîrtii. 

— Puțin mai la stînga... Mai încet... Încetinel ! 
Destul ! 

Și-l lăsat: 

Ne uitarăm şi noi ăștelalţi soldaţi într-acolo și, 
de unde, ce să vezi ? Nimic, mai ales noi cari eram 
infanteriști nu vedeam nimic. 

Sărirăm în şanţ. Și domnul colonel, el cu mîna 
lui trase. Și repede sări și el la noi. 

Ne temeam că vede turcul fumul tunului și ne 
prăpădea. 

Numai ce auzirăm dincolo 'o bubuitură de se cu- 
tremură pămîntul, şi niște schintei albe pe sus. 

— Bravo ! Ura ! Trăiască România ! strigă dom- 
nul colonel din răsputeri. 

— Ura |... Ura !... îi răspunserăm şi noi... 

Ce se întîmplase ? Nemerise ghiuleaua drept în 
tunul turcesc. 

Și ce să vezi ? Turcii, crezind că cine știe ce ar- 
mată trebuie să fie dincoace, nici o clipă n-au mai 
întârziat, ci-au și șters-o în altă parte, unde îi aṣ- 
iepta, poate, altele și mai şi. 

'De-aici am luat-o spre Calafat ca să dăm de veste 
şi altora despre procopseala noastră. 


Povestită de veteranul sergent-major Ion Titi- 
risă, din comuna Boureni, judeţul Doljiu. 


N. I. D., pp. 70—72, 


DESPRE DOMNI DREPȚI, VITEJI 
APĂRĂTORI AI ŢĂRII ŞI POPORULUI 


IOAN CORVIN ŞI CORBUL 


în jumătatea a doua a secolului al XIV-lea tră- 
iau în județul Hunedoarei, trei fraţi : Radu, Mogoş 
şi Voicu, care erau cneji români. Dintre aceştia, 
Voicu a plecat la curtea regelui unguresc din Buda, 
unde a întrat în garda regească. La plecare lăsase 
pe soţia sa cu un copil mic în fașe şi îi dete un 
inel, care să-l arate cînd va veni cu loan, căci aşa 
îl chema, la Buda. 

După ce se făcuse băiatul mai mare, plecară la 
Buda, ca să-l caute pe Voicu. Cu mama și cu Ioan, 
era şi fratele ei. Mergînd pe drum și fiind cald, 
hotărîră să se odihnească sub umbra unui copac. 
Mama și unchiul adormiră, iar băiatul rămase ju- 
cîndu-se cu inelul. Un corb care era pe copac se 
repezi la Ioan şi-i smulse inelul sclipicios din mînă. 
Băiatul începu să ţipe, unchiul său se deșteptă, luă 
iute arcul și o săgeată şi trase în corb. Corbul căzu 
străpuns la pămînt, cu el împreună și inelul. 

“Călătorii își continuară drumul și ajunseră la 
Buda, unde aflară pe tatăl lor. Regelui îi plăcu de 
Ioan şi-l dete la şcoală, oa să înveţe carte. Cînd a 
fost mai mare, se făcu și el soldat şi ajunse și ge- 
neral. În războaiele cu turcii, loan s-a arătat foarte 
viteaz, aşa că regele i-a dat, drept răsplată, mai 

multe moşii și castelul Hunedoara. La început îi 
ziceau şi lui, ca și tatălui său, Ioan Românul ; după 
castelul Hunedoara îi ziceau loan Hunedoreanu 
(ungurește Huniadi) ; fiindcă bătuse într-un rind 
pe turci lîngă Sibiu, îi mai ziceau și Iancu Sibiancu. 
Regele i-a mai dat şi dreptul ca stema sau semnul. 
familiei lui să fie un corb cu un inel în cioc, de 
aceea îi mai ziceau și Ioan Corvinul, adecă Corbea- 
nul. Mormîntul lui Ioan Corvinul e în Alba-Iulia. 


V. L, pp. 40—41. 


IOAN CORVIN 


În ajunul unei lupte cu turcii, Corvin fu întrebat 
de unul din ofițerii săi dacă armata turcească e mai 
mare decît cea creştină. Corvin răspunse : 

— Aşa poate să mă întrebe numai unul care se 
teme de umbra sa. La mine a mai fost un ofițer. 
Acela însă n-a întrebat cît de mulți sînt turcii, ci 
unde sînt turcii. 

Și cînd unii îl sfătuiau pe Corvin să nu ia lupta 
cu turcii, fiind aceștia prea mulţi, Corvin le zise : 

— Dacă vrem să învingem pe mulţi, trebuie să 
ne batem cu mulţi. 

În urmă, fiind întrebat cîţi luptători are el în ar- 
mată, Corvin răspunse: 

— Atiîţia cîţi ne trebuie ca să învingem pe 
dușman. 


i. pp. 14—15. 

POVEȘTI DESPRE VLAD-ȚEPEŞ 


Povestea spune că pe vremea lui Vlad-vodă Te- 
peş se înmulţise leneşii, nevoie mare. Ca să tră- 
iască, trebuia să mănînce ; căci nemilostiva burtă 
cerea. Și ca să mănînce umblau în prosteală. Cer- 
şeau și cu cerşitul trăiau fără să muncească. Dacă 
vreun sghimboiaş 1 de om căruia îi place să sghim- 
boișească și să se amestece în toate alea ca pătrun-: 
jelul, dacă vrun om, cum zisei, întreba pe cîte vre- 
unul din acești cerșitori, de ce nu lucrează și ei 
ceva, unii răspundeau : š 

— Dară, nu umblu toată ziua ? Însă dacă nu gă- 
sesc de lucru, ce sunt eu de vină ? 

Unora ca acestora, sghimboiașul le da în nas cu 
zicătoarea : „Mă duc să mă bag la stăpîn, dar-ar 
Dumnezeu să nu găsesc!“ Alţii, iarăși găseau nod 
în papură, că : cojocarul îşi scoate ochii toată ziua 
şi noaptea şi cînd colo nu se alege cu nimic ; crot- 
torul muncește toată viaţa și agoniseala lui este cît 
o umbră de ac; panțofarul se cocoşează și se ghe- 
boșeşte pînă îmbătriînește şi cînd moare tot cu ta- 
lerul îl îngroapă... Și astfel potriveau ei cîte vrun 
cusur, pentru toate meseriile. 

Ajungînd la urechile lui Vodă, și văzînd şi însuși 
cu ochii mulţimea de calici, mai toţi oameni buni 
de muncă, se luă.de gînduri : „Numai prin sudoarea 
feţei sale, spune la carte, că-și va agonisi omul cele 
spre hrana sat, îşi zise Vlad-vodă. „Acești oameni 
“trăiesc din sudoarea altora, prin urmare sînt ne- 
folositori omenirii. Aceasta e un fel de tîlhărie. 
Tilharul de codru, ce e drept, îţi cere punga. De eşti 
mai iute de mînă şi mai voinic, scapi de el. Aceştia 


1 Zgiit, holbat, îndrăzneţ (n. ed.). 

însă îţi ia avutul cu încetinelul şi cu milogire, dară 
îți ia mereu. Aşadar sînt mai răi decit furii. Să se 
stîrpească ăst soi de oameni din teara mea!“ 

Şi după ce se mai răsgîndi, porunci să se dea sfară 
în teară că la o zi anumită „să se adune toţi cerși- 
torii laolaltă, că are să le împartă Vodă cîte un rînd 
de haine și să le dea o masă înfricoşată, | 

„La ziua otărită gemea Tirgoviştea de mulțimea 
calicilor ce venise. Slujitorii domnești le împărţi 
cite un rînd de haine noi ; apoi îi duse în nişte case 
mari unde erau pregătite mesele : Se minunară cer- 
şitorii de dărnicia lui Vodă şi vorbeau între sine : 

— Adevărat milă domnească ! 

— Tot din spinarea poporenilor este și astă po- 
mană! Nu care cumva că dă Vodă ceva din 
punga lui ? 

— S-a schimbat Vodă, mă ; nu mai este cum îl 
știți voi! 

— Lupul părul își schimbă, dară năravul ba. 

Se puseră la masă. Aci, ce să vezi dumniata ? Bu- 
cate ca la masa domnească. Vinuri tot d-alea bu- 
nele, ce te culcă la pămînt. 

Traseră calicii un pui de chef, de se duse pomina. 
Mîncară și băură cu lăcomie. Cei mai mulţi se îm- 
bătară de dedeau pe briînci. Tocmai cînd li se ames- 
tecă limbile, cum se zice, și nu se înțelegeau între 
dînșii, odată se pomeniră cu foc de patru părţi. 
Vodă poruncise slujitorilor să puie foc casei. Dară 
năvală la porţi ca să iasă, însă porţile erau zăvorite. 
Focul înainta, vuivoarea se ridica în sus ca niste 
smei înflăcăraţi. Țipete, chiote, vaiete ieșeau din 
gurile tuturor cerşitorilor închişi acolo. Dară unde 
vrea să știe văpaia ceva de plingerile oamenilor ? 
Se aruncau unii asupra altora. Se îmbrăţișau. Ce- 
reau ajutor. Dară nu era ureche omenească care 
să-i asculte. Începură a se svircoli în chinurile vul- 

voatei ce-i învăpăia. Fumul înăbuși pe unii, jăra- 
tecul făcu scrum pe alţii, flăcările piîrjolijră] pe cei 
mai mulţi. Cînd se potoli focul nu mai era suflet de 
om viu. 

Şi credeţi că s-a stîrpit neamul calicesc ? Fugiţi 
d-acolo ; nu mai credeţi toate fleacurile ! Căutaţi 
în giuru-vă și vă încredinţaţi ! Astăzi chiar nu este 
vremea mai brează decît atunci. Cerşitorii se vor 
sfîrsi odată cu lumea.! 


I, pp. 3. 


DREPTATEA LUI ŢEPEŞ 


Pe timpul domniei lui Vlad Ţepeş, un neguţă- 
tor care se afla în călătorie pe la noi, spuse să se 
strige pe la răspintii, că a pierdut o pungă cu o 
mie de lei. El făgădui o sută de lei acelui care o 
va găsi şi i-o va da. Nu trecu mult şi un creștin, 
om cu frica lui Dumnezeu, cum se aflau mulţi 
români pe vremea lui "Țepeș, se arătă păgubașului 
și-i zise : 

— Jupine neguţător, mergînd pe cale, la cotitura 
drumului de la răscrucile din dosul pescăriilor, am 
găsit punga aceasta. Eu socotesc că e a dumilale, 
deoarece am auzit strigînd că ai pierdut o pungă 
cu bani. 


1 Mulțimea dezacordurilor dintre subiect și predicat, 
prezentate de text, se explică prin folosirea abuzivă a 
coastrucţiilor gramaticale populare munteneşti, la care 
autorul a recurs. Editarea postumă a acestor pagini, fá- 
cută de filologul Lecca Morariu, le-a respectat cu fideli- 
tate (n. ed.). i 

— Într-adevăr, a mea este, şi-ţi foarte mulţu- 
mesc că mi-ai adus-o. 

Neguţătorul, începînd să numere banii, se fră- 
mînta cu mintea cum ar face să nu dea suta cea 
de lei făgăduită. 

După ce numără toți banii, îi puse la loc în 
pungă, apoi zise celui ce i-o adusese : 

— Am numărat, dragul meu, și am văzut că 
dumneata ţi-ai oprit făgăduiala. În loc de o mie 
de lei, am găsit nouă sute. Şi bine ai făcut, căci era 
dreptul dumitale. 

— Jupîne neguţător, a răspuns creștinul, rău și 
fără cale zici dumniata că-ţi lipseşte din pungă 
o sută de lei. Eu nici n-am deslegat-o, să mă uit 
cîţi bani sînt într-însa. Cum am găsit-o, așa ţi-am 
adus-o ! 

— Îţi spusei, zise neguţătorul cu glas scurt, că 
am pierdut punga cu o mie de lei și mi-ai adus-o 
numai cu nouă sute. Asta e! Omul nu mai zise 
nimic, ci ieși şi se duse drept la Vodă, spre a se 
tîngui. 

— Măria-ta, zise el, nu mi-a dat suta de lei cea 
făgăduită şi nu mi-e ciudă atît pentru suta de lei, 
cit mi-e ciudă că mă bănuiește a nu fi fost om de 
omenie. Eu am fost curat ca argintul și nici prin 
gînd nu mi-a trecut să mă ating de lucrul altuia. 

Vodă pricepu tertipurile neguţătorului și porunci 
să i-l aducă. Ascultînd și pe unul și pe altul și pu- 
nînd vorbele ambilor în cumpăna dreptăţii, văzu 
în care parte bate. Apoi, uitîndu-se ţintă în ochii 
neguțţătorului, zise : 

— Dacă tu, jupîne neguţător, ai pierdut o pungă 
cu o mie de lei, iar acesta a găsit una cu nouă sute, 
este dovedit că această pungă nu este'a ta. Tu, 
creștine, ia punga cu banii ce i-ai găsit și s-o dai 
acelui care se va arăta că a pierdut o pungă'cu 


nouă sute de lei ; iar, tu, jupine neguțător, aşteaptă 
pînă se va găsi punga cu cei o mie de lei, ce zici 
că ai pierdut-o ! : 
Așa se și făcu, căci nu era chip să se facă în- 
tr-altfel. Vlad-vodă Ţepeş judecase. 
Neguţătorul o păţi cît de bună și se căi in toată 
viaţa de fapta neomenoasă ce săvirșise. 


1, pp. 11—13. 


NEGUȚŢĂTORUL FLORENTIN 


Pe cînd domnea în Țara Românească Vlad Ţepeş, 
trecu prin ţară venind din Transilvania, un mare 
negustor florentin ce avea cu el marfă și bani foarte 
mulți. 

Cum ajunse la Tîrgovişte, capitala ţării pe atunci, 
neguţătorul se duse îndată la palatul Gomnesc și 
ceru lui "Țepeș slujitori, ca să-l păzească și pe el și 
marfa, și banii ce-i avea. 

"Ţepeş îi porunci atunci să lase marfa și banii în 
piaţă iar el să vină să doarmă la palat. 

Neguţătorul, neavînd ce face, se supuse poruncii 
domnești, dar peste noapte, cineva trecînd pe lingă 
căruța cu marfă, luă din bani 160 de galbeni.” 

A doua zi, dis de dimineaţă, neguţătorul se duse 
la căruţă, găsi marfa cum o lăsase, din bani lipseau 
însă 160 galbeni. Se duse la domn şi-i spuse lipsa 
banilor. Domnul îi porunci să n-aibă nicio grijă 
căci se vor găsi îndată şi banii și hoţul. Porunci să 
pună din visterie banii la loc, însă cu unul mai 
mult. 

Oamenilor din capitală le porunci să caute în- 
dată pe hoţ, că de nu-l vor găsi pe hoţ, va pierde 
toată cetatea. 

Neguţătorul, mergînd din nou la căruţă, numără 
banii, o dată, de două ori și a treia oară și cu mi- 
rare găsi toţi banii însă cu un galben mai mult. 

Atunci se înapoie la domn şi îi spuse: 

— Stăpiîne, am aflat toţi banii însă cu un gaiben 
mai mult. E 

În acel moment fu adus și hoţul. Atunci Ţepeş 
spuse negustorului : 

— Du-te în pace! Dacă nu mi-ai fi mărturisit 
galbenul cel de prisos, aș fi poruncit să te puie şi 
pe tine, împreună cu acest hoț, în ţeapă. 

Așa se purta Țepeș cu supușii săi cei credincioși 
şi cei necredincioși. 


M. P., pp. 16—18 


ŞTEFAN CEL MARE ȘI SFINT 


Ștefan cel Mare şi Sfînt zice că nu era mare la 
statură, ci om mărunţăl, da-i vorba că era mare-n 
cap; mare la minte şi cu chibzuială ; era mare în 
sfat şi în fapte, cum n-a mai fost altul ca el și... 
poate nici n-a mai fi vodată. ! 

Deși era mic la stat, da era iute amarnic încît se 
pătea cu 30 de oameni deodată, fără se se teamă 


1 După celea ce-a auzit d. Ioan Birna din com. Vaca 
(Transilvania), de la un bătrîn de 80 ani care a foste in 
România, în tinerețile lui. 

c-a fi bătut.! Uneia spuri că era de șapte palme-n 
frunte. 2 i 

Cînd l-a făcut mă-sa, ursitorile l-au ursit că ar 
să fie om mare şi vestit„în toată lumea, şi multe 
fapte bune ar să facă și pe mulți dușmani i-a pră- 
pădi — după cum a și fost — şi i-au pus numele 
Stefan. 

De mic era frumos și creştea iute, ca din apă. 
Încă de băieţel era ghiznovat și unde găsea băieţi 
voinici se juca cu dînşii de-a buzduganul. 

La 15 ani împliniţi a ucis un urs, fără să aibă 
ceva în mînă. 

Cînd rătăcea prin păduri, că el umbla mult de-a 
vînatului, zice că un înger i se arata și-l scotea la 
drum. Acela era îngerul lui, care ţinea la Ştefan 
și nici ca cum nu se deslipea de dînsul. 

Odată, cînd s-a fost rătăcit prin păduri, a dat 
peste-o căsuţă unde erau doi îngeri prefăcuţi în 
moșnegi și aiști doi moşnegi l-au dăscălit cum să 
trăiască-n lume, cum să se poarte înțelepțeșşte și 
să facă fapte mari pentru cinstea neamului și a 
țării. Ş-aici a stat Ștefan în credinţa şi frica lui 
Dumnezeu, mai mulţi ani de-a rîndul, pînă ce-ntr-o 
vreme ducîndu-se el prin pădure, numai ce vede 
o pasăre măiastră, care nu era decît un înger pre- 
făcut, şi pasărea a prins a grăi lui Ștefan, ca să 
se-ntoarcă în ţară. Ştefan se duce la moşnegi, le 
spune ce i-a zis pasărea și bătrinii îl blagoslovesc 
dîndu-i drumul. 3 


1 După celea ce-a auzit d-l Const. Ballă de la un bătrin 
din Buhalniţa, ţinutul Neamţului. 

2 După celea ce-a auzit d-l N. Trofin de la Vasile 
- Morariu din satul Glodeni; com. A (Vaslui). 

3. După: celea ce-a; auzit d-l Th. . Bogdan din Cimpia 
Ardealului. ` 

Cînd a ajuns domn în ţara Moldovei, după cum 
au ursit ursîtorile și aşa a vrut Dumnezeu, apoi 
de-atunci a fost vai și amar de dușmanii ţării și 
de păgînătate ! Cîţi căpcîni și câte lifte au venit prin 
țară la noi, pe toţi i-au făcut prav şi cenușă, că era 
viteaz în război și ca dînsul erau toţi voinicii lui, 
viteji, tot unul și unul. 

Cînd se lupta Ștefan-vodă în bătălie, totdeauna 
de-a dreapta lui era un arhanghel cu o sabie de foc 
și piereau vrăjmaşii cîte zece paşi înaintea lui 
Vodă, fără ca cineva să-i fi pălit ori pușcat; vezi 
că piereau de sabia .cea de foa a arhanghelului. 
De aceea și Ștefan cel Mare şi Sfînt făcea biserici 
și mănăstiri lui Dumnezeu și Dumnezeu era tot în 
ajutorul lui şi nu-l părăsea. ! 

Orişicine îndrăznea și se scula asupra lui, el îl 
învingea şi-l făcea să poarte frica un timp înde- 
lungat, că era omul lui Dumnezeu, smerit, îndură- 
tor, cu dreptate și totdeauna de cîte ori avea să 
poarte război cu v-un dușman, nu se pornea 
de-acasă pînă nu însura 24 de flăcăi şi mărita 
24 de fete, dîndu-le tuturor averi și făcîndu-i pe 
toți gospodari. 

Afară de asta, nu se pornea niciodată la război 
pînă nu alegea mai înainte un loc oareunde, de mă- 
năstire, ca întorcîndu-se de la război, biruitori şi 
deplin sănătoși, să zidească -mănăstire pe locul 
acela. 2 

El a alungat pe turci de pe aici și noi se cuvine 
să batem matane și să rugăm pe Dumnezeu pentru 
hodina sufletului lui, că ne-a scăpat de dușmani... 3 


1 După celea ce-a auzit d-l I. Bîrna. 

2 S. FI. Marian. Tradiţii populare române din Bucovina, 
f. 115. 

3 După celea ce-a auzit d-na El. Voronca, de la Petrea 
Beicu din Mihalcea, Bucovina. 

Pe cât era de vrăjmaș (amarnic) în vreme de răz- 
boi, pe atîta era de bun și blind și cu dreptate, în 
vreme de pace. Celor săraci le da bani și moșie; 
tot aşa şi celor viteji şi cu credință cătră domn. Ce- 
lor năpăstuiţi şi asupriţi le făcea dreptate, aşa că-n 
țara lui era numai belșug și toate cele de mulţămită. 

Ștefan-vodă cununa, boteza şi petrecea la cu- 
mătrii alăturea cu ţăranii, laolaltă, şi striga ca sub 
cetatea Neamţului : 


„Gioacă nurcă 1 
Lîngă burcă 2 
Și papuc lingă opincă.“3 


Singur Ștefan-vodă era gospodăros avînd podgo- 
rii vestite în Cotnari și la Ștefănești, și pe lingă 
toate curţile și la moșiile lui erau gospodării ca 
acelea, că nu mai aveau păreche. 

Doamnele lui erau bărbătoase, și gospodăroase, 
mă rog, erau vrednice de însușirile lui cele vitejești 
şi înțelepțeşti. Ele îl întovărășau de obște, nu numai 
în vremi liniștite, dar şi în vremi grele, cum era în 
vreme de război ori în alte cumpeni și necazuri. Și 
cu vorba şi cu fapta, îndemnau și alinau pe năzdră- 
vanul lor soţ, cît şi pe vitejii ostași ai nebiruitului 
domn. 


1 Blană scumpă purtată în vechime ca podoabă la 
hainele boieroaicelor (n. ed.). 

2 Strai, ca ţundra; un fel de sarică, fără miîneci, cu 
vije pe marginea de jos. 

3 Gh. T. Kirileanu, Convorbiri literare, XLIV, f. 661. - 

Lumea crede că Ștefan cel Mare şi Sfint n-a 
murit, făr s-a-nalţat la cer, cu trup cu tot, ca să-și 
deie samă de faptele lui bune și creștinești.! . 

Sufletul lui Ștefan cel Mare, după ce-a ieșit din 
cinstitul său trup, întăi era vînt şi pe urmă se pre- 
făcu în chip de hulub, zburînd afară din curţile 
domneşti și s-a pus pe streșina casei celei mai fru- 
moase din tîrgul acela. 

Acolo, sufletul lui cunoștea faptele cele bune a 
lui Ştefan, de aceea l-a vestit Dumnezeu ca -să 
zboare către cer unde are locul de hodină, 

În rai, sufletul lui Ștefan stăpîneşte toate sufle- 
tele cîte-s acolo și în iad; și mai are puterea de a 
descoperi și a omorî pe hoţii care fac moarte 
de om. ? 

Cînd a murit Ștefan cel Mare, trei zile și trei 
nopți i-a ars o lumînare la mormînt, fără ca s-o fi 
pus cineva acolo şi niminea nu o putea s-o 
stîngă. 3 

După moartea lui Ştefan cel Mare, cînd mai 
aveau moldovenii bătălii, el ştia din mormint și 
începea să plingă. Și cum începea cu plinsul, în- 
dată încetau cu bătăliile şi era pace. 4 

Mormiîntul lui îi la mănăstirea Putna din Buco- 
vina şi cîtă vreme a sta el în mănăstirea asta, Bu- 
covina n-ar să fie supusă altei naţii.5 

Duhul lui Ștefan-vodă umblă cînd și cînd pe pă- 
mint, mai ales cînd naţia noastră-i în cumpănă 


1 După celea ce-a auzit d-l Th. A. Bogdan din Cîmpia 
Ardealului. 

2 După celea ce-a auzit d-l Consl. Baltă de la un bă- 
trin din Buhalniţa (Neamţ). 

3 După celea ce-a auzit d-l I. Birna. 

4 După celea ce-a auzit d-l Const. Baltă. 

5 După celea ce-a auzit d-l Const. Pal ue din Volovăţ 
(Bucovina). 

mare. Așa, zice că la 77, cînd a fost bătălia cu 
turcul — la Plevna — Ștefan, cînd a văzut că se 
strînge lume din munţi și din cîmpii să pornească 
la război, el s-a sculat din mormînt și duhul lui 
a cîrmuit și a povăţuit oștirea noastră, de-a făcut 
pe turc să mai simtă o dată trecînd printr-înșii 
spaima de altă dată. 

Ș-aşa, dacă nu era duhul lui, te miera de biruiam 
pe turc, scăpind ţara de sub stăpînirea păginului şi 
să ni-o facă iar slobodă ca înainte,vreme. ! 

Peste. care taberi zbura sufletul lui Ștefan, nu- 
mai acelea învingeau totdeauna pe duşmani. ? 


Ştefan cel. Mare și Sfint ar se-nvie înainte de 
învierea cea de obște, calare pe calul lui şi cu 
sabia în mîna dreaptă, ţiind-o drept în sus3, dar 
atunci trebuie să fie mare nacaz pe neamul nostru. 
Alţii zic că duhul lui are să se întrupeze în alt 
trup, omenesc. î 

Bucovina se va întrupa iarăşi cu ţara Moldovei, 
cind Ştefan-vodă a scoate-afară din mormînt vir- 
ful săbiei lui. Amu nu vra să se işte război, dar 
cînd l-a răzbi mila de traiul nostru între străini, 
are să scoată vîrful săbiei de trei degete afară din 


1 După celea ce-a auzit d-l Gr. A. 'Fabacariu de la Ştef. 
Preda din satul Hemeuși, com. Fintinele (Bacău). 
- 2 După celea ce-a auzit d-l Const. Baltă de la un moș- 
neag din Buhalniţa (Neamţ). 

> După celea ce-a auzit d-l Ilie Veslovschi din Cîmpu- 
lung (Bucovina). I. A. Candrea, O. Densusianu, T. Spe- 
ranţă, Graiul nostru, I, f. 542; „Calul lui Ștefan paşte de 
una prin păduri, dar cine-l poate prinde !“... 

-4 După. celea ce-a auzit d-l Guţă V, Arghir, normalist 
din Panciu, jud. Putna. 3 

mormânt și are să se încaiere la război toţi împă- 
raţii de pe faţa pămîntului, că atunci are să fie 
războiul cel mare. Locul războiului are să fie pe 
valea cea mare de pe apa Moldovei, la Șese băi şi 
atita vărsare de sînge ce-ar să fie acolo, încît caii 
are să înoate pînă-n coame în sînge omenesc. 

Răzbeiul aista va fi cel din urmă, și după aceea 
n-ar să mai fie hotar nemţesc între Bucovina și 
România. 1 

Atunci cînd a-nvia Ștefan-vodă, ar să vadă cum 
ne-am stăpiînit şi ne-am îngrijit bucăţica noastră 
de pămînt, care ne-a lăsat-o mindră. şi îmbelșugată 
şi pentru care s-a bătut el de 40 de ori, cu vitejie 
şi dragoste de moșie. 

Toţi banii și toate odoarele care sînt zidite în 
temelia mănăstirei Putna, la învierea lui Ştefan- 
vodă are să-i scoată și are să-i împărţască celor 
care cred faptelor lui, în legea creștinească şi în 
naţia românească. 2 

'Norodul așteaptă ca altceva învierea lui Ştefan- 
vodă, doară a mai curăţi țara [...] și să deie pămîn- 
turi oamenilor. 3 


+*+ i 


Numele lui Ștefan cel Mare și Sfînt se pomenește 
pînă şi în descîntece ca putere de alungat duhurile 


1 După celea ce-a auzit d-l Gh. D. Manoliu, normalist de 
la V. Logigan din satul Calafindești, com. Sănăuţi, ţinutul 
Siretiului (Bucovina). Ştefan Georgescu-Sergent : „Lumea 
ilustrată, II, f. 86, găsim : „În vremea lui Ștefan cel Mare 
era tare bine în țara Moldovei. Iar bătrinii spun că Ștefan 
nu-i mort. El are să mai vie ș-atunci are să fie ferice de 
tara asta.“ 

-2 După celea ce-a auzit d-l [lie Veslovschi. 

3 După celea ce-a auzit d-l Victor Popovici de la un 
moșneag din tîrgul Pașcani (Suceava). 

rele şi felurite boli primejdioase. Se mai pome- 
neşte şi-n strigături de joc, după cum se poate 
vedea în cîntecele acestea : 

„Pe vreme de secerat 

Ştefan calu-a încălicat 

Şi la Baia a plecat, 

Pe unguri de i-a secat.“ 


Altul : 


„Ştefan, Ştefan pui de leu 
A mîncat pe locui meu ; 
Miîncat carne de buhai, 
Şi-a bătut pe șapte crai.“ 1 


În Bucovina lui Ștefan-vodă cel Mare şi Sfînt, 
îi mai zic ṣi împăratul Ștefan. ? 


K., PP, 13—20, 


ȘTEFAN CEL MARE ŞI LUPII 


Poate așa vrea Dumnezeu ca pe unii oameni să-i 
învrednicească cu mai multe daruri ca pe alţii. 
Unii se trudesc 6 viață întreagă ca să facă un lucru, 
iar alţii, fără multă bătaie de cap, îl nimeresc în- 
dată. Aşa și cu Ștefan-vodă [al] moldovenilor, dom- 
nul cel vestit. Cine a fost nu știu, că pe vremile 
acelea nici neam de neam de-al meu nu o trăit. 


1 După celea ce-a auzit d-l Victor Popovici .din Paşcani, 
2 După cele ce-a auzit d-na El. Voronca din com. Mi- 
halcea (Bucovina). 


9 — De la Dragoș la Cuza-vodă 29 


E destul că a fost, că de nu era; nu s-ar povesti 
atîtea minunăţii despre el. digi e psi să 

Spunea moșul meu — Dumnezeu îl hodinească 
în pace, că e mai un veac de cînd a murit —,' că 
acel împărat era mai sprinten decît orice om pe 
lume. Mic de statură, dar iute cum îi prisnelu! 

Cînd era mic, poate aşa de vreo 10—12 ani, ma- 
mă-sa, care era o femeie săracă și năcăjită, se zice 
că să-l fi trimes în pădure, după vreo două 
vreascuri, să aibă cu ce să-şi fiarbă o biată de mă- 
măliguţă. Îl trimese colea, cane în prînzișor, ca 
pînă în amiaz să vină cu vreascurile. Așteptă pînă 
să sui soarele în crucea amiezii, dar copilu nu mai 
vinea, mai aşteptă pînă la ojina cea mare, dar nu 
mai înturna nici cu vreascuri, nici fără vreascuri. 
Mamă-sa, văzînd că nu mai vine, se spărie crezînd 
că l-or fi mîncat vreo fiară sălbatică ori că s-o fi 
rătăcit. Năcăjită cum era, luă drumu cătră pă- 
dure. Cînd era să între în pădure, mai mare îi fu 
spaima văzîndu-și copilul între doi lupi mari cît 
doi urși, cari urlau în miînile lui. 

Mamă-sa, spăriată, strigă după ajutor, „dar co- 
pilul îi zise : 

— Nu-ţi fie frică, căci ăștia-s numai cît doi 
goareci,. mîne-poimîne şi mai mari o să prind! 

T. B., pp. 10—11. 


ȘTEFAN VODA ESTE DE-AICI, DIN BORZEȘTI. 


: Se spune din bătrîni că în vremile acelea a tre- 
cut prin meleagurile estea un voievod mindru, cu 
oaste- multă. Apucîndu-l noaptea pe-acolea, s-a 

abătut, el și cu curtea lui în satul ista, Borzești, 
cu gîndul să mină la vreo casă de creştin. Numai; 
iacă,-aude. că în sat, nu tare demult, murise preotul: 
şi preoteasa rămăsese tînără și frumoasă. Voievo-. 
dul a tras-la preoteasă. În. zori de zi, voievodul a 
purces la drum, spre casă, lăsînd preotesei, drept 
dar, un inel de aur, cu coroana ţării şi cu iscălitura 
lui pe el. 

De-acolea, a trecut o vreme îndelungată. Preo- 
teasa făcu un băiet și-i puse numele de Ștefan, un 
băiet bălăior, avalnic! și cu prube de om mare. 
Măsa, văzindu-l că samănă cu tată-său, îl crescu, 
cu mare băgare de samă, povestindu-i adesa că are 
să se facă împărat. A 

Acu, Ștefan ajunse ca de 10 ani, voinic şi fru- 
mos cum rar se vede, şi se juca pe tapșanul ista, 
unde-i biserica acu, în preajma stejarului. Era cu. 
mai mulți băieţi, mai mari și mai mititei, și se 
jucau de-a soldaţii. Luptindu-se așa, numai ce. 
prind un vrăjmaș. Îl legă burduf, îl acăță de-o 
creangă a stejarului, și-l spînzură. Lupta a mers 
înainte și, pînă să se întoarcă, băietul muri. Oame- 
nii satului au bănuit că Ștefan l-a omorit, că doar 
el fusese împăratul soldaţilor, că el îl judecase. 
Numai că mi-l iau pe Ştefan, cu măsa cu tot, și cu: 
oamenii din sat, şi purced spre Suceava, să-l ju- 
dece la domnie. 

Ajungînd acolo, se pun boierii să-l judece. Nu- 
mai ce vine ștafeta de la Vodă, ca să se lese de 
judecat și pe oameni să-i trimeată pe la vetrele 
lor. Preoteasa arătase lui Vodă inelul, și Vodă vă- 
zînd pe fiu-său așa de isteţ încă de mic, l-a luat pe 
lîngă el de-a crescut mare, de-a ajuns şi el Vodă, 


1 Neastimpărat (n. ed.). 

de-a bătut toate liftele, de-a făcut atitea. biserici 
şi mînăstiri. + 

Stefan a fost fecior de țăran de-ai noştri; de 
aceea a fost așa de cuminte şi ne-a ajutat atît 
de mult. 


Legenda e auzită de la un locuitor din Bogdana; 
sat vecin cu Borzeștii, în ziua de 2 iulie 1904 şi 
publicată de d-l Tabacaru în Școala (1908), 
p. 11—12. 


T. P., M., pp. 6—1. 


DIN COPILĂRIA. LUI ŞTEFAN CEL MARE 


" Cînd era de 10 ani, Ștefan se arăta isteț și plin 


de năzbîtii : nu găseai în sat copil netrîntit de el. 

De la o vreme a fost luat din satul Borzești, ți- 
nutul Bacăului și dus la Suceava, din Bucovina 
unde tatăl său avea scaunul de domnie. Nici aici 
nu s-a domolit. Cînd era între copii nu știa multe, 
şi cum nu se dădeau biruiţi, jos cu ei la pămînt! 
Așa de meșter era la trîntă, încît nu se găsea ni- 
meni să-l întreacă sau să-l biruiască. 

Se dusese vestea.în lume, că ficiorul măriei-sale 
e voinic și amarnic, iar adesea. îi auzeai zicînd: 
„ce-a fi de el cînd va ajunge mare ?“ 


1 C. F. Herodot, ed. N. Iorga, Vălenii de Munte, 1909, 
pp. 45—49. Şi copilul Mandanii, fiica lui Astiag persanul, 
seăpat de la moarte de. Arpag medul, crește între ciobani 
si bate la joacă pe fiul unui „om de folos, între' Midi“, 
Dus la judecată, copilul Chiros este recunoscut de Astiag, 
bunicul său. 

Se știe apoi că tatăl său Bogdan-voievod, a fost 
omorît la o petrecere de Aron, care ajunse în urmă 
vodă. Cum se văzu. acesta pe scaunul domniei, 
căută valvîrtej să-l omoare pe Ștefan. Ostași 
scump plătiţi erau puşi să-i aducă capul. Ștefan 
aflase de una ca asta și se făcu nevăzut. Și umblau 
trimișii peste tot locul. În cele din urmă aflară că 
Ştefan o pornise spre Țara de Jos și că niște dru- 
meți ar fi văzut un băieţandru ca de 12 ani, aler- 
gînd pe drumuri. Cum simţi Ștefan că ostașii cu 
porunca domnească se apropie, pe. nebăgate în 
seamă se ascunse într-o: căruță încărcată cu saci şi 
acoperită cu paie. Cum ajunseră şirul de căruţi, 
trimișii începură să scormonească prin căruțe, cu 
niște sulițe ascuţite. Văzînd că din căruţe nu iase 
nici un ţipet de om, mai întrebară ce mai între- 
bară pe drumeţi 'și își căutară de drum. 

După o bucată bună de drum, numai ce vede un 
cărăuș că din căruţa ilui tot picură necontenit 
sînge. Cînd caută, ce să vadă ? Un băiat împuns în 
șoldul piciorului, -de unde sîngele ‘curgea încă. 
Atunci eu toţii pricepură ‘pricina și se minunau 
între ei : cum de n-a zis nici cîrc, atunci cînd l-au 
împuns. Şi dîndu-i îngrijire l-au dus tot ascuns 
pînă la Galaţi. Aici le-a spus toată întîmplarea și 
drumeţii cu căruțele i-au spus de unde veneau. 

Cînd Ştefan ajunse voievod ;peste Moldova, a 
dat 'la toţi acei drumeţi moșii -din belșug și ran- 
guri de boierie, căci zicea el. „Cu credință mi-aţi 
fost la mare CU Bă și omul la nevoie se :cu- 
noaște ce fel e“. 


Vulturul, an. V, nr. 170 din 7 noiembrie 1910. 


K., pp. 20—22. 

O MINUNE A LUI ŞTEFAN CEL MARE ȘI SFINT 


Cică Ștefan cel Mare și Sfînt, după bătălia de la 
Războieni, a intrat într-un sat tocmai cînd ducea 
popa un om la groapă. După năsălia mortului nu 
era lume de loc; să vede că cel ce murise era 
sărac ori n-avea neamuri. 

Ştefan-vodă, cind a văzut așa, a cumpărat ră- 
pede nişte testemele de-a pus la prapur și lumînări, 
iar colacii i-a pus într-un coș mare, împletit nu- 
mai cu fire de aur. Coșu-l ducea în urma mortului, 
însuși Vodă și cu un general de-a lui. 

Oamenii, cînd au văzut colacii cei mari și fru- 
moși, au început a se strînge ca de pe loc şi ei, 
mergînd după sicriu zmeriţi și cu capetele plecate. 

Cînd au ajuns la biserică şi după ce să sfirși 
slujba, oamenii coboară sicriul în pămînt, preotul 
cîntă veșnica pomenire și tocmai cînd groparii vrau, 
s-arunce întăiul hîrleţ de ţărînă, Ştefan-vodă 
s-apropie de sicriu, suflă o dată asupra mortului 
și cînd a suflat întăi, mortul a mișcat din mîna 
dreaptă, cînd a suflat a doua oară, a mișcat și mîna 
stîngă, cînd a suflat a treia oară, mortul deschide 
ochii, să uită împrejur şi iar îi închide pentru tot- 
deauna. | 

Ștefan-vodă începu să plîngă şi a se ruga pentru 
hodina sufletului lui ; de-acolea a dat bani celui ce: 
sapase groapa și colacii îi împărţi preotului, das- 
călului şi groparilor, iar celorlalţi oameni nu le-a 
dat nici o fărmătură de colac, pentru că n-au venit 
din capul locului după mort, ci numai de dragostea 


pomenelör. 


După cele auzite de Const. Baltă din com. Bu- 
halnița jud. Neamţ. 
K., pp. 85—86. 

PLOPUL LUI ȘTEFAN-VODA. 


În satul Plopu, comuna Dărmănești, judeţul Ba- 
cău, era un plop bătrîn [care] a căzut astă-vară de 
bătrîneţe [și] pe care se zice că l-a sădit Ștefan cel 
Mare, cu însăși mina sa. Despre acel falnic copaciu, 
de la care s-ar fi trăgînd și numele satului, se spun 
multe lucruri. Aşa se zice că l-a fost blăstămat 
Ştefan-vodă, ca să nu-l taie nimeni ; nici topor ori 
beșchie să nu se atingă de el. 

Într-un rînd, se zice, au încercat doi oameni din 
sat să-l răteze cu peşchia, și cum s-au apucat, au 
și rămas înlemniţi, morţi. Jurămîntul venea de 
acolo că ar fi avut ascunsă sus o comoară. Se spune 
că era și o portiță care dădea-n scobitura cu aur. 

Acum nu se mai înălța falnic uncheșul care 
făcea cinstea [locurilor], purtînd peste 400 de ani 
povară în spate. Negura vremurilor l-a răpus. 


"C.. Vartolomei în Ion Creangă, VI, p. 203; se 
adaugă: „Livada și grădina în cari era plopul 
sunt ale gospodarului Vasile Cojocaru“. 


T. P., M., pp. 94—95. 


CALUL LUI ŞTEFAN-VODA 


He, he, he! Săracul Ştefan-vodă! Să-nvie el, 
altă făină s-ar măcina !! Și cînd a fi, la vremea 
vremii, crezi că n-are să-nvie ? 


1 Altfel ar merge tocmirile dintre oameni. q 

Calul lui îi cal, nu smîrțoagă ca a mea. De una 
paşte prin pădure, da cine-l poate prinde ! ? 


După I. Candrea, Ov. Densusianu, T. Speranţă: 
Graiul nastru, I, p. 542. 


= 


T. P., M., pp. 93—94. 


SCĂRILE LUI VODA 


În mijlocul: munţilor Vrancei, spre fundul apei 
Năruja, se află piscul cu numele : Scările lpi Vodă. 

Povestea spune că, în: timpurile vechi, Ștefan 
cel Mare rătăcind: prin codri cu o ceată de ostași, 
au ajuns în golul Verdelui, într-o poiană: mare și: 
frumoasă, unde ceata: marelui Voievod se puse de 
a se hodini. ~ 

Dar Vodă, avînd nevoie să cerceteze cît. mai bine 
împrejurimile, pentru. a ști în ce loc se află și a nu 
se trezi înconjurat fără veste de dușmani, se gîndi 
ca să se urce pe creasta muntelui Petrosul, cel mai 
înalt vîrf din apropiere și care se ridică chiar în 
fața poienei unde poposiseră. 

Și fiindcă muntele era stîncos și coasta din 
cale-afară de povirnită. şi prăpăstioasă, oștenii au 
săpat niște trepie pe zarea piscului, pînă ce Vodă 
şi ai săi s-au putut ridica în vîrf. 

De aici au pornit cu toţii încotro i-or fi îndrep- 
tat ochii și mintea: Poate spre o nouă biruinţă, pe 
care numai iscusința și destoinicia fără margini a 
marelui Ştefan se învrednicea s-o cîştige, în acele 

vremuri, cu avcaşii săi, puţini la număr, dar voi- 
nici și meșteri la luptă. 

De atunci, piscului acesta i-a rămas pînă în zi- 
lele noastre numele de: Scările lui Vodă, iar pe 
ici, pe colo, se mai observă și acum treptele să- 
pate de ostașii lui Ştefan. 


Ș., pp. 19—20. 


CLOPOTUL LUI VODÂ-ŞTEFAN 


Mare era Moldova pe vremea celui Vodă, fără 
seamăn de mare, şi crainici atît de mulţi, ca să 
vestească în tot cuprinsul ei ceasurile de primej- 
die, nu s-ar fi putut afla. De aceea, puse domnul 
meșteri în Țarigrad, să-i facă clopot mare, pe care 
mai de-apoi să-l atirne în stîncă de piatră, pe ma- 
lul mării. 

Şi l-au făcut meșterii şi l-au așezat la locul 
cuvenit. : N 

Acolo a stat toată viața lui Ștefan-vodă, trezind 
mulțimea norodului cu glasul lui răsunător, de 
cîte ori sta nevoia grabnică să se strîngă ostile. 

Mult bine a prins Moldovei acel clopot sfinţit de 
vlădica Farigradului, și limba lui pornea: cu: încre- 
dinţare, că era “ascultată cu sfinţenie; dar după 
moartea stăpînitorului cel mare, cînd nimeni nu 
mai băga în samă chemarea de pe malul mării, de 
jale adîncă clopotul a crăpat și desprin[zîn]du-se 
de unde stătea atîrnat, s-a prăbusit şi s-a pierdut, 
în funduri ascunse de ape. 

- De-acolo vuieşte şi azi amar, și cine voiește să-l 
audă îl poate asculta, din locul acela de pe malul 
mării. 


T. P., F., pp. 74—75. 


IAZUL DE LINGA SULIŢA 


Iazul sau lacul Dracsani de lîngă Suliţa (ju- 
d[eţul] Botoșani) este domnesc. Ştefan-vodă l-a 
iezit cu lînă şi cu mare greutate a putut să-i 
oprească apele pentru multă vreme. Pînă mai 
dăunăzi se vedea talpa caicului în care Ștefan se 
primbla pe iaz în zile de sărbătoare, cînd mai ră- 
sufla și el de atîtea războaie. Cît a năcăjit el și cu 
iezetura asta ! Că era străşnicie mare cu apele prin 
părțile noastre ; și pînă n-a bătut toată iezetura 
cu lină, și pînă n-a pus acolo, în gura apelor, un 
ţigan și un cucoş, n-a-fost chip! Lanţuri cît pum- 
nul de groase țineau piept cu șuvoaiele. În miezul 
nopții, cînd e bine și frumos, ţiganul iesă şi azi și 
scapără din cremene și din amnar, iar cucoșul 
cîntă de se răsună toată valea, pînă departe, și 
bate din aripi la opust t. 

Tot Ștefan cel Mare a pus în iaz o știucă și un 
crap, cu cîte un cercel de aur în urechi. Crapul s-a 
dus degrabă — semn rău pentru .dinsul! — dar 
știuca s-a găsit nu demult, mare, mare, cu cercelul 
în urechi, așa cum o azvirlise-n apă Vodă, atunci 
cînd petrecea pe caie, cu lăutarii. Azi iezetura s-a 
rupt, pescarii au outezat să sfirşească de zile şi 


1 Zăgaz (n. ed.). 

știuca domnească, semn de vremuri rele... Căci și 
iazul cînd se minie, dar mai cu samă la lordaă, 
cînd preoţii siințesc apele, face uuuu !... arătind că 
cere om ! 


În legătură cu sursa materialului, Tudor Pamifile 
trimite la D. Furtună, Cuvinte scumpe, Bucu- 
„răşti, 1914, p. 33 (n. ed.). 


T. P., M., pP. 90—94. 


ŞTEFAN-VODĂ ȘI UNGURII 


Ștefan-vodă umbla prin ţară să vadă cum trăiesc 
oamenii, cum se poartă bogații cu săracii, cum ţin 
popii slujba la biserică, mai pe scurt, voia să știe 
tot ce se petrece în ţară ; şi pentru aceea îl iubea 
poporul, pentru că nu[-l] lăsa să fie jăfuit de boieri, 
după cum se întîmpla subt alţi domnitori, înaintea 
lui şi după el. Cînd năvăleau păgînii în ţară, toți 
săreau la luptă, fără să aștepte poruncă de la 
Vodă, că pentru ţărani, Ștefan-vodă era al doilea 
după Dumnezeu, căci ca Dumnezeu era bun și 
drept. 

Odată au năvălit ungurii în Tara de Sus, ca să 
prade și să jefuiască țara, şi, după ce se vor încărca 
cu prăzi, să se întoarcă înapoi în ţara lor. Tocmai 
în timpul acela, după cum am spus, Ștefan-vodă 
umbla prin ţară, își schimbase hainele de domn în 
haine de ţăran și venise pe valea Bistriţei în sus, 

să vadă cum trăiesc ţăranii în părţile muntelui. A 
venit pină în satul Cruci, pe-o zi frumoasă de vară, 
cînd pe nimeni nu-l mai prinde vremea să mai 
steie în casă. 

Pe la amiazi, iacă vine un călăreț de pe vale în 
sus, cu calul numai spume, și din capul satului 
începe a striga : 

— Vin ungurii! 

Tot satul s-a spăriet ; fiecare căuta încotro să 
fugă, temîndu-se de sabia tilharilor de unguri. 
Ştefan-vodă tocmai atunci era în casa unui gos- 
podar pe care îl ruga să-i deie ceva de mîncare, 
că-i călător, dar auzind vestea că vin ungurii, a 
lăsat mîncarea, a ieșit afară, văzînd oamenii fugind 
în toate părțile. 

Înţelegînd frica oamenilor, aleargă repede în 
calea lor şi nu-i lasă să fugă, zicîndu-le : 

— Ce va zice Ștefan-vodă cînd va auzi că voi 
muntenii, înalți ca brazii și tari ca smeii, fugiți de 
niște tîlhari unguri ? 

Atunci oamenii s-au rușinat cînd au auzit vor- 
bele astea din gura unui străin, și-au luat toți, cari 
ce-au putut : topoare, furci, coase, măciuci, şi-au 
ieșit înaintea ungurilor, pe muntele Rarăului. 

Cum s-au întîlnit cu ungurii au şi început lupta, 
care cu ce avea în mină. Și după o luptă crîncenă 
i-au învins, -luindu-le toate prăzile ce, le aveau 
cu ei, 

După ce au învins pe unguri, Ștefan-vodă a spus 
că cine-i, şi totodată a pus de s-a făcut o bisericuţă 
în locul unde-a fost lupta cu ungurii și din bise- 
ricuţă s-a făcut, mai pe urmă miînăstire, care egi 

3 
în ziua de astăzi : mînăstirea Rarăului. 
Așa spun bătrinii. 


Teofil Bizom în Ion Creangă, VI, p. 14. În „tra- 
diţiile“ publicate „dintr-o condică ce se află la 
schit“, de a-l M. Lupescu, în Șezătoarea, XVI, 
pp. 16—22, nu se spune nimic. 


T. P., M., pp. 30—31. 


BĂTĂLIA DE LA BAIA 


Cît a trăit Ștefan cel Mare şi Sfint, numai de 
duşmani a avut parte : cînd intrau turcii în țară pe 
la mare ; cînd veneau leşii prin pădurile și dealu- 
rile dinspre miază-noapte a Moldovei, cînd năvă- 
leau tătarii de la răsărit ori ungurii din spre 
asfinţit. 

Așa, intrase odată ungurul în ţară, fără veste, 
și-l apucase pe Ştefan, fără să fie gata, cum se 
cuvine, de bătălie. | 

Ungurii au dat busna peste oastea moldove- 
nească şi-a fugărit-o pe la Rădășeni, ca doar a 
prinde pe Ştefan. 

Ștefan-vodă dacă a văzut că nu-i chip de scă- 
pare, s-a tras în tirgul Baia şi acolo, dacă a sim- 
(it nevoia, s-a suit într-un arin, ca să s-ascundă 
de vrajmaș. 

Ungurii au trecut și pe dedesubt și mai pe de 
lături de arin, dar cui li-a trăsnit prin gînd că 
Vodă stă ascuns într-un arin ? După ce-au ajuns 
ungurii în Baia, l-au căutat fel și chip, în toate 

părțile ps Stefan-vodă, şi dacă au văzut că n-au 
avut noroc să puie mîna pe dînsul, de ciudă, au 
psadat casele oamenilor și s-au dat pe băute şi la 
petrecanii ca acelea. 

Ştefan cel Mare, cînd s-a văzut scăpat de pri- 
mejdie, s-a scoborit jos din arin, a mulţămit lui 
Dumnezeu, de-acolea ş-a strîns oastea împrăşti- 
ată, a tăbărît peste unguri în vreme de noapte și 
cum erau ei morţi de beţi și nu mai ştiau pe ce 
lume sunt, le-a tras o bătaie de gîndeau ungurii 
că-i mînia lui Dumnezeu şi nu nimereau pe unde 
să fugă mai degrabă. 

După ce-a alungat Ștefan-vodă pe duşmani din 
ţară, în locul arinului în care a scăpat cu viaţă, a 
zidit o biserjcă, care se cheamă -şi astăzi : Biserica 
Albă, mulțămind lui Dumnezeu că nu ş-a primej- 
duit viaţa în bătălie și a scăpat -țara de dușmani. 

Ostașii care au murit în bătălia asta, a pus de 
i-angropat în Movila Bortoasă, care se vede 
și în ziua de astăzi. Iar unia spun că s-a mai îngro- 
pat dintr-înșii pe hotarele Băei dinspre satul Opri- 
şeni, unde este astăzi o mocirlă. 

După cele auzite de P. Gheorgheasa, satul Co- 
trigaș, com. Broşteni (Suceava) şi după Dicţio- 
narul geografic al jud. Suceava, p. 211 și 223. 

K., pp. 49—50. 


APRODUL PURICE E 


Ungurii veniră în Moldova, să ne-o jefuiască şi 
să ne-o coprindă. Ștefan strînse oaste în grabă şi 
le ieși înainte. Se începu între români și unguri d 

luptă îngrozitoare. Pămîntul se înroşi de sîngele 
celor cari picau morţi. Pe cînd Ștefan s-arunca cu 
vitejie împotriva dușmanilor, îi căzu calul, stră- 
puns de un'glonte. Între călăreţii domnului se afla 
şi aprodul Purice, un om mititel ia trup, dar 
viteaz. Văzînd Purice primejdia în care se afla 
Ştefan, descălică repede și dete calul său domnu- 
lui.. Fiindcă şi Ştefan era mic la statură și nu 
putea să încalice singur, aprodul Purice se făcu 
jos, la picioarele lui, ca o moviliţă, pe care domnul 
se urcă și încălică ușor. 
Zîmbind, Ștefan se întoarse către Purice şi îi 

zise : 

„Purice, băiete, de voi cîştiga, 

în Movilă-naltă eu te voi schimba!“ 


Viteazul domn se aruncă apoi din nou în luptă, 
cu mai multă furie. Ungurii fură coprinși de 
spaimă. Românii ieşiră învingători. După război, 
Ștefan dărui aprodului Purice moşii, pentru fapta 
„ui .şi dragostea ce-i purtase. Purice ajunse bogat 
şi luă numele de Movilă. Din el se trage neamul 
boierilor Movileşti, dintre care unii ajunseră şi 
domni. 


R. B. p. 8. 


STEFAN CEL MARE ŞI HATMANUL 


_ Să zvonise în ţară că vin ungurii să ne prade și 
să jăcuiască biata ţară. Și vorba ceia : „vorba rea 
merge ca plumbul“, aşa că a ajuns în pripă pînă 
la urechea lui Ştefan. 

Cînd a auzit el una ca asta, nu s-a încrîncinat 
de loc, ci îndată a trimes pe hatmanul lui, Peștio- 
vici, om credincios şi cu multă trecere, ca să iasă 
în pripă înaintea ungurilor, să le taie pofta de 
prădăciuni şi să-i alunge-napoi pe unde-au venit. 

Peștiovici, îndata-ș mare, a pus pe cale oastea, 
a trecut degrabă Siretiu și a apucat cu oștile 
cătră munţi, gîndind că i-a strimtori, cumva, şi să 
le tragă ungurilor un pui de bate, de să le meargă 
peticile. 

Ș-au mers pînă ce-au ajuns la un boier mare, 
bogat şi înţelept, căruia îi dăduse Ștefan multe 
moșii, pentru slujbele ce făcuse ţărei și lui Vodă. 

Dar boierul acesta, de o bucată de vreme, nu 
să prea înțelegea cu Vodă, ci mai pe lesne să înţe- 
legea cu dușmanii lui Vodă. 

Cum a ajuns Peștiovici aici, a poposit cu oastea, 
și hatmanul a tras în gazdă la boier. 

"Boierul se înţelesese din bună vreme cu ungu- 
rii, că de-a trămite Ştefan v-o oștire și de-a veni 
pe la dînsul, el să facă ce-a face și să ungă ochii 
hatmanului, cu daruri și cu plocoane, oricît ar fi 
de scumpe, numai să izbutească și ungurii să bată 
pe neînvinsul Vodă al Moldovei, căci cu pușca şi 
cu lupta fățiș, nu să bizuiau c-or fi viteji. 

Dar socoteala de acasă nu să potriveşte cu cea 
din tirg! 

Cît s-a muncit boierul și cit s-a năcăjit ca să-l 
celuiască pe Peștiovici, da nici că-l putea: pînă 
nu i-a dat bani de aur, de s-a prea îndestulat. Că 
nu degeaba zice românul: „banu-i ochiu dracu- 
lui“, ţ-a apucat a face cu ochiul, toate le-ai dat 
pe una și nici aceea nu-i bună. 

Și cum era pe vremea seterișului, Peștiovici a 
dat poruncă că toată oastea să lese pușştile la o 

parte și să deie boierului o clacă de secerat căci 
cele ce s-au zvonit nu-s adevăruri. 

Ostașii lui nu s-au pus pe pricină, ba încă le 
părea bine la o samă, că i-a păzit Domnul de pră- 
dăciuni şi cîte stricăciuni și, unde, măi tată, s-au 
dat flecăii noștri la secerat, că cum ştiau să poarte 

cu ghibăcie puşca, așa știau să poarte și secerea și 
coasa şi plugul, căci acestea erau jucăria româr au- 
lui și uneltele de trai şi vitejie. 

Boierul, pe de altă parte, a luat puştile şi s-a 
apucat binişor de le-a descărcat pe toate, și hat- 
manul nici cu spatele nu știa de treaba asta. 

Hăt pe urmă, boierul s-a făcut a ieși şi el la 
clăcași, care se purtau și aici voinicește. 

Unii secerau de nu le zăreai mînile, alţii legau 
snopi cît ai clipi din ochi, alţii făceau clăi mari 
cît ai, bate-n palme, alții trăgeau cîte un cîntec de 
voinicie de te lua fiori, mă rog, era o treabă și 
un chef de-ţi curgea ochii la ei şi nu te-ai mai 
fi deslipit de dînșii. 

Hatmanul, într-o vreme, își aruncă ochii în 
zarea dealului de cătră munţi și, cînd colo, ce să 
vadă ? Ungurii veneau cît puteau în goana cailor, 
asupra săcerătorilor. 

Ostașii noştri, fără zăbavă, iau puștile şi fuga, 
înaintea ungurilor, dar cînd să deie foc... pace ! iar 
ungurii pătuleau la pămînt oastea moldovenească, 
de te lua groaza. 

Nu multă vreme au trecut la mijloc și ungurii au 
împrăștiet pe moldoveni și s-au dat la pradat şi 
jăcuit, pînă cînd s-au săturat și pe urmă s-au dat 
cu toţii pe petrecut, făcînd chef şi bucurie. 

Ștefan cel Mare a auzit de scîrba asta şi îndată 
a trimes alte oști şi, cu ajutorul lui Dumnezeu, i-a 
bătut pe unguri, de numai hoituri de-a lor era pe 
unde săcerase oastea noastră, și cîți au mai rămas 

teferi n-au știut pe unde au trecut munţii în 
ţara lor. 

Oblicind Ştefan că Peştiovici a fost ñechibzuit 
si lacom de aur, a poruncit ca, în fața lui, să-i 
toarne aur topit pe gît ca să se sature în veci și 
pururea de aur, dacă n-a vrut să se sature de 
vitejie, după cum îi dat românului. 

După Nec. Trofin care a auzit-o de la Vasile 
Morariu din satul Glodeni, com. Parpaniţa, ţinu- 
tul Vasluiului. 


K., pp. 184—136. 


IZVORUL LUI ŞTEFAN CEL MARE 


` 


Mai demult nu era atîta pace în ţări, ca acuma. 
Vrăjbile erau mai dese şi bătăile erau lucru de 
toate zilele. Așa, în ţara moldoveanului, ca şi în 
alte ţări, nu se potolea bine o vrajbă şi se și înce- 
pea alta. Cînd să băteau cu tătarii, cînd cu turcii, 
cînd cu ungurii, cînd cu alte limbi străine. 

Odată s-au bătut leşii și cu Ștefan cel Mare care 
era împărat neastîmpărat, căci nu era an lăsat de 
Dumnezeu în care el să nu să hărţuiască cu 
cineva. l 

Din ce le-o venit vrajba, din ce nu, nu se ştie. 
Destul că le-o venit şi atita! 

Fiecare împărat îşi strîngea armată, care de 
care mai multă şi mai vitează. Cel leşesc și-o strîns 
leși de ai lui, cel moldovenesc — români de ai lui. 
S$-o făcut puşti, cari de cari mai oțelite, și ş-o 

strîns iască de prin toți codrii. Astfel înarmaţi, s-o 
bătut azi, s-o bătut mîne, însă fără să se dove- 
dească care e mai biruitor. La urma urmelor li se 
gătase jasoa şi li se rupse și cremerea puștilor, 
dar tot de împăcat nu se împăcară. Poate că Ște- 
fan, ca om mai creştin, s-ar fi împăcat, dar cel al 
leșilor nu se învoi, o dată cu capul; căci doar se 
lăudase la lume că el va fi voinicul care va bea 
sînge din sîngele lui Ștefan și va mînca carne din 
carnea lui. 

Gătîndu-li-se și mîncarea pentru ei și cătanele 
lor, se hotăriră că numai amîndoi să să lupte, luptă 
dreaptă, luptă voinicească. Fără multă bătaie de 
cap se învoiră, căci doară nici unuia nu-i prea era 
frică de luptă, fiind colea voinici, nu cum sîntem 
noi, abunăoară. Sulftucîndu-și miînecile, se luară la 
trîntă și se zoliră pînă ce era soarele în crucea 
amiezei, dar nu se biruiră. La ameazi beură cîte o 
înghiţitură de apă, căci li să uscase limba și cerul 
gurii de înfierbintaţi ce erau, apoi se hărțuiră pînă 
la ojina cea mică, cînd împăratul leșilor, mai slă- 
bind din picioare, căzu peste un bolovan de i s-au 
sucit grumazii și cu ei suciţi s-a întors acasă, 
rugîndu-se lui Ștefan de iertare. 

Ștefan, milostiv și bun la inimă cum era, l-a 
iertat și l-a lăsat să să întoarne în ţara lui, aducîn- 
du-i aminte că nimic nu să poate face fără voia lui 
Dumnezeu. 

Izvorul din care au beut apă, s-o chemat apoi 
izvorul lui Ştefan cel Mare. Care e și unde e nu să 
ştie, că de atunci e mult și oamenii au murit fără 
a ne lăsa vreun răvaș, ori vreo însemnătură. 

Să crede că cine.ar bea din apa acelui izvor, 

-oricît de bolnav ar fi s-ar face sănătos... 


T. B., pp. 18—20. 

SȘTEFAN-VODĂ ŞI TABĂCARUL 


Odată, Ștefan-vodă, cum mergea prin ţară cu 
boierii lui cei mari, ajunge la un vad de girlă și 
acolo găseşte pe un om bătriîn care spăla nişte piei, 
duminica. i 

Pesemne, era tăbăcar. 

Vodă, cînd vede aşa, se face foc: ; 

— Bine, mă creştine. Nu-ţi ajung șase? Acu 
lucrezi şi în a d-a şaptea ? i 

— Nu, măria-ta ! Nici în a da opta. 

— De ce? 

— He ! Uite de ce : că mi-a ars casa de două ori 
şi are să-mi mai arză de nouă ori. 

— Aşa, zise Vodă înțelegînd ce vrea să spuie 
unchiaşul ! 

— Aşa! , 

— Hei! Atunci să ştii: pe unde-a ieșit graiul 
iese şi sufletul. Ai înţeles ? 

— Înţeles. 

Și pe urmă, Vodă cu ai lui și-au văzut de cale. 

Așa. Pe drum, Ștefan-vodă s-a luat la ciocmă- 

neală cu boierii. 

— Ce vorbă fu asta, măria- ta ? ? 

— Păi, nu știți? N- auzirăţi ia 

— Auzirăm dar nu ne pricepem. 

— Aşa? Păi dar, cu ce judecați voi ţara? Aṣa 
sfetnici am eu? Zise măria-sa răstimdu-se şi 
uitîndu-se urît la boieri. Pe urmă mai adaogă : Cu 
mine, boieri, nu e nici de glumă, nici de pus în 
coporiie ! 1 Vreau să știu și să mă lămuriți voi: 
ce-a vrut să zică tăbăcarul cînd a spus că i-a ars 


1 Coada de lemn a coasci; aicl: a nu glumi, a nu face 
prietenie (n. ed.). - 

casa de două ori ş-are să-i mai arză de nouă ori. 
Aţi înţeles ? i 

— Înţeles, zic ei tremurînd. 

— Şi, mai grăi Ștefan-vodă, dacă în trei zile 
d-acum înainte n-ăţi şti să-mi daţi răspunsul ce 
vă cer, e vai şi amar de voi: pui gealapii! să vă 
taie capetele ! 


a 


Sosiră acasă. Vodă, supărat foc, îi lasă și se duse 
în treaba lui; iar boierii, cît erau de boieri, o 
milciseră 2. Știau bine că nu o pot scoate orcum la 
capăt, cu domnul Ștefan-vodă. 

D-aia, cum pleacă acesta, începură să se tăi- 
nească 3 : 

— Măi, măi !... da ce-o fi vrut să zică hoţu ăla 
de tăbăcar ? 

Se-ntrebară, se-nvîrtiră, se suciră, cercetară și 
nimic nu aflară... O luară apoi prin înţelepţi, prin 
babe, prin unchiași și prin tot felul de tălmaci... So- 
cotiţi că a aflat ceva ? Aș! Unde era pomana aia ? 

Nu-i tăia capul, nu-i tăia. Și... pace! 

Așa. Veni însă ziua sorecită și atunci se întilniră 
boierii, toți trei — că trei erau — la un loc și iar 
se luară la doandă 4: 

—.Ei, ai aflat ceva ? 

— Nimic. Dar tu? 

— Tot aşa. 

— Dar tu? 


1 Gealap — gide, călău (n. ed.). 

2 A milci — a rămîne mut de uimire, a nu scoale o 
vorbă (n. ed.). 

3 A sta de vorbă, a tăinui (n. ed.). 

4 Discuţie nesfirşitlă, suşoteală, pălăvrăgeală plictisi- 
toare (n. ed.). 

— Ca şi voi. 

— Atunci, grăi cel - “dintii, ce e de făcut ? Că 
deseară ne taie capetele ! 

— Iată ce, zice unul din ceilalți. Eu am trei sute 
de galbeni. 

— Am şieu! 

— Şi eu! 

— Hei !... Dacă aveţi, nu e mai bine să-i dăm 
noi toţi banii ăștia tăbăcarului, ca să ne tălmă- 
cească el, decît să intrăm singuri în boloată 1 ? 

— Hai! Și să duc acolo să cumpere vorbele. 

Încep să se milcoșească ? şi să-l tot roage, ca să 
le spuie. Dar tăbăcarul tot da cîte una de-alea în- 
desate, ca să rîză de ei și apoi mai zicea: 

— Păi, bine, boierilor ! N-aţi auzit vorba mări- 
ei-sale, că pe unde iese graiul, iese și sufletul? 
Cum să spun ? 

— Am auzit. Da, ce? O să te deveghem?* ndi? 
Hai, nene ! Spune-ne, că doar n-o fi foc! 

— Nu fac eu una ca asta. 

— Ba spune-ne! Uite, pentru binele ăsta îţi 
dăm o sută de galbeni. 

— Nu! 

Puseră două sute de galbeni. 

— Nu. 

'Puseră trei. 

— Nu. e» 

Pînă puseră toţi banii pe care- -i aveau la ei. 

— Hei, dacă-i așa, v-oi spune. Da vă legaţi că 
nu iese grai ? 

- — Ne legăm. Nu ţi-am făgăduit de la început ? 

Așa. A luat banii şi a început să le tilcuie 
vorbele. g 


1 Īncurcătură, boală, situație neplăcută (n. ed.). 
a A se'milcoși — a se milogi (n. ed.). g 
3 A deveghea — a da pe față, a da la iveală (n. ed). 

— Ce-ai vrut să zici, nene, cînd ai spus că ţi-a 
ars casa de două ori şi are să-ţi mai arză de 
nouă ori ? 

— Ce-am vrut să zic! lată, boierilor: am avut 
unsprezece fete și am măritat pînă acum două din 
ele. Da, foc şi amar! Că fata, cînd o măriţi, îţi ia 
şi scaunul de su’ tine și te lasă jos. E ca şi cind 
îţi arde casa. Și, cum vedeţi, aşa mi-a ars casa de 
două ori şi are să-mi mai arză de nouă ori, că mai 
am nouă pietre-n casă. Ei, acu aţi priceput ?, 

— Priceput, că doar nu-i mare lucru. 

Si boierii erau gata să dea fuga la Vodă, cînd, ce 
să vadă ? Iată că intră și măria-sa în casa tăbăca- 
rului. Pînă aci fusese la uşă şi ascultase tot. Se 
uită urît pe ei şi începe: 

— Frumos, frumos vă şade vouă, boieri ce vă 
aflaţi, să vă dea învăţătură un tăbăcar ? Cum văz 
eu, umblaţi cu mine numa-n gheobecuri!! Da o 
să vă arăt eu! Cum om ajunge acasă, pui gealapii 
să-și facă meşteșugul ! 

Ce să facă boierii ? Încep să tremure și apoi 
căzură în genunchi. 

— Iartă-ne, măria-ta ! Iartă-ne ! Nu l-am fi în- 
trebat pe tăbăcar, dacă nu ne era de capetele noas- 
tre, de jupînese și de copii. 

Cînd auzi așa, Vodă, suflet bun, se mai potoli. 
Ii mustră ce-i mustră, cu fel de fel de cuvinte, 
grele, apoi îi iertă. | 

Aşa. lar tăbăcarul a rămas cu galbenii și cu 
multă cinste de la Vodă. 


Dc la Niţă Troneciu, din Uluba. A sc vedea co- 
lecţia Legende: Ștefan-vodă şi moșneagul. 


R—C., T., pp. 89—92. 


1 A umbla în gheobecuri — a călca în străchini (n. ed }. 

ȘTEFAN-VODĂ ŞI MOȘNEAGUD 


Cică a plecat odată Vodă Ştefan la plimbare, cu 
boierii lui cei mari, după cum îi era obiceiul în 
vremuri de pace, să cutreiere ţara în lung şi-n lat, 
în drumul lui, să vadă sate d-astea d-ale noastre, 
să aleagă locuri pentru biserici şi mîhăstiri, să cer- 
ceteze păsurile creștinilor, să ajute pe cei nevoiaşi 
şi să mai şeadă cînd şi cind la pilde și la tîlcuri, cu 
uncheşi ca d-alde mine. 

Acu, după trei zile de la plecare, numai uite că 
se oprește la un ogor. Acolo ara un uncheaș. Era 
pătrîn-bătrîn şi n-avea pe nimeni să-i dea ajutor, 
decît p-un copilaş de vreo şapte ani. Unchiaşul, 
bătrîn — copilul, copil. Ce ispravă erau să facă 
bieţii ? Se canuniau urit. , 

Că uitasem să vă spui: unchiașul avusese în 
tinereţele lui o spuză de copii, dar cînd îi colea 
dănaci 1, venea moartea și-i înghițea pămîntul care 
nu se mai sătura. Și hăt tîrziu, cînd își luase omul 
nădejde de la binele lumii acesteia păcătoase și-și 
aștepta sfîrșitul, mai dobîndi o odraslă. Crește copi- 
lul, crește, pînă, vezi dumneata, altă năpastă la 
casa omului : moare mătușa iar uncheaşul o duce 
şi mai greu. Să-și ia alta ? Ferit-a sfîntul! Ce e 
întîi nu e pe urmă. ` i 

D-aia, măi taică, s-amăra rău creştinul. 

Acu, să nu uităm vorba! Vodă, cum zărește pe 
moșneag, mai să-l cuprindă plînsul. Era milos, 
nevoie mare, măria-sa. A intrat în voarbă cu el. 

— Bună ziua, moşule ! 

— Mulţămim măriei-tale, prea luminate doamne. 

— De ce te-ai sculat tîrziu ? 


1 Dănac — băiat mare, flăcăiandru (n. ed.). 

— lei, măria-ta ! Nu m-am sculat tirziu ; m-am 
sculat de dimineaţă dar n-a vrut Dumnezeu cu 
mine. 

Lui Ştefan-vodă îi place răspunsul moșneagului, 
începe să se mai gindească şi-şi aruncă ochii spre 
holde. 

— S-or face bucatele, moșule ? 

— Apoi de, măria-ta. Sunt trei galioane! pe 
mare ; dac-er veni pline nu se fac bucate; dac-or 
veni goale, iar nu se fac. Dacă or veni însă pe 
jumătate, se fac. 

Vodă, mirat, se pune pe gînduri. 

— Mă, da isteh mai e moșneagul ăsta! Aşa 
român mai zic şi eu. 

Pe urmă : 

— Moșşule, am doisprezece berbeci. Cînd le-o 
veni wremeą vii să mi-i tunzi ? 

— Viu, măria-ta, cum nu ? 

Atît a vorbit şi s-a depărtat Ştéfan-vodă c cu ai 
lui, după ce a dat moșneagului cîțiva leişori acolea, 
să-și împace nevoia și un argat să-i ajute la ară- 
tură, pînă sara. 

Hei, după vro cîteva zile, Vodă vine la divan. 

— Baieri dumneavoastră, zise el celor care îl 
întovărășiseră, Îți ști care să räspundeți la între- 
bările ce v-oi pune ? 

— Apoi, cum nu? S-ar putea altfel, măria-ta ? 
răspund boierii. 

— Dacă-i aşa, ştiţi că mie-mi plac oamenii iscu- 
siţi și d-aia vă ţin pe lîngă mine. V-aduceţi aminte 
cînd ne-am întîlnit dăunăzi cu unchiașul în țarina 
cutare ? 

— Ne aducem, răspunseră toţi într-un glas, 

— Ce am întrebat eu și ce a vrut să zică moșul 


1 Galion — corabie (a. ed.). 

cînd a răspuns- că s-a- sculat de dimineaţă dar n-a 
vrut Dumnezeu cu el? 

Se gîndesc boierii dar ce să răspundă ? Că nu-i 
tăia capul. 

— Păi, de, măria-ta ! Știm noi ce s-o fi gîndit 
moşul ? Să ne ierți dar n-am putea răspunde. 

— Dar cu bucatele? De ce galioane a vorbit 
uncheaşul și ce e cu ele? 

— Nici la asta nu ne pricepem, măria-ta. Bă- 
tu-l-ar sfinţii de moșneag ! 

— Apoi, ce știți dumneavoastră, dacă nici la atît 
nu vă taie capul ? zice Vodă supărat. 

Pe urmă iar mai întreabă : 

— Dar despre ce berbeci e vorba ? 

Se gîndesc, se gîndesc dar... 

— Să ne ierți, măria-ta, nici p-asta n-o ştim. 

— N-o ştiţi ? zice Vodă încruntindugse și răstin- 
du-se la ei. Păi, să ştiţi, că așa vreau eu! Pînă-n 
trei zile aştept răspunsul la cîte trele întrebările, 
că altminteri întorc cojocul pe dos. Unde vă stă 
capul v-or sta și picioarele ! 

Hei, acu-i acu! Boierii o sfecliră, măi taică! 
Cercetează ei încoa, cercetează încolo, în sus, în jos, 
cheamă babe și tălmaci, fel și chip — degeaba! 
Nimeni nu le putea da răspunsurile cerute de Vodă. 

Dacă văd și văd că li s-a apropiat veleatul, hotă- 
răsc să le dea toate pe una și să roage pe uncheaș. 
Așa strîng douăsprezece sute de lei și trimit pe 
unul mai guraliv să-l ispitească ce și cum. Vodă 
ştia tot că aflase prin oameni de șiretlicurile lor, 
dar tăcea să vază pină unde-or ajunge. 

Se duce boierul cu pricina și ispitește pe unchiaș, 
doar o afla ceva. Da, se vede, unchiașul i-a price- 
put gîndul. Nu se da omul cu una cu două. Dacă 
vede că n-o scoate la cale așa, îi spune că așteaptă 
boierii la divan şi că mare bine o avea 'de-la ei. `’ 

— Aș veni dar nu pot să las plugul, boierule. 

— Hei, moșule, și dumneata acum ! Ţine ‘banii 
aiştia și ți-i împăca nevoia. Numai, vino! 

Uncheașul, cînd vede banii, Doamne, Doamne ! 
Bucuria lui. 

Vine la divan să le facă pe plac. 

„Acu, divanul ăla avea mai multe odăi. Boierii 
socoteau că Vodă-i dus departe, dar el, care le pri- 
cepuse gîndul, vine încet-încet şi se furişează într-o 
odaie de alături, să le auză vorba și sfatul. | 

:. Din una în alta, cum ședea uncheașul pe un jet 
d-alea, mirat și el de cinstea ce-l găsise, numai în- 
cep să-l ispitească : 

— la spune-ne, moșule, ce-ai crezut că te în- 
treabă măria-sa Vodă cînd te-a întrebat de ce te-ai 
sculat tîrziu ? Și ce ai vrut să zici cînd ai răspuns 
că te-ai sculat de dimineaţă dar n-a vrut Dumne- 
zeu cu dumneata ? 

— Hei, mă miram ce-o să fie vorba! Apoi, mă- 
ria-sa m-a întrebat de ce m-am însurat bătrîn si 
eu am răspuns că nu m-am însurat bătrîn, ci tînăr, 
că aş fi avut acum și nepoți de sapă, dar n-a avut 
Dumnezeu să-mi trăiască copiii cei dintii şi d-aia 
mă amărăsc așa. 

Se miră boierii. 

— Da cu bucatele ce ai vrut să zici? mai în- 
treabă ei. ` 

— Ei, ce? Am zis că sînt trei galioane pe mare. 
Dac-or veni încărcate nu se fac bucate ; d-or veni 
goale iar nu se fac ; iar d-or veni pline numai pînă 
la jumătate, se fac. Adică, orice om pricepe. Dacă 
o. ploua în lunile de vară totdeauna, nu se fac 
bucate ; dacă n-o ploua și o fi secetă, iar nu se 
fac ; iar d-o fi ploaie și soare potrivit, aşa cît tre- 
buie, s-or face bucatele. 

—- Mă, mă, mă ! Ce uncheaș isteţ, zic boierii care 
însemnau pe hîrtie, ca să ştie ce raspuns să dea 
lui Vodă. | 

— Da, moşule, mai zic ei, ăi doisprezece berbeci 
ce sînt ? Şi cînd te duci să-i tunzi ? 1 

— Cine să fie ? Zise uncheașul rîizînd. Nu sînteţi 
dumneavoastră ? Uite, să vă număr: unu, doi... 
tocmai doisprezece. Şi ce să vă mai tund? Nu 
v-am tuns cînd mi-aţi dat douăsprezece sute de lei ? 

Cînd aud așa, rămîn tare rușinaţi boierii, da 
odată intră și Vodă din odaia lui de alături. Vedeţi 
dumneavoastră, nu mai putea răbda. Ei rămîn în- 
cremeniţi. 

— Frumos, frumos, boieri dumneavoastră ! Să 
vă dea învăţătură un moșneag. De la moş v-am ce- 
rut eu să aflaţi răspunsul ? 

— Iartă-ne, măria-ta, zic ei. Ne vom învăţa 
minte de-acu. N-am fi chemat pe moșul, dar ne 
era de capetele noastre, de jupinese și de copii. 

Vodă, suflet bun, îi mustră ce-i mnustră şi-i iartă. 
Pe urmă încarcă pe uncheaș de bani și de scumpe- 
turi, că se mira și moșul de ce l-a găsit, și-i spune 
să mai vie cînd și cînd pe la măria-sa, să se sfă- 
tuiască, că tare mult îi plăceau, măi taică, lui 
Ștefan-vodă, moșnegii isteţi. 


Autorul volumului trimite la C. Rădulescu-Co- 
din, Legende, tradiții şi amintiri istorice, Bucu- 
reşti, 1910, pp. 66—69, arătînd că povestirea este 
culeasă din Muscel. Indică şi varianta din 
S. FI. Marian, Tradiţii poporane române, p. 156 
sq. (n. ed.). l 


T. P., M., pp. 75—79. 


1 Aminteşte vorbele călăului lui Tomşa-vodă, cu pri- 
vire la boieri: „Doamne, s-au îngrăşat berbecii; buni 
sunt de junghia: !“ (Letopis. I, 263) 

SECETA DIN VREMEA LUI ŞTEFAN-VODĂ 


Pe vremea lui Ștefan cel Mare veni, vreo doi 
ani de-a rîndul, o secetă. peste ţara Moldovei, că 
se uscase toate holdele, și iarba, şi tot... 

La trei ani, în prour ! de primăvară, se deschise 
și cerul și ploile începură, dară de arat cine să 
s-apuce ? Nimeni, că nimeni n-avea un fir:de să- 
mâînţă. 

Și Ştefan-vodă dădu vestea-n ţară că va răsplăti 
cu de toate pe cel ce-i va aduce sămînţă bună. 

Tîrziu de tot, se. zvoni la curtea domnească 
anume, că nimeni nu are sămiînţă, fără numai un 
moşneag, dar nu o baniţă, două, ci într-atîta de 
multă, c-ar putea sămăna cu dinsa, o jumătate din 
cuprinsul Moldovei. 

Vodă, cum auzi, îl chemă la dînsul și-i zise : ; 

— Dacă ai, vinde-mi-o mie ! 

— Ba de vîndut n-o vînd, ci mai bine trimete 
plugurile să are pe unde-oi samana eu ! 

Vodă i-a dat la-ndămînă toate plugurile curţii, 
și-a poruncit tuturor celor mai mari peste sate și 
tîrguri, să-njuge boii și să are pe unde-a sămăna 
unchiașul. 

S-au strîns cu toţii, și după vorba moșneagului, 

„au început să are numai. drumurile, și noaptea 
numai samana el; ca să nu se dioache munca, iar 
brazdatul se făcea după rîdicarea zorilor, 

Și treaba s-a sfîrșit, și grîu a răsărit des și fru- 
mos, iar toamna, cînd Ștefan-vodă a chemat la.răs- 
plată pe moșneag, i-a spus tot şireclicul pe care 
lesne-l înțelegem şi noi. 


1 în ajun, înspre (n. ed.). 


127 


Răsărise adecă,- sămiînța scuturată în anii de 
sloate și ascunsă în praful drumurilor. 

Vodă, cică, s-a minunat mult de înţelepciunea 
bătrînului. 

Pîn-atunci, la curte, erau numai oșteni tineri, 
cei care calcase hotarele dușmanilor și primise-n- 
lăuntrul hotarelor pe dușmani. . . 

De-atunci însă își alcătui un Divan de oameni 
bătrîni, de unde iese sfatul greu de aflat la cei 
tineri. 


Tferteleţ din com. Țăpu Tecuciului, 
Auzită de d-l G. Pamfile de la moșneagul Ion: 


K., pp. 127—128. 


ŞTEFAN CEL MARE ŞI PORCARIU 


A 

Zice că Ştefan cel Mare era în tîirgul Roman și 
se-ntr-arma împotriva leşilor care veneau cu duş- 
mănie asupra țării. Tocmai atunci veni ștafetă că a 
"murit mitropolitul de la Rădăuţi — că pe vremea 
aceea era mitropolit la Rădăuţi —și amu trebuia 
să aleagă pe altul în locul celui care murise. 

Boierii și toţi curtenii lui Vodă au pus vorbă 
pentru un preot văduvoi din satul Porceşti, de 
lingă Roman. Vodă s-a înduplecat și l-a chemat 
să-l vadă și el ce fel de vlădică vrau boierii. Îndată 
i l-a adus pe popa din Porcești şi l-a înfăţoşet lui 
Vodă. 

Ştefan cel Mare, cînd l-a văzut, nu ştiu cum i s-a 
părut lui, că numai ce i-a zis: 

-i—.Părinţele, să-mi dezlegi trei întrebări ca să te 

fac vlădică, iar. dacă nu li-i da de capăt, să ştii că 
te pun. în ţapă, să nu mai înșăli lumea. Uite la ce 
ai să-mi răspunzi : 1) În câtă vreme voi încunjura 
Moldova ? 2) Cît preţuiesc eu ca domn? şi 3) Ce 
gîndesc eu ? Hai, du-te, părinţele, și peste o săptă- 
mînă să vii cu răspuns ori pentru vlădică, ori 
la țapă! `~ 

Popa să închină cu smerenie înaintea lui Vodă 
si a cotigit-o înapoi, la Porceşti; iar Ștefan ş-a 
catat de treaba războiului. 

Trecu cinci zile din săptămînă și popa nici că 
putea .găsi v-o dezlegare, macar la un răspuns. Era 
vai şi amar de capul lui ; nici hodină n-avea, nici 
mîncarea nu-i ticnea, nici zi bună nu petrecea. 
Cătise pămîntul !... 

Da el avea un argat care păștea porcii și cînd a 
venit cu porcii acasă, în sara celei din urmă zi din 
săptămînă sorocită de Vodă, nu a găsit mîncarea 
făcută şi cum era rupt în coș de foame, l-a întrebat : 

— Ce ai taică, de ești scîrbit și mîncare nu mi-ai 
făcut ? 

' Stăpînu-su, crămăluit cu necazul lui, tăcea. Dar 
pe porcari nu-l rabda foamea și iar l-o întrebat : 

— Taică, spune-mi ce ai de eşti așa de berghelit ', 
că doară și eu, hilbetem ?, om sînt, te-oi scapa.de 
alean ! A i 

Popa, cum era amărit, de voie, de nevoie, i-a spus 
porcarului de întrebările lui Vodă și ceea ce-l 
așteaptă : ori se face vlădică, ori să-nalţă în ţapă, 
că cu Ștefan-vodă nu era de șuguit. 

„Cînd a văzut porcariu în ce cumpănă era stă- 
pinu-su, i s-a făcut milă de dînsul și l-a sfătuit: 


1 Uriţit (n. ed.). 
* Lasă pe mine. 


— Ascultă, taică: mine dimineaţă, să facem 
schimb cu straiele, eu să mă-mbrac cu cele popești 
şi tu, taică, să-mbraci pe-a mele, să te ungi pe 
obraz cu ceva, ca să nu te cunoască și să iei porcii 
de dinapoi că eu m-oi duce să mă puie-n ţapă în 
locul tău, taică. | 

Popa, cînd a auzit una ca asta, se:împlu de bucu- 
rie că l-a scăpat porcariu din gura morții, fiindcă 
auzise de moarea lui 'Ştefan-vodă, dar amu era 
chiar s-o guste. 

A doua zi de dimineaţă, popa porni cu porcii la 
cîmp și porcariu s-a îndreptat cătră tîrgul. Roman. 
I-a fost greu pînă a nimerit unde stă Vodă și pînă 
ce-a răzbătut de-a intrat la el, iar cînd s-a văzut 
în faţa lui Ștefan, a strigat din toată inima : ` 

— Să trăieşti, măria-ta ! Eu-s popa cu poruncile. 

— Ei, părinţele, ia spune-mi amu, să văd unde 
te trimet, la Rădăuţi ori- la călău ? 

— La întrebarea întăi, adică : în cîtă vreme ai 
încunțura Moldova, ce-să spun !? Soarele, că-i soare 
care aleargă cu- cai de foc și tot îi trebuie o zi şi o 
noapte să-ncunjure Moldova și măria-ta nu eşti 
soare, nici n-ai eai de foc, așa că-ţi trebuie șapte 
zile bune să-ncunjuri Moldova, calare. 

— :Brava, părinţele, ai brodit-o bine ! 

— M-ai mai întrebat: cît ai prețui măria-ta, 
iată cum m-o luminat mintea mea cea proastă! 
Domnul nostru lisus Hristos, împărat în cer și pe 
pămînt, a fost preţăluit de jidani cu 30 de lei, apoi 
măria-ta, ca domn pămiîntean, preţuieşti numai 28 
de lei. 

— Brava, părințele, zi-nainte c-ai nimerit-o 
și asta ! 

— Iaca şi ce gândești, măria-ta: măria-ta gîn- 
dești cum că vorbeşti cu popa Ion din Porceșşti şi 
vorbeşti cu Ghelasie, porcariu din Trifeşti. 

Vodă fiind mulțămit şi de răspunsul acesta, i-a 
zis porcariului : 

— Brava, Ghelasie, să trăieşti să-ți păstoreşti 
norodul cu înţelepciune, după cum te văd că ţi-i 
firea şi să te duci de-amu la Rădăuţi. Și a spus 
logofătului să-l ducă la “Mitropolitul cel mare ca 
să-l pomăzuiască mitropolit la Rădăuţi. 

Iaca aşa, Ghelasie, ! porcariu' din Trifești, s-o 
făcut mitropolit la Rădăuţi. 


- 


Narcis, Creţulescu a auzit-o de la gen. Gr. Ipă- 
pescu Lachelărescu din Iași. 


K., pp. 151—154. 


MAI MARE DECÎT VODA 


S-a fost războit Ștefan-vodă de-a valma cu oşte- 
nii, mai multe zile, numai să scape țara de urgia 
păgînului. Și nu i-a fost munca în zadar, căci duş- 
manul, răzbit de oastea moldovenească, şi-a luat 
tălpășiţa, și pe-aici ţi-e drumul. Vorba ceea : fuga-i 
rușinoasă dar e sănătoasă. | 

După atîta trudă ar fi vrut și Vodă să aibă o 
noapte de ticnă, sub un acoperemînt creştinesc, şi 
de aceea a chemat pe-un boier de credinţă şi l-a 
trimis într-un sat din apropiere, să-i caute gazdă. 

— Dar, vezi, să fiu eu mai mare în casa aceea, 


1 Se zice că Ghelasie era răzăș fruntaş și că din neamul 
lui se trage Inochentie, Vlădică la Huși între anii 1752— 
1782. Cronica Românului, apendice, f. 229, 

a adăugat la urmă Şiefan-vodă, surizind pe sub 
mustaţa-i groasă. | 

— Așa voi face, măria-ta, zise boierul plecîn- 
du-se cu umilinţă. 

Nu tîrzie vreme, boierul porni în goana calului, 
așa că îndată se pierdu în zare. Dar, cu cît se 
depărta de tabără, cu atît contenea din mers, pînă 
ce calu-i abia mai pășea pe cărărușa îngustă şi 
cotită. 

Trebuia să îndeplinească porunca lui Vodă, și 
încă fără greş, căci cu măria-sa nu era de șăguit. 
Ferit-a sfîntul să-l fi mîniat, că apoi foc şi pară! 

Și de aceea a contenit, lăsîndu- se în voia gin- 
durilor : „Gazdă mai bună ca la boierul de sat, nici 
că se mai poate... Dar, dă, știu eu !... Dacă el o fi 
umblînd cu gînduri ascunse asupra domniei ?... Şi 
numai asta trebuie să fie, căci ce-a putut să înţe- 
leagă măria-sa, cînd a zis : Să fiu eu mai mare !...“ 

O întorcea în felurite chipuri, doar l-a tăia capul 
ce să facă, să fie bine. 

Calul, lăsat în voie, apuca din cînd în cînd cîte o 
gură le iarbă, că se găsea, slavă Domnului, cu 
îmbielșugare, pe marginea drumului. 

A mers așa o bucată bună, cînd deodată, faţa 
boierului se iînsenină, dovadă că-i“ venise în gînd 
ce avea de făcut. Struni calul dîindu-i pinteni și 
apucă în goană, să ajungă mai degrabă în sat, căci 
acum nu era deparie. 

Cît ai scăpăra a și fost la marginea satului. 

Soarele era pe la toacă. | 

La cea dintii casă, boierul strigă la poartă. A 
ieşit femeia. š 

— Acasă ţi-e gospodarul, nevastă ? 

— Acasă! răspunde femeia îngînînd vorba. 

— Spune-i să vie oleacă i afara, că are să vor- 
bească cu mine !- S ii 


- În vremea asta, omul: auzind că-l chiamă, n-a 
mai așteptat poftă și a ieşit. 

— Plecăciune, boierule ! Cum e porunca ? 

— Porunca e asta : să te pregătești, căci Ştefan- 
vodă, mîndrul nostru domn, vra să găzduiască în 
astă noapte la tine. 

"— Se poate una ca asta? au zis deodată băr- 
batul și femeia, deoarece nu le venea a crede. 

— N-am venit să mă joc de-a picilitul. 

— Dar iar m-oi întoarce și-oi zice : se prea poate, 
bărbate ; ce, nu vezi că măria-sa Vodă Ștefan mai 
mult spre norod se abate ? Hai să ne pregătim, ce 
stai, parcă ești de piatră ! 

— Apoi, spune măriei-sale, să vie sănătos ! 

Boierul, după aceea, întoarse calul și porni înapoi 
spre tabără. 

Ce mai pregătire la casa omului ! Și n-avea drep- 
tate ? Doar stăpînul țării trebuia să vie la el. In 
scurt, toate erau orînduite : ograda măturată, iar 
de la ușă pînă la poartă, aşternute lăicere nouă- 
nouțţe, scoase atunci pentru întiia oară din clidul + 
de pe ladă. D-apoi în casă! Adevărat: sfintă-i 
femeia şi binecuvîntată-i mîna ei ! Într-o minută de 
ceas schimbase totul, de nici să mai cunoşti : scu- 
turat, de să nu găsești un fir de colb, iar pe păreţi 
stau bătute scoarțe cu fel de fel de alesături, chim- 
poşăte 2 de dînsa încă de cînd era fată mare. De 
jur împrejurul casei, păretarii 3 în felurite fețe se 
întreceau cu lăicerile și pernișoarele da pe laiţă. 

După ce-au mîntuit cu dereticatul, gospodarii 
s-au apucat să înjghebe și de-ale gurii. 

1 'Teanc (n. ed.). 

2 Migălile (n. ed); 

2 Păretar — covor mic de perete (n. ed.). 

Vestea că vine Vodă se răspîndi ca fulgerul în 
sat. Lumea a început a curge care încotro. Vedeai 
moșnegi şi babe, gîrboviți de povara anilor ce-i 
purtau în spate, cu nepoţei de mînă, grăbind pasul 
ca și cei mai tineri, ca să fie și ei de faţă la venirea 
măriei-sale. 

Cei ce veneau de la muncă uitau de casă și se 
opreau şi ei. Mai mare dragul să priveşti : mulţime 
multă de oameni, iar pe deasupra capetelor stră- 
luceau coasele în bătaia soarelui. 

Puteai să juri că e o oaste ce așteaptă să-i vie 
căpitanul. 

Soarele sta mai să scapete după dealuri, cînd iată 
că se arată în zare mare alai. Fiecđre ar fi vrut 
să vadă mai bine ce-i ; copiii se înălțau în vîrful 
degetelor, bătrînii puneau mîna dreaptă streașină 
la ochi. 

— E Vodă! 

— E Ștefan-vodă ! 

— Viteazul nostru domnitor ! 

— Vodă! 

— Vodă! 

Sbucni mulţimea. Pornesc cu toţii înainte. 

Incet, încet, alaiul s-a apropiat. 

Odată, ca un singur glas, răsună : : 

— Ura, ura! Trăiască Ștefan, viteazul nostru 
domnitor ! Ura! Ura! 

În depărtare, văile şi pădurile răspund : ura! 
ura !, de parcă și firea se bucura de venirea 
domnului. 


« 
Soarele asfinţise. Sătenii s-au împrăștiat pe la 
casele lor ; doar cîţiva copii mai stau căţăraţi pe 
gard, înălțindu-se să vadă pe Vodă. 

Oamenii din casă nu știau cum ar umbla mai 
repede, să pregătească cele trebuitoare pentru 
oaspeţi. 

Vodă, în casă, sta de vorbă cu boierii, tot despre 
treburi de-ale țării. 

Cînd vorha era mai în toiul ei, deodată se aude 
un tipet de copil mic... 

Tiii ! Uitasem să vă spun că gazda avea un băie- 
țel. Să fi fost de vreun an, dar arăta de doi, așa era 
de răsărit, de grăsuţ şi rumăn. Mă-sa îl acioase: 
mai de'cu vreme în albiuţă, colo, pe cuptior. 

Plodanul, auzind vorbă, se trezise şi o ţinea a lui 
înainte, tipa cît îi lua gura. 

Femeia, vrînd să-l liniştească mai degrabă, i-a 
pus mîna la gură. 

— Ce faci, nevastă ? zice Ștefan-vodă ; lasă-l 
în pace! 

— Mă iartă, măria-ta, dica din pricina lui nu te-ai 
putea stăvi 1 în casă. 

— Trebuie să-l sufăr, căci copilul e mai mare 
în casă! a adăugat Vodă, privind o clipă pe boie- 
rul ceil trimisese să-i caute gazdă. Apoi, uitîndu-se 
cu drag la băieţel, aduăgă: — Viteaz oștean al 
tării ! 


D. V. Ştefănescu, În rev. Făt-Frumos, I (1904), 
pp.120—3, cu însemnarea: „povestită de tata“. 
Variante cari nu cuprind numele voievodului, în 
Ion Creangă, I, pp. 141—3; una din aceasta e 
reprodusă în Pamfile, Firişoare de aur, pp. 9—11, 
şi Ion Creangă, VI, p. 176; D. Furtună, Vremuri 
înțelepte, p. 68—9. 


T. P., M, pp. 14—17. 

Tee LE 
1 A stăvi — a linişti (cuvintul nu apare în dicționar) 
(n. ed.). 

ŞTEFAN-VODĂ ŞI FATA LUI CALIN 


"Una din cele mai frumoase ape ale bătriînilor 
Carpaţi este Bistriţa. Această fată frumoasă a Car- 
paţilor noștri pletoşi nu samănă de loc cu celelalte 
surori ale ei. Cursul ei salbatec, mai cu samă după 
ce atinge granița între Bucovina şi. România, mur- 
mură ca un uriaș mînios, blăstămînd pe cine a des- 
părţit acest pămînt în două părți.” 

Locul cel mai pitoresc de pe valea Bistriţei este 
de la cătunul Călinești — Bucovina și pînă la Broş- 
teni — România. Această fată frumoasă — căreia 
îi putem zice că-i cu părul de aur, a trebuit să aibă 
mult de luptat pînă ce și-a deschis drum prin live- 
zile tatălui său Carpate Tot a învins, nu i-a păsat, 
“nici nu-i pasă de stîncile uriașe cari o păziseră pe 
de-amîndouă părțile, care se pare că vor gata să se 
arunce asupra ei. 

În acest loc unde sînt astăzi cătunele Călinești, 
Ciril și Cojoci, trăia acum cîteva sute de ani un 
moldovan cu numele Călin. Ca toţi muntenii, atît 
în timpurile de demult ca și în timpurile de acum, 
şi Călin trăia din ţinerea vitelor, dar mai cu samă 
oi şi capre. E] avea o fată și un fecior. El păzea 
oile şi fecioru-său caprele, pentru că era mai iute 
de picior. Fata şedea în tîrlă, spăla, mătura, mai 
pe scurt, ţinea tirla în rînduială. 

Într-o zi spre seară, iată că ies doi oameni tineri, 
călări pe cai, de credeai că-s niște crai, dar unul 
din ei avea un cal de nu-ţi puteai închipui de fru- 
mos ce era ; era năzdrăvan, nu cal. După ce s-au 
apropiat de siînă, s-au dat jos de pe cai, lăsîndu-i 


136 


pe lingă: nimătt să pască. Fata şedea și cosea la 
nişte altiță cu ceiţă 2, și cînd a pus ochii pe cei doi 
vînători, a tresărit, acul din mină i-a sărit. Unul 
din cei, doi tineri 


„De frumos ce era 
“Minţile ţi le fura“; 


s-a oprit în pragul stînei și a întrebat pe fată, dacă 
nu poate rămînea la ea, de mas. Fata le-a spus să 
aştepte pînă ce va veni tată-său cu oile, şi poate 
i-a primi. 

A venit Călin cu oile, dar cînd a văzut cei doi 
cai pe lîngă nimăt, păscînd, s-a cam speriat, gîn- 
dind că iară a mai venit cineva să-și ieie bir fără 
să-l întrebe pe dînsul. Acel bir era un btrbec care 
era mai gras, caș și urdă cît puteau duce doi oameni 
în spate. 

A intrat în stînă și cînd a dat cu ochii de cei doi 
vînători, a văzut că nu-s niște oameni de rînd. 
Unul din ei era frumos îmbrăcat, de credeai că-i 
în aur scăldat, dar de zece ori mai frumoasă îi era 
fața decît îmbrăcămintea. Cînd vorbea cu tovarășul 
său, acela îi zicea „măria-ta“. 

Ș-a primit Călin de mas, i-a ospătat cum a so- 
cotit el mai bine, ca să fie mulţămiţi. A venit și 
feciorul lui Călin cu caprele, un fecior înalt şi 
spătos, ca un brad care-i mai frumos. 

A trecut noaptea. Cei doi tineri vînători s-au 
sculat  dis-de-dimineaţă, au  încălecat pe cai 
luîndu-se 
g „Pe-o potec-aleasă, 
Prin pădurea deasă.“ 


1 Ocol (n. ed.). ° : 
-2-Găurele (n. 'ed.).: 

Unul din cei doi vinători era Ştefan-vodă, iar 
celalt, unul din cei mai buni tovarăși ai săi de 
arme.' Vodă Ștefan, în timp de pace, se ducea prin 
țară ca s-o cunoască mai de-aproape; dar vînă- 
toarea era pentru el sufletul lui. 

După ce a pornit Ştefan din stîna lui Călin, i s-a 
părut că o parte din inimă a rămas acolo. A umblat 
dealuri și munţi, a vînat cerbi şi căprioare, dar 
fata lui Călin nu-i ieși din gînd. S-a.hotărît atunci, 
cînd s-a înturna spre casă, să meargă pe la ea, s-a 
mai vadă. Așa a şi făcut. Încărcat de vînat, dim- 
preună cu tovarășul său, s-au luat pe apa Bistriţei 
în jos. Cînd a fost aproape de stîna lui Călin, a 
auzit pe cineva cîntînd. Fata ședea pe pragul stînii 
şi cînta un vers de dor: 

„Frunză verde de pe fag, 
De-a veni cine mi-i drag, 
Păr negruţ aș pieptăna, 
Faţă alb-aș desmicrda, 
Ochi negruţi aş mîngiia.“ 


Șiefan-vodă, auzind fata cîntînd, a început şi el 
a cînta tot cu același vers : 

„Foiliţă de cicoare 
Al tău pui”vine călare, ~ 
Cu ploscuţa la oblinc, 
Vin drăguță să te string; 
Să te strîng la pieptul. meu, 
-Să m-ating de sînul tău.“ 


După ce-a cîntat Ştefan-vodă acest cîntec, s-a 
dat jos de pe cal, a strîns pe fată în braţe, i-a dat 
un sărut mai dulce decit mierea și mai fierbinte 
decit focul. 

Cind a venit Călin seara cu oile- de la păscut, 
iară a aflat pe cei doi vînători la stină; unul îi 
ținea fata pe braţe și unul cînta dintr-un fluier de 
văile răsunau, codrii vechi îi desmierda. 

Vînătorul cel tînăr pe care-l știm cine era, ar fi 
voit ziua aceea să nu se mai sfirşească, dar ce-i 
folos că totdeauna ce-i dulce şi plăcut nu durează 
mult. 

Cei doi vînători iară au mas la stîna lui Călin. 
S-au sculat iară de dimineaţă și cînd au fost să 
plece, cel frumos ce-a ţinut fata în braţe, cînd a în- 
călicat pe cal, a chemat fata la el și i-a dat o pungă 
de galbeni. Fata a rămas înlemnită și cei doi vînă- 
tori s-au îndepărtat cîntînd, pe coasta muntelui 
Rarău. 

A trecut mult timp şi Ştefan-vodă n-a mai venit 
prin munţi, la vinătoare, că nevoile ce veniseră 
peste ţară nu l-au lăsat. 

Avînd odată o hărțuială cu ungurii cari năvăli- 
seră în ţară, Ştefan-vodă i-a bătut, şi bătîndu-i i-a 
alungat pînă departe, în țara Ardealului, ca să le 
treacă pofta de a mai năvăli în Moldova. 

Înturnîndu-se Ștefan-vodă, după ce a bătut bine 
pe unguri, nu s-a dus pe drumul Cîmpulungului, 
ci a luat apa Bistriţii în jos, însoţit numai de doi 
căpitani ai. săi. Gindul lui a fost să meargă pe la 
Călin şi să vadă dacă mai este frumoasa- fată de 
odinioară, 

Timpul era cam în toamnă şi Călin nu şedea la. 
stînă cu oil&; își făcuse o casă bună, grajduri. și 
corle !, așa că Ștefan-vodă puţin mai cunoştea. din 
aceea ce știuse. 

A intrat în casă. Călin era mult mai bătrin, fata 
lui Călin nu mai era fată, ci era mamă a doi copii. 


1 Corlă — tirlă (n. ed.). 

“Un băieţel frumos de vreo. patru ani, frumuşel ca 
un trandafir, şedea în braţe la moșu-său şi se nai 
cu mînuţa prin barba în doi peri a lui Călin. . 

Uitîndu-se bătrînul Călin la Ştefan-vodă- q la 
păieţelul pe care îl ţinea în braţe, a zis: 

— Doamne, da cum îi samănă ! 

Și, într-adevăr, băietul, bucată-bucăţică era tot 
Ștefan-vodă. 

Aceasta este toată povestirea rămasă din. stră- 
moşi la moși, și din moş la tată, şi din tată la, fiu, 
pînă ce a ajuns la mine care scriu. 


Teofil Bizon, I. C., III, '1910,''pp. 300—302. 


ŞTEFAN-VODA ŞI TOLPA 


Se zice că în vremea lui Ştefan-vodă era pe lîngă 
curtea domnească un țigan, Tolpa, care era deș- 
tept, glumeţ și totodată foarte prefăcut. 

Într-o zi, venind niște oameni de la ţară ca să se 
jeluiască înaintea domniei pentru nedreptăţile din 
partea pîrcalabului lor, întîmpinară tocmai cînd 
avea să intre în curte, pe ţiganul Tolpa. 

— Ce vreţi voi, oameni buni ? întrebă tiganul. 

— Avem să vorbim oarece cu măria-sa Vodă, 
Acasă-i ? răspunseră românii veniţi, socotind că 
cine ştie ce domn mare îi acela cu care vorbesc. 

— Acasă! Dară ce aveţi voi să vorbiţi cu mă- 
ria-sa.? Nu puteţi să-mi «descoperiţi şi mie tainele 
voaştre ? Eu v-aş putea foarte mult , ajuta, . dẹ- 

oarece şi eu sînt unul din cei mai mari sfetnici ai 
'măriei-sale ! 

Românii veniţi, necunoscîndu-l cine-i și văzîn- 
du-l așa. de vorbăreţ, i se încrezură ţiganului, gîn- 
dind că ceea ce le spune îi adevărat, şi-i istorisiră 
taina lor, adică cum că pircalabul îi asupreşte din 
cale-afară, cum că li se ia bir peste măsură, ba 
încă pe “lîngă aceea mai în toate zilele îi batjocu- 
reşte, îi bate şi-i chinuiește fără milă și fără vo 
pricină. Iaca de ce au venit ei să se jeluiască lui 
măria-sa Vodă ! = . i 

— Oameni buni! zise Tolpa, nu purtați nici o 
grijă ; întoarceți-vă pe-acasă în voia cea mai bună, 
că eu vi-s omul!... Voi vorbi cu măria-sa. Lasă 
dacă v-a mai asupri şi bate pircalabul vostru, de 
astăzi înainte ! 

Românii îl ascultară și se întoarseră bucuroși 
spre case. 

Tolpa, după depărtarea lor „caută un prilej bun 
să intre la măria-sa în odaie. 

` Într-o zi, Ștefan-vodă era voios. 

Știindu-l atunci numai singur în divan, Tolpa 
întră deodată la dinsul înnuntru, plingînd și piin- 
du-se cu minele de cap. 

— Ce-ţi este ţie Tolpo? Ce plingi ? îl întrebă 
Vodă, văzîndu-l văietîndu-se și ţiindu-se cu mînele 
de cap. i 

— Mi-a tras popa o palmă, măria-ta ! 

"— Pentru ce ? 

.— Pentru că n-am ştiut pe Tatăl nostru. 

— Ei, tu păginule ! îi zise Ștefan-vodă miînios, 
tu să nu știi Tatăl nostru ? Pacat că n-am ştiut eu 
asta mai demult, că-de-atuncea te-aș fi alungat de 
la curtea mea !... Mă, dar ce eşti tu? Păgîn? 

Turc ? Tatar ? Ori ce liftă rea ? Să nu ştii tu Tatăl 
nostru ? Stăi numai !... 

— Ba îl ştiu, măria-ta, da-l greşesc într-tin loc. 

— Spune-mi-l dar ! , 

— Tatăl nostru carele ești în ceriuri, sfinţas- 
că-se numele tău, vie împărăţia ta... 

— Mai departe ! 

— Aici am uitat o vorbă. | 

— Fie-n voia ta... zi acuma mai departe! 

— Fie în... 

— Fie în voia ta... Zi o dată':de la început că 
iarăși ai uitat ! 

— Tatăl nostru carele ești în ceriuri, sfințas- 
că-se numele tău, vie împărăţia ta, fie în !... 

— Fie în voia ta!... Măi, da ce bătut cu 
leuca !... Un cuvînt! să nu-și poată însamna! Zi 
încă o dată de la început şi ţine bine minte: fie 
în voia ta ! 

— Tatăl nostru carele ești în ceriuri, sfințas- 
"că-se numele tău, vie împărăţia ta, fie în... 

— Na, să mai ţie minte! Zi mai de multe ori: 
fie în voia ta. i 

— Fie în voia mea, fie... 

— Nu aşa! ci fie în voia ta, adică a Celui de 
sus, a lui Dumnezeu și nu într-a ta, prostule şi 
năucule ! 

— Ei! Fie ! D-apoi, dacă uit ! 

— Apoi nu uita, că doară nu ţi-i dogit capul! 

— Şi ca să nu uit, măria-ta, scrie-mi vorbele 
acelea pe-o hîrtie şi te iscălește, ca așa să-mi poci 
aduce aminte totdeauna, cînd oi lua hirtia în 
mînă. 

Ștefan-vodă nici visînd de gîndurile ţiganului, 
luă o hîrtie albă curată și scrise: fie în voia ta, 
apoi se iscăli mai dedesupt: Ștefan-vodă, şi i-o 
dete ţiganului, ca să nu-l mai supere... 


142 


Tolpa, bucuria lui... Ia. hîrtia: în mînă și ieşind 
din divanul domnesc, îndată a și pornit la ţară, 
anume. cătră satul acela de unde erau românii ce 
au fost venit la domnie să se jeluiască pentru asu- 
prirea peste măsură din partea: pîrcălabului.: 

Ajungînd el în satul acela, dete poruncă să se 
strîngă toţi. sătenii la un loc, dimpreună cu dinșii 
şi pircălabul, căci vine de la curtea domnească și 
le aduce o vorbă mare de la: măria-sa Vodă, pe 
care fiecine trebuie s-o asculte și s-o împli- 
nească... 

După ce s-a strîns tot satul, dimpreună cu. pîr- 
călabul la un loc, Tolpa, vîrîndu-se în mijlocul 
oamenilor şi puindu-se faţă în faţă. cu pircalabul 
pe carele a început mai întăi a-l mustra. înaintea 
satului întreg pentru neomenia. lui cu sătenii şi cu 
toți românii. de: prinprejurul acela, apoi arătindu-i 
iscălitura lui Ştefan-vodă îi zise : 

— Vezi ce este scris aici ? 

— Văd: fie în voia ta, răspunse pîrcalabul, 
dar eu nu știu ce să însemneze aceasta. 

— Nu știi ?... bine! Lasă că ştiu eu! strigă 
Tolpa: furios, şi atunci, pe loc, porunci oamenilor 
să-l întindă jos înaintea oamenilor și să-i măsoare 
vo 50 bețe bune și. pipărate, zicînd: 

— Iscălitura măriei-sale poruncește. să pedep- 
sim pe toţi aceia ce nu ştiu de omenie și asupresc 
pe fraţii lor din cale-afară:, şi fără v'o drep- 
tate !... : 

Pircălabul era nevoit să sufere bătaia, crezînd 
că așa a poruncit Vodă. 

El însă era unul din cei mai credincioși, mai 
supuși și mai plăcuţi domniei, și știind aceasta se 
mira foarte mult: cum de-a făcut Ștefan-vodă să 
poruncească. să-l bată. ţiganul Tolpa: înaintea. să- 
tenilor, mai cu samă nefiind: cu. nimic vinovat! 

La v'o cîteva săptămîni însă după ce-a fost bă- 
tut, avînd treabă numaidecît să se ducă la curtea 
domnească, se duse și ajungînd intră la măria-sa. 

Ştefan-vodă, bucurîndu-se de sosirea lui, îl 
primi cu aceeași prietenie și inimă bună, ca și mai 
înainte. : | 

Pircălabul s-a mierat mult de primirea asta 
pună. RI 

Pricepînd atunci că nu poate să fie ceva rău la 
mijloc, că trebuie să-l fi pus cineva la cale și de 
aceea poruncise ca să-l pedepsească, îl întrebă pe 
Vodă : 


— De ce-ai poruncit, măria-ta, lui Tolpa ca șă 
mă bată înaintea sătenilor mei, că doară n-am fä- 
cut nimănui nici un rău ? 

Ștefan-vodă, uitîndu-se lung la dînsul, mierîn- 
du-se şi el de vorbele parcela, îi zise: 

— Ce spui ?... 

— Ce spun ?... gapi iaca cum şi iaca cum, și 
începu a-i povesti toată istoria cum s-a întîmplat. 

„— Ei, miselul ! zise Vodă mînios, de aceea mi-a 
spus el să mă iscălesc eu la cuvintele ce nu le știa 
din Tatăl nostru, ca să aibă cu acea iscălitură pu- 
tere să te bată !... Așa-i treaba ?... Lasă că mi 
ţi-l-oi învăţa eu !... 

Ștetan-vodă se făcu foc ; porunci curtenilor să-l 
prindă pe Tolpa și să-l spînzure. 

Tolpa însă, cînd istorisea pircălabul lui Vodă și 
cînd Vodă porunci să-l prindă și să-l spînzure, stă- 
tea la ușă şi asculta toate, și cum a auzit aceasta, 
îndată s-a făcut nevăzut, ascunzîndu-se în grădina 
domnească care era foarte mare, știind că acolo nu 
va da nimeni de dînsul, iar trecînd mînia dom- 
nului, poate să scape cu viaţă. 

În zadar l-au căutat curtenii să-l prindă, că Tolpa 
nu era nicăieri. El, bietul, de spaimă şi de frică c-a 
să-l spinzure, s-a fost ascuns în grădina aceea, așa 
că nici ziua mare cu lumina nu-l puteau afla, de 
l-ar fi tot căutat. 

Mai spre sară, fiind o zi frumoasă şi călduroasă, 
ieşi Ștefan-vodă singur din curte şi se duse la 
primblare prin grădina domnească, tocmai în 
partea aceea unde era Tolpa ascuns. Ţiganul, vă- 
zînd de departe că vine Vodă, se sui iute într-un 
măr și se legă cu briul ce era încins peste mijloc, 
de un crac, lăsîndu-și apoi picioarele să spînzure 
în jos, iar o aţișoară ce-o avea asemenea pe lingă 
dînsul, o legă de altă creangă, deasupra capu- 
lui său. 

Văzîndu-l așa, Vodă zise cu milă : 

— Zău că-mi pare rău de sărmanul Tolpa. Bie- 
tul, de bună samă, auzind că am poruncit să-l 
omoare pentru că a bătut pe piîrcălabul, s-a spîn- 
zurat el singur, nemaiașteptînd pe’ alţii... 

Tolpa numai trăgea cu urechea. 

— Dacă ar fi viu, eu l-aș ierta... 

— Fie în voia ta! strigă Tolpa sărind jos şi îm- 
brăţișînd picioarele măriei-sale. 

— Fie în voia ta! Bine că măcar de frica spîn- 
zurătoarei ai învăţat Tatăl nostru! zise zimbind 
de rîs Ștefan-vodă. Atunci m-ai prins cu iscăli- 
lura, acum cu vorba, dar altădată nu mai scapi 
nici cu voia ta, nici fără de voia ta... 

Era șagaci Ştefan-vodă și-i plăcea şi șăgile al- 
tora, dar între-o şagă şi o altă șagă ţinea la mijloc 
cite nouă fulgere și vai de acela pe care îl nimerea, 
printre şăgi, săgeata miniei domnești ! 


După S.Fl. M., f. 138. 


K., pp. 340—34€. 

MATEI CORVINUL ŞI PRIMARUL DIN CLUJ 


Matei Corvinul era fiul lui Ioan Corvinul. Fiind 
foarte vrednic, ungurii l-au ales rege al lor. Matei 
era un rege iubitor de dreptate și ţinea ca toți sluj- 
bașii să fie drepţi cu poporul. Ca să-i vadă cum să 
poartă, umbla adeseori travestit prin orașe. 

Odată plecă spre Cluj, unde se născuse. Suita şi-o 
lăsă însă în Huedin, iar el veni singur în oraș, 
îmbrăcat ca un om sărac, să vadă cum să poartă 
boierii şi slujbașii cu oamenii. Umblînd pe stradă 
a fost înhățat de un om, ál primarului și dus cu 
sila la acesta, să-i taie lemne. A tăiat cît a tăiat, 
apoi a spus că pleacă și şi-a cerut plata pentru lu- 
crul făcut. Atunci primarul l-a înjurat, iar servi- 
torul primarului i-a tras o bătaie bună, aşa că a 
trebuit să taie toate lemnele din grămadă. Pe cînd 
tăia şi-a înşemnat cîteva bucăţi, scriindu-și nu- 
mele pe ele. 

A doua zi a venit și suita la Cluj, iar Matei s-a 
îmbrăcat în hainele lui de rege. S-a dus apoi la 
primar şi l-a întrebat cum merg lucrurile în oraş, 
dacă săracii găsesc dreptate și nu sînt apăsaţi de 
cei mari. Primarul a început să se laude că el e 
ca un părinte cu ei și nimeni nu e năpăstuit. Atunci 
l-a întrebat regele : 

— Dar mie, ieri, de ce nu mi-ai plătit lucrul, 
ba m-ai și bătut ? 

Primarul a răspuns : 

— Așa ceva nu se poate! La mine nu a fost om 
muncitor pe care să nu-l fi omenit. 

Atunci a poruncit Matei să iasă cu toţii afară şi 
ducîndu-i la grămada cu lemnele tăiate de el, a 
poruncit să o răscolească şi să caute bucăţile sem- 

nate de el. Acum nu a mai putut tăgădui primarul 
și căzînd în genunchi s-a rugat de iertare. Dar 
Matei nu a "vrut să-l ierte, ca să bage spaimă în 
toți asupritorii. Pe primar l-a spînzurat în-faţa 
porţii, iar pe servitorul care l-a bătut, l-a tras în 
țapă. 

De aceea toți îi ziceau regelui : Matei cel drept. 


L., pp. 42—44. 


REGELE MATEI ŞI VISTIERUL DE LA. BAIA DE ARIEŞ 


Baia de Arieș e o comună în Munţii Apuseni. În 
dealurile ce înconjură această comună sînt mine 
bogate de plumb, fier, aur şi pucioasă. Băile de aur 
«de aici au fost înainte vreme foarte bogate în aur. 

În timpul acesta, se spune că aveau băile un 
vistier foarte bogat dar şi foarte mîndru. Atît era 
de mîndru că nici la biserică nu voia să calce cu 
picioarele pe pămînt, ci își făcuse nouă talere de 
aur şi servitorii i le puneau înainte, ca el să calce 
numai pe aur. 

Ii mersese vestea în toate părţile, ba a ajuns şi 
la regele Matei.” 

Acesta s-a dus ca să se convingă despre adevăr. 

După ce a văzut cum se preumbla vistierul, s-a 
dus și a scris pe uşa casei unde trăsese în gazdă: 
„Aici a fost regele Matei, a mîncat șase ouă și a 
văzut vistierul preumblindu-se pe talere de aur“. 

Cînd a aflat vistierul despre aceasta, s-a speriat 
şi s-a ascuns dinaintea oamenilor. 


Ii» pp. 17—18, 
* 

MATEI LA SAPATUL VIEI 


Pe timpul lui Matei, ţăranii erau foarte asupriţi 
căci trebuiau să facă clacă la boieri, adecă să le 
lucreze pe nimic mai multe zile pe săptămînă, iar 
femeile lor trebuiau să lucreze tot pe nimic, la 
curtea boierească. Țăranii nu-și puteau vedea de 
puţinul pămînt ce-l aveau ei, așa că rămineau tot 
săraci. Ţăranii mai erau şi bătuţi și altminteri chi- 
nuiți, iar dacă unul voia să se mute în alt sat, unde 
era un boier mai cu frica lui Dumnezeu, era oprit. 
Matei Corvinul nu-și uitase că și strămoșii lui au 
fost ţărani români, de aceea simţea mare durere 
pentru năcazurile celor săraci. El a dat poruncă să 
tie lăsat fiecare ţăran să plece din satul unde erau 
boieri fără inimă. 

Regele era odată la' masă, cu mai mulţi boieri. 
Între altele veni vorba și despre munca grea a tă” 
ranilor. Unul dintre boieri zise : 

— Mă mir că se, tot vorbește despre muncă grea 
la ţărani! Ce muncă fac ei de e așa de grea? Că 
ce sapă, sau seceră, sau cosesc ? 

Atunci zise Matei : 

— Să poftiți cu mine la vic, că e tocmai săpatul 
viei ! 

Boierii au trebuit să asculte. S-au dus la vie și 
fiecare a luat o sapă de la lucrători şi a început 
să sape. Era cald în după-amiaza aceea, dar fiindcă 
şi regele săpa cu ei, n-au avut încotro și au tre- 
buit să sape pînă către seară. La toţi le curgeau 
sudorile şi îi dureau mînile și mijlocul. 

Seara s-au adunat iară la masă cu regele și 
atunci i-a întrebat Matei : 

.— Ei, cgziceţi, e ușoară munca ţăranului ? 

— Ba e tare grea, maiestate, răspunseră toţi 
boierii. 

— Atunci fiţi cu mai multă milă faţă de ei! 

Dar boierii totuși urau pe Matei, pentru că avea 
milă de ţăran şi pentru că era român de viţă. Pe 
ascuns îl batjocoreau zicîndu-i crăîșor valah. După 
moartea lui, poporul: zicea: „A murit Matei, a 
pierit și dreptatea !“ 


L., pp. 44—45, 


MIHAI VITEAZUL 


Mihai Viteazul era fiu de domn dar, murindu-i 

părinții, a rămas a nimărui, că neamurile lui vroia 
să i se piardă de urmă, pentru că aveau presimțire 
că din Mihai avea să iese un om mare. A rămas 
bietul băiet pe la casele oamenilor, ca orișicare 
păiet orfan. Umbla toată ziua cu alţi băieţi, prin 
munţi, cu oile și caprele, fluierînd și fișciind. 
„ Într-o primăvară, pe la un Ispas, suia c-o turmă 
de oi pe un deal, numai ce vede într-un mijloc de 
poieniţă o mulțime de șerpi șezînd toţi cu capurile 
laolaltă, făcînd un biziit înfioros, într-un mușunoi 
de spume. Acolo se strînsese douăzecișipairu de 
şerpi, să facă mărgea. Mihai Viteazul auzise de la 
moșnegii satelor că șerpii se string în fiecare an şi 
fac mărgea, şi dacă se întîmplă om pe-ndămină şi 
ia mărgeaua, din coada șerpelui celui mai mare, 
pe ce gîndeşte, pe aceea are noroc. 

Mihai auzise de pe la oamenii de prin sate că 
el n-ar fi de neam::prost, că din ura ce purtau 

părinţii. lui. cu celelalte: neamuri, l-au desmoştenit 
pe el ca să le rămîie averea lor şi să n-aibă teamă 
că făcîndu-se'el mare, să'le: fie lor primejdios. 

Cînd a văzut Mihai șerpii făcînd mărgea, toate 
aceste i se. oglindeau înaintea ochilor; sta ca în- 
lemnit în marginea poieniţei și se gindea. cum să 
puie mîna pe mărgea: și să-și îndeplinească do- 
rința de a răzbuna pe toţi făcătorii de rele și de-a 
curăţi ţara de păgiîni, că pe-atunci țara era stă- 
pînită de turci. = 

Cum şedea băietul așa gînditor, numai ce vine 
un corb și se pune pe umărul lui și nimic mai mult, 
se repede în mijlocul șerpilor, ia mărgeaua în cioc 
și zboară în sus. Atunci Mihai, în buimăceala ceea, 
uită de șerpi și se ia la fugă încotro zbura corbul. 

Mihai fugea necontenit, ca să nu piardă corbul 
din ochi, şi nu simţea că pe unde mergea, trecea 
prin 


„Păduri întunecoase 
Şi văi prăpăstioase, 
Prin tîrguri şi sate, 
Rămiînînd la spate 
Țara Muntenească, 
Cu viţă domnească.“ 


Și corbul. nu. s-a: oprit pînă. în oraș la: Țarigrad. 
Și, cînd a ajuns îrr.marginea orașului, corbul a lăsat 
mărgeaua jos, dinaintea lui Mihai. 

În momentul acela tocmai trecea pe colo împă- 
ratul turcesc, în butcă cu șase cai, şi cunoscînd pe 
Mihai că e copil de român, l-a luat la el ca să-l 
crească: și să-l treacă la legea turcească. Și așa a 
și fost. Mihai, deși trecuse în legea turcească, că 
n-avuse încotro cîrni, dar el credinţa creștinească 
o păstră în inimă şi cu ea în inimă a.şi murit: 

Mihai slujea în curtea împăratului turcesc, 
creştea și se întărea pe fiecare zi, așa că şi împăratul 
se mira de frumuseţea, înţelepciunea lui Mihai. 

Cînd a ajuns virsta de douăzeci de ani, era de 
trei palme între ochi, căciula pe cap din trei piei 
de urs și cojoc din treizeci de piei de berbece ; pa- 
loșul și cămeșa de za cîntăreau trei măji. 

După ce a trecut de vîrsta de douăzeci de ani, pe 
Mihai l-a pălit dorul de ţară și doru de răzbunare 
şi știa că în grajdurile împăratului turcesc era un 
cal năzdrăvan. A mers şi l-a luat și încălecînd pe 
el, a venit în Țara Muntenească, a curăţit-o de pă- 
gîni și de făcători de rele, de cei ce îl desmoștenise 
şi de toţi cei ce trăiau din munca altuia, iar în 
urmă a ajuns domn peste Ţara Românească şi a 
domnit șapte ani. Și, într-acei șapte ani, s-a luptat 
și a biruit șapte crai și împărați, a zidit șapte bi- 
serici și minăstiri, ca să fie numele lui neuitat şi 
pomenit în veci. 

N 


Teofil Bizom, I. C., VI, 1913, nr. 8, pp.,235—237 


MIHAI-VODAĂ ȘI CĂLAUL 


Pe cînd era bănişor la Mehedinţi și îşi înde- 
plinea slujba cu multă grijă și cinste, fiind iubit de 
boieri și popor, şi peste ţară domnea un domn rău 
şi viclean, ce se chema Alexandru cel Rău, ieșise 
vestea că el este fecior de domn și are dreptul la 
domnia ţării. 

Atunci Alexandru cel Rău trimise îndată o ceată 
de călăreţi să-l prindă şi să-l aducă la scaunul 
domniei, în București. Ostașii merseră pe dată la 

Strehaia, unde “Mihai își avea reședința banatulii 
său, îl luară şi porniră cu el la scaunul domniei, la 
București, după cum li se poruncise. 

Mihai presimţi că nu degeaba îl aduc la scaunul 
domniei, înaintea lui Vodă. De aceea, cum intră în 
București, Mihai ceru voie soldaţilor să-l lase să 
intre în biserica ce întilni în cale, ca să se roage 
lui Dumnezeu. Ostașii îi îndepliniră cererea și 
Mihai intră în biserica jupînesei Caplea și se rugă 
lui sfintul Nicolae, al cărui hram îl avea biserica, 
să-l ajute şi să-l scape de urgia domnitorului, pro- 
riițind că dacă va scăpa, va înălța o biserică în 
cinstea sfîntului. 

După terminarea slujbei, Mihai ieși din biserică 
cu sufletul înbărbătat. Ostașii îl duseră înaintea lui 
Alexandru -cel Rău care chemă boierii ţării în 
divan, ca să-l judece pe Mihai dacă este fecior de 
domn, cum se spunea. Judecata îl găsi vinovat și-l 
condamnă la moarte, pentru ca Alexandru cel Rău 
să nu aibă rival. 

Cînd îl duseră ca să fie omorit, călăul cu barda în 
mînă, privind figura măreaţă a lui Mihai, fu cu- 
prins de tremur, se îngrozi, aruncă barda din mînă 
și spuse în gura mare : „Nu pot omori un asemenea 
viteaz, e păcat de Dumnezeu să piară un asemenea 
om !“, și plecă. 

Boierii ţării și poporul ce era de față, văzînd 
în această întimplare un semn dumnezeiesc, mer- 
seră la scaunul domniei și rugară într-un glas pe 
domn, să-l ierte pe Mihai, că-i nevinovat. 

Domnul, neputînd rezista rugăminţii boierilor 
și poporului, l-a iertat și l-a făcut ban de Craiova, 
înălțindu-l în rang. 

Mai tirziu, Mihai ajungînd domn, n-a uitat 
această întîmplare și a poruncit de s-a zidit o bi- 
serică măreaţă în cinstea sfintului Nicolae, bise- 

rică ce trăiește și azi și se află pe-un deal în Bucu- 
reşti, deal ce se numește Dealul lui Mihai-Vodă, iar 
pe călău l-a luat la curtea domnească, făcîndu-l 


servitorul său credincios. 
M. P., pp. aa. 


MOȘNENII DIN PLOEȘTI ŞI MIHAI-VODĂ 


Mihai-vodă Viteazul hotărise să înfiinţeze oraş 
din satul moştenesc 1 al Ploeștilor. Deci, chemă la 
sine pe piîrcălabul satului şi îi zise : 

— Pircălabe, vroi să-mi vindeţi satul, că am să 
fac tirg în calea Ardealului, la ieșirea Prahovei 
din munţi. 

— Mărite doamne, zise pîrcălabul, ploeștenii sînt 
oameni slobozi, oșteni credincieşi ai măriei-tale, 
şi, cum oșteni și oameni slobozi vor să rămînă, ei 
sărută mîna măriei-tale, dar ei nu-ţi vînd moşia lor. 

— Îmi trebuie totuşi moşia Pia mă înţelegi, 
pîrcălabe ? 

— Păi, nu ţi-om da-0, măria-ta! Mare și pu- 
ternic ești, mărite doamne, dar drepiatea este 
puterea măriei-tale. Și dreptatea este să ne lași 
nouă ce este al nostru. Noi iobagi nu vrem să 
fim şi moşneanul ce se leapădă dé ogorul său stră- 
moşesc nu mai e om, ci rob. Noi vom rămîne oa- 
meni slobozi, cu voia măriei-tale ! 

Cît era el de strajnic, Mihai-vodă era însă și 
om drept. Deci își înghiţi mînia că nu i se supu- 
seră ploeștenii și se gîndi cum să-și poată ajunge cu 
de-al binele, scopul. 


1 Räzăşesc, de moșneni. 


O jună după aceea, Mihai-vodă chemă la sine 
iarăși pe jupîn piîrcălabul din Ploești şi-i zise: 

— Vă dau pămînt îndoit pentru al vostru. lată, 
am cumpărat moșie mare, Băicoiul, la o fugă de 
cal de pe moșia voastră. Vă dau Băicoiul în schimb, 
pentru ocina voastră... şi rămîneţi oameni slobozi 
și oşteni credincioși. 

— Să trăieşti, măria-ta, așa primim ! Nu pentru 
că Băicoiul o fi mai mare, dar pentru că noi ne 
ţinem de moșneni slobozi și măria-ta dăruiești 
Ţării Româneşti un tirg nou la pogoritul din 
plaiuri. 

— Dă mîna într-a mea, jupîn pîrcălabe ! Batem 
tirgul ! 

Şi tîrgul: se făcu de atunci și-și păstrează numele 
de moșnenie, numele de Pioești. 


1., pp. 41—42. 


RĂSPLATĂ DOMNEASCĂ 


Matei-vodă Basarab avea obiceiul de a se plimba 
adesea prin mahalalele Bucureștilor, schimbat în 
haine pentru a nu-l recunoaște nimeni. 

Într-o zi întilni o fetiță palidă. la faţă, cu ochii 
înnecaţi în lacrămi. Oprind-o în cale, o întrebă: 

— Unde te duci, dragă copilă ? 

— În tîrg, boierule, să vînd hainele ce mai avem, 
iar cu banii ce voi prinde pe ele, să cumpărăm 
piine. A 

— Dar tatăl tău nu lucrează, ca să nu mai fiți 
nevoite a vinde lucrurile din casă? ` 

— Eu n-am tată, căci a murit în războiul de la 
Finta. Dacă trăia el, noi nu ajungeam astăzi în 
așa lipsă, 

Matei Basarab, pătruns de milă, adaose : 

— Cred că. Vodă nu v-ar fi lăsat fără ajutor, 
dacă ar fi aflat despre nenorocirea voastră; ba, 
chiar acum dacă ar afla, el n-ar putea suferi ca 
soţia unui vrednic ostaș al său, care și-a dat viaţa 
pentru ţară, să îndure sărăcia şi o copilă orfană 
să plîngă. pe drumuri. Nu, Vodă e om. bun, iubește 
dreptatea și răsplătește întotdeauna vitejia osta- 
şilor. Matei întrebă apoi pe fetiță cum l-a chemat 
pe tatăl său și unde şade. După aceea îi zise: 

— Să faceţi în grabă o jalbă în care să arătaţi 
împrejurarea voastră și s-o daţi [ii Vodă prin vre- 
unul din boierii săi. 

— Ah, boierule! Nu mai ţiu minte cîte jălbi a 
făcut biata mamă şi pe cîţi de-ai curţii domnești 
i-a rugat ca să le dea lui Vodă. La început toţi îi 
făgăduiau, dar mai tîrziu, unul spunea că nu a 
găsit timp potrivit spre a vorbi lui Vodă, altul că 
i-a vorbit dar măria-sa n-a hotărît nimic... 

— V-au minţit acei ticăloși, zise cu miînie 
Basarab. Sînt sigur că nici una din jălbi nu i-au dat 
şi nici măcar o vorbă n-au pus pentru voi. Să mai 
faceţi încă o jalbă și mîine înainte de amiazi, s-o 
aduci la palat, unde te voi aștepta negreșit! De- 
ocamdată să nu vinzi aceste haine. Du-te acasă și fii 
încredinţată că veţi căpăta ajutor din partea măriei- 
sale, dacă va fi adevărat tot ce mi-ai spus. 

— Prea bine, zise fetiţa, dar pentru deseară 
n-avem nici o fărămitură de pîine. 

— lată, vă împrumut eu cu această sumă; și 
Vodă îi dete doi galbeni. Apoi se făcu nevăzut. 

“Copila, plină de bucurie, puse banii în mina 
mamei sale și, spunîndu-i întimplarea, amîndouă 
se mirau şi se întrebau cine să fie binefăcătorul lor. 

Un vecin însă le spuse că acela trebuie să fie 
însuşi Vodă, căci el a mai făcut asemenea fâpte. 

Biata copilă, auzind cuvintele vecinului, începu 
să se îngrijoreze fiindcă îndrăznise să vorbească cu 
Vodă fără nici o sfială. A doua zi, cu, multă greu- 
tate, mama sa o hotări a merge la palat. 

Matei Basarab cercetase decuseară și aflase des- 
pre tatăl fetei, despre faptele lui vitejești și despre 
starea de sărăcie a celor două fiinţe nenorocite. 

Îndată ce el zări pe fetiță şi pe mama ei, porunci 
să le cheme în palat. Aci le dete în mînă un hrisov 
domnesc și le zise : 

— "Ţineţi hrisovul acesta ! El vă dă dreptul la 
o pensie din visteria ţării și să știți că aşa răsplă- 
tește Vodă pe toţi aceia ai căror părinţi sau soţi 
s-au jertfit pentru ţară. 

I., pp. 42—45. 


AMINTIRI DESPRE CUZA-VODA 


Despre Alexandru loan Cuza, bătrînii din co- 
muna suburbană Colentina spun că a venit odată 
la zalhana (abator de oi și berbeci), unde se pre- 
pară pastramă, un domn cu cioc și mustăţi ca ale 
lui Napoleon al III-lea, însoţit de alţi trei boieri 
îmbrăcaţi civil, ca bonjuriștii, şi au intrat în odaia 
de consumaţie a celei mai renumite crîșme de lîngă 
zalhana. Cei patru boieri au: comandat pastramă 
şi măruntaie la gratar. 

După ce s-au adus toate aceste bunătăţi au co- 
mandat nenumărate ocale de vin și au pus lăutarii 
să le cînte balade haiducești, romanțe și cîntece de 
alean, plătindu-i cu cinci galbeni. De bucurie, 
țiganii începură să cînte un cîntec popular : 

„Să trăiască Cuza, care 
A făcut ocaua mare 
Petrecînd cu mojicimea, 
Alături cu boierimea ! 
Băutura cu ocaua 
E mai mare ca daraua 
Şi crîşmarul, mare hoţ, 
Dă acum din colţ în colţ. 
Pescarul și cu băcanul, 
Brutarul şi măcelarul, 
Toți se prăpădesc de frică 
Dacă-s prinşi cu-ocaua mică. 
Sfanţul e azi cît o roată 
Si-l cîștigă lumea toată. 
Cuza-al nosiru să domnească 
Peste ţara românească, 
încă cincizeci ierni şi-o vară, 
Căci avem acum o țară...“ 


Se spune că lăutarii care au cîntat acest cîntec 
au mai primit încă un galben bacșiș, dar boierul 
cu cioc a spart toate oalele din prăvălia crîșma- 
rului, pe motiv că nu aveau măsura unei oale mari 
şi l-a întrebat : 

— Cu ce să te pedepsesc? Cu amendă de două 
sute de sfanţi sau să te port legat prin toată 
comuna ? , x 

— Doar n-ai fi Vodă ca să ai puterea de a mă 
pedepsi astfel, după ce mi-ai spart toate oalele din 
prăvălie. - 


In acel timp intră în odaie un ofiţer de roșiori 
cu doi soldaţi care salutară militărește pe boierul 
cu cioc, luară poziţia de drepţi şi anunţară : 

— Măria-voastră, caleașca așteaptă afară. 

Crișmarul se îngălbeni, începu să i se moaie 
picioarele și bolborosi : 

— Iartă-mă, măria-ta ! 

Boierul cu cioc era Alexandru Ion Cuza, iar 
însoțitorii săi: Vasile Alecsandri, Ion Brătianu şi 
Mihail Kogălniceanu. 

Cuza-vodă iertă pe crîșmar, dar îi 'pretinse ca la 
fiecare praznic de sărac mort din comună, să ofere 
gratuit cîte zece ocale de vin... 


G. A. Lăzăreanu, 1, XXI, 1940, nr. 1, pp. 20—22. 


[RADU LUI ANGHEL ȘI CUZA-VODĂ] 


Pe vremea lui Cuza-vodă, Radu lu’ Anghel era 
închis și sta voinicul la gros. D-acolo, ce-i vine 
într-o zi, că zice căpitanului temniţei : 

— Căpitane, luminate, îndură-te şi mai sloboade 
strejile ! 

— Bine, băiete, zice ăla care nu era cruce de în- 
chinat, îți dau drumu, da să faci şi tu o ispravă. 

— Ce? 

— Să-mi aduci o pereche de dăsagi, plină -cu 
galbeni. Faci ? . 

— Fac. ` g 

Așa. Şi a ieșit haiducul de la gros. Cum să facă 
însă rost de galbeni ? 

Auzise și el de Vodă Cuza că;era tare milos şi că 
ţinea la ăi săraci, tot cum ţinea și el; că Radu lua 
de la bogat și da la“sărac. 

y Se duce întins la palat. 

" — Să trăieşti, măria-ta ! Scapă rob de la robie; 
dar milostiveşti-te și dă-mi și mie drumul de la 
închisoare ; că mult mi-e dor de codru, de ape și 
de-ai mei din sat. E 

— Păi, bine, Radule, pînă aici cum ai venit? 

Îi spune tirișenia cu căpitanul. Atunci Vodă 
grăiește : 

— Apoi, dacă te-ai legat, ţine-te întîi de vorbă; 
du-i galbenii și-apoi i-oi plăti eu lui, că își face 
slujba așa. 

— Bine, măria-ta ; să-i duc. Dar cum să fac ? Că 
n-am de unde. 

— Du-te la Filer ovreiul, și ia-i d-acolo. Să te 
văz, cît ești de priceput. 

— Mă duc, măria-ta ; da, ca să izbîndesc, dă-mi 
două plosci : una cu spirt şi alta cu ţuică bună. 

Vodă, ca să-i vadă istețimea, i-a dat. Și Radu 
s-a dus la Filer cu gustare. 

— Am auzit, jupîne, că ești amator de băutură. 
Aşa e? 

— Aşa. 

— Apoi, uite ce! Eu am la capul Podului Mogo- 
şoaii, atîtea buti, cîte-o fi spus, cu spirt și atîtea 
cu ţuică. Am adus şi gustare. Uite proba ! 

— Ad-o-ncoa, s-o gust | 

— Ține! 

Și Filer gustă : 

— Bun! Câte parale vadra ? 

~ Atît! Apoi, dintr-una-ntr-altă, s-a ajuns 
scumpu cu-nșelătoru și pe urmă : 

„ — Nu știi una, jupîne Filere ? — Că pe ovrei e 
bine să-l jupînești. — M-aş duce acum la capul 

Podului Mogoșoaii ; dar mi-e frică de pungași. N-oi 
găsi să dorm undeva ? 

— Găsești. Cum nu ? Culcă-te aici ! 

— Bine. Acu, bea jupîne, ce vrei! 

Acu, Filer avva la poartă santinelă și oştire. Cum 
să scape Radu d-acolo și să fugă cu banii ? 

Odată trăznește pe ovrei cu plosca peste nas: 

— Unde-s banii, ludă ? 

„Tremurînd, i-a arătat cu mîna. 

Radu i-a luat, a ieșit busna prin streji și s-a dus 
la Cuza; apoi, la căpitan. Căpitanul însă, cum a 
apucat banii, l-a băgat iar la răcoare. 

„— Asa ţi-e vorba, căpitane ? a zis Radu și 'a 
trimis ștafete lui Cuza-vodă. 

Atunci, măria-sa a venit, a mustrat ce-a 'mustrat 
pe căpitan că ia plocoane şi l-a băgat și pe el la 
închisoare, după ce a dat îndărăt toţi banii lui 
Filer. Iar lui Radu i-a dat voie două luni, să se 
plimbe. 


De la Niţă Troncciu din Uluba.. 
R—C., T. pp. 163—165. 


[CUZA LA SULTAN] 


Cînd s-a dus Cuza-vodă la împăratul turcesc, 
atunci cînd s-a mirat lumea d-acolo de isteţimea 
și frumuseţea lui și s-au dat drepturi mai mari 
țării noastre, ştiţi ce lucru de samă s-a mai făcut ? 
"- Împăratul turcesc, de mare bucurie, a dat po- 
runci să iasă din închisori şi din robie toți românii 


169% |. 


cari, demult, demult, robeau în ţara turcească. și 
nu mai știau, săracii, de atîta amar de vreme, nici 
de taică, nici de maică, nici de fraţi, nici de surori. 
Şi să plece oamenii acasă, o dată cu Vodă Cuza! 

Şi aşa s-a întîmplat. 

Acu, între cei robiţi, era şi un om de pe lä noi, 
anume : Călin ! Era rob și el şi nevasta. 

Cînd îl duseseră în ţara turcească, îl luase un 
turc, îi detese patru boi şi-un plug, și-l trimesese 
la cîmp, departe. 

Bietul Călin, ce să facă ? Ara ce ara acolo, iar 


duminica venea la casa turcului, care — mirat 
de hărnicia lui — îl lua de-l cinstea și zicea 
păgînul: 


— Bre, Călin! Harnic la tine, rumâne, bre! 

Și acolo a stat el doisprezece ani. Iar cînd a 
sosit Cuza-vodă în Țarigrad, au început să bată 
tobele și să se strige pe uliți : 

—`Să iasă toți robii și să se ducă în țară, că i-a 
cdtezrobit Cuza-vodă ! 

Şi ieșeau toți; iar de nu ieșeau, îi tăiau turcii. 
' Călin, săracu, era la plug, departe în cîmp şi el 
nu știa de minunea asta. A avut însă noroc cu ne- 
vasta care era şi ea tot în ţara turcească, cu copiii. 
Cind se striga pe uliţi era cu vadra la apă și auzi 
și ea vestea cea bună. Se repede atunci înaintea lui 
Vodă Cuza și îi cade în genunchi : 

— Și noi sîntem robi, măria-ta ! ic 

— Păi, unde staţi ? ` 

— La cutare turc. 

Și s-au dus trimișşii lui Vodă, acolo la plug, de 
l-au adus pe Călin și au chemat și pe ture. 

— Să-i dai drumul acasă, jupîne ! 

Şi şi-a strîns Călin tot ce avea ; iar turcul, cînd 
l-a văzut că pleacă, a început să plîngă. 

— E, bre, bre! Multă avere îmi făceai tu mie, 
dacă mai şedeai, bre ! N-am știut eu de una ca asta, 
că nu mai plecai, bre ! 

Apoi i-a dat turcul o vacă şi cîteva sute de franci 
şi a venit Călin în Țara Românească, cu nevastă cu 
tot ; ştiţi unde ? Chiar în Sămăila noastră. 

El a bătut paru-ntiiu. Și de la el, drumului de 

colo, de pe Frumușelu, i-a rămas numele de dru- 
mul lui Călin robul. 


De la Maria N. Gogoncea, din Priboeni, 
R.—C., T., pp. 165—167. 


[SULTANUL DE FRICĂ, A ISCALIT] 


Cuza, îl strîmtora Sultanu să-i dea birul. E! 
s-apucă și face sfat cu boierii lui. Și-a ales vreo 
douăzeci de oameni voinici de-ai: lui, ș-a purces. 
Dar le-a zis că : „de-oi muri, să-mi trimiteţi trupul 
să-l îngropaţi aici“. Şi s-a dus cu vaporaș iute, şi-a 
ajuns acolo, la Constantinopole. A luat cu el vreo 
zece oameni de-ai lui și s-a dus la palatul sulta- 
nului, A vrut unul să-l oprească să descalțe ciz- 
mele; dar el i-a dat brînci şi-a intrat la sultan, 
că era voinic ; că de era prost n-ar fi făcut o treabă 
ca asta. Sultanul tocmai ședea-n tronul lui şi bea 
cafea, şi l-a găsit, a intrat la el și i-a dat „bonjur“ 
și i-a pus cartea și condejul pe masă : 

— Iscălește colea, ca să nu mai plătească . ţara 
bir. Iscăleşti ori te tai ? 

Şi-a scos sabia. Şi sultanul, de frică să nu-l taie, 
a iscălit. Și-a luat cartea şi mişcă, băiete ! S-a suit 
în vapor și drumu-nainte, la Bucureşti. Cică să se 
fi luat după el, dar nu l-au putut ajunge. Și-așa 
a scăpat bietul Cuza ţara de bir. Să fi trăit Cuza, 
he, he! Dumnezeu ştie ce-ar mai fi făcut! Oca 
lui Cuza era dreaptă. 


G., V, I, p. 354. 


CUZA-VODA 


Straşnic domn a mai fost și Cuza-vodă ! 

El a făcut şcoalele, el ne-a dat pămînt și tot el a 
surpat şi pătulele împărătești. Și bine a făcut! Că 
băga acolo fitece român treisprezece baniţe de po- 
rumb în tot anul și, cînd să-și ia şi el agonisita, 
tot ce răgăduise ! acolo, tocmai după trei ani, i se 
dădeau numai trei baniţe din ce pusese. 

Ziceau cîrmuitorii că l-au mîncat șoarecii și 
porumbul era mincat de cioclii satului. 

Tot el a silit pe ciocoi să plătească bir și să asculte 
de legi. Ba ălor care n-ascultau, le da fum ! 

Cuza-vodă nu era fudul. Umbla așa ca noi și, 
de multe ori, ca să prinză pe mulţi slujbași cu 
ocaua. mică, își schimba fața şi hainele, să nu-l 
cunoască nimeni. 

Unde pomeniai la el trăsuri și slugi puzderie şi 
bogății strînse grămadă, cum erau la Bibescu ? Ala 


1 A răgădui — a apuca, a pune mîna pe ceva (n. ed.). 

se plimba prin ţară cu mare alai ; avea la 'caleascä 
şaisprezece cai albi, cu hamurile roşii şi vizitii 
stîngaci. 

. Tot Cuza-vodă a unit țărişoarele noasire, pe 
Valafia cu Țara moldovenească, de a făcut țara 
noastră strașnic de mare şi puternică, cum e azi. 

Cînd s-a dus, cică, la împăratul turcesc, ca să-i 
ceară învoirea de a domni neturburat peste amîn- 
două ţările, a făcut lucruri așa de minunate, că 'a 
pus pe gînduri pe turci ! 

Știţi ce ? 

Era obiceiul ca domnii ţării noastre, cînd intrau 
la împărat, se tîrau de la poarta curţii palatului 
pînă la picioarele împăratului, în genuchi. 
„Cuza însă nu era omul să sufere rușinea asta! 
“A mers la palat drept, cu fruntea sus şi cu sabia 
zornăind ca un Făt-Frumos. 

. — Îngenunche şi mergi tirîndu-te, băiete, dacă 
vrei să fii primit ! i-au strigat paznicii de la poartă. 

— Asta n-oi face-o eu niciodată ! a strigat Cuza 
-supărat. Şi dacă vă-i vorba așa, mă duc de unde-am 
venit ! | 

Dacă l-au văzut plecînd, turcii au spus înpă- 
ratului și ăsta a dat porunca să-l primească așa. 

A intrat Cuza-vodă. 

— Bună ziua, înălțate împărate ! 

I-a mulțumit în limba lui şi apoi, mirat că-l 
vede înainte-i drept, soldăţește și fără [s fială, l-a 
întrebat : 

— De ce ai venit aşa ? 

— Așa m-a trimes pe mine Țara! a răspuns 
Cuza cu așa mindrie şi cu așa curaj, că s-a mirat 
și îimpăratul. 

_ Și, el ştie cum o fi mai vorbit şi ce o mai fi 
vorbit, că a îmblinzit inima turcului şi a ascultat 
împăratul dorinţa lui Cuza. 

L-a pus pe urmă împăratul pe Cuza la masă cu 
el, au mai vorbit ei ba de una, ba de aita și, cînd 
să plece, l-au adus turcii pe Vodă Cuza cu o ie 
nemaipomenită, pînă la Constanţa. 


Se mirau turcii, se mirau cadinele, se mirau. 


paşii și boierii lor cînd îl vedeau și-l priveau ca: 


pe un viteaz din povești : | 
— Bre, bre, bre! La noi n-am văzut aşa om. 


în Oltenia e păstrată mult mai vie amintirea lui 


cînd i-am întrebat de Cuza : „Nouă ne-a dat på- 


mîntul ăla de l-am pus în pomelnic alaltăicri, - 
'să-i fie trupu aurit ; că nu mai puteam de greci i 


şi de ovrei. Ni se suise în cap.“ Iar Nică Burlea, 
bătrîn de 90 ani, amintindu-și de vremile lui 
Cuza, începe să plingă şi zice: „Să nu trăiască 
omul cît mine; nici nu-l blestem. Că sînt oa- 
meni acuma la patimă, nu la trai.“ 

Despre Cuza-vodă sînt în salele României multe 
amintiri : se vorbeşte cu admiraţie de îrumuse- 
tea lui, de puterea lui, de obiceiul de a se 
schimba în haine spre a prinde pe cei cu ocaua 
mică, de chipul cum ajuta pe săraci ş.a. 


R.—C., L., pp. 105—106. 


13* 155 


De la moș Coţandră şi C. Catană, din Priboeni, . 


„ Cuza. Cei trei uncheși din Almăjel, cari mi-au ; 
spus cele mai multe legende, mi-au adăogat: 


CUZA-VODĂ ŞI TRIMISUL PATRIARHULUI 


Cina a aflat patriarhul din Constantinopole de 
legiuirea cea nouă prin care se luau averile mi- 
năstirilor închinate, s-a scîrbit amar. Fără zăbavă 
a și adunat sfatul tuturor fruntașilor bisericii şi 
aceștia l-au sfătuit să trimită oameni şi scrisori 
în toate părţile, unde a crede şi să stăruiască din 
toate puterile că doar or cădea legile lui Cuza. 

Patriarhul (Sofronie) a trimis la Cuza pe un 
arhimandrit (Eustațiu Cleobul ?), să se plîngă îm- 
potriva luării averilor mînăstireşti. La început, 
domnitorul, sub cuvînt că are multe treburi, nu 
l-a primit pe arhimandrit, dar mai pe urmă şi-a 
făcut socoteală ca să-l asculte și l-a chemat îna- 
intea sa. L-a primit cu toată cinstea și l-a ascultat 
cu băgare de seamă. Călugărul, văzind că domnul 
e pașnic și prietenos, a început a se obrăznici, ca. 
pe vremea cînd erau mai mari grecii în țara noas- 
tră ; se înroșea, răcnea, da din miini și arăta dom- 
nitorului că a fost nedrept cînd a luat pe seama 
statului pămînturile bisericilor închinate; _că 
aceste pămînturi sînt date de creştini bisericilor 
pentru pomenire și că patriarhia are drept de 
stăpînire asupra lor, şi așa mai departe. 

__ Domnitorul Cuza, căruia nu-i plăcea să fie umilit 

de streini, nici el, nici țara, a oprit din vorbă pe 
călugăr şi i-a zis cu un glas din ce în ce mai 
aprins : 

— Nu te mai pot asculta, pentru că ai uitat că 
ai în fața ta pe domnul românilor şi te obrăzni- 
cești peste măsură. Din pricina asta, în loc să-ţi 
dau mîna la plecare, ca la un om de omenie cum 

te-am socotit, îs nevoit să-ţi dau un picior, ca la 
un obraznic ce eşti. 

Și domnitorul, dindu-i piciorul făgăăuit, l-a dat 
afară. 


Auzită .de la d-l Stroe Beloescu, mare făcător de 
bine şi ajulător al celor în nevoie din Birlad. 


N.K.P., p. 60, 


| CUZA ŞI CONSULII 


Pe cind se discuta cu furie chestia monastirelor 
zise închinate, intervenţiile călugărilor greci pe 
lîngă puteri erau foarte mari şi numeroase. 

Toți consulii puterilor garante aflaţi în capitală 
au cerut audienţă colectivă, ca să se poată înţelege 
verbal cu Vodă, în această chestie. Cuza era ho- 
tărît să facă secularizarea, nu voia să ţie cont de 
nimeni şi de nimic, dar a fixat o zi pentru pri- 
mirea reprezentanților statelor străine. Pe la orele 
trei după amiază, trăsuri după trăsuri soseau la 
curtea palatului domnesc, iar salonul galben era 
plin de uniforme diplomatice de tot felul Un 
aghiotant vestește pe Vodă că au sosit toți consulii 
generali. Cuza, care era numai în halat și în papuci, 
răspunde ; 

— Să mai aștepte! 

După zece minute, aghiotantul vine iar 1 

— Măria-ta, așteaptă reprezentanţii puterilor. 
Binevoiţi de vă îmbrăcaţi ! 

l — Să mai âștepte!: . 

După un sfert de oră, doi aghiotanţi intră 
şoptind : l i 

— Măria-ta ! Se impacientează consulii... Sun- 
teţi așteptat ! 

— Bine. 

Şi strîngînd halatul în jurul corpului, ieși din 
iatacul domnesc și porni spre salonul galben unde 
se plictiseau diplomaţii ; deschise ușa încet, își 
scoase scufia de noapte din cap, salută sirîngînd 
şi mai bine halatul la piept și zise consulilor, destul 
de tare că să fie auzit: 

— Domnilor, aici sunt la mine acasă ! 

c "Apoi s-a retras. 
:- Puterile au înţeles atunci că faţă de un om așa 
hotărit, orice intervenţie â lor era de prisos. 

T., pp. 11—12. 


STEAUA LUI .CUZA-VODA 


‘Stelele acestea ce cad de pe cer ne proorocese 
că se naște sau că vine vrun mare stăpiînitor peste 
neamuri. Asta doar n-o ştiu din auzite, zice moş 
Neagu, dar am văzut-o cu ochii. 

Cine ţine minte, n-are decît să vă povestească de 
„Steaua lui Cuza“. Cit ţi-i vara de mare, în toate 
nopțile, vedeai o stea cu o coadă lungă, cum tăia 
cerul de la 'răsărit spre miază-noapte și lumina pă- 
mintul ca ziua. Şi cu adevărat, bine a proorocit 
steaua, că-n toamnă numai ce auzirăm că s-a urcat 

pe tronul ţării domnul Cuza, cel mai mare şi mai 
bun dintre toţi domnitorii. 


Culeasă de S. Ureche în Embrionul, XXXII, 
Bucureşti. 


M. K. P., Pp. 32. 


[NE POVESTEA TATA] 


Ne povestea tata. 

-— Eram la plug. Se suise soarele bine, încă 
bine de tot, pe la prînz, cînd mă pomenii c-un om 
că vine drept la mine. Era imbracat ţărăneşte, atit 
că hainele le avea cam rupte. 

` — Bun lucru și bună ziua, om bun! 

— Mulţumim dumitale și bună ziua! Dar din- 
cotro eşti și unde de duci ? Îl întreb eu. 

— Iaca, dincoa de la vale și mă duc la deal, să 
mă bag la stăpin, c-am ostenit... 

— „Şi foame, poate, că e tocmai vremea prîn- 
zului. 

_ Şi ne-am tras la căruţă, unde am aşezat masa ; 
cu mămăligă, cu ceapă și vreo cîțiva ardei verzi, 
cu ce dă Dumnezeu, ca la plug... Numai ce-l aud: 

— Tiii! Da’ aşa mîncaţi pe-aici ? 

— Dacă n-avem ce... 

Miîncarăm. Cînd să ne sculăm, văd că se des- 
cheie la piept şi scoate dintr-un sac de la șold o 
ploscă cu vin. Nu se desfăcuse bine, cînd văd atîr- 
nate pe pieptu-i, pe hainele lui, nişte alea.strălu- 
citoare... Cînd să zic ceva, îmi taie vorba întinzin- 
du-mi plosca și zicînd ı 

— Acum bea şi niţel de acesta, de care beau eu 
la palat... 

— Atunci, noroc și RS mărite doamne, 
zic eu, că acum îl cunoscusem. 

— Noroc să dea Dumnezeu, că norocul vostru o 
să vie în curînd. 

Mi-a dat mîna și m-am uitat după el pînă s-a 
pierdut în zare, printre plugurile oamenilor. 

A doua zi aflase toată lumea despre isprava 
asta. Şi la vreo trei luni ne-a chemat stăpînirea pe 
la primării, să ne dea pămînt. 


N. I. Dumitraşcu. Povestită de un bătrîn 
ofiţer de pensie. 


N. 1. D., I. C, IV, 1911, nr. 9, pp. 278—279. 
CUZA-VODA ÎN ŢARA i 


Lîngă satul Tereuja, hotar cu Obislav, în jude- 
tul Vîlcea, unde acum e pod peste un pîrăiaș, lîngă 


drum, — astăzi şosea județeană, dincoace de un 
ciopor de case ce țin de Obislav, — a fost cir- 
ciuma lui boier Răduţ, — acum nu mai este. 


Era la un Paşti; mi-aduc aminte, parc-ar fi fost 
ieri... Eu eram flăcău, doar mă luase dorobanţ cu 
schimbul la Rîmnic și făcusem numai vreo două 
luni. 

Mă duc și eu la govia! ce era la cîrciuma asta 
a lui boier Răduţ. 

Cind era petrecerea mai în toi, ne pomenim că 
vine dinspre Slăvești o căruţă cu niște cai mici, 
c-un om ín fund și cu un băietan ce-i mîna caii, 


1 Govie — petrecere la care iau pârte toate satele de 
prin împrejurimi. 

Cum ajung în dreptul cânciumii, opresc; iar cel 
din fundul căruţii fluieră cailor i 

— Pfui-ui-ui... Ho-ho-hoooo ! 

Apoi se dă jos, intră în cîrciumă, cere o litră de 
vin, o bea și o plăteşte patru crăiţari de-ăi de-a- 
tunci. Apoi iese afară şi el, la govie. Oamenii, în- 
tinzîndu-i o ulcea cu vin, îl întrebă ; 

— De unde ești, măi prietene ? 

— Sînt de la munte... 

— Și und-te duci acum, în ziua de Paşti ? 

— La cîmp, că am oi... Da' ce mai aveţi nou 
pe-aici? Cum o mai duceţi ? 


— Bine... Mulţumim lui Dumnezeu !... răs- 
pundem. 
— Mţţă !... Pe la noi nu prea merge. 


— Ei, de ce ? întrebăm. 

— De multe... Dumneavoastră plătiţi pe aici bir 
mare ? 

— Cam mare !... Vreo șapte sfanțţi... 

— Dar cu pătulele 1 ? ne descusea mereu. 

— Pâtulele ni le-a fărîmat domnitorul... 

— Bine, da’ cînd vindeţi plătiţi ceva ? 

Măi, ce să fie ? Ce-o vrea omul ăsta de vrea să 
ştie toate ? ne întrebam noi din ochi... 

— Nu plătim nimica... zicem; da’ prea ne-a 
făcut domnitorul ăsta, ăl de-acuși, ocoalele mici... 
Erau mai bune ale lui Ştirbei, că erau mai mari... 
Astea, prea de tot, zău !... 

— Mai bine, cred eu,că-n loc să bei una de-alea, 
bei două de-astea !... 


1 Coşarele (n. ed.). 

— Că bine zici... 

— Da’ cu bucatele cum o duceţi ? 

— De bucate o ducem bine, bine de tot... 
— ...Da’ că bun domnitor aveţi ! 


Trecu apoi ca o jumătate de an şi nu-s’ cum vine 
vorba şi mă dau în taină cu unul despre govie, 
și-i spun şi despre omul ăsta... . Și mă pomenesc 
că mă întreabă : 

— Avea barbă, măi Ioane ? 

Eu îi răspund : 

— Avea!.. Avea o aia parcă-i era lipită de 
bărbie... 

Şi-mi spune : 

— Tiu-u-u! Bată-vă-n cap prostia ! l. Da’ voi 
să nu-l cunoaşteţi !... Ala a fost Cuza, mă i 

— Ce vorbeşti ?... Cuza să umble aşa ?... 

— Aşa, să ştii tu... 

— M-a bătut Dumnezeu... că urit i-am vorbit... 

— Cum i-ai vorbit urit ? 

— I-am spus că erau mai bune ocalele lui Știr- 
bei decit ale lui... Ai văzut greșală ?... 

— Nu e nimic; nu se supără Cuza pentru atita 
lucru. 


Povestită de moş Ion Coconoiu, din comuna 
Obislav — Grădiştea, jud. Vîlcea, în' 1909, dată 
cînd eram ca învăţător în acel sat. 


N. I. D., pp. 67—70. 

OCA LUI CUZA 


Multe şi frumoase lucruri se povestesc la Ga- 
laţi despre domnitorul Cuza. 

De te cobori la vale spre Dunăre şi-n cale te 
abaţi pe la prăvălia vreunui negustor bătrîn gălă- 
tian, îndată ce deschizi vorba de timpurile trecute 
moșneagul poruncește cafele şi, într-un ușor oftat, 
începe să-ţi : istorisească amintirile trecutului, în 
care. nu uită, Doamne fereşte, să-ți pomenească 
pe Cuza. De urci în partea tîrgului ce duce cătră 
Vadul Ungurului, ori pe calea Tecuciului ce trece 
pe la curtea răposatului Ion Soare, vechi și bine 
cunoscut de-ai domnitorului Cuza, iarăși întilneşti 
în cale casele Clucerului ori ale altui boier bătrîn 
ori negustor care-i gata să-ți spuie cîte-o-ntîm- 


plare a Îi, ori numai auzită, despre domnitorul 
Cuza: * 


Numai cică într-o seară, ce-i vine lui Cuza, fiind 
în Galaţi, hai să vadă singur dacă negustorii vînd 
cu oca lui (Cuza). 

Ş-a tras'o sarică miţțoasă deasupra hainelor stră- 
lucitoare milităreşti, luă o căciulă ciobănească pe 
cap, îndesînd-o pînă peste urechi, și cum era și 
întunerec şi ningea de nu se vedea om cu om, o 
luă razna, tocmai spre tîrgul cel nou. 

— Bună vremea, jupîn negustor ! 

— Bună să-ți fie inima, voinice ! socotindu-l a 
Îi vreun ţaran venit la tirg. 

— Ger 'şi ninge-n una, hai? Îi mai spuse ne- 
gustorul. 

— Frig și-aș vrea să mă-ncălzesc. la-n adă o 
ocă de-a lui Cuza! 

După puţinel timp, domnitorul se trezeşte c-o 
ulcică de lut ca de-o jumătate oca. 

— D-apoi bine, jupîne negustor, asta-i oca lui 
Cuza ? 

— Vezi bine că pentru voi ţăranii, aiasta-i | 

Domnitorul se grăbi să plătească şi porni. 

A doua zi, negustorul se pomeni chemat de pîr- 
călab, care poronci de-i legă de git, negustorului, 
ulcelele de lut în care vindea vinul drept oca lui 
Cuza ; ş-a fost purtat aşa prin tîrgul cel nou, și 
rușinat. Din ziua aceea nu s-a mai găsit nici un 
negustor care să nu vîndă cu oca cea dreaptă a lui 
Cuza, una și pentru boieri și pentru țărani. 

Așa ştia domnitorul Cuza să afle și să facă drep- 
tate poporului, 


Revista Vulturul, 


M. K. P., pp. 106—10%. 


CUZA ŞI JUDECĂTORUD 


Pe lîngă multe nedreptăţi făcute de slujbaşii 
ţării, mai intrase în urechea domnitorului Cuza că 
judecătorii de prin ţară s-au cam deprins să îm- 
partă dreptatea şi după zimţii galbenilor. 

Și cum el era deprins să se-ncredinţeze întot- 
deauna singur, o. ia iar la drum, hai, hai, hai, hai 
cu toiag și cojoc şi căciulă mocănească în cap. 

Și așa ajunge el într-un tîrg nu știu care, şi ca 
orice creştin se viră într-o crîşmă, să ia o gustare. 


17% 


Acolo, într-o odaie mai din fund, la o masă, 
după obicei, cinsteau mai mulţi ţărani care se ui- 
tară cam miraţi la noul oaspete. 

Cu cojocul între umere, cînd Cuza trecu pe lîngă 
masă, atinse într-adins cu poala cojocului sticlele 
şi paharele, cari se făcură ţăndări jos. 

De aici giîlceavă și sfadă, mai ales că ţăranii cei 
de masă erau puțin ameţiţi de băutură. Cuza ieși 
afară şi ţăranii droaie după el, să le plătească 
paguba. 

În sfîrșit, în fața negustorului de după teșghe şi 
de faţă fiind și un sergent de uliţă care cinstea și 
el mai de-o parte, la o masă, Cuza dă o palmă celui 
mai clonţos dintre tarani. 

Sergentul de uliţă se puse la mijloc și se sfirşi 
cu hotărîrea ca țaranii, pentru pagubă și lovire, 
să-l deie în judecată pe mocanul nostru. 

Zis şi făcut. 

După două-trei zile se găseau toţi în fața judecă- 
torului din acel tîrg, cum şi sergentul și negusto- 
rul, ca martori. 

— Cum îi pricina, moșule ? întrebă judecătorul. 

Cuza s-apropie de masă și cam pe sub colţul 
mesei slobozi judecătorului cîţiva galbeni, apoi po- 
vesti întîimplarea petrecută la crîșmă. 

A-ntrebat judecătorul și pe tînguitori și pe mar- 
tori și la urma toată dreptatea s-a dat mocanului 
nostru. 

Tot într-acel ceas, tot în judecătorie fiind, Cuza 
și-a dezvelit pieptul, arătîndu-şi şi îndreptările 
de domn. 

Judecătorul, văzînd, se-mpleteci şi căzu jos. 

Cuza, pe ţaranul lovit cu palma, îl sărută pe 
obraz, să-i spele pata, cît pentru pagubă, îl răsplăti 
bănește, 

__Cum s-a aflat nu se știe, dar într-o clipă, la faţa 
Jocului fu ispravnicul de ţinut şi toţi slujbașii mari 
din tîrg. 

Cuza dădu poruncă ca judecătorul să fie rădicat 
şi dus în tîrgul Ieșului la domnie. Ce i s-o fi întîm- 
plat acolo, nu se știe, dar cald nu i-o fi fost. 


Auzilă de G. Popescu de la V. T. Birliba, Vi- 
nători. ` 


$ M. K. P., pp. 146—147. 


CUZA-VODA ȘI SURUGIUL 


Cuza-vodă în vremea cît a domnit, avea obiceiul 
să îmble schimbat în alte straie și să cutriere prin 
țară, ca să afle hoţiile și pungășiile ce se făceau. 

Așa, într-o zi porni cu tot alaiul domnesc, să 
meargă, de pildă, de la Bucureşti la Iași. Îndată 
să și vesti de aceasta în toată ţara. Merge el aşa 
pînă la un tîrg aproape de Iași, poate la Roman. 
Acolo — cum era el iscusit — se îndosi pe sub 
ascuns, își schimbă straiele, s-a dus la poştă și zise 
cîtră căpitanul pâştii : 

— Domnule, te rog tare mult, dă-mi o trăsură 
să mă duc pînă la Iași, că am treabă grabnică acolo. 

— D-apoi, boierule, grăi căpitanul poştelor, cum 
să-ţi dau? N-ai auzit că vine măria-sa Vodă și 
trebuie să-l ducem cu toate trăsurile și caii un- 
de-a pofti ? 

— Bine, bine ! Înţeleg eu; da mă rog tare mult 
să-mi dai. Gîndesc că crezi la nevoie și... iaca, să 

fie vorba între noi, te cinstesc şi eu cu-atita... Şi-i 
dădu un napoleon. A 

— De, boierule, îți fac; da... cu mare frică. Și 
strigă degrabă la un surugiu (poștaş): Vasile, 
Gheorghe, cum l-a fi chemat, pune caii cutare la 
trăsura cutare și fugi în grabă cu boierii la lași ! 

— Eeeei ! Doamne! se căină surugiul, tocmai 
pe mine mă trimeţi ? Eu-s surugiu vechi şi aveam 
să min caii la radvanul cu care merge măria-sa 
Vodă, şi -mi-ar fi ieşit un bacşiș bun. 

— Haide, fă ce-ţi spun; nu mai lungi vorba! 

Surugiul a pus caii, s-a suit boierul în trăsură 
ş-au pornit la drum. Da pe drum, cela mîna, nu 
prea mina ; mergea alene de tot. Ii era și lui a 
mîna caii, ca cînelui a linge sare. 

Da Cuza, văzîndu-l așa, îi zise : 

— Măi, cutare, de ce mergi aşa cu trăsura ? 

1? — Apoi, nu-i unsă osia, boierule ! 

— Ce spui măi? Rupe-o mai pe follis că 
nu te înţeleg. 

— Apoi, iaca cum boierule ! Nu-mi vine a mîna 
caii, pentru că nu m-a lasat să mă duc cu radvanul 
lui Vodă, că avea să-mi deie un bacșiș bun. 

— 'Şi cam cît bacşiş avea să-ţi deie el? întrebă 
Cuza. 

— Eei! Cit bacșiș avea să-mi deie ? Ia, îmi da, 
acolo, un napoleon. 

— Iaca, mă, zise Vodă, eu îţi dau trei napoleoni, 
nu unul. Numai să mii repede. 

— De-amu, boieriule, grăi surugiul... aşa și pe 
dincolo... de Cuza-vodă... Ține-te, că mîn!... 


N. Mateescu-Movilă, rev. Satul, I. Teişani (Dirn= 
* — boviţa). 


M. K. P., pp. 154—155. 

AGHIOTANTUL DOMNESC AL LUI CUZA-VODĂ 


Cuza-vodă avea o mare slăbiciune pentru prie- 
teni. Nu se ştie dacă prietenii săi îi purtau atîta 
grije cît le purta el lor. Firea lui vioaie și felul de 
a răspunde prin glume tuturora îl făcea plăcut. 
Pină a nu se face domn avea mulţi prietini. După 
ce se făcu domn, numărul lor crescu, căci toţi îl 
căutau pentru trebuinţele lor. 

Pînă şi cei care învăţaseră cu el la școala pri- 
mară şi pe care nu-i văzuse de multă vreme, ve- 
niră la palat ca să-i ceară slujbe. Cuza le împlinea 
la toţi trebuinţele şi era prea mulțămit cînd putea 
să facă bine. 

Într-o toamnă, pe cînd Cuza erea în Bucureşti, 
soseşte la palat un om potrivit ca vîrstă ; să fi avut 
el cam tot anii domnitorului. Nu arăta mai bătrân. 

A cerut voie şi Cuza l-a primit, cum primea de 
altfel pe toată lumea. 

— De unde ești ? îl întrebă domnitorul. 

— Din Galaţi, măria-ta... 

— Cum te cheamă ?, 

— Mă cheamă aşa și aşa... Am învăţat amindoi 
la şcoală. 

— Pa... răspunde Cuza, îmi aduc aminte de nu- 
mele. ăsta... Par nu ştiu cum se face că nu ne-am 
văzut de mult. 

— Ba eu v-am văzut de multe ori și v-am sa- 
lutat totdeauna, dar n-am îndrăznit ca să vă 
vorbesc. 

— Și nici eu, îmi pare, n-am vrut să-ţi vorbesc, 
zise Cuza. rizînd. 

— Dacă nu mă mai cunoșteaţi, cum era să... 

— Ai dreptate, prietine, e adevărat. Că noi 
eștia mai mari nu prea avem plăcere de cei mici 
ca tine; de aia, fiindcă n-am vrut să-ţi vorbesc 
cînd ne întîlneam pe stradă, acum cade să vorbim 
mai mult. Cu ce ie-aș putea ajuta? 

— Cu o slujbuliţă... Am vernit pe jos de la Ga- 
aţi, numai cu gîndul la măria-veastră. 

— Bine că ai ajuns sănătos. Dar cam ce slujbă 
ceri ? - 

— Orice slujbuliță, dacă s-ar putea pe aici pe 
la palat, aș fi aşa de mulțămit !... 

— Am înțeles. Armata ai făcut-o ? 

— Da. Am făcut-o la Galaţi. 

— La Galaţi... Îmi pare bine. Şi Cuza pare că 
își trimetea gîndul la orașul său și la mama sa care 
încă şedea acolo. 

După cîteva momente îi spuse : 

— Domnul meu ! De azi înainte vei fi aghiotan- 
tul meu. Cer numai ca să fii cinstit cum erai în 
copilărie... E adevărat, erai bun băiat pe vremea 
aceea. 


Odată, Cuza vine din oraș şi observă numaidecit 
lipsa aghiotantului său. 

Era iarna, cu vreo două zile înainte de sfîntul 
Nicolae. 

Domnitorul, care știa cinstea aghiotantului, bă- 
nui numaidecit ceva. La ceasul acesta, aghiotantul 
era totdeauna aici. Ce cauză l-o fi oprind acum !? 
Nu vru să mai întrebe pe nimeni și el singur se 
repezi în odaia aghiotantului, care nu era departe. 

Acum înţelese totul. Găsi pe aghiotant dormind, 

iar pe masa lui se vedea o scrisoare neisprăvită 
care începea aşa : 


„Sărut mâna, buna mea mamă, 

Rog pe Dumnezeu să te ţie sănătoasă și să-ţi 
dăruiască ani mulţi, fericiţi. 

Mamă dragă, eu astăzi am primit leafa şi de aia 
așa de tirziu îţi trimit și dumitale 50 de sfanţi de 
cheltuială. Te rog să mă ierţi, mamă, dacă n-am 
putut să-ți trimit mai mult, căci vezi cum merg 
hicrurile, leafa e mică și se cer și la noi multe... 


Cuza citeşte totul şi aşa rău ce i-a părut cînd 
vedea că âghiotantul nu era mulţămit de leafa lui. 
Ce să facă?! 

Lasă scrisoarea pe masă și se întoarse repede în 
odaia lui; descuie şi luă dintr-o lădiţă o sută de 
galbini frumoşi, de aur, îi puse într-un fișic de 
hîrtie şi cu ei veni iarăși în odaia aghiotantului 
care dormea înainte, fără nici o grije. 

Umblind uşor, ca îngerul care păzeşte pe cei 
drepţi, desfăcu buzunarul hăinii ce aghiotantul 
aruncase pe masă, bagă fişicul acolo şi se irase re- 
pede îndărăt. 

Se duse apoi în odaie și își începu alte lucrări. 
Aghiotantul s-a sculat mâi tîrziu, a isprăvit seri- 
soarea:'ce începuse şi, după ce a lipit-o cu ceară, a 
trimis-o la poștă, împreună cu banii ce dăruia 
mamei lui. Puțin mai în urmă, scotocind prin bu- 
zunare, găsi fişicul cu cei o sută de galbeni. În- 
tîmplarea asta supără mult pe aghiotant, căci toate 
socotelile lui nu-l ajutară la nimic, ca să deslege 
ghicitoarea : cine i-a aruncat lui acolo pumnul 
ăsta de aur. Și nu erau mai puţini bani, Doamne, 
o sută de galbeni !... E lucru mare. El începu a se 
posomori, ca oamenii fricoşi, ca aceia care se gîn- 

desc mult la un lucru mare. Banii ăia, poate nu 
erau curaţi, își făcea el închipuire. De aceea se'în- 
trista aghiotantul, pe fiece zi mai mult. Cuza îl 
priveghea de aproape. Într-o zi, el întrebă cu 
curaj : 

— Ce ai, prietene, de ești tot trist ? 

— Să trăieşti, măria-ta, n-am nimic! 

— Te rog să nu mă minţi, spune-mi totul, alt-, 
fel îmi schimb părerile. 

-Și cu atita putere îi spuse vorbele. din urmă în- 
cît aghiotantul fu cuprins de frică şi se hotărî în 
sfîrșit : 

— Măria-ta : Un lucru care mi se pare necurat 
mă întristează. Alaltieri am găsit în buzunarul 
hăinii mele o sută de galbini. 

— Şi de asta te-ai fisticit așa? Poate sfîntul 
Nicolae de alaltieri ţi-o fi făcut vreo poznă... Mai 
ştii? Sfîntul Nicolae cam umblă noaptea. la 
seama ! l 

Cuza plecă rîzînd de lîngă aghiotant. 

Ce ţi-e cu oamenii ăștia mari, frate ! Ție îți vine 
leșinul și ei rîd de se topesc... Aghiotantul, săracu, 
de cînd spusese domnitorului istoria cu galbenii 
de aur, tinjia și mai rău și se căina că i-a spus 
această dandana ciudată. Nu ştia că domnitorul 
îl va lua în ris. 


După cîteva zile, domnitorul îl chemă iar la 
sine, pesemne ca să-și mai bată joc de el: 

— Ei !... Te văd abătut. Îmi pare că eşti bolnav. 

— N-am nimic, măria-ta. 

— Nu te cred. Spune-mi ce ai mai aflat despre 
galbinii ceia ? Nimic ? 

— Nimic, măria-ta ! Îmi pare a fi un lucru ne- 
curat. 

— Nu avea grije, prietene, căci banii ţi i-am 
pus eu, ca să ai ce trimite mamei tale, la Galaţi. 
Ai înţeles ? i | 

— Am înţeles, măria-ta ! 

Aghiotantul a rămas în picioare trăsnit. Fapta 
domnitorului i-a mișcat inima lui de om cinstit și 
două lacrămi s-au văzut în ochi-i. Cuza, care-l 
obosise cu jocul său, s-a apropiat și mai mult de 
aghiotant şi i-a zis : 

— Să mă ierţi, prietene !... 


al 


Povestită de Mihail Mavrodin, de 46 ani, din 
`~ Craiova. 


P: D. A., pp. 56—61, 


CUZA-VODA ÎNTRE OCNAȘI 


Doritor de a vedea și cerceta însuși toate insti- 
tuţiunile țării, Cuza-vodă, puţin timp după ale- 
gerea sa ca domn, călătorind prin ţară, merse și la 
castelul în care sînt deţinuţi criminalii, din margi- 
nea Tirgului-Ocnei. 

Întrînd înăuntru cu suita sa, i se înfăţișară puși 
pe două rînduri, toţi osîndiţii la munca silnică ce 
populau atuncea acel penitenciar. 

Cuza începu a cerceta pe toți, cu deamănuntul. 

— Ce vină ai făcut tu de ai ajuns aicea ? întrebă 
Vodă pe un osîndit, 

— Nimica, măria-ta ! Numai pe un presupus am 
fost conuamnat pe viaţă şi stau aici de douăzeci 
de ani... 

— Dar tu? întrebă Vodă pe un altul. 

— Eu, mărite doamne, pe sfinta dreptate m-au 
„osîndit, fără să fi visat măcar să fac ceva rău. 

— Dar tu? Dar tu ?... întrebă Vodă, pe rînd, pe 
mai mulţi alți osîndiţi. 

Fiecare se grăbea să răspundă că e nevinovat, că 
e condamnat pe nedrept, că a fost luat drept altul, 
că nici nu ştie nimic de crimele ce i se impută etc. 

Ajungînd la urmă, Cuza mai întrebă încă pe 
unul din ocnaşi : 

— Ei, mă omule, ia spune-mi şi tu, tot pe sfinta 
dreptate te-au osîndit judecătorii ?- N-ai făcut nici 
tu nimica care să-ţi fi atras pedeapsa ce suferi ? 

— Ba eu, să mă ierți, măria-ta, am păcătuit, 
ce-i dreptul. Eram în lipsă mare, iama era grea 
și m-am dus să fur de la un român, un vițel... Ro- 
mânul m-a oblicit 1 și mi-a tras vreo două prăjini 
peste spate ; eu am pus mîna pe un par și l-am 
lovit drept în numele tatălui, încît bietul a căzut 
la pămînt... după care — zice-se — că a şi murit. 
Și judecata m-a trimis la ocnă pe viaţă! 

— Cum, ai făcut tu asemenea tilhărie și omor ? 

— Da, măria-ta, am făcut cum o spun! 

— Aşa e, domnule director ? întrebă Vodă pe 
directorul penitenciarului, ce era lîngă el. 

— Așa e, întocmai, măria-ta ! 

— Ei, bine, începu Vodă răstit către director, ce 
fel de om ești dumneata, să ţii aicea, în mijlocul 
atitor oameni de treabă şi nevinovaţi, un asemenea 
răufăcător şi ucigaș !? 


1 A oblici — a afla, a observa, a descoperi (n. ed.). 

Directorul rămase înmărimurit, neștiind ce „să 
răspundă. Atunci Cuza adăogi : 

— Acum, să-mi dați afară färă milă pe pâcă- 
tosul acesta ! Afară pe poartă, ticălosule, să nu 
mai aud de numele tău !... Locul tău nu este aici, 
între atîţia oameni cinstiţi care n-au făcut nici 
o vină! 

Și Vodă scoase în același timp vreo zece galbeni 
din buzunar, îi întinse ucigașului şi-i zise încă: 

— Na, să ai de drum, ca să te duci cît mai de- 
parte de locurile acestea și nici să mai audă tova- 
rășii tăi de pînă acuma de numele tău. 

Porțile castelului. se deschiseră repede şi uciga- 
şul fu dat afară singur, dintre toţi cei ce nu... erau 
acolo decît din greşeală sau pe presupusuri.' 


‘Din „revista Lupta pentru viaţă, nr. 2, an. 1905. 


P. D., A., pp. c2-64. 


: 


CUZA-VODA ȘI SANTINELA 


Se știe că domnitorul Cuza ckișnuia să umble 
noaptea schimbat prin oraș şi intra în vorbă cu 
cine se nimerea, întrebînd și iscodind să afle cari 
sînt nevoile oamenilor, cum se poartă cu ei sluj- 
başii şi dacă poporul vorbeşte de bine sau de rău 
despre domnitor. 

Într-o sară, trecînd pe lîngă o santinelă ce era 
la un post oarecare, vede pe soldat că stă rezămat 
de gheretă, cu arma proptită de braţ, iar într-o 

mînă tinind un codru de mămăligă și într-alta o 
ridiche din cari îmbuca cu poftă. 

Domnitorului îi veni să ridă cînd îl văzu și-l în- 
trebă pe un ton glumeț : 

— Ce mănînci acolo, măi camarade ? 

Soldatul care nu-l cunoștea, zise : 

— Ia, ghici! 

Atunci, domnitorul, prefăcîndu-se că nu știe ce 
mănîncă soldatul, începu să-l întrebe : 

— Îi fi mîncînd mămăligă cu slănină ? 

— N-ai ghicit. 

— Îi fi mîncînd mămăligă cu praz ? 

— N-ai ghicit. 

— Îi fi mîncînd mămăligă cu ceapă 1 ? 

— N-ai ghicit. 

— Îi fi mîncînd mămăligă cu ridiche, deat? 

— Vezi că ghicişi? 

Domnitorul rîse de soldat, dar acesta nu-i dădu 
pas şi-l întrebă : 

—- Dar tu cine eşti de mă întrebi ? 

— Ia ghici, răspunse Cuza, în felul soldatului. 

— Îi fi don’ caprar cutare ? 

— N-ai ghicit. 

— Îi fi don’ sergent cutare ? 

— N-ai ghicit. 

— Îi fi don’ căpitan cutare ? 

— N-ai ghicit. 

“Soldatul, atunci scos din sărite, zise cam răstit, 
cam cu sfială : 

— Că doar n-ăi fi măria-sa Vodă Cuza ! 

— Ei, vezi că ghiciși. 

— Aoleo, strigă soidatul fîsticit, ţine tu ridichea 
şi mămăliga, să prezent eu arma! 

A doua zi dimineața sosi- la regiment un ordin 
al măriei-sale domnitorului, ca soldatul care a fost 

de santinelă la cutare ceas în postul cutare să fie 
trimis numaideciît la palat, cu arma. 

Soldatul, cînd auzi despre ce e vorba, i se făcu 
inima cît un purice, de frică, văzînd că omul din 
seara trecută era chiar Vodă Cuza, dar ştiind că 
măria-sa e om bun la suflet, își luă curajul și se 
duse fără teamă. 

Ce se întîmplase ? | 

Domnitorul, întorcîndu-se în seara trecută la 
palat, povestise doamnei toată întimplarea cu san- 
tinela și doamnei îi plăcu atît de mult, încît ceru 
să vadă și măria-sa pe soldatul cu pricina. De 
aceea, cînd sosi omul nostru la palat, domnitorul 
îl puse să repete scena din ajun, spre marea ve- 
selie a doamnei, care rise din toată inima. 

Măria-sa doamna întrebă apoi pe soldat de unde 
e, cum îl cheamă, dacă e însurat şi ce meserie în- 
vîrteşte şi aflînd că era plugar însurat şi că n-avea 
stare mai de loc, îi dete o sumă de bani şi stărui pe 
lîngă domnitor a-l libera din oştire, și-l trimise 
“la vatra lui. 


Comunicat de d-l C. Anastasian, Cîmpina. 
_ M. K. P., pp. 161—162. 


` 


CUZA $I SOLDATUL 


Cuza voi să se încredințeze odată ce fel de ar- 
mată are el. De aceea, își schimbă straiele domnești 
şi se îmbrăcă în straie soldățeşti, ş-o porni prin 

mahalalele Bucureștilor, trăgînd cu ochii prin cele 
crîşme să vadă, nu cumva dă peste vrun soldat. 
E Umblă el ce umblă şi numai ce zări un calaraș, 
cîntînd într-o crîişmă. 

Intră și el acolo. 

— Bună ziua, camarade ! 

— Mulţămesc, camarade | 

— Dar ce faci aici ? 

— Cinstesc un pahar de vin. 

— Apoi, de asta am venit şi eu. Și unde mi se 
pun amîndoi pe chef și dă-i, şi dă-i, pînă noaptea 
târziu. | 

— Măi, eu am gătit paralele, îi dă Cuza într-o 
vreme. Tu mai ai? 

— Ba şi eu le-am gătit. 

— Apoi, atunci ce bem ? 

— Ştii ce ? Am să-mi lăs sabia zălog la crișmar, 
pînă dimineaţă, pe-o ocă de vin. Așa fac toți de la 
noi, cînd gătesc paralele. 

Zis şi făcut. 

Băură şi oca aceea de vin și porniră. 

A doua zi, Cuza, cu noaptea-n cap, veni la ca- 
zarma calaraşilor să-i inspecteze. 

Soldaţii au fost scoşi în ogradă şi așezați pe 
două rînduri. 

Cuza se primblă pe dinaintea lor de vo două ori, 
apoi se opri scurt, puse mîna pe un soldat, îl 
scoase din rînd şi glăsui tare: 

— Acestui ostaș va trebui să i se taie capul. 
Așa vrau eu! 

Soldatul îngălbeni ca turta de ceară și începu 
să tremure. Îl cuprinse fiorii morţii. Toţi cei de 
față rămaseră înmărmuriți, neştiind ce-i aceasta. 

— Porunca mea s-o îndeplinească soldatul cu- 
tare | 

Cuza numi pe soldatul cu care băuse noaptea. 

Cela ieși foarte liniştit din rînd, se opri scurt 
în faţa camaradului osîndit, puse mîna pe sabie, își 
ridică ochii cătră cer grăind : 

— Doamne! Multe minuni ai făcut în lumea 
aceasta cu cei nevinovaţi... Rogu-te, fă, dacă acest 
soldat.e nevinovat, ca sabia mea să se prefacă în 
sabie de lemn ! Şi odată și trage sabia din teacă. 

Şi, o minune ! sabia soldatului era de lemn... 

Toţi au crezut că-i o minune, afară de Cuza şi 
tovarășul său de petrecere. 

Această păcăleală plăcu lui Cuza-vodă şi de 
aceea îl făcu pe soldat, caporal, dar îl sfătui să. 
nu-și mai lese niciodată arma zălog pe la crîşme, 
că e tot ce poate fi mai de ruşine pentru un apă- 
rător al ţării. 


Culeasă de P. Gheorgheasa, înv. Broşteni (Su- 
ceava). 
M. K. P., pp. 42-43. 


f. 


SANTINELA 


Cică într-o zi, Cuza-vodă, îmbrăcat în haine de 
tirgovăţ, ca să nu-l cunoască nimeni, mergea prin 
Bucureşti, pe unde-i cazarma care poartă astăzi 
numele lui Cuza-vodă. 

Văzînd soldatul de santinelă, să-ndreptă că- 
tră el: 

— Bine, soldat, de ce nu prezinți arma? în- 
treabă Cuza. 

' Ostașul, măsurîndu-l din cap pînă-n picioare şi 
necunoscîndu-l, răspunse scurt să-și caute de drum. 

— Să-mi caut de drum ? Lasă că te-oi învaţa 
eu cum trebuie să te porţi cu cela care-ţi dă pîne ! 

— E, hei? Tu eşti pitarul care ne dai piinea 
crudă şi mititică şi încă mai cei să-ți prezint 
arma ? Șterge-o de-aici că te fac una cu pămîntul ! 

'Cuza-vodă tăcu şi porni. 

Cum a ajuns la palat luă măsuri aspre ca să se 
deie soldaţilor pîne coaptă şi grea de-o ocă. 

Stîntă a fost zisa lui Vodă! De atunci, ferit-a 
Dumnezeu să mai fie pînea crudă ori lipsă la 
cîntar. 


Revista Vulturul 


M. K. P., pp. 43—44, 


L 


CUZA-VODĂ ȘI STAREȚUL MANASTIRII NEAMTULUI 


Îi știută că Cuza-vodă nu sta numai acolo în 
Bucureşti, ci avea de grijă să se ducă prin sate şi 
prin târguri, schimbat fel şi chip, ca să cerce sluj- 
bașii, să vadă cum îi lumea de sub mîna lui și care 
cum se poartă. 

Așa, odată mergea pe drumul Neamţului într-o 
cărucioară cu două roate, c-un cal ; cine nu trăgea 
bine de samă ar fi gîndit că-i un calic. 

Cum a trecut podul Timișeştilor, pe la pădurea 
Covenca, iaca-l ajunge o trăsură ou patru cai. În 
trăsură era stareţul mănăstirii Neamţului. 

Da' Cuza, cu trăsurica lui, nu s-a ferit într-o 
parte, ci a ţinut tot mijlocul drumului. 

Vizitiul de la trăsura stareţului striga ca să se 
deie într-o parte. Da' Cuza, nu. 

Atunci stareţul zice către vizitiu : 

— la du-te şi-i dă cîteva calicului celuia, ca să 
ştie de altă dată cum să se ferească din calea oa- 
menilor. 

Îmdataş mare, vizitiul a sărit din trăsură și a 
prins a-l bate pe Cuza şi i-a tras căruţa înlături. 

Trăsura stareţului a trecut înainte ; da' Cuza a 
dat vînt calului şi a ajuns mai înainte în Tirgul 
Neamţului. 

Ş-a spus celui de la rohatcă! ‘că de-a veni o 
trăsură cu patru cai şi-ntrînsa a fi un călugăr, s-o 
oprească şi s-o aducă la poliţie : 

— Că eu-s Cuza, ș-am să mă răfui o leacă cu el. 

Cuza s-a dus la poliţie, a lepadat straiele cele 
calicești cu care era îmbracat şi a ramas în straiele 
lui adevărate, cele domnești. 

Nu a trecut mult şi iaca-l aduce pe stareţ înain- 
tea lui Cuza. 

— Sfinţia-ta eşti acela care ai poruncit să mă 
bată ? f 

— Eu, măria-ta, iertați greşala mea ! 

— Vra să zică voi sînteți boieri, nu sînteți călu- 
gări evlavioşi şi cu milă de cei slabi şi sarmani, 
după cum s-ar cuveni să fiți. Voi în loc să miluiți 
pe un sarac, cînd îl întîlniţi, poronciţi să-l bată... 
Apoi, ca să nu mai fiţi boieri şi să fiţi numai că- 
Jugări, am să vă iau moșiile cele multe care vă 
aduc atîta belșug de vă îmbuibaţi ca niște trîntori, 


1 Barieră (n. ed} 

Şi oricît s-a rugat stareţul ca să-l ierte de fapta 
lui cea ră, nici că ş-a schimbat Vodă gîndul, așa 
că a şi venit vremea de li-a luat moșiile mănăs- 
tirilor, 


Auzită de la Gh. a Sofiei din Sodomeni, com, 
Paşcani (Suceava). 


M. K. P., pp. 54—55. 

` ALEXANDRU CUZA ȘI CALUGĂRII 


Cuza, îmbrăcîndu-se odată în haine de fecior 
boieresc, veni în satul Vinătorii-Neamţ și trase 
drept la casa unui sătean sărac. După ce a mai 
stat puţin, ceru săteanului ca să-i dea ceva 'de 
mîncare. Omul i-aduse îndată ceva brînză şi mă- 
măligă, rugînd pe fecior ca să-l ierte dacă n-a fost 
mal din vreme preparat cu de-ale mesii. Cuza, fără 
să fie cunoscut. de cineva, mîncă şi tăcu. 

Dar în acest timp, călugării de la monastire fă- 
ceau larmă multă prin sat și sileau pe oameni, ca 
să iese mai repede la lucru. 

__ Domnitorul le făcu semn şi vorbi cu mai mulţi 
săteni, rugîndu-i ca să mai întîrzie puţin. Gîndul 
său era ca să vază ce vor face călugării. Urmarea 
îndărătniciei însă a fost că toţi aceia care au întîr- 
ziat puţin au. primit ca răsplată lovituri de bici. 

Săteanul care găzduise pe Cuza, deși s-a apărat 
puţin spunînd că are un om în gazdă, ce trebuia 
îngrijit, tot n-a scăpat de ocări şi de lovituri. 

Bunul domnitor totul văzu, dar tăcu. și plecă 


necunoscut, lăsînd sub velniţa. săteanului cîțiva 
bani de argint. 


* 


Pe drum către Neamţu a dat poruncă cărăușului, 
să dea drumul cailor ca să pască prin livezile mo- 
nastireşti. Călugării păzitori văzînd această necu- 
viinţă, s-au necăjit îndată și au tăbărit cu bicele 
pe căruța domnitorului, depărtindu-se în urmă cu 
sfială. Văzuseră ei că au de a face cu un fecior 
boieresc. 


Tot Cuza, ajungînd la monastire, se îmbrăcă în- 
dată în haine de cerşetor și apoi rupt, ca vai de 
lume, intră cu sfială în curtea monastirei, cu gîn- 
dul ca să ceară de milă înaintea sfinţilor părinţi. 

Pe atunci, monastirea Neamţu era un cuib fe- 
ricit pentru călugării greci şi pentru alte odrasle 
de ale lor. 

Domnitorul vroia cu tot 'nadinsul să se încre- 
dinţeze de sfinţenia acestor făţarnici. 

Întii, el intră într-un etac unde știa mai de dina- 
inte, că şade căpetenia călugărilor. Într-adevăr, 
nemeri bine ; starețul era la masă înconjurat de 
toată ceata apostoleâscă. Toţi mincară în liniște, 
bolborosind ceva pe grecește, și nimeni nu se uita 
la cerșetorul care cerea umilit la ușe. 

În cele din urmă, un călugăr burtos îi aruncă o 
pucată de piine, poruncindu-i încruntat ca să se 
care mai degrabă afară. 

Domnitorul ieşi lăsînd ușa deschisă. Un călugăr 
îl petrecu pînă jos la scară. Un moment, călugărul 

şezu lingă cerşetorul zdrenţuit care se căznea să- și 
bage pîinea în traistă. Fără să se aștepte însă, că- 
lugărul zări sub zdrenţe cordonul strălucit de dom- 
nitor. Înlemnit de frică, tremurînd de ruşine, de 
abia sui treptele părintelui stareţ care, vesel, spu- 
nea ceva cetei călugărești, sătulă de toate. . .. 

, Vroi să spuie cu curaj vestea dar se înecă. Dete 
să se apropie dar nu-l mai ţineau picioarele. Lăsă 
capul în jos şi de abia ridică mîna dreaptă în sus. 

— Ce ai?! întrebă stareţul care observase ne- 
voia călugărului ușer. 

— Cuza... mormăi călugărul... 

— Vine Cuza ?... Domnitorul ?! 

— Nu, a fost aici. 

i Toţi încremeniră, se sculară și rămaseră tapeni 
în picioare. Călugărul ușer amuţise de-a binelea. 
Cei din jur îi ridicară capul și-l smuciră de hâină : 
-— Dar, spune, unde e Cuza ? Ce îţi e? 

— A fost aici şi ceru de milă. Am văzut că i-aţi 
dat un codru de piine... 

__—. Și eu l-am înjurat, nenorocitul de mine, zise 
cel care îi aruncase bucata de piine. Într-un mo- 
ment, toţi se împrăștiară. Căutau pe mizerabilul 
de cerșetor căruia trebuia să-i despartă capul de 
trunchi. Dar tot nenorocul îi păştea. Cuza, la 
poarta monastirii, sărise în căruţă şi fuga, la vale, 
către apa Siretului. 

Şi de aici, domnitorul ajuns în grabă la Iaşi, își 
însemnă bine purtarea sfinţilor călugări pe care 
trebuia să-i radă de la monastire. 


Ta 


= * 


Călugării, văzindu-se prinşi cu ocaua mică si 
știind cu cine au de a face, au format şi ei o de- 

legaţie din cei mai buni de gură şi au pornit-o 
spre lași. 

Tare se temeau ei de mînia domnească ! Cu chiu, 
cu vai, ajunseră la palatul din Iași şi cerură sme- 
riți, ca să vorbească cu Vodă. Cuza îi primi bine- 
voitor, în timp ce călugării începură să-l roage 
frumos ca să aibe milă şi să nu le schimbe aşe- 
zămintele lor sfinte şi foarte cinstite... 

— Bine, a zis Cuza, voi ţine socoteală de cele 
ce-mi reclamaţi, dar, mai înainte, aș dori să văd 
și eu acele sfinte așezăminte de la Neamţ. Voi veni 
odată pe acolo și atunci ne vom înţelege pentru 
totdeauna... 

Şi într-adevăr, făgăduiala domnească s-a împli- 
nit. Călugării au plecat trişti și abătuţi. Pricepeau 
ei gindul domnitorului. Știau prea bine că e! fusese 
săptămîna trecută pe la monastire, aflase totul și 
acum se prefăcea că nu știe nimic, dorind, după 
cum le spunea, să-i vază mai de aproape. De abia 
ajunseră înapoi la Neamţ și primiră vestea că 
Vodă Cuza va veni peste- două zile la monastire. 
Grozavă veste !... 

La o săptămînă de la plecarea călugărilor din 
Iasi, domnitorul, însoţit de mulţi călăreţi, plecă 
spre monastire. Pină a nu ajunge aici, o roată de 
dorobanţi trimiși din vreme strînsese hîreile şi oa- 
sele copiilor născuţi fără lege de fete, cu călugării. 

Erau pline văile și împrejurimile monastirii și 
la orice pas, ţăranii din jur îţi arătau cu scirbă 
rămășițele păcatelor călugăreşti. 

La monastire, ca să nu uităm povestea, domni- 
torul a fost bine primit ; ce e drept, curăţenie şi 
ordine pretutindeni, respect şi smerenie pe fața 
tuturora. 

Cuza, acum era militar. Frumos şi rece la înfă- 
ţişare, în haine strălucite, înconjurat de o gardă 


194 


aleasă, el insufla tuturora duhul maiestăţii. Călu- 
gărilor, mai ales, li se părea că au înainte pe Ar- 
hanghelul Mihail care ridică sufletele celor che- 
maţi. 

După ce domnitorul văzu cîteva încăperi mai 
ascunse, ieşi în curtea monastirii, roti ochii în jur 
şi după ce cuprinse sub privire toată ceata călugă- 
rească, zise cu putere : 

— Am să vă mătur de aici!... 

— E păcat, măria-ta, îngînă stareţul ; așezămin- 
tele noastre sunt cinstite și, mai presus de toate, 
sfinte... 

— Cinstite ? ! întrebă Cuza, pentru că mîncaţi 
tot ce e bun și huiduiţi pe săraci; sfinte ?!... De 
unde vorba asta ? Și arătînd căruța plină de oase 
și hărci omenești, le spuse : 

— Iată faptele voastre ! 

— E prea păcat, măria-ta, fie-ţi milă !... 

— Scurt. Am să vă mătur şi de voi fi vinovat, să 
fie păcatul meu ! 

Sentința a fost grozavă. Călugării se uitau la cer 
împietriţi iar alții, prin chilii, suspinau cu amă- 
răciune. 

Cînd ieși la poarta monastirii, Cuza, întîlnind 
mulțime de săteni, vorbi cu toţi, strînse mina la 
mulţi şi le ascultă nevoile. 

— Măria-ta, zise unul. Pe călugări îi făcuşi să 
plingă, pe noi ne faci să cîntăm ; să ne ierţi dacă 
te supărăm cu vorba. Nouă ce ne dai? 

— Vouă vă dau libertate !... 

— Dumnezeu să te ţie sănătos, libertate oame- 
nilor şi libertată vitelor că nu mai au ce mînca, 
sărmanele ! Livezile sunt ale călugărilor. 

— Nu e adevărat, adaosă domnitorul. De azi 
înainte livezile sunt numai ale voastre... 

` — Bun domnitor, ziseră sătenii încîntaţi... 
— Bun ca şi Dumnezeu, răspunseră alţii. 


kd 


Cuza, ajungînd la Iaşi, după două zile a dat 
ordin să se facă inventarul monastirilor. Mai în 
urmă, mulți călugări văzînd că li se vînd lucrurile 
la mezat, au luat calea pribegiei... 

Şi s-a dus, s-au dus pe alte drumuri... 


Alexandru Cuza şi călugării mi-a povestiil-o Ion 
Condrea, fost învăţător în Mangalia, jud. Con- 
stanţa, la 5 septembrie 1904. 


P. D., P, pp. 31—39. 


DIN VIAȚA LUI VODA-CUZA 


Bun suflet precum a fost Cuza n-a mai fost și 
poate nu va mai fi, cît ne va sta capul în nevoi, fie-i 
oasele. drepte şi sfinte ! Cu suman ca al nostru şi cu 
cojocul, iaca, așa umbla ! Vezi că el era Craiu ales 
între mai marii Crailor și de traiul nostru nu se ru- 
şina. Punea căciulă mocănească pe cap, era cu că- 
meşoaie de in ori de cînepă și o lua prin ţară să-şi 
vadă stăpiîniţii, așa cum a venit şi-n vara aceea... 
C-apoi, mult n-a mai stat... Haide, om bun, çe să 
vezi ? Era pe la sfîntul Ilie şi plouase încetișor şi 
bine, cum e obiceiul ploilor înaintea Probajilor, cînd 
se probozeşte vara cu iarna. Cuza o luase prin ţară 

şi numai iaca se-ntilneşte c-un biet om nevoieş, așa 
într-amurg. 
— Bună cale, om bun ! — face domnitorul. 


— Vă mulţămesc, cumetre ! — răspunde bietul; 


om. 


Și, ba una, ba alta, ajung ei în vorbă şi-i zice. 


Cuza : 


— Ce, mă rog, ai dumneata, că tare arăţi supărat . 


și necăiit ? - 

— Hei, om bun, iaca ce am păţit ! M-a pus naiba 
să trec pe drumușorul acesta, că-mi venea mai de-a 
dreptul și mă temeam de ploaie. Zic, să ajung mai 
degrabă acasă. Și-au dat nu știu cum hărămurile 
de cai mai hăisa oleacă, prin niște cînepă... că mo- 
sia e a minăstirei aceștia, a Neamţului. Şi, iaca, 
au venit trei călugări, mi-au dat bătaie cum ai bate 
un sac de păpuşoi, mi-au luat căruța cu totul și 
caii mi i-a oprit starețul... Zice că să-i dau o sută 
de galbeni drept pase pentru cînepă — altfel 
n-am ce căuta „pe aicea !... 

— Apoi, mă omule, zice Cuza, face căruța ta și 
caii la un loc o sută de galbeni ? 

— D-apoi, face !... răspunde omul, plîngînd. 

— -Hajdem înapoi de-acum... Lasă, nu mai plînge 
ca mujerile !... tn 

Şi s-au duș eì, așa cum înserase, pînă la mînăs- 
tire. Bate-n poartă Cuza, iese un călugăr şi, cu 
vai nevoie, i-a primit. Au trebuit să spuie în cele 
din urmă că vine omul să plătească suta de gal- 
beni, altfel nu-i primea. Bun. 

l Zice Cuza : 

— Mă rog sfințiilor voastre, starețul tot doarme... 
Lăsaţi-ne pină mîine dimineaţă... să ne hodinim şi 
noi, vai' de ciolanele noastre... Și mîine i-om da 


seamă de toate... Da, iar mă rog, oleacă de mîncare 
nu ni-ţi.da ? i 

— Pe parale, fiule, mîncare, că nu-ţi dă nimeni 
degeaba ! — face un călugăraș. 

— Bine. Cîţ va fi, vom plăti, cinstite părinte, 
numai nu vă înduraţi a ne lăsa să murim de foame... 

Și, cu mare greu, au trimis călugării pe o slugă 
şi le-a dat drumeţilor o strachină de fasole boambe 
fierte şi rele la gust, dar un galben la preţ... După 
ce a plătit Cuza binișor și cinstit galbenul, s-a luat 
prin mănăstire să mai vadă ce-i și pe-acolo. Da ni- 
meni nu-l cunoștea, nici tovarășul lui. 

Multe va fi aflat, căci ce ochiu răzbătea mai bine 
decit ochiul lui! Din toate una ştiu că a ţinut-o 
mai cu seamă la inimă : că lor le adusese de un 
galben o strachină de fasole boambe cu mușiţă, iar 
călugării mîncau numai fripturi tăvălite-n unturi. 
Și mănăstirea avea 800 de claponi hrăniţi anume 
pentru treaba asta. Pînă la miezul-nopiţii, atunci, 
zice că n-a dormit Cuza. Pe urmă s-a dus repede 
la bietul om cel necăjit, l-a trezit şi i-a zis : 

— Haide, măi omule, degrabă, şi-om pune caii, 
că ne ducem !... 

Iese omul, da caii erau acum puși de Cuza, să- 
racu ! Se vede că pe cît umblase, dăduse de căruța 
omului, înhămase bine și acum zice : 

—- Suie, măi omule ! 

Omul se suie, Cuza trage zăvoarele porţii, des- 
chide și dă să iasă. Iaca sar îndată călugării, iaca 
se trezeşte stareţul. Şi prind a striga : „Hoţii !“ 

— Nu-i nici un hoţ, nimic, părinţilor... Nu vă 
temeţi... Ne ducem cu dreptul nostru, răspunde li- 
niștit Cuza, dîndu-și sumanul la o parte, aşa că-i 
strălucea pieptul de aur, ca soarele. Fiţi pe pace! 
În astă noapte nu vă supără nimeni, dar mîine di- 
mineaţă vă voi trimete eu poruncă, să se curețe 
mănăstirea de hoți. 

Toţi au căzut în genunchi. Omul cel cu căruţa 

tremura de bucurie şi de cinste că stătea cu domni- 
torul alături. Dar ce vor fi tremurat hoţii mănăsti- 
rilor a doua zi, dimineaţă ! Căci Cuza a dat biciu 
cailor, s-a dus împreună cu tovarășul lui cel necăjit, 
ba l-a şi cinstit la un ratoș! și lui i-a dat cei 100 
de galbeni pentru ispașă. Nu căutaţi că s-au luat 
cu cinstea, dar Craiul şi-a ţinut vorba și a doua zi, 
cînd să iasă călugării la hrănit claponii şi cînd soa- 
rele se deștepta din fundul văii, la sfinta mînăstire 
a Neamţului, ca și la alelalte, venea o mare poruncă 
purtată de zdraveni și chipeşi oșteni : să se des- 
chidă porţile cele zăvoriţe pentru drumeţii lipsiţi 
şi întîrziaţi şi să se ieie pe fugă hoţii mănăstirilor. 

— Hei, hei ! Dulce om precum a fost Cuza nu va 
mai fi, poate, căci gîndul lui așa era : să facă din 
cuconași — ţigani, din ţărani — boieri și din călu- 
gări — oameni de treabă! Azi nici prin biserici 
nu-l pomenește. Petecele de ogoare de la dînsul le 
ținem și, dacă nu-l prăpădeau devreme, el pe noi 
pe toţi avea să ne scape de cei ce ne întunecă. 


Din Bozieni-Dorohoi. 
F., pp. 16—20. 


[CUZA PUNE SĂ FIE RAS UN POPAJ 
(Fragment) 


[i 
X Li . * x Lă . . . 


Cuza s-o dus sîngur să vadă ci bine să faci-n ţară. 
O plecat îmbracat ca un saldat, cu şiapcă, saghie, 


1 Han (n. ed.), 

dă nu-l cunoştea. lacă un popă mergea la tîrg în 
căruţă. 

Cuza iara călare și-i .dzici : 

— Părinti, ia-mă o lecută în căruţă; amu mă 
dor chicioarele că stau tot în scări. Iaca, plătesc. 
Şi vru să scoată din bozunar. 

S-o dat gios şi s-o suit în căruță ; calu l-o legat 
la spate. Pi drum l-o-ntrebat : 

— Hai, părinti, cum vă mai lăudaţ cu domnu 
aista, Cuza ? 

„—.L, că tari-i şarlatan, dzici popa ! 

— Cum săracu, di ci ? 

Da’ popa avea necaz fiindcă Cuza nu-i lăsa să 
facă tăti întorsurile lor. Amu, ajungi cu popa la 
tirg. Cuza merge la un bărghier. 

— Hai, părinti, să luăm un vin! 

Dar popa dzici : i 

— Aici îi bărghierie, nu-i crîșmă. 

— Ş-apoi ? Trimăt io s-aducă o ocă di vin. 

„Numai a vorghit cu bărghieru : „S-ascuţi ghine 
priciu că am să rad pi popa“. S-o-ntors în dughiană 
ş-o dat gios hainele di saldat : 

— Iacă Cuza, io sînt Alexandru loan Cuza ; altu 
nu mai ie! Și l-o ras pi popa frumușel șî i-o luat 
daru. 

Altădată, Cuza să duce la Mănăstirea Niamţ, în- 
tr-o sară, ca saldat cu saghie. Acolo s-o rugat dă 
sluga călugărului al mai mare : 

— Mă rog dumniavoastră să mă lasaţ să dorm 
aici, că sînt nevoieş; batir într-o bucătărie cît dă 
ră. Pomană aț avea, că doar di aceea iaste mănăs- 
tire, să primască pi nevoieși. 

S-o dus sluga înapoi la călugăru ceala și i-o spus. 
'Amu, l-o chiamat gios în băcătărie şi s-o culcat pi 
un ţuhal rău di tot. 

— Du-ti la stăpinu-tău, să-mi vîindă o ocă dă 
lapte, că sînt trudit. 

— Îi scump tare, o dzîs sluga, șaidzăci di bani. 

— Așa-ţ dau. 

Numa-ndată o băgat mîna în bozunar și o plă- 
tit. În noaptea ceea el n-o durmnit, o scris o scri- 
soare şi dimineaţa o ieșit di s-o dus la Niamt, și 
acolo o lichit scrisoarea în mijlocu tirgului, dă un 
butuc. O trecut pi-acolo din cei ce știu ceti carte și 
o cetit : „Alexandru loan Cuza o durmnit în cutare 
bucătărie pi un ţuhal plin dă glod, la mănăstirea 
Niarnţ“. 'Tăt în scrisoare iara porunca să meargă 
la Niamţu mai-marii tirgului, că el îi acolo. S-o 
adunat toț șî Cuza o dzis călugărului : 

— Io am durmnit ca porcii și tu dormni în pa- 
lat. Di ci-s mănăstiri, dacă nu ajută pi fimeile 
vădane, pi amăriţ și prăpădiţ ? 

Şi li-o luat tăti moșiile. 


Roznov-Neamţ, Ghiorghi Rusu, 71. 
C-—D., G., L., pp. 440—412. 


DESPRE FAPTELE MEMORABILE 
ALE UNOR EROI 


NOVAC 


În vremea veche, veche de tot, de cînd abia se 
ține minte, trăia prin ţara asta un uriaş al cărui 
nume era Novac. Aşa de puternic și de fioros era 
omul ăsta încît bătea într-una sate întregi, orașe 
şi cetăţi de prin ţările vecine cu a noastră și multe 
oști împărăteşti. x 

Şi treaba asta o făcea singur, fără a avea împre- 
juru-i măcar un singur ostaş. 

Harnic luptător, măi nepoate !: Dar şi - mîncău 
cum era el, nu mai găsești ! 

Minca şi hărtăpănea halcate întregi și nu se să- 
tura uriașul ăsta cu fite-ce; nu-i ajungeau într-o 
săptămînă, două-trei cirezi de vaci și de-atunci, 
cică, a rămas zicătoarea : „A mîncat cît Novac!“, 
pentru unul care mănîncă mult. 

Cu toate astea, mare bine făcea el neamului 
nostru, că se lupta numai cu limbile care nu dă- 
deau pace românului. 

Și-apoi, nu era nici fudul. Se purta așa ca noi. 

Novac a trăit şi a hălăduit prin lume mult și 
bine... pînă într-o vreme cînd ştiţi ce s-a întîmplat ? 

Au ieșit pe lume: pușca, praful de pușcă și 
gheata. Şi ce şi-a zis Novac !? 

— O, Doamne ! Pînă acu mi-a fost vitejia! De 
azi înainte însă, 'poate orice om și oricît de nimic 
ar fi, să mă curețe de pe pămînt, fără să dau piept 
cu el. Și-apoi a venit și snamenia asta de fudulie 
pe pămînt ! Să mai trăieşti ? Știu dar ce-oi face ? 
Ca să nu mă poată răpune orce nătăfleață, mai 
bine mă omor singur ! 

Și cum a grăit așa Novac, şi-a luat plugul cu cei 
doi boi uriași şi a tras o brazdă adîncă, brazda lui 
Novac, pe care a dus-o, a dus-o pînă unde nu se 
ştie. La capul brazdei, știți ce-a făcut ? 

S-a îngropat uriașul, cu boii şi cu plugul; uite-= 
aşa.ca să nu se mai ştie de el! 

De la Ilie N. Gogoncea din Priboeni şt de la 
preotul Dumitru Ioan din Fureşti. 


R.—C., T., pp. 21—22, 


ł Balcanic prin origine şi domiciliu (oricît de nomad va 
fi fost el), Novac are în primul rînd caractere sîrbeşti 
probate de ciclul ce i-a fost împlinit în eposul eroic al 
acestui popor. Sensul său antiotoman l-a încetățenit în 
galeria puţină a luptătorilor în activitatea cărora ideea a 
depășit obişnuitul nimb naţional al altora. Românii i-au. 
acordat fără rezerve cetățenia, uitindu-i proveniența şi 
acceplîndu-i obiceiurile şi convingerile. Pentru că, în 
materialul prezent, uimit și deziluzionat de consecinţele 
ivirii prafului de pușcă, pentru lupta dreaptă şi vitejească, 
el nu face decît să spună ceea ce se pretinde a se fi auzit 
şi în Serbia, din gura lui Marko Kralievici: „De-acuma, 
bravura.nu mai e bună de nimic, pentru că orice ticălos 
poate ucide pe cel mai viteaz erou“, (Auguste Dozon, 
L'épopée serbe. Chants populaires héroiques, Paris, 1888, 
p. 50). ' Mai mult decit atit, în Moldova, în veacul nostru 
chiar, Novac este unul din eroii principali ai teatrului 
haiducesc, militant pentru cauze şi năzuințe autohtone 
(n. ed.), 


„ROG 


NEGRU-VODA ȘI MIRCEA CIOBÂNAȘUID 


La obîrşia Argeșelului, la Găinaţu, a fost tîrg 
vreme multă, acolo unde chiar a judecat Negru- 
vodă pe Mircea Ciobănașul. 

Și, uite cum s-a întîmplat asta : 

Cînd se strînsese odată cu boierii la tîrg, hop că 
vine înaintea lui Negru-vodă un cioban şi începe 
să i se jeluie : 

— Doamne măria-ta ! Cum judeci în lume toate, 
să-mi faci și mie dreptate ! 

— Spune că te-asculit ! 

— Să vezi! Cînd eram mititel am rămas sărac 
si de taică, și de maică, și de fraţi, și de surori. Ce 
să fac ? M-am băgat slugă la oi. 

Cînd mă făcui mai mare, colea — dănac!, stă- 
pînii m-au trimes cu oile la baltă. Acolo, am dus-o 
cum am dus-o; da cînd a venit iarna, chiu şi vai! 
A dat peste mine o zăpadă și o viforniță, cari, amar 
de mine, mi-au nămeţit oile și m-au lăsat doar cu 
citeva: 

Şi să vezi, măria-ta, stăpînii, pe semne, doriseră 
să scape de mine; d-aia mă trimiseseră cu oile-n 
baltă, că d-atunci nici pe la ele n-au mai venit. Da 
eu nu mă lăsai așa de nevoie şi mă trudii cum pu- 
tui de-mi făcui oile la loc ; ba, cu ajutorul lui Dum- 
nezeu, le-nzecii şi le însutii. 

Acu, că le-am înmulţit, spune, măria-ta! Cite 
oi să le dau stăpiînilor ? 

Negru-vodă care-l ascultase cu băgare de samă, 
şopocăi ce șopocăi cu boierii lui, apoi grăi: 

— Dacă așa stă pricina, ascultă, flăcăule ! Drep- 
tatea mea e asta : Să faci toate oile trei părţi şi din 


1 Băiat mare, flăcăiandru (n. ed.). 


ele, una s-o opreşti pentru tine iar două să le dai 
stăpinilor tăi! 

— Așa? 

— Aşa! 

— Păi, să trăiești măria-ta ! Aşa oi face. 

A plecat la baltă, şi-a strîns oile şi a venit la 
munte, în preajma Cîmpulungului. Aci şi-a chemat 
stăpînii şi le-a dat oile hotăriîte de Vodă. 

Ei însă nu se învoiră ; ci-l luară la bătaie ; dă-i 
şi dă-i ! 

Atunci Mircea Ciobănaşul se face foc, scoate pa- 
loşul și le taie capetele. Le pune într-o jacă! şi 
vine cu ele la Vodă, căruia, cu lacrămi de foc, îi 
spune ce s-a întîmplat şi-i arată tigvele. 

Vodă însă, cînd vede, se încrunlă, se face foc şi 
poruncește : 

— Auzi, auzi, îndrăzneală ? Luaţi-l de-l spiîn- 
zuraţi ! 

Si pun slujbașii mîna pe el. Dar Mircea Ciobă- 
nașul, odată se uită urit la ei și începe a vorbi către 
Negru-vodă : 

— Ia mai stai, măria-ta ! Nu pripi cu spînzura- 
tul, ci mai ascultă încoa! Măria-ta, tocmai acum 
te lapezi de frăţie ? 

— Ce spui tu, mă, ce vorbă-i asta? 

— Apoi, să vezi ! Noi amîndoi suntem fraţi din- 
tr-o mumă, dintr-un tată, născuţi din două păcate. 
Şi-i arată pe şart, de unde și pînă unde... 

— Mare minune ! grăieşte Vodă şi pune să-l dez- 
brace ca să vadă dacă are semnele domniei pe el. 


1 Sătuleţ de pînză rară în care se scurge urda și cașul 
(n. -ed.). 

* Cînd îl desbracă ăia şi-i iau seama, rămîn. mi- 
raţi : avea soarele-n piept, doi luceferi în umeri şi 
luna în spate. 

Dacă a văzut așa, Negru-vodă a început să plingă, 
a aruncat cît colo ștreangul şi a poruncit să puie 
masă întinsă la care să șadă cu Mircea Ciobănașul. 
Aşa ! Apoi pe cînd beau şi chiuiau, ce zice Vodă ? 
— Măi frăţioare ! M-asculţi tu pe mine? Hai 
să-ţi dau ţie domnia și să-mi dai mie ciobănia ta! 
— Ba nu, zice Mircea : 
„Fii tu cu domnia ta, 
Eu cu ciobănia mea! 
Decit în tîrg cu papuci, 
Mai bine-n crîng cu opinci!“ 


De la moș Marin Coţandră din Priboieni. 
R. C., T., pp. 69—71. 


CUM A ADUS NEGRU-VODĂ PORUMBUL DIN ȚARA 
UNGUREASCA 


Pînă la Negru-vodă n-a fost porumb în Ţara Ro- 
mânească. Ca să-l aducă aici, că lumea trăia rău 
pînă atunci, ştiţi ce-a făcut domnul ăsta ? 

Ştia că în Țara Ungurească era porumb mult ; 
dar că nu avea nimeni voie să treacă în altă ţară, 
nici un bob. Ce să facă ? 

S-a dus odată acolo cu vro cîteva care şi a cum- 
părat pentru noi ăi d-aci, o sută de curcani. Da, 
înainte de a-i porni încoa, le-a dat de mîncare -po- 
rumb mult, mult, boabe; cît au vrut și cît n-au 

vrut, să măniînce, pînă i-a săturat bine. Apoi i-a 
încărcat pe curcani în căruţe și a trecut munţii cu 
ei dincoace. 

Sosind în ţară, Negru-vodă a tăiat curcanii, le-a 
scos gușili și a luat din ele boabele de porumb de 
le-a sămănat. 

Şi așa a prăsit porumbul în Țara Românească, tot 
Negru-vodă. ! 


De la Niculae Diaconescu, din Vultureşti. 
R.—C., T., pp. 66—67. 


MIRCEA CEL MARE 


Mircea-vodă ăsta a fost cioban de oi şi el. Unde 
făcea focu nu şedea jos; făcea scaun de tufă, de 
ce era. 

Întrînd vitele odată, a mîncat o vie a unuia. 

A făcut stăpînul judecata ca să-i ia vitele pen- 
tru vie. El a zis : 

— Nu este judecată dreaptă ! Luaţi-mi rodu vi- 
telor, că vitele au mîncat rodu viei ! Luaţi-mi rodu 
vitelor... că la dumneata a rămas butușinele îndă- 
răt! Să rămiie și la mine butușinele (vitele) în- 
dărăt ! 

1 Legenda Cum a adus Negru-vodă porumbul din Țara 
Ungurească, oferă un exemplu de tradiţie istorică lipsită 


de cea mai elementară urmă de adevăr, pe seama căruia 
să se fi fabulat (n. ed.). 

Stăpinul s-a mulțumit de așa judecată, că așa 
vine drept. 

De aci înainte, de cîte ori se făcea cîte o jude- 
cată, stăpînul chema acest cioban de răspundea 
acolo, pînă a ajuns el domn. 


Din Cioroeni — Dolj. 


Gh., II, 1914, nr. 1—2, pp. 14—15. 


HORIA LA VIENA 


"Cînd s-a dus Horia la Viena, ca să arate împăra- 


tului :păsurile românilor transilvăneni, generalul 
adjutant, fiind și împăratul de faţă, îl întrebă iro- 
nic: 

—. Spui că eşti român ? În care parte a lumii tră- 
iesc românii ăia ? 

— ‘În Transilvania, Excelenţă ! 

— Aha! În ţara unde oamenii mănîncă numai 
„carne de măgar ? 

Horia se aprinse. Împăratul zîmbi. | 

— Da, Excelenţă, de acolo sunt. Dar de unde 
ştii lucrul pe care l-ai spus ? 

— ÎL știu pentru că am fost și eu odată prin 
Transilvania. 
` — Mare minune! Mă mir cum nu te-au mîncat 
românii ăia ! 

Generalul s-a roșit, iar împăratul a rîs cu hohot. 

A. A, p. 5 

DIN COPILĂRIA LUI TUDOR VLADIMIRESCU! |j 


Doamne, Doamne, ce vremuri au mai apucat și 
bătriînii noştri! Ce oameni au putut să trăiască 
pe-atunci, să putem fi şi noi astăzi, cunoscuţi de-o 
lume !... 

Şi cum să nu fie, cînd gîndurile nu le aveau îm- 
părțite cum le au cei de astăzi ?... 

Unde se pomeneau pe-atunci atitea blestemăţii, 
cari ni le-au adus pe cap lumea nouă ?... C-atunci 
ce ştia românul să facă decît plugăria lui cu boii 
mici şi iuți ; ba mai ştia și de crescutul vitelor pe 
fineţe şi păduri, unde-și făurea visurile pentru 
vremuri mai bune... Una însă îl apăsa din greu și 
asta era șleahta cațaonilor ce împînzeau ţărișoara 
de la un cap la altul... Că pătrunseseră pănă şi în 
satele din munţi, fără sinchiseală de dealuri. 

Că de-aia, bag-seamă, Tudor din Vladimir a 
prins pismă pe ei, de mic, că vedea băiatul că nu- 
mai a bine nu era cu ei, de le-a fost de hac mai 
tîrziu... 

Aşa, odată, Tudorică al nostru păștea vitele pe-o 
gură de vale care se lăsa dintr-un drum și toată 
ziua şi-o pierdea scriind pe frunze uscate, el știa 
ce, cu cărbune... C-aşa era obiceiul lui, scria cît era 
ziulica de mare și citea pe ele ; băiat deștept !... Și 
cum zic, şi-aruncă ochii pe drum, şi ce credeţi că 
vede ?... Un caţaon de grec, în trăsură, se ducea, 
el ştie unde... N-a avut răbdare și a început să 
sirige : 

i „Ul! 
Caţaoane, 
i n aci 


1 Cetită pentru prima oară la o societate de lectură, În 
1910, la Craiova, A 

Desiulă vlagă ne-aţi supt, 
La români gitul de-aţi rupt, 
Caţaoane, grecotei...* 


Si ce şi-a pus în gînd, păn-n-a murit, nu s-a lă-, 
sat !. Ala domn ! C-a fost os din osul nostru, şi-a, 
ştiut să ne scape de lifte! 


Auzită de la un Vladimirean, în 1910.. 


N. I. D., pp. 50—51. 


POPA ŞĀRBAN 


Cam acum un veac și ceva, trăia în cuprinsul 
Vrancei un preot bun și înțelept, cu numele de 
părintele Șărban. 

El păstorea cu multă vrednicie parohia din satul 
Năruja şi de sfaturile și îndemnurile lui nu ascul- 
tau numai poporănii săi, ci toţi locuitorii ținutului, 
că vorba-i era blindă, dulce și sfîntă, ca slova din 
Evanghelie. 

Pe atunci se abătuse asupra Vrancei vremuri tul- 
buri, căci un boier moldovan hrăpăreţ de averi 
străine, punînd ochii pe plaiurile acestea, bogate 
în păduri străvechi, păşuni cu ierburi grase, cu 
turme nesfîrșite de vite mari și mici, căuta cu multă 
rivnă ca prin vicleșuguri să pună stăpinire pe ele și: 
ceruse vrîncenilor ca de bună voie să se recunoască 
supușii săi, ca trăind pe moşie boierească. 

Dar vrîncenii, care din vechime erau deprinși să 
trăiască în libertate, prin poienile singuratice, nu- 
mai sub oblăduirea propriilor lor cîrmaci, după 

obiceiurile vechi ale pămîntului, moștenite din ră- 
strămoși, nu voiră cu nici un chip ca să primească 
stăpinire străină și să ajungă robi boierești. 

Popa Şărban a avut mare rol în această pricină 
ce se iscase în Vrancea, căci el fu acela care, îm- 
preună cu ceilalți conducători ai ținutului, hotărîră 
să se opună cu toată îndirjirea planurilor urîte ale 
boierului moldovan. 

Cu glasul foarte ridicat, ca niciodată pînă atunci, 
popa Șărban susținuse în sfatul vrîncenilor, cu 
multă strășnicie, că nimeni nu trebuie să primească 
jugul rușinos al sclaviei, pe care strămoșii lor nici- 
odată nu l-au cunoscut. 

Roseti Roznovanu, căci așa se chema boierul cel 
hapsîn, auzind de hotărîrea vrîncenilor şi aducînd 
acte viclene înaintea stăpiînirii, a cerut sprijin dom- 
nesc pentru a intra în stăpînirea drepturilor pre- 
tinse de dînsul. 

Pentru ca să pedepsească pe răzvrătitori şi. să 
liniștească lucrurile de aici, se hotărî trimeterea 
unei patrule de arnăuțţi, căci pe acele vremuri. ţara. 
Moldovei se afla sub stăpînirea. fanariotă. 

Așa, într-o bună duminică, sfîntă zi de sărbă- 
toare, cînd tot creștinul, uitind pentr-un moment 
de grijile vieţii pămiîntești, merge în fața altaru- 
lui... potera de arnăuţi pătrunde în hotarele ţinu- 
tului Vrancei, îndreptîndu-se cu multă, ură înspre 
satul Năruja, unde se bănuia că e focarul. răzme- 
riţei, în frunte cu popa Şărban. 

În satul acesta, biserica era tixită. de credincioși. 
și părintele. Șărban citea cu multă smerenie din. 
cărțile sfinte, cînd un moşneag voinic dă: buzna pe 
ușă, strigînd : 

— Vin arnăuţii ! 

" El, făcîndu-și cu grabă loc printre norod, se 
apropie de altar și, pentru a lămuri mai bine pe 
părintele Şărban, urmă : 

— I-am văzut în zarea dealului, taică părinte ! 
Cobor acum zoriţi, prin sat... 

Un. moment de uluială se petrecu în toată bise- 
rica, la auzul acestei vești. 

Se ştia că de obicei, cînd veneau trimişii stăpî- 
nirii pentru ridicarea dărilor sau alte angarale, 
vesteau mai dinainte pe locuitori ca să se pregă- 
tească, dar acum venirea lor fără de veste era cam 
prea ciudată, mai ales în împrejurările de ceartă 
în. care se găseau cu boierul Roznovanu. Şi de aceea, 
bărbații începuseră să murmure între ei, îngrămă- 
dindu-se spre cel ce adusese știrea, dornici a afla 
mai multe, iar femeile zăvîrneau t spre uşa de ieşire. 

Presimţea şi părintele Șărban, poate mai mult 
decît ceilalţi săteni, la ce se poate aștepta prin ve- 
nirea panţirilor în sat, dar nu-şi pierdu cumpătul 
şi se grăbi să mai potolească lucrurile. 

— Liniștiţi-vă, oameni buni, şi staţi cu toţii pe. 
loc, le strigă el cu glasul răspicat, din ușa altarului, 
Gîndiţi-vă că: ne aflăm în casa Domnului, unde nu: 
se încape cirtire, ură sau dezbinare. Trebuie să ur- 
măm cu sfinta slujbă întru Domnul, pînă la sfîrșit, 
fără nici un murmur, căci nu se poate să o lăsăm: 
neterminată. Aici să ne găsească armia străină. Și 
dacă va fi venind cu gînd rău asupra noastră, Tatăl 
Ceresc nu le va îngădui să-și împlinească vrerea, 
căci el iubește numai duhul dreptăţii. 

La aceste vorbe adînc pătrunzătoare, toţi se li- 
niștiră fără a mai scoate un cuvînt de împotrivire 
şi duhovnicul începu din nou cetania, urmat de 
strana cîntăreţilor. 


1 A zăvirni — a tăbări, a se îndrepta precipitat (n. ed); 

Cuvintele Evangheliei, prin glasul părintelui 
Sărban, răsunau sonor în biserică şi pătrundeau, 
de astă dată, mult mai tainic în inimele fiecăruia. 

Ascultau cu toţii în cea mai cucernică evlavie 
slujba liturghiei, sorbind cu mult nesaţ cîntările 
sfinte care le întărea credința în puterea dumne- 
zeirii. 

Slujba era pe sfirșite, cînd un alt sătean veni în- 
tr-un suflet, vestind : 

— Au sosit arnăuţii, părinte, și umblă întrebînd 
de sfinţia-ta. În curînd. vor fi aici. 

De astă dată zurbava fu mult mai mare, căci toţi 
înţeleseră deplin acum rostul venirii poterei în sat. 

Cîţiva săteni începură să strige : 

— Vin să ni-l ieie, cîinii ! 

— Nu-l dăm nici morţi, măcar de o fi să luptăm 
pină la unul, se auziră alte glasuri. 

Și lumea toată începu să strige : g 

— Da, să luptăm ! 

Popa Şărban făcu semn norodului să se liniş- 
tească, le zise apoi : 

— Nu vreau vărsare de sînge în pragul bisericii. 
Dacă pentru mine au venit arnăuții, atunci mă voi 
preda singur. 

„— Nu se poate, izbucniră glasurile T ce- 
lor din biserică. Niciodată nu vei pleca din mijlo- 
cul nostru. | 

Tulburarea era.mare. Toţi vorbeau cu tonul ridi- 
cat și plin de ură împotriva stăpînirii și nu se mai 
putea desluși din zgomot decit gesturi înfuriate 
de răzbunare. | 

"Văzind încurcătura şi neastimpărul oamenilor, 
vornicul satului, un bătrin gospodar cu părul albit 
de ani, dar .om cu judecată și cumpănit în toate, 
se gîndi. să domolească lucrurile și, izbind de cîteva 

ori în tablaua de fier în care se păstra anafora, în 
semn de linişte, ceru mirenilor ascultare. 

Cînd zarva se mai domoli puţin, bătrînul vornic, 
pe al cărui cuvînt oricine se putea bizui cu încre- 
dere, începu să vorbească cu glasul răspicat, aşa ; 

— Oameni buni! Pe părintele Șărban nu vom 
lăsa cu nici un chip să-l ridice potera cu sila din 
sat. Aista-i lucru hotărît. Dar giîndiţi-vă că și aceș- 
tia care au venit sunt trimișii stăpinirii, iar noi 
ne aflăm în sfinta biserică, locaș de închinare iar 
nu de răzbunări sau omoruri. Soldaţii se apropie 
și, după chibzuința mea, lucru cel mai nimerit de 
făcut este să ieşim cu toții liniștiți din biserică şi 
să ne îndreptăm în pace pe la- casele noastre, iar 
bunul părinte să se ascunză din fața lor și noi îl 
vom apăra, să nu-l găsească cu nici un chip. Eu 
m-oi duce să-i primesc după obicei, cu vorbe bune; 
şi dacă se vor supăra că nu pot da de părintele, în- 
tîmplă-se orice, vom răspunde cu toții pentru el, 
dar nu-l vor avea cu nici un chip, măcar de ne-ar 
lua și viaţa, căci mai bine să piară unii dintre noi 
decit bunul nostru părinte sufletesc, care va şti 
să ne apere drepturile noastre înaintea stăpînirii. 

Sfatul vornicului a fost primit cu bucurie: de 
toţi, iar popa Şărban, ca să liniștească deplin noro- 
dul, fu nevoit să asculte și el îndemnul de a se feri 
de urmăritorii săi. | 

În urma acestei înţelegeri, credincioșii se pre- 
gătiră de ieșire şi fiecare, spre sfîrşit, îndreptîndu-și 
gîndul către Tatăl Ceresc, își făceau cu smerenie 
cruce, cerînd în șoaptă sau în gînd, sprijinul Atot- 
puternicului, cînd un glas dinspre ușă strigă în- 
spăimintai : 

— Ne-a cuprins vrăjmașul ! 

Într-adevăr, arnăuţii ajunseră la poarta bisericii. 

-` Vornicul cel sfătos: nu-şi -pierdu cumpătul și, 

:smulgînd în grabă un ştergar sde la o femeie, iar 
de la alta o sarică lungă, le aduse în altar și ajută 
mai mult cu sila părintelui să se îmbrace, punin- 
du-i ștergarul femeiesc în cap. 

Și aşa, cu portul schimbat, părintele Şărban se 
strecură printre mulţime afară, în timp ce arnăuții 
înconjurase biserica şi așteptau. la uşă, să pună 
mina pe el. 

Fiindcă .nu-l zăriră, unii s-au năpustit în biserică 
să caute, în timp ce popa Şărban o luas&-razna'spre 
Dealul Nărujei şi se afundă în pădure. 

Pe atunci -erau păduri multe cari cuprindeau 
“toate dealurile, pînă în marginea satului, nu ca 
acuma, așa că a putut să se ascundă ușor în codrul 
întunecos, singurul-tovarăș de-credință.al străbuni- 
lor noștri. 

Vrednicul preot și-a.făcut un Piîrlog ascuns sub:0 
stîncă din Coasta Primejdiei, unde a stat o lună de 
zile încheiată ; acolo i se aducea hrana pe furiș și 
vești de la săteni şi tot de acolo le :da.sfaturile ce 
trebuiau de făcut, în timp ce :arnăuţii se căzniră 
în zadar să pună mîna pe 'dînsul, cum și pe ceilalţi 
fruntaşi ai Vrancei, cari prinzind de veste fugiseră 
cu toţii prin păduri. 

După sfatul părintelui Şărban, au fost trimiși pe 
sub ascuns, cu jalobă la Iaşi, unde s-au plins Dom- 
nului de pacostea căzută pe capul vrîncenilor, ce- 
xindu-i dreptate. Și dreptate li szau'dat, că arnăuţii 
-au fost ridicaţi de prin satele Vrancei. 

De atunci vrîncenii au pornit proces cu boierul 
Roznovanu, proces greu de la care strămoşii nu 
s-au:dat în lături și au umblat mult, făcînd drumuri 
lungi și fără număr, pînă la scaunul domnesc ‘din 
Iași. Au cheltuit bani mulți, strinşi cu mare trudă 
ʻe prin sate, pînă .ce a dat Dumnezeu și au rămas 
pe 'Roznovanu, iar :munţii Vrancei, cu toată întin- 

derea ținutului, au rămas tot ai vrîncenilor, să-i 
stăpînească în veci, așa cum apucase din moși stră- 
moși şi cum fuseseră daţi lor zestre de viteazul vo- 
ievod Stefan cel Mare. 

Părintele Șărban a rămas ca un mucenic al Vran- 
cei şi hrisoavele vorbesc că după cîștigarea 
procesului cel mare, plăieșii au venit rînd pe rînd, 
de prin toate satele ținutului, în casa vrednicului 
preot, de i-au dat lui zapis de recunoștință prin 
care vrîncenii se legau cu jurămînt înfricoșat -că 
nu-l vor uita în veci, neam.de neamul lor. 


H., pp. 5—13. 


KISELEF ȘI MEHEDINŢEANU 


În vara anului 1831, izbucnise holera în Bucu- 
reşti şi se închiseseră toate barierele cu un cordon 
militar. 

Kiselef, puternicul stăpinitor al Munteniei, ie- 
șise într-o zi să se plimbe cu droașca. A umblat pe 
la Herăstrău, pe la Floreasca și se întoarse pe altă 
cale, spre Bucureşti. La barieră, santinela, un me- 
hedinţean, se puse cu pușca în drumul lui Kiselef. 

— Nazat, că dau foc! 

Kiselef se ridică în droașcă. 

— Eu sînt generalul Kiselef. 

— Poţi să fii! Du-te la căprarul cordonului și 
adu-mi hîrtie că poţi trece ! 

Generalul se cobori jos, scoase un napoleon și îl 
întinse soldatului : 

— lacă, frate, bacșiş! Lasă-mă să trec! 

“Mehedinţeanul plecă pușca și zise blînd: 

— Dacă vrei să mă cinsteşti, aruncă-mi-l, căci 
din mînă n-am voie să-l iau. 

Kiselef aruncă napoleonul. Soldatul puse pi- 
ciorul pe napoleon ca să-l ia în siApinize, apoi în- 
tinse pușca. 

"— Îndărăt, generale, că trag foc ! 

— Dar, bine bre, ţi-am dat bacşiş. 

— Îndărăt, generale ! 

Şi soldatul a tras cocoșul și a pus arma la ochi. 

Generalul a trebuit să se întoarcă. Ajuns pe 
altă cale la București, Kiselef a poruncit să se afle 
riumele soldatului, căruia i-a mai dat doi napo- 
leoni şi l-a făcut căprar, pentru farsa ce i-a ju- 
cat-o. 


A. A, pp. 7—9, 


[LA 1848] 


La 1848 s-au făcut din sat d-aici doisprezece vo- 
lintiri cu Magheru, că el a făcut să se taie ciocoii 
și să ierte claca, era rumân adevărat. Umbla şi 
stringea volintiri de prin toate satele. La care se 
trecea 'volintiri de voie, îi făgăduia 12 pogoane. 
M-am brodit cînd venea Magheru cu oştiri din jos. 
Tocmai atunci se duceau muntenii la cosit. 

— Mă băieţi, le zicea el, vă plătesc ziua un ico- 
sar, să mergem la ciocoi să ierte. claca ! 

— Să mergem ! 

Și au făcut oamenii coasele ca sabia și au plecat 
cu Magheru. Pe urmă ? Magheru trimetea hîrtie 
la ciocoi : $ 

-— Primiţi Constituţia ? 

— Nu! 

— Aşa? Pari și pietroaie, băieţi ! 

Şi ca prafu nu s-alegea de casele ălor cari se 


împotriveau. > { 
Aşa nu i-a primit la Craiova şi atunci n-a ră- 
mas o baracă. o 


"La cazarmă însă s-au predat milițienii și atunci 
Magheru le-a plătit şi le-a dat drumul. 

Marghiloman şi cu Popa Şapcă erau spătarii 
lui Magheru. Aștia cîte trei, ăluia care ierta claca 
nu-i făceau nimic. Îi puneau doar pajără! ca să 
ştie să fie iertat, să nu-l taie. 

Pe care nu, îl tăia. 

Era un călugăr la Crisantie, la Rimnic. Ala n-a 
vrut să ierte claca. Atunci Magheru i-a ţinut pe 
toți pandurii la averea călugărului, trei săptămîni 
în şir, de-au mîncat și au băut. 

Iar d-acolo trimetea în toată ţara porunci peste 
porunci : 

— O să fim fraţi taţi d-aici înainte! Al de Ja 
munte o să prinză peşte în Dunăre, iar ăl de jos să. 
taie lemne la munte. Boierii să facă streajă. : 
Material din Almăjel. Povestită de badea As-. 
proiu. 


! R.C. Lo, ppe 103—104; 


- 1 Stemă, pajura Munteniei (n. eå.). 

HORA VERBUCULUI 


„Cin se prinde în horă 
Trebuie să joace“ (Vorbă veche) 


Pînă a nu veni domnitor Barbu Știrbei, feciorii 
care trebuiau să facă slujbă ostăşească se prin- 
deau cu arcanul. 

Nu era greu să prinzi un om cu funia sau cu ar- 
canul ; era însă mai greu ca să-l ţii prins pînă îl 
vîrai în oştire. Cei mai mulţi, chiar dacă se lăsau 
prinși, scăpau în urmă prin fugă şi scăpaţi rămi- 
neau pentru toată viaţa. Obiceiul acesta de a-ţi 
închelba ostaşi prea se învechise şi poate nu era 
nici românesc. Nu plăcea de loc românilor, pentru 
asemenea timpuri, care, oricum, se mai schimba- 
seră de la suirea lui Știrbei pe tron. 

Trebuia căutat un alt mijloc, mai potrivit cu 
vremea şi cu legiuirile ei. Şi despre acest lucru 
vom înșira o poveste. 


Cunoaşteţi obiceiul care e şi acum la ţară, de a 
umbla cu plosca pe la rude şi prieteni, cu gîndul 
ca să-i aduci la nunta unui tînăr. 

Pleacă vornicelul şi cu un alt om al nunţii prin 
sat, însoţiţi de un lăutar și intrînd prin casele ve- 
cinilor, îi cheamă la nuntă. Cine bea vin din ploscă, 
trebuie să vie la nuntă; cine nu vrea să vie la 
petrecere nu primește nici să bea din ploscă. Așa 
e tocmeala. ` 

Dacă pricepeți vorbele astea, atunci e ușor de 
priceput povestea ce urmează. 

Avea — se zice — Vodă Știrbei, un om de încre- 
dere la curtea lui domnească, un om ca toţi oa- 
menii care se chema Verbucu. Nu se știe cîtă carte 
va fi învăţat, nici din ce neam mare va fi fost, dar 
să ştie că era om meșter și cu lipic la vorbă. Odată, 
cînd i-a venit bine, a stricat şi el o vorbă cu Știr- 
pei şi i-a spus că rău se face, dacă soldaţii se prind 
cu funia. 

— Ar fi mai bine, zicea el, ca ostașii să se 
cheme cu vorbe bune la oștire ; să li se tilmăcească 
bine rostul oștirii, ca omul să capete dragoste și 
de şefi, şi de lucru. Hei, măria-ta, vrabia se 
prinde cu grăunţe şi omul cu vorbe bune! 

Se zice că Vodă l-a înţeles pe de-a întregul şi 
l-a însărcinat chiar cu o asemena lucrare. Verbucu 
a căpătat la mînă pitac domnesc și oameni de 
muncă și apoi a plecat prin sate, ca să strîngă os- 
taşi pentru ţară. 

Toţi tovarășii săi purtau cîte o ploscă româ- 
nească în mîni. Ajunși într-un sat, își umpleau toţi 
ploştile cu vin negru şi, răspîindindu-se pe uliţe 
cîte doi-trei, chemau pe toţi flăcăii la horă. Cine 
bea din plosca lor trebuia să intre şi să joace. 
Astfel se închelba în mijlocul satului o horă fru- 
moasă de voinici. Verbucu aici făcea cunoștință cu 
toţi, bea și ciocnea cu toţi, ca la masa mare. Apoi, 
cînd hora se spărgea, el aducea vorba despre ţară 
şi despre ostașii ei care sunt datori să o apere. Le 
arăta la toţi că e prea urit obiceiul ca să prindă pe 
tineri cu arcanul, ca pe vitele sălbatece, pentru a-i 
aduce la oaste. Lucrul ar fi frumos ca ei să vie 
singuri, căci așa doreşte Vodă... `- 

Cînd isprăvea el vorba, hora iar începea, ploș- 
tile iarăşi se preumblau de colo, colo, și chiotile nu 
mai conteneau. Oamenii lui Verbucu, îmbrăcaţi în 

haine domnești, se prindeau fraţi de cruce cu îlă- 
căii satului, pe care îi prindea dorul de ducă. 

— Aţi beut din plosca noastră... Ţineţi minte, 
flăcăilor, că trebuie să intraţi în horă. Aşa a fost 
înţelegerea de la început. Și cine s-a prins în horă 
trebuie să joace, așa e legea noastră. Fiţi oameni de 
treabă şi acum să mergeţi sănătoși cu noi, ca să vă 
vadă și Vodă. N-aveţi frică cu mine! Eu răspund 
de vai. Și-acum să-mi spuneţi pe șleau, flăcăilor, 
cine merge cu noi ? Miine o să petrecem în satul 
vecin ; acolo noi nu cunoaștem pe nimeni ; știu că 
aveţi rude şi cunoscuţi, e adevărat ? De-aia şi noi 
pretindem ca să ne însoțiți ca pe niște prieteni şi 
fraţi. Haide, ce mai staţi la gînduri ? Ajutoru meu 
trebuie să vă scrie acum chiar; mîine plecăm. 

— Să ne mai gîndim pînă miine, cocoane Ver- 
pucule !... răspundea unul de la spate. 

— Bine, aveţi timp și voie pînă miine în zori. 


“Ceata şi ajutoarele lui Verbucu se răspîndeau 
apoi în sat pe la casele cu feciori. Ei aveau ordin 
ca să înduplece pe feciori şi să-i facă să-i urmeze. 

Verbucu:întreba de cel mai bătrin om al satului 
“şi acolo cerea gazdă. 

Aci, cina Verbucu şi odihnea peste noapte. 

“Miine, dis-de- dimineaţă, oamenii din roata „lui 
trebuia să vie la el și să-i arate cum stau lucru- 
rile. Mai toți îi arătau că flăcăii vorbesc bine și au 
bune făgăduieli. Apoi se întorceau iarăși pe la ca- 
sele de gazdă și după puţin timp se stringeau din 
nou înaintea lui Verbucu, toţi, cu flăcăii satului. 
Verbucu, strîngîndu-le mîna, îi încredința din nou 
că Vodă. simte mare plăcere ca să-i vadă:voioşi. . + 

Toţi porneau acum în satul vecin ; care pe jos, 
călare ori cu căruţa. În urma lor rămineau acasă 
încă destui. 

Nevestele, mamele și surorile plîngeau de frică 
adevărată, că o să le tundă părul la cazarmă. 

În satul de alături, odată ajunși, se începea ia- 
-răşi cu plosca prin case, se închelba iarăși horă 
“pentru toţi flăcăii buni pentru oştire. Asta era hora 
Verbucului. Astăzi nu se mai joacă. 


Povestită de Mihail Mavrodin, funcţionar C.F.R., 
născut în Stănești, judeţul Muşcel. 


„P. D., B., pp. 51—56. 


PAVEL CHINEZU 


Pe timpul cînd românii din Transilvania, Banat 
şi Crişana, își aveau voivozii lor, în fruntea sa- 
telor și a ținuturilor mai mici steteau judecii sau 
cnejii români. În timp de pace, aceştia erau jude- 
cători, iar în timp de război, căpitani. Ei erau bo- 
ierii români, dar nu de cei care asupreau pe tă- 
rani. Cu timpul, regii Ungariei au început să 
asuprească pe cnejii români, silindu-i să-și pără- 
sească legea strămoşească, iar cei care nu se su- 
puneau își pierdeau drepturile de cneji şi ajun- 
geau țărani simpli. Mulţi se ridicau, prin vitejie 
în războaie, iară la rangul de mai "nainte. Unul 
dintre aceştia a fost şi Pavel Chinezu. 

' Pavel Chinezu a trăit pe timpul lui' Matëju 
Corvinul. Era din neam de cneaz român, de atëea 
îi şi rămăsese numele cum îl scriau şi ungurii. Fa- 

milia lui Pavel își pierduse drepturile de cneaz, 
așa că el ajunsese ficior de morar la moara din 
Ciucea, lîngă Criş. 

Pavel era atît de tare încît ridica butoiul cu apă 
şi bea din el ca dintr-un pahar. Piatra de moară 
o ţinea în mini ca și cum ar fi numai un cîrpător 
de lemn. Odată au trecut pe lingă moara din Ciu- 
cea nişte boieri mari. Fiindu-le sete, au cerut apă. 
Pavel a umplut o ulcică cu apă și, punind-o pe o 
piatră de moară, le-a dus-o boierilor. Aceştia s-au 
mirat mult de tăria lui și unul din ei i-a zis: 

— Pagubă, să stea un voinic ca tine la moară! 
Intră în armată și luptă contra turcilor ! 

Pavel a primit bucuros și a intrat în armată. În 
luptele cu turcii s-a dovedit atît de viteaz încît în 
curînd a ajuns căpetenie de oaste și mai tîrziu 
chiar ban de Timișoara, adecă voevod al Banatului. 

Qdată a fost o luptă mare între turci şi creștini, 
pe Cimpul Piînii, în judeţul Hunedoarii. Armata 
transilvăneană era p-aci să fie bătută cînd sosi 
Pavel Chinezu în ajutor, cu' armata lui de români 
bănățeni. În amîndouă miînile cu cîte o sabie, el 
secera pe turci cum se seceră griul. Îngroziţi, 
turcii rămași în viaţă fugiră în munţi, unde partea 
cea mai mare din ei fură omoriţi de români. Iar 
după luptă, s-a încins între soldaţii creștini un 
ospăț mare, la care Pavel a jucat bătuta, ţinînd 
cîte un turc în dinţi, subsuoară și într-o mînă.! 


L., pp. 456. 


1 Pavel Chinezu este de fapt. Pavel Cneazul; cunoscut 
luptător antiotoman, român transilvănean de la jumătatea 
veacului al XV-lea. Numele de Chinezu provine dintr-o 
calchiere fonetică a termenului corespondent din limba 
maghiară, echivocul fiind consecinţa omonimiei (n. ed.). 

LOGOFATUL TAUT |. 


Cînd a așazat pace Ştefan-vodă cel Bun cu leșii, 
fiind Ioan Tăutul logofăt mare, l-a trimes sol la 
leşi, și a dăruit craiul leşesc Tăutului aceste sate la 
marginea ţării : Cîmpul-Lung Rusesc, Putila, Răs- 
toacele, Vijniţa, Ispasul, Miliea, Vilavcea, Carap- 
ciul, Zămostia, Văscăuţi și Voloca. Toate acestea 
le-a dăruit craiul leșesc logofătului Tăutu, și a pus 
hotar apa Cirimușului, într-o duminică dimineaţa. 

Biserica din Balinești, comuna Zamostea, ţinutul 
Dorohoi, este zidită de logofătul Tăut, şi se spune 
că s-ar fi găsit o pungă de matasă albă, putredă, 
pusă de Tăut la zidire. 

Punga ar fi fost din cele date de sultan, logofă- 
tului Tăut; dar banii ar fi fost luaţi de zidari. 

Sub biserică ar fi o tainiţă mare, boltită, cu- 
prinzînd feliurite odoare. 

Ion Tăut şi cu alţi răzeși au întemeiat mănăs- 
tirea Corăbnita din Bucovina. 


I. Neculce, Letopiseţ, vol. II, ed. II, f. 181; Ioan 
C. C. Ciocoiu, Note la monografia bisericilor 
parohiilor şi filialelor din jud. Dorohoi. 

K., p. 112, 


SOBIESCHI ȘI PLĂEȘII 


Odată, un rege polon cu numele Sobieschi se 
întorcea în fruntea unei oştiri, prin Moldova, spre 
ţara lui. Sobieschi era trist căci fusese bătut de 

turci. Drumul lui era pe lîngă Cetatea Neamţului. 
Cînd o zări, Şobieschi zise: 

— Aceasta trebuie să fie vreun cuib al tilharilor 
de moldoveni ! Să mergem să-l luăm, ca să nu ne 
întoarcem acasă fără nici o ispravă. 

Un ofiţer de alături îi răspunse : : 

— Eu aş zice, mărirea-ta, să lăsăm cetatea în 
pace și să ne urmăm drumul înainte, căci n-avem 
tunuri de cetate ! 

— Te îngrijești că n-avem tunuri ? îi răspunde 
mirat Sobieschi. O vom lua cu mâinile. 

' Si dete poruncă să aducă oastea înspre cetate. 

În cetate nu erau decît optsprezece păzitori, tot 
unul și unul, oameni voinici de munte, adică plă- 
ieși. Aceştia, văzînd că o oştire vine să intre în 
cetate, închid porţile şi se gătesc de apărare. Se 
începe lupta. Tunurile polonezilor trag necontenit, 
dar nici plăieșii nu se lasă mai pe jos. Ei răspund 
cu gloanţe. Fiecare împușcătură a lor doboară cite 
un dușman și mai ales din ofiţeri, în care ochiau 
mai mult. Cinci zile ţinu lupta. Mulţime de poloni 
picară morţi. Sobieschi credea că se bate c-o armată 
numeroasă. Dintre plăieși picară numai zece inși. 
Ei însă isprăviseră merindele și gloanţele. Bieţii 
oameni fură siliţi să închine cetatea, cu tocmeala 
însă, ca Sobieschi să-i lase liberi, să meargă oriunde 
or voi. 

Cînd porţile cetăţii fură deschise, Sobieschi veni 
să vază armata cea numeroasă cu care s-a luptat 
atîtea zile. În loc de oştire multă, el văzu numai 
opt plăieși dintre care patru duceau pe umerii lor 
pe alţi patru, cari erau răniţi. 

— Unde sunt ceilalţi ? întrebă Sobieschi mirat. 

-— Optsprezece eram cu toţi, luminate rege ! — 
răspunse un plăieș. Zece au murit în-luptă, iar cei- 
lahi opt suntem aici! 

— Cum, voi aţi îndrăznit să vă împotriviţi mie 
şi să-mi omoriţi atiţia viteji ? strigă Sobieschi tur- 
bat de mînie. Nici nu meritaţi să muriţi de sabie, 
ci de ştreang ! Spinzuraţi-i ! 

Pe loc, polonii înconjurară pe plăieși, care, pu- 
nînd jos pe răniţi, își făcură semnul crucii și pri- 
viră cu nepăsare la pregătirile ce se făceau pentru 
moartea lor. 

Un ofiţer polon se apropie cu respect de Sobies- 
chi care şedea minios și îi spuse că oamenii nu 
şi-au făcut decit datoria, și-au apărat vitejește 
pămîntul lor şi că, în loc de ștreang, ei sunt vred- 
nici de laudă. 

Regele fu coprins de milă. El îi iertă, zicîndu-le : 

— Voinicilor, sunteţi liberi ! Mergeţi şi spuneţi 
copiilor și fraţilor voştri, că ați avut cinstea să vă 
împotriviți cinci zile regelui Poloniei ! 


A. B., pp. 10—11. 


DESPRE DOMNI ŞI BOIERI RĂI, 
HRĂPĂREŢI, ÎNGÎMFAŢI ȘI PROŞTI, 
LIPSIŢI DE INSEMNĂTATE 


CIUBUCUL LUI VODA 


Era odată, în ţara aceasta a lui Vodă, acel obicei 
ca de cite ori mai marele staroste al unui isnaf sau 
breaslă mergea la domnie şi-l primea domnitorul, 
avea drept la „cahvea ! și la ciubuc“, ca şi boierii 
veliţi 2. Hei, ñu totdeauna numai cei pogoriîţi cu 
hiîrzobul din cer erau în bună-cătare în fața scau- 
nului domnesc, ci mai avea grai cu Vodă, fără 
cătuşe, şi obrazul neguţătoresc ! 

Păi, cică Alexandru-vodă dete odată hrisov unui 
baș-boier 3, de ăia cu fundul ișlicului t alb, ca al 
gugiumanului ë domnesc şi cu drept de barbă pînă 
la rîndul ţiţelor. Apucatu-s-a acel boier-bașa să 
facă în ţară lucru ce n-a mai fost : fabrică de șaluri. 
Si dete măria-sa-vodă acelei fabrici privilegiu cu 
hrisov domnesc, scris pe piele și cu pecete mare, 
agăţată. Și iată că la hrisovul domnesc, ăla mîndru 
împodobit cu slove roşii şi poleite de dascălul Flo- 
rea de la şcoala Sfintul Gheorghe, scria că numai 


1 Cafea (n. ed.). 

1 Velit — boier de frunte (n. ed.). 

3 Boier de seamă (n. ed.). 

4 Işlic — căciulă în patru colţuri, blănită, purtată “de 
boieri. 

5 Gugiuman — căciulă de samur cu fundul alb (n. ed.). 


` ' 233 


la fabrica baş-boierului să meargă de acum noro- 
dul, ca să-și vopsească lîna de velinţe şi de haine... 

D-apoi cu așa nizam +: se lua pîinea de la gură 
întreg rufetului 2 boiangiilor... 

Atunci merseră boiangiii și calfele lor la mai- 
măria lor și așa îi grăiră: 

— Meșştere Ifrime, bine te-am găsit !... Ştii ori 
nu ştii că de cînd Vodă a dat la mîna lui baş-boier 
carte cu pecetluitură roșie, noi boiangiii nu mai cîș- 
tigăm para chioară ?... Nu mai sfirîie cioric de slă- 
nină în varza noastră şi fundul de lemn nu se mai 
încălzește de mămăliga caldă răsturnată de două 
ori pe zi... Bucuroşi dacă ne mai dă Dumnezeu 
vreun agă cu suflet creştinesc, să dea iama în pita 
ce nu iese la cîntar, ca să prindem și noi, cu copiii 
noștri, vrun codru de pită asvirlită... 

Jupîn mai-mare scoate din scrinul breslei con- 
dica cu hîrţoage și du-te cu ele la Vodă, și-i spune 
desgheţat şi verde ca să ne dea dreptate şi să 
spargă hrisovul baș-boierului, că-i împilător breslei 
noastre !... 

— Mă duc, fraţilor, dacă zice lonja 3 să mă duc... 
Cum de nu? Ba încă cu toţi bătrînii breslei!... 


Era pe vremea aceea ușa domnului ușă deschisă 
norodului, necum pentru mai-măriile rufeturilor !... 
Cît sosi mai-marele peste boiangii la benictașul 4 
curţii gospodar, călare pe calul cel de-mbuiestru, 


1 Orînduială (n. ed.). 

2 Rufet — breaslă (n. ed.). 

3 Adunarea (n. ed.). 

+ Locul de încălecat, scara, pragul (n. ed.). 

ciohodarii 1 îl duseră cu cinste la vel cămăraşul ?, 
şi calul fu dat în privegherea unui comișel ?. 

— Ce veste, jupin mai-marele, întrebă vel că- 
mărașul ? 

— Ce să fie, jupîne vel cămărașe, vreau să văd 
cinstita şi slăvita faţă a măriei-sale lui Vodă... 

Şi-l duse cămăraşul, nici una, nici două, pînă la 
divanul unde măria-sa-vodă ţine sfatul cel mic cu 
boierii halia...4 


x 


— Ce poltești, mai-marele Ifrime ? întrebă Vodă. 
Hei, Ciubucci-Başa, ciubuc și cahvea pentru jupîn 
Ifrim !... 

Și cît ai clipi din ochi, ciubucciul al doilea aduse 
un ciubuc de lemn de cireș, lung de doi coți şi cu 
imamele 5 da chihlibar, bătute cu rubine și cu 
cilăf 6 de mărgele, cusut de fetele din haremul 
doamnei, de-ţi lua ochii de mîndreţe... Şi al doilea 
cahfegiu sosi şi el cu feligeanul 7 de băutură miro- 
sitoare şi cu zarfu 8 ca horbota, lucrat de argintarul 
curții... 

— Ei, cum e habarul?, mai-marele? întrebă 
Vodă. 

Și jupîn Ifrim, pufnind simandicos din ciubuc, 
spuse toată pricina lui Vodă și scoase din brîu zeci 


1 Ciohodar — slugă domnească (n. ed.). 

2 Cămăraş — slujitor la camera domnitorului (n. ed.). 
s Slujbaș la grajdurile domnești (n. ed.). 

+ Boier halia — boier cu funcţie (n. ed.). 

5 Imamă — căpătii al ciubucului (n. ed.). 

€ Toc de ciubuc (n. ed.). 

7 Ceașcă fără toartă (n. ed.). 

* Suportul de metal al feligeanului (n. ed.). 

e Vestea, grija, necazul (n. ed.). 


235 


de hrisoave, de la moşi şi strămoși, pline de drep- 
tăţile breslei. i 

— Ei, numai asta nu se poate, mai-marule, zice 
Vodă cu mînie, gata de a izbucni... Abia sînt șapte 
zile de cînd mi-am pus iscălitura domnească pe 
hrisovul lui baș-boier ; cum am să sparg eu astăzi 
asemenea hrisov ?... 

— Tot așa, măria-ta, cum ai spart pre ale noas- 
tre, ale breslei, în ziua cînd ai iscălit pe al jupinului 
baş-boier !... 

— Nu se poate!... 

— Ba trebuie să se poată, măria-ta ! Că dreptatea 
se poate la domniile drepte. Nedreptate vrei să 
faci ? 

Vodă, mîniat de cutezarea meşterului, strigă: 

— Ciubucciu Başa !... Luaţi ciubucul domnesc 
de la gura acestui obraznic !..., 

— Ciubucul mi-l poţi lua, măria-ta, zice cu cum- 
pătat glas mai-marele, că-i ciubuc domnesc, iar 
dreptatea nu-i lua-o măria-ta, că este a breslei şi 
a lui Dumnezeu !... 

Bine. grăi meșterul Ifrim. 

Ciubucul i l-a luat ciubucciul, dar Vodă se văzu 
silit a doua zi a da dreptate după jalba boiangiilor 
adunaţi cu toții în curtea domnească. 


V. U., L., pp. 234—235. 


MOARTEA CA ARAP 


Nenorocirea cea grozavă a princepelui Andrei 
Bathori s-a anunțat prin felurite prevestiri. Între 
alte semne, cînd el vroia să urce, făcînd drumul în 
sus, ca să-și așeze lagărul la Reussmarct, pentru 
a sta noaptea acolo, i s-a arătat ziua în ameaza 

mare, printre poporeni, şi un lungan de arap ce 
trecea purtînd pe umărul lui o coasă. Iar el, cînd 
întrebă pe domnii ce erau în jurul lui, că al cui este 
arapul cel hîd, nimeni n-a ştiut să-i dea deslușire, 
deoarece nimeni nu-l mai văzuse. Chiar singur 
Andrei Bathori n-a mai putut să-l arăte. Acest 
spectru a speriat îndată pe Andrei, că este o pre- 
vestire a morții înfiorătoare. 

Mi., pp. 52—53. 


[CUM A AJUNS GHICA-VODA DOMN AL MOLDOVEI) 


Ghica-vodă de neamul lui fiind arbănaș t, copil tî- 
năr au purces de la casa lui la Țarigrad, să-ş găsască 
un stăpin, să slujască. Şi cu dînsul s-au mai luat 
un copil de turcu, iar sărac, din ostrovul Chipru- 
lui 2. Şi mergind amîndoi dempreună la Țarigrad, 
multe vorbe bune au vorbit : de vor găsi pită, să să 
caute unul pre altul. Și au dzis Ghica-vodă : „Tu 
eşti turcu, poţi să agiungi să fii om mare, și ce mi-i 
face pre mine atunce ?* Tar turcul au dzis atunce : 

„De voi fi eu om mare, te voi face de vii fi mai 
mare în Chipru, giudecătoriu“. Și mergînd în Ţari- 
grad, s-au despărțit unul de altul, să-ş caute stăpîni. 

Deci copilul cel de turcu au nemerit la un agă 8 
ce era de curtea împărătească. Și au slujit așă din 


1 Albanez (n. ed.). 

2 Insula Cipru. Este o greșeală a cronicarului, sau, poate, 
a copistului, care lăsîndu-se ademenit de asemănarea 
tonetică dintre numele insulei si acela al satului albanez, 
Küprüli, de unde au pornit în lume băietani săraci, a 
crezut că este vorba de bine-cunoscuta insulă din Marea 
Mediterană. Kogălniceanu a corectat această greșeală în 
ediţia sa, punînd „satul Chiupri“, în loc de „ostrovul Chi- 
prului“. (Nota lui Iorgu Iordan.) 

9 Ofiţer ture (n. ed.). 


stăpîn în stăpîn, pănă au agiunsu de era paşe. Şi 
fiind pașe sărac, ave un priietin musaip ! împără- 
tesc. Şi merge totdeauna la vorbă la acel musaip îm- 
părătescu. Şi pre acee vreme să timplasă de era 
multe zorbale? în Țarigrad, de nu să mai pute 
aședza 3 Poarta. Deci Chiupruliolul au dzis cătră 
acel priietin musaip de casa împărătească : „De 
m-ar pune pre mine viziriu, aș potoli eu zorbalele 
aceste“. Iar împăratului i să supărasă 1 cu zorbaleli, 
și să miera ce va face, și întreba sfat, și pre unul 
şi pre altul. Și aflînd vreme acel musaip împără- 
tescu, au spus împăratului că „este un pașe sărac, 
şi el dzice să-l pui măria ta vizir, că a potoli toate 
gilcevile aceste, pre careli îl cheamă Chiupruliolul“. 
Deci împăratul îndată l-au adus și l-au pus viziriu. 
Și cum l-au pus viziriu, îndată au și pus și au stri- 
gat oastea, și pre de altă parte au început a tăie 
capetili celor vicleni, pănă i-au spăriiat, de au așed- 
zat toate zorbaleli. Şi au rămas viziriu lăudat la 
turci, precum s-au vădzut şi să vede și pînă astădzi 
neamul lui. 

Iar Ghica-vodă, întrînd în Țarigrad, au nemerit 
la capichehăile 5 moldovenești de au slujit, apoi au 
vinit la Moldova cu neguțitorie, apoi la Vasilie-vodă 
lipsindu-să de curte, fiind și Vasilie-vodă tot de un 
neam, arbănaș. Şi vrînd şi Dumnedzeu, au agiunsu 
de au fost capichihaie la Țarigrad și vornic mare 
aici în Moldova. Deci tîmplîndu-să atunce, la vre- 


1 Om de încredere al împăratului (n. ed.). 


2 Zorba — răscoală, revoltă (n. ed.). 

3 A se aranja, a se stabiliza (n. ed). 

4 A se supăra — a se sătura, a se plictisi, a-i fi leha-. 
mite (n. ed.). 

5 Capichehaie — reprezentant al domnilor români, la 


poarta otomană (n. ed.). 

mea lui Gheorghii Ștefan-vodă, de au fost la Poartă 
cu alţi boieri, viziriul văzîndu-l, l-au şi cunoscut 
cine este. Iar Ghica-vodă nu-l cunoște pre viziriul. 
Deci viziriul Chipruliolul au şi chemat pre hazna- 
tariul t lui și i-au dzis în taină : ,„,Vedzi cel boieriu 
bătrîn moldovan ce este la Divan ? Să-l iei şi să-l 
duci la odaia ta, pănă s-a rădica Divan, și apoi să-l 
aduci la mine în taină, cum trebuieşte !“ Iar Ghica- 
vodă, după ce îl luasă dintre ceilalţi boieri, să spă- 
riiască tare, că nu știe povestea ce este. Și după ce 
s-au rădicat Divanul şi l-au adus la viziriul, l-au 
întrebat viziriul ce om este și de unde este, şi au 
dzis : „Cunoşti-mă pre mine, au ba?“ Iar Ghica- 
vodă s-au pus de unde este de locul lui, iar a cu- 
moaște pre viziriul nu-l cunoştè. Atunce viziriul 
Chiupruliolul s-au spus și au dzis : „ii minte ce 
am vorbit cînd viniiam amindoi pre cale ?* Și au 
dzis : „De ai uitat tu, dar eu n-am uitat, și iată că 
te voi face domnu în Moldova ; numai să taci mil- 
com“. Iar Ghica-vodă au și mărsu de i-au sărutat 
mîna și s-au rugat atunce pentru stăpînu-său, să-l 
lasă să fie domnu, să nu-l mazilească. Iar viziriul 
au răspunsu : „Acmu deodată îl las să fie, iar mai 
pre urmă cuvintul mieu gios nu l-oi lăsa, ce te voi 
face pre tine“. Şi pre urmă, chemînd la Poartă pre 
Gheorghii Ştefan-vodă, și nevrînd Gheorghii Şte- 
fan-vodă să margă, au pus pre Ghica-vodă domnu 
în Moldova, după cum scrie letopisăţul. Aşè au fost 
povestea ieșirii acestor doi oameni, Chiupruliului 
viziriului și Ghicăi-vodă, că unde este voia lui 
Dumnedzeu să biruiescu toate firili omeneşti. 

N., pp. 3841. 


1 Haznătar — vistier (n. eq.). 

VASILE-VODA ŞI IUGA 


Pe timpul lui Vasile Lupu-vodă cîmpulungenii au 
ales ca deputat pe mai mulţi ani de-a rîndul pe un 
ţăran foarte înţelept și avut, anume Iuga, de loc 
din Cîmpulung, și l-au trimis la sfatul domnesc 
din Iași. 

Vasile Lupu-vodă cunoștea pe Iuga ibane bine 
şi-l avea foarte drag pentru că acesta era un om 
foarte deştept, înțelept, deschis la inimă, cu drep- 
tate, de omenie şi plăcut tuturor oamenilor. 

Iuga a umblat pe la Iași în mai multe rînduri. 
De la un timp încoace însă nu mai mersese acolo, 
din pricină că mai multe nenorociri dăduseră 
peste capul lui. Apoi, Iuga îmbătrinise și slăbise 
cu totul. Nu se prea interesa de cele ce se petre- 
ceau în ţară. Trăia mai mult pentru sine. Și ro- 
mânii din tinutul Cîmpulungului de mult aleseră 
pe alți români din mijlocul lor, de-i trimiteau la 
Iaşi. 

Iată însă că într-un an, tocmai pe cînd era adunat 
divanul întreg, Vasile-vodă își aduse aminte de 
Iuga şi întrebă pe unul dintre deputaţii cimpulun- 
geni : 

— Mai trăieşte Iuga ? 

— Care Iuga? r 

— Deputatul vostru cel vechi. 

— Trăieşte, stăpîne. 

— Şi oare, cum se mai laudă ? Ce mai face ? Și 
care să fie pricina că de un timp încoace nu se 
arată de fel pe la Iași ? 

— Apoi, dă, măria-ta, ce să-ți spun ? răspunse 
deputatul cîmpulungean, Iuga, deși e acum bătrîn, 
totuși e sănătos, numai atita că de un timp încoace 
a cam decăzut, sărmanul. I-a murit nevasta cea 

dintii şi s-a însurat cu alta mai tînără cu care o 
duce cam greu. De altmintrelea, ar merge cum ar 
mai merge ! 

Lui Vasile-vodă, la această veste i se făcu milă 
de Iuga, ştiindu-l om avut, cu îndurare către toţi 
şi braţele deschise. Deci, chibzuind el puţin cum ar 
putea face ca să-l scoată pe bietul om din călu- 
şele nevoii, să nu aibă acum la bătrîneţe a se lupta 
cu cite neajunsuri cu toate, zise către deputat : 

— Cînd te vei întoarce acasă, să te duci pînă la 
Iuga și să-i spui că eu am zis să se repeadă numai- 
decît pînă la Iași, că am să-i spun niște lucruri pe 
care trebuie să le știe numaidecit. M-ai auzit? 
Nu cumva să uiţi a-i spune! 

— N-oi uita, măria-ta ! N-avea teamă ! La vreo 
câteva zile după această vorbire, desfăcîndu-se sfa- 
tul domnesc, se întoarse deputatul Cîmpulungului 
acasă. Aici se duse îndată la Iuga și-i zise : 

— Iacă cum şi iacă cum, moşule Iuga ! A porun- 
cit măria-sa Vodă să te gătești şi să mergi cît mai 
degrabă pînă la dînsul, la Iaşi. 

Lui luga nu-i venea a crede urechilor sale. Însă 
după ce deputatul îi întări prin jurămint că ceea 
ce-i spune nu-i alta decit adevăr limpede, zise : 

— Și oare ce vrea măria-sa de la mine, de m-a 
chemat acum la bătrineţe să mă duc pînă la lași ? 
Oare ce voiește să-mi spună ? 

— Nu ştiu, moşule ! Atit știu numai că mi-a spus 
să mergi cît mai degrabă, alta nimic. 

— Dacă e așa treaba, ce-a da tîrgul şi norocul! 
M-oi duce, măcar că acum la bătrîneţe nu-mi prea 
vine doru de-a colinda potecile munţilor. 

— Eu unul, mi-am împlinit datoria. Dumneata 
fă acum cum te ajută mintea. 

După aceste cuvinte, deputatul se depărtă. 

A”doua zi, în revărsatul zorilor, Iuga se porni 
de-a dreptul peste munţi, spre lași. Cît timp va 
Îi mers el nu ştiu, dar cînd a ajuns la lași nu s-a 
mai oprit într-un loc sau într-aliul, cum e treaba 
multora, ci se duse de-a dreptul la Vodă, să vadă 
de ce l-a chemat. 

Vasile-vodă, tocmai atunci se afla pe divan cu 
cei doisprezece sfetnici ai săi. 

Deci, intrînd Iuga în divan, singur va şti cum, 
și închinîndu-se pînă la pămînt cum e datina țăra- 
nului cînd se află dinaintea unuia mai mare, îi 
zise : 

— Bună ziua, stăpîne ! 

— Bună să-ţi fie inima, precum ţi-i căutătura, 
răspunse Vodă zîmbind. 

— Şi măriei-tale fapta precum ţi-i și vorba. 

— Da cum te mai afli lugo ? 

— Cum vrei stăpîne... și mai bine și mai rău! 

— Cum ti-i dealul? 

— Alb și slab. 

— Da lunca ? 

— Verde și înfrunzită. 

— Da munții? 

—  Încărcaţi de brazi şi flori frumoase. 

— Da şesul ? 

— PDespoiat și uscat. =? 

— Primi-vei doisprezece berbeci de-ai mei la 
dealul tău, la păscătoare ? 

— De ce nu? Primi, stăpine, însă cu plată, 

— Mergi dară sănătos ! 

— Iaca, m-am dus, stăpîne ! 

SI cum zise cuvintele acestea făcu iarăși un plo- 
con t şi se întoarse să iasă. Însă Vodă strigă de- 
grabă ușariul ? înlăuntru și îi zise : 


1 A face un plocon — aici: a se înclina (n. ed). 
2 Ușar — uşier (n. ed.). 

— Să duci pe bătrînul acesta undeva la o ospă- 
tărie, pe seama mea ! 

Uşierul se plecă în semn de ascultare şi apoi ieși 
cu Iuga afară și-l duse la ospătărie. Iuga, intrînd 
în odăiţă, se dezbrăcă de cojocul său cel miţos, își 
puse cușma pe un scaun și porunci ospătăriţei să-i 
aducă o ulcică cu vin, apoi se puse la masă și trase 
vreo cîteva guri bune de. vin. 

În timpul acesta, cei doisprezece sfetnici, pe cînd 
vorbea Vasile-vodă cu luga, nu prea luară seamă 
ce vorbesc, ci se uitară numai plini de curiozitate 
la Iuga, cum el, un ţăran îmbrăcat cu cojoc și 
încălțat cu opinci, a îndrăznit să intre de-a dreptul 
în divan, cum de nu l-a oprit ușierul la ușă și cum 
vine că Vodă vorbeşte așa de prieteneşte cu dînsul. 

Nu știau ei că nu văzură pe luga nicicînd pînă 
atunci, dar nici Vodă nu le spuse nimic. Și, după 
ce a ieșit Iuga din divan, tăcură cu toţii și-și 
căutară fiecare de lucrurile lor. Cînd însă s-a în- 
cheiat sesia! și se ridicară toţi sfetnicii ca să se 
ducă acasă, îi întrebă Vodă: 

—- Boierilor, știți dumneavoastră ce am vorbit 
eu cu bătrinul care a fost mai înainte aici ? 

— Nu, răspunseră sfetnicii. 

— Dacă e așa, pînă mîine dimineaţă, înainte de 
ce ne-am aduna iarăși la sfat, să-mi aducă fiecare 
din dumneavoastră răspunsul în scris despre ceea 
ce am vorbit eu cu dinsul, iar cel ce nu mi-l va 
aduce, să știe că are să fie depărtat din slujbă !. 

— Bine, răspunseră sfetnicii şi se depărtară 
ducîndu-se fiecare acasă. 

Sfetnicilor, după ce ieșiră din palatul domnesc, 
li se părea dintru început lucru de șagă ceea ce 
le spusese Vodă, însă mai pe urmă, după ce mai 


1 Sesie — sfat (n. ed.). 

cugetară puţin, își luară sama și văzură că nu va 
fi bine de dînșii dacă nu vor aduce a doua zi, 
măriei-sale, răspunsul cerut. 

Deci, unul dintre dînșii, care era mai bătrîn, mai 
statornic și cunoştea prea bine pe Vasile-vodă 
cine-i și ce poate, nu stete mult acasă, ci se duse pe 
la ceilalți sfetnici şi îi făcu luători de seamă, zi- 
cîndu-le : 

— Fraţilor, să nu să pară lucru de șagă ! De nu 
vom duce măriei-sale răspunsul cerut pe mîne 
dimineaţă, are să fie rău de noi, pe toţi are să ne 
alunge din slujbă ! Să mergem să căutăm pe moş- 
neagul acela și să-l rugăm ca el să ne tilcuiască 
vorba: ce a avut-o cu Vodă! 

— Ce-ai zis, frate ? Nişte boieri ca noi, noi sfet- 
nicii și cîrmuitorii ţării, de care ar tremura toată 
Moldova de frică cînd am voi, pînă într-atita să 
ne înjosim, ca să ne rugăm unui ţăran, unui mojic, 
să ne tîlcuiască ceea ce a vorbit el cu Vodă ? zice 
unul dintre sfetnici. Asta niciodată n-aş fi aștep- 
tat-o de la dumneata ! 

— Am cugetat şi eu la aceasta, urmă sfetnicul 
cel bătrîn. Și eu m-am simțit destul de umilit, dar 
ce să facem ? Gîndiţi-vă și explicaţi dumneavoas- 
tră vorba, dacă puteţi! Eu destul mi-am bătut 
capul, dar nimic n-am putut scoate la capăt. 

Se puseră în urma aceasta toţi sfetnicii pe gin- 
duri, și gîndiră, şi gîndiră, dar degeaba! Nu putu 
gîci nici unul. 

In urmă, văzînd și ceilalţi sfetnici că nu e lucru 
de şagă, își călcară pe inimă şi deteră cu toții să-l 
caute pe Iuga, ca el să iîlcuiască vorba. Şi-l cău- 
tară, şi-l căutară dar abia într-un tîrziu de noapte 
îl aflară: în ospătăria cea .tupilată, din mahala, 
unde-l înfundase ușierul. Iuga încă nu s-a fost 

culcat..Pe semne cugeta și el la timpurile cele bune 
din tinerețe. 

— Bună seara, moșule ! ziseră sfetnicii, după 
ce intrară înlăuntru. 

— Mulţumim dumneavoastră,- boierilor! răs- 
punse Iuga uimit. 

— Te căutăm pe dumneata moșule, ziseră ei mai 
departe. 

— Şi ce poftiți de la mine? întreabă Iuga. 

— Te-am pofti să ne tilcuieşti vorba ce-ai 
avut-o cu măria-sa Vodă. 

— V-oi tîlcui-o bucuros, de ce: nu? Numai, 
drept să vă spun, trebuie să-mi plătiţi. 

— Îţi plătim, îţi plătim bucuros! Dar cît va fi 
plata ? 

— Nu mult, ia, o pungă de bani, de cap! 

Sfetnicii cam încreţiră fruntea și strîmbară din 
nas, căci o pungă de bani, pe timpul acela, era 
atita cît 500 de lei. Dar ce avură să facă ? Trebuiră 
să se învoiască şi să-i plătească cît le-a cerut, dacă 
voiau să nu fie alungaţi din slujbă. Deci îi dete 
fiecare cîte o pungă de bani cu acel adaos ca să nu 
mai spună nimănui nici un cuvînt. Care n-a avut 
bani la sine a alergat de grabă și a împrumutat. 

Apoi l-au întrebat zicînd : 

— Ce însemnează cuvintele „bună să-ţi fie inima 
cum ţi-i şi căutătura“ ? 

— Apoi, dă — răspunse moşneagul — sînt mulţi 
oameni în lumea aceasta, a căror căutătură e 
blîndă, plăcută şi prietenească, după câre ţi s-ar 
părea că suflete mai bune decît dînşii nu se află 
in toată lumea, pe cind în inima lor e încuibată 
cca mai mare viclenie și răutate ce-și poate în- 
chipui cineva. Deci cum e căutătura omului, aşa 
să-i fie şi inima, să nu caute la alţii cu blîndeţe și 
dragoste în față, iar pe din dos să-şi reverse tot 

veninul asupra lor, ci dacă caută bine, bine să-i 
şi facă. 

— De aceea, cum ti-i vorba, aşa şi fapta ? 

— Asta e așa că dacă omul se laudă că va face 
cumva vreun bine, să-l şi facă, să nu se laude 
numai, precum îndătinează foarte mulţi dintre 
domnii cei mari, iar cînd e la adecă, atunci nu fac 
nimic. 

— Dar dealul ? 

— Dealul e capul meu. E alb precum mă vedeți, 
căci am încărunţit. E slab căci acuma sînt bătrin 
și slăbănog. 

— Dar lunca cea verde și înfrunzită ? 

— Nu v-aţi priceput ? Mi-a murit soţia cea din- 
tii și acuma mi-am luat una tînără și frumoasă 
ca o luncă verde și înfrunzită, iar eu sînt bătrin și 
slab. 

— Dar muntele ? 

— Muntele înseamnă, scumpilor mei boieri, ro- 
mâni de prin ţinutul nostru, care sînt voinici ca 
niște brazi şi rumeni ca florile, pentru că, mila 
Domnului, pînă acuma le merge bine. 

.— Dar șesul ? 

— Şesul însemnează românii de la ţară, care 
supuși fiind boierilor şi altor oameni fără inimă, 
sînt chinuiţi și scurși de avere şi putere, sint ca 
un îinaț despuiat de iarbă şi uscat. 

— Dar cei doisprezece berbeci ? 

— Aceia, să nu fie cu supărare, sînteţi dumnea- 
voastră, boierilor ! Aţi venit la păscătoria mea și 
eu v-am păscut acuma. 

— Atita-i moşule ? 

— Atta. 

— Noapte bună! 

— Mergeţi sănătoși 


, 

Sifetnicii ieşiră afară, mînioşi pară de foc, şi 
numai ei singuri știură cîte sudalme și blăstămuri 
trimiseră asupra bătrînului. Dar lui Iuga nici că-i 
pusa. Strînse bine cele douăsprezece pungi, le puse 
in curea și apoi, culcîndu-se, dormi dus pînă a 
doua zi dimineaţa. 

A doua zi după ce se adunară sfetnicii la divan 
„i se aşezară fiecare la locul său, iată că intră şi 
luga înlăuntru. 

Vasile-vodă, cum îl văzu, îl întreabă: 

— Cum ai mas, lugo ? 

— Bine, stăpine ! 

— Dar primit-ai berbecii mei la dealul tău, la 
păscătorie ? Și cum arată ? 

— I-am tuns bine și le-am luat lîna. 

— Eşti îndestulat cu atîta ? 

— Cu berbecii sînt îndestulat. 

-— Prea bine lugo! zise Vodă. M-am bucurat 
foarte mult că m-ai ascultat şi ai venit pînă la 
mine. De acum poţi merge sănătos. Şi Dumnezeu 
„ii te întărească şi să te susţie încă lung timp în 
viaţă ! 

Textul este fidel variantei pe care S. FI. Marian 


o dă în Tradiții populare române din Bucovina, 
București, 1895 (n. ed.). 


I., pp. 49—58. 


[NECULAI MILESCUL SPĂTARIUL] 


Era un boier, anume Neculai Milescul Spătariul, 
de la Vaslui de moșia lui, prè învăţat și cărturar, 
şi știe multe limbi : elineşte, slovenește, grecește 


£ 2i? 


şi: turcește... Şi era mindru și bogat, și umbla cu 
povodnici ! înainte, domneşti, cu buzdugane și cu 
paloșe, cu soltare ? tot sirmă è la cai. Şi lui Ştefă- 
niţă-vodă îi era pre drag, și-l ține pre bine, şi tot 
la masă îl pune, şi se giuca în cărți cu dînsul, şi la 
sfaturi, că era atunce grammatic t la dinsul. lar 
cînd au fost odată, nu s-au săturat de bine şi de 
cinstea ce ave la Șiefăniţă-vodă, ce au ședzut şi 
au scris niște cărţi viclene şi le-au pus într-un 
băţu sfredelit şi le-au trimis la Constantin-vodă 
cel Bătrîn Băsărab în Ţara Leșească, ca să să rădice 
de acolo cu oști, să vie să scoată pe Ștefăniţă-vodă 
din domnie. Iar Constantin-vodă n-au vrut să să 
apuce de acele lucruri ce-i scrie, c[e s-]Jau sculat și 
au trimis băţul acel sfredelit cu cărţi cu tot înapoi 
la Şliefăniţă-vodă, de le-au dat. Deci. Ștefăniţă- 
vodă, cum au vădzut băţul cu cărţile, s-au pre 
mâniet şi l-au şi adus pre acel Nicolai Milescul îna-: 
intea lui, în casa cè mică, şi au pus pre calău de i-au 
tăiat nasul. Scoţind .Ștefăniţă-vodă în grabă ham- 
geriul lui din briu, au dat de i-au tăiat calăul nasul. 
Şi n-au vrut să-l lasă pe calău să-i taie nasul cu 
cuțitul lui [de] calău, ce cu hamgeriul lui Ștefăniță- 
vodă i-au tăiat nasul. După acee, Nicolai Cirnul 
au fugit în Tara Nemţească și au găsit acolo un. 
doftor de-i tot slobodzie singeli din obraz și-l 
boţie 5 la nas, şi așe din dzi în dzi sîngele să în- 
chega, de i-au crescut nasul la locu, de s-au tămă- 
duit. Iar când au vinit aice în ţară, la domnia lui 
Iliieș-vodă, numai de abiè s-au fost cunoscut nasul 


* Povodnic — cal purtat de căpăstru (n. ed.). 

2 Soltar — cioliar, pătură de postav pentru pus sub 
şa (n. ed.). : 

3 Yireturi (n. ed.). 

4 Secretar, scriitor de cancelarie (n. ed.). 

5 A boți — a sirîinge, a îngrămădi (ned). 

că-i tăiat. Numai tot .n-au ședzut în ţară mult, de 
rușine, ce s-au dus la Moscu, la mareli împărat, 
la Alecsii Mihailovici, la tatăl marelui Petru îm- 
părat carele au vinit la noi aice în Moldova. Şi 
pentru învăţătura lui au fost terziman ! împăratu- 
lui și învăţa și pre fiul împăratului, pre Petru 
Alecsievici, carte. Şi era lamare cinste și bogăţie. 
Si l-au trimis împăratul Alecsii Mihailovici sol 
la mareli împărat al chitailor, de au zăbovit la Chi- 
Lai 2 vreo doi, trii ani. Și au avut acolo multă cinste 
si dar de la mareli împărat al chitailor, şi multe 
lucruri de mirat au vădzut la ace împărăție a chi- 
tailor. Și i-au dăruit un blid de plin pietri scumpe 
şi diiamant ca un ou de porumbu. Și întorcîndu-să 
pe drum înapoi, s-au tîmplat de au murit împăratul 
Moscului, pre anume Alecsii Mihailovici, iar sena- 
torii de la Moscu i-au ieșit întru întimpinare și i-au 
luat aceli daruri şi tot ce au avut şi l-au făcut sur- 
pun la Sibir. Și au şedzut cîţiva ani surgun la Sibir. 
lară mai pre urmă, rădicindu-să Petru împărat, 
fiiul lui Alecsii Mihailovici, carele au vinit aice 
in ară, în Moldova, de s-au bătut cu turcii la Prut, 
la Stănilești, din gios de Huși, în ţinutul Fălciiului, 
uoiuns-au Cîrnul din Sibir cu cărţi la dînsul. la 
impăratul Petru Alecsievici, de i-au făcut ştire 
de toate cezau făcut şi cum este surgun. 

Atunce Petru Alecsievici împărat, îndată au 
chemat senatorii și au întrebat dzicind: „Unde 
este dascălul mieu cel ce m-au învăţat carte? 
Acmu curund să-l aduceţi !“ Și îndată au răpedzit 
de olac? și l-au adus la Petru Alecsievici, împă- 
rutul Moscului, în stoliţă 4. Și l-au întrebat ce-au 


1 Interpret (n.ed.). 

* Chinezi (n. ed.). 

* Repede, de grabă (n.ed.). 
1 Capitală (rusă) (a. 'ed.).- ` 

vădzut şi ce au păţit şi i-au plătit lucrurile toat 
acele de la senatori ce-i luasă, pănă la un cap de 
aţă, şi diiamantul cel mare. Şi împăratul, după c 
l-au vădzut, s-au mirat şi l-au dat în haznaoa 1 că 
împărătească, iar Cîrnului i-au dat optdzăci d 
pungi de bani. Și l-au luat iară în dragoste şi în; 
milă și l-au pus iar sfetnic. 

Și cînd au ras barbeli, împăratul, a moscaliloră 
atunce cînd s-au schimbat portul, atunce sîngu 
împăratul i-au ras barba cu mîna lui. Și au trăi 
Cîrnul pănă la a doua domnie a lui Mihai-vod 
Racoviţă și atunce au murit. Care mare cinste i-a 
făcut împăratul la moartea lui și mare părere de 
rău au avut după dinsul, că era trepultorita la 
aceli vremi. 

Rămas-au acelui Cîrnu ficiori și nepoți, și a 
agiunsu unii de au fost polcovnici? spre slujb 
oștirii. Că să însurasă el acolo, de luasă moscală ? 
Și s-au mai dus după dînsul de aice din Moldov 
trii nepoți de frate, de să aședzase și ei pe lîngă! 
unchiu-său. Și aceie ave milă de la împărăție, sij 
acolo au murit. 


1. N., pp. 43—44. 


) 
[ERAU ŞI DOMNITORI MAI PUŢINI ISTEȚIJ l 


Un domnitor, în vechime, a vrut să ştie numă- 
rul fiecării meserii din țară, adică cîți brutari, cîți 


1 Hazna — tezaur public (n. ed.). 


2 Polcovnic — colonci (n. ed.). 
3 Rusoaică (n. ed.). 

măceiari, precupeţi, băcani, croitori, pantofari și 
aşa mai încolo şi a însăreinat pe ministrul său cel 
mai mare să-i facă lucrarea asta și să i-o aducă în 
cel mai scurt timp. 

După trei luni de zile, vine ministrul la domni- 
tor, cu un dosar cît toate zilele de mare, în care 
erau însemnate toate meseriile, după cum le ce- 
ruse măria-sa. Ia domnitorul acest dosar și începe 
să întoarcă la foi pînă dete de o foaie unde erau 
trecuţi toţi coţcarii din ţară. 

— Ce meserie este aceasta ? întrebă domnitorul 
pe ministrul său. 
= — Măria-ta, răspunse ministrul, coțeari se nu- 
mesc aceia cari trăiesc înșelînd pe unii și pe alții. 

— Și cum găsesc ei atît de mulţi oameni, pentru 
ca să-i poată înșela ? Cum de se mai încrede cineva 
într-înși, după ce au păţit o dată de la ei? 

— De asta te miri, măria-ta ? Dar nici că-ţi poţi 
închipui cît de meşteri sunt ei la tras condeie ! 

— Se vede că au a face tot cu oameni neghiobi, 
dacă se încred aşa lesne într-înșii ! 

— Ba, te încredinţez, prea înălțate doamne, că 
de multe ori ei știu să tragă condeie chiar la cei 
mai deştepţi și mai cu cap. Uite-ţi fură cloșca de 
pe ouă, fără ca să se audă măcar un ciîriîit din par- 
tea cloştii ! 

— Voi să-mi aduci numaidecît pe cel mai isteţ 
din câţi coţcari cunoşti, ca să vedem dacă va fi în 
stare să mă înșele pe mine! 

— Pre bine, măria-ta ! zise ministrul ieşind pe 
ușă. Nu trecu mult însă și se întoarse aducind 
înaintea domnitorului pe cel mai mare coţcar pe 
care trimisese într-adins să-l cheme. 

Văzîndu-l, domnitoru-i zice : 

— Ce meserie ai ? 


— Coţcar, să trăieşti, măria-ta ! 

— Înșeli lumea, ai ? 

— Ce să fac, pre înălțate doamne; sînt sărac 
şi am o spuză de copii acasă. Mijloace n-am ca să, 
trăiesc ca om de omenie; vreo altă meserie nu 
m-au învăţat părinţii. Sînt dar silit de nevoie să 
trag azi un condei, mîine altul, ca să pot să-mi ţin 
casa cum dă Dumnezeu ; dacă nu am altă putere ! 

— Şi cum faci de-i înșeli așa lesne ? Cum gä- 
seşti totdeauna pe cine să înșeli ? 

— Apoi, dacă mi-e asta meseria și numai cu ea 
am trăit atîţia ani! 

— Destul vorbă! zise domnitorul. Iată la ce 
te-am chemat ! Dacă vei fi în stare să mă înșeli și 
pe mine, vei avea o mare răsplătire. Te simţi 
destul de iscusit ca să faci aceasta ? 

— Măria-ta ! Poate că vrei să rîzi de mine ;.dar 
eu niciodată n[u m-a]m urcat așa sus. Oamenii pe 
care i-am înșelat pînă acum n-au fost de treapta 
măriei-tale şi nici că am cutezat să-mi treacă prin 
minte vreodată una ca asta. 

— Dar n-are nimic a face ; nu sînt și eu om ca 
toţi oamenii ? Cum înșeli pe alţii, cearcă-te să mă 
înşeli și pe mine ! Numai de vei putea! 

— Cu neputinţă, măria-ta. 

— Dar o voiesc! 

— lartă-mă, prea înalte doamne, dacă nu mă 
simt în stare să fac aceasta ! 

— Pentru ce? 

— Pentru că, bine ştii, măria-ta, că orice me- 
serie-și are uneltele sale cu care lucrează cineva.. 
Zidarul îşi are mistria, cîrpaciul — sula, dulgherul 
— tesla și barda, așa și meseria mea-și are uneltele 
ei. Și pentru că pînă acum eu am înșelat. oameni 
de rînd, de aceea și uneltele mele era pentru niște 

asemenea oameni. Dar cum să înşel pe cineva care 
e de treapta măriei-tale, cînd n-am unelte tre- 
buincioase pentru feţe înalte ? 

— Cumpără-ți uneltele de care ai trebuinţă! 
Dară ţi-am spus. Voiesc ca negreşit să cerci a-mă 
înșela ! 

— Măria-ta, zise coţcarul căzind în genunchi, 
dacă am greșit iartă-mă, dar scutește-mă de astă 
grea sarcină pentru care cu adevărat nu mă cunosc 
în stare a o îndeplini. Eu care abia trăiesc, cum aș 
putea găsi mijloace ca să cumpăr acele unelte cari 
sunt așa de scumpe! Aibi îndurare de mine, mă- 
ria-ta, şi nu mă pune la asemenea cercare | 

— Stăi! zise domnitorul. Oare cîtă sumă ţi-ar 
trebui pentru ca să-ţi cumperi acele unelte de care 
ai trebuinţă ? 

— Sunt pre scumpe, pre înălțate doamne şi ar 
fi mai bine, crede-mă, să te lași de astă hotărîre ! 

— Răspunde la ce te întreb și fără nici o întâr- 
ziere ! 

— Apoi, dacă e așa, mi-ar trebui o mie de gal- 
beni, pentru ca să mă căpătuiesc de niște aseme- 
nea unelte. 

— Să se numere în primirea acestui om o mie 
de galbeni! zise domnitorul către ministrul său. 
Apoi întorcîndu-se către coţcar : 

— Şi cînd vii ca să pui în lucrare fapta ta? îl 
întrebă. 

— Peste trei zile, răspunse el. 

— Fie peste trei! 

Cele trei zile trecură și încă trei după ele şi 
coțcarul nu se văzu venind. Domnitorul întrebă 
pe ministrul său : \ 

— Ce poate fi că astăzi sînt şase zile şi nu se 
imâi vede coţcarul ? 


— Măria-ta, răspunse ministrul, are să treacă 
multe zile şi mulţi ani și coţcarul n-are să se mai 
întoarcă. 

— Cum aşa? zise domnitorul încreţindu-și 
sprinceana supărat ; mi-a cerut o mie de galbeni. 

— Apoi, iată că te-a înșelat, măria-ta! Și de 
aceea nu mai vine. 

— Bre, al dracului neam al coţcarilor ! Ai avut 
dreptate, căci dacă pe mine m-a înșelat, apoi pe 
alții rău cată să-i pirlească, vai de ei! 


2 


C., pp. 31—35. 


PALMA BOIERULUI OLTEAN 


Un boier de peste Olt veni într-o zi în Bucureşti 
și ceru să intre la Vodă, la Matei Basarab. Tara, 
pe atunci gemea de greci care jefuiau poporul 
fără milă. Însuşi marele domn nu se putea scu- 
tura de ei. 

La ușa atacului foaie sta de pază un căpitan 
grec. 

— Vrei să intri la Vodă ? 

— Vreau. 

— Bine, dar numai așa te las să intri, dacă îm- 
parți pe din două cu mine darurile ce vei primi 
de la Vodă. 

Boierul intră la Vodă. Cînd să iasă, el se rugă de 
domn să-i dea două palme. Domnul sta mirat, dar 
pentru că boierul stăruia, îi făcu pe voie. 

Afară, la ușă, grecul îl prinse de haină. 

— Ei, ce-i, împărate ? 

— Împărţim ? 

Atunci boierul trase o palmă zdravănă grecului, 
Ge se duse învîrtindu-se și se izbi de un perete. 

S-a făcut zgomot mare, s-adunară soldaţii. 
Auzind scandalul care lua proporţii, Vodă ieşi să 
vadă. 

— Ce-i aici ? 

— Măria-ta, boierul ăsta mi-a dat o palmă, așa 
din senin, mie, care păzesc viaţa măriei-tale. 

— Aşa-i, măria-ța. Ne-a fost vorba să-mpărţim 
darul măriei-tale, căci altfel nu mă lăsa înăuntru. 
Măria-ta mi-a dat două palme și eu, pe bună drep- 
tate, am dat una căpitanului. 

Vodă încreţi fruntea. 

— Dacă e vorba de împărţeală, eu nu mă 
amestec. 

Vodă se retrase, olteanul plecă, iar grecul ră- 
mase cu palma. 


A. A., pp. 6—7. 


>, 


FECIORU SPATARULUI! 


Aproape de un drum mare şi pietruit era un 
iaz lat și adînc ; și veneau de se scaldau toți sătenii 
de prin pregiur şi se ușurau de căldură şi arșiţa 
verii. 

Si iaca într-o zi că vine la iaz să se scalde, Stă- 
nică, ficiorul lui Gavril Spatariu din sat ; că Gavril 

1 Spătar — făuritor de spete (instrumente la războiul de 


ţesut) ; rang boieresc (în grija acestuia stătea sabia dom- 
nului) (n. ed.). 

era rneșter mare de făcut spate la războaie de ţăsul 
şi toată lumea nu-i mai zicea pe altă poreclă decît 
Gavril Spatariu. Şi nu era nimene la iaz decit nu- 
mai Stănică. 

Se viră el în iaz, se scaldă cît se scaldă, cînd 
deodată aude la celalt capăt a iazului nişte poc- 
nete de bici și chiuituri de surugii, şi tropote, şi 
clopote, de te asurzea. Dă să se arunce înot voini- 
cește, spre partea ceea, și cînd zărește mai bine 
ce-i, începe a-şi prăpădi cumpătul și a nu măi 
pute înota, tocmai unde era măi adînc. 

Era tocmai rădvanul lui Vodă care trecea cu 
mulţi boieri și ofițări mari, să se ducă în alte tîr- 
guri. 

Atunci Stănică începe a chiui şi striga cît îi lua 
gura : 

— Săriți că mă înec! Săriți că mă înec! 

Vodă aude strigătul şi întreabă că cine o fi stri- 
gînd așa, că se îneacă! 

— Cine să fie, îi Tapuna un ofițăr, ia vreun 
mojic s-a fi înecînd ! 

— Dacă-i așa, mergeţi înatnte ! 

Da Stănică văzînd că nu-i dă nime ajutor, în- 
cepu a striga : 

-— Săriți că se îneacă ficiorul Spatariului ! Săriți 
că se îneacă ficiorul Spatariului ! 

-Vodă auzi iar şi iar întrebă pe ofițăr : 

— Da acu parcă strigă altă ceva? Ia auzi ce 
strigă ! 

— Acu „strigă că se îneacă ficiorul Spatarului, 
măria-ta ! 

"— Cum se poate !? Ș-apoi tocmai asta-i moşia 
Spatarului meu! Degrăbă să sărim cu toţii, să-l 
scăpăm ! - 

Și strigă la surugii şi oprește caii, și se scoboară 
cu toţii, şi-şi leapădă Vodă straiele, şi ofițerii, şi 

boierii cu toţii tij! şi se arunc cu toţi în apă și 
înot pînă ce ajung la Stănică, care începuse acu a 
înghiţi la apă, fără de sete. 

Şi cu nevoie mare îl scot pe Stănică la mal, si-l 
îngrijesc, și-l învălesc în straie de-ale lor de-l 
usucă, și-l aduc la cunoştinţă. 

Cînd Stănică își vine mai bine în fire, începe 
Vodă a-l întreba :. 

— Ei, da ce mai face tătuca matale? Mămuca 
matale ? Cum de ai venit singur să te scalzi la 
iaz ? 

— Apoi, să vezi firtate, îi răspunde Stănică : Tă- 
tuca s-o dus la iarmaroc să vîndă o scroafă cu opt 
purcei, mămuca s-o dus la prășit popușoi și eu 
am lăsat cei zece porci ce ne-o mai rămas, să pască 
colo după deal şi am tras o fugă pînă la iaz, să 
mă mai răcoresc. 

— Cum, da tu nu ești ficiorul Spatarului ? 

— Ba-s ficiorul lui Gavril Spatariu care face 
cele mai bune spate de războaie din tot satul! 

Cînd văzu Vodă cu cine are a face, cîrni din nas 
rău, zise ofiţerilor să dezbrace iute pe mojic de 
straiele cu care-l învălise și se sui în radvanu lui, 
și porni înainte pufnind și mornăind. 

Iar Stănică, privind în urma călătorilor, se miera 
grozav de strălucirea straielor lor ș-a surugiilor, 
şi zicea așa: 

— Mă! că mulţi și mîndri nînași am mai avut și 
cu în ziua de az !... Numai că nu ni-o dat macar un 
testemel sau un piticel de cumătrie, calicii dra- 
cului ! 


B., pp. 37—33. 


1 De asemenea (n. ed.}. 

CEL NEBĂGAT ÎN SEAMA.. 


Într-un sat, demult, venise un om și se pripă- 
şise cu toată gospodărioara lui, cam la o margine, 
unde e mai puţin zgomot și mai multă linişte pen- 
tru un om străin ca dînsul. Aici stă el un an, stă doi 
— liniște ! linişte! —, dar așa fel de singurătate 
nu-i de loc bună. Căci străinul acesta nu era băgat 
în seamă nici de fel de către oamenii satului. Parcă 
ar fi fost o slugă a jitarului! Ba, ce zic eu! Nici 
așa !... Mă rog, nu-i dădea nimeni nici bună ziua. 
Se ducea doar și el adesea prin sat, pe la cea crișmă. 
Degeaba ! Nu-i zicea nimeni nici mir, Cîine să fi 
fost și tot ar fi intrat cineva în vorbă cu dînsul. 
Doar nume îi dăduse oamenii și atita tot. Îi ziceau : 
Nebăgatul-în-seamă. Şi nu se vita nimeni la el. Își 
spunea bietul om : „Măi, parcă-s al dracului, așa nu 
caută nimeni să mă ieie în seamă ! Te miri că mi-au 
dat și o poreclă ; dar, lasă, este o vorbă : «nu-i des- 
tul că-i urîtă, încă o mai cheamă şi Marghioala !» 
Am să mă fac şi eu al naibei, că altfel, văd că nu 
mă ia nimeni în socoteală !...“ 

Zicînd așa, se duce Nebăgatul-în-seamă la primă- 
rie. Acolo era lume multă adunată ; și cum stătea 
primarul între slujbași, omul nostru zice : 

— Bine, cucoane !. Ce dreptate este asta ? Cum 
de nu mă bagă nimeni în seamă ? Cum așa ? 

Primarul a prins a rîde și a prins a ride şi toată 
lumea de la primărie ; ba şi oamenii din sat, de 
vreme ce Nebăgatul-în-seamă striga de-i pocneau 
urechile. 

— Iaca e dreptate, zise primarul. Cum ? Tu nu 
ştii că ești Nebăgatul-în-seamă ? Cum dar mai 
vrei să te bage lumea în seamă ?... 

— Aşa merge treaba ? 

— Așa! y 

— Şi cum? Adică sunt eu om prost, om nebun ș 
ce sunt de nu mă bagă în seamă lumea ?... 

— Poate c-o fi și așa! răspunse primarul. Şi 
rîdeau în hohot şi-n lacrimi cu toții. 

Omul nostru face ; z 

— ~Œ, hei ! Nu-i așa, oameni buni ! Rîdeți d-voas- 
tră, fiindcă mă ţineţi pe mine aşa de prost... Dar 
ia să văd: care dintre d-voastră, cuminților, ați 
fi vrednici să vă apucaţi în rămășag, că veţi putea 
sta la masă cu boierul satului ?... 

Oamenii tăcură. 

— Ei, care ? 

Oamenii iar tăcură. Dar primarul, rîzînd, zice 4 

— Poate tu, măi Nebăgatule-în-seamă | 

Și rîdeau toți. i | 

— Iaca, chiar eu! strigă Nebăgatul-în-seamă. 
Chiar eu! Da, da!... 

— Tu? îl mai întreabă primarul. 

— Eu! 

— Haide la rămășag ! 

— Haide! 

— Pe cit? 

— Pe-o păreche da boi !... 

— Pe-o păreche de boi! 

— Şi ai să stai tu la masă cu boierul? | 

— Am să stau. Dacă nu, îți dau o păreche de 
boi! zise Nebăgatul-în-seamă. Şi cum lumea se 
uita cu gurile căscate, se duse întins la curte. Boie- 
rul, tocmai atunci stătea la masă. Omul, într-un 
suflet, strigă : 

— Cucoane, cucoane! Stăi să-ți spun o veste 
mare ! 

— Ce-i, măi ? 

— Cucoane, stăi, că mi se moaie: picioarele t.. SI 
O veste mare.. - 

— Ce-i, măi E: 

— Stăi, cucoane! Cucoane, am găsit pe moșia 
'd-iale o comoară mare, mare ! 

— Apăi, ia stăi, bre omule, ici și mi-i spune... 

— Nu, că mă duc s-o aduc degrabă... 

— Nu, măi... Stăi ici, pe scaun și spune-mi,unde 
'ai găsit comoara și cînd ? 

În sfirşit, omul nostru s-a așezat binisor pe 
scaun şi, mai din una, mai din alta, pe urmă a 
prins suflet și s-a așternut la spus vestea după 
comoară... Zice : „laca, așa o căldărușă cu bani, 
asa, așa...“ Boierul nu mai putea de bucurie şi, pe 
urmă, l-a poftit să mănince și omul. Și omul nostru 
cra băgat în seamă! Minca el mai cu poftă decît 
boierul, căci acesta se gîndea tot la bani, pe cînd 
Nebăgatul-în-seamă. n-avea nici o grijă! Nu după 
multă vreme, iaca vine și primarul, cu notarul. 
:Dau ei să intre sus. Slugile îi opresc. 

— Dar de ce ne opriţi, măi? 

— Nu... Căci cuconaşii stau la masă acum... mai 
aşteptaţi ceva !... 

— Care cuconași ? 

— Al nostru și cu mai unul, musafir nou. 

— Măi, ce musafir nou ? Poate o fi tocmai Nebă- 
gatul-în-seamă ! zice primarul. 

— Chiar el o fi! — zice şi notarul. 

— Ce nebăgat în seamă ? strigă o slugă. De-aţi 
fi și d-voastră așa! Că el e cel mai întiin acum 
băgat în seamă !... 

Crăpa de ciudă bietul primar. Căci Nebăgatul-. 
în-seamă căpătase şi un rîndișor bun de straie de 
la boier și acum iesea să se ducă după căldărușa 
cea cu bani. Și tot căldărușă s-a făcut! Boierul 
s-a ales cu atita că astat la masă cu Nebăgatul-în- 

seamă. Nebăgatul-în-seamă însă. a cîştigat nu nu-, 
mai că a stat cu boierul la masă, dar a luat încă 
şi de la primar o păreche de boi. În satul său, 
astăzi, alţii sunt nebăgaţi în seamă. El s-a închia- 
burit şi-i poartă cinstea toţi oamenii, încă și din 
alte sate și, cine-și mai aduce aminte, adesea zice 
despre dînsul : „Măi ! ! Strașnic om o fost şi-acela ! 
Că a stat la masă și cu boierul satului !“... 

Altfel răminea bietul om străin, cum e de obicei 
în lume, un Nebăgat-in-seamă. 


-“C-o minciună boierească 
Treci î în Tara Ungurească. 


P. D., A. pp. 56-61, 
Piăsineşti-Dornhot 


CELE ZECE PORUNCI 


Pe vremea lui Nicolaie-vodă Mavrogheni, năs- 
cîndu-se război între turci şi austrieci, Muntenia ia 
suferit cumplit din pricina războiului şi a slugăr- 
niciei lui Vodă. Între alte multe greutăţi de care se 
plîngea ţara, era mai ales căratul celor necesare, 
din Muntenia, pentru întreţinerea fortăreţelor tur- 
cești de pe malul bulgăresc al Dunării. 

Nelegiuitul fanariot nu se mulțumise să ia numai 
pe ţărani de la lucrul cîmpului și să-i poarte veșnic 
pe drum, cu averi încărcate pe căruţe, ciy făcuse 
ce nu făcuseră alţi domni pînă la el, silise chiar 
şi pe preoţi să îmbrace haine de salahori și să în- 
carce mărfuri în porturi, ca hamalii. Bisericile ră- 
măseseră pustii și. morţii erau îngropaţi păgineșşte, 
fără preoţi, căci preoti erau pe drumuri cu zahe- 
rcaua turcească. a ~ 

Mitropolitul Cozma.nu îndrăznea să spună lui. 
Vodă că face mare păcat punînd pe preoţi să -fie 

hamali ; iar marele vornic Dumitru Ghica, tata lui 
Grigore-vodă Ghica, nu ştia, bietul, unde-i stă capul 
de multe necazuri şi n-avea vreme să se gîndească 
la preoţi. Cine să abată gîndul lui Vodă, dacă nu 
îndrăzniseră cei puternici ? 

Şi cu toate acestea, Vodă şi-a schimbat gîndul și 
a poruncit să nu se mai ia preoţi în salahorie. Iar 
cine a îndrăznit să-i abată gîndul a fost un preot 
din Muscel. Și iată cum : 

Într-o zi, Vodă zărește printre ţăranii care mîn- 
cau și ei de-o parte, salahorii cu căruțele încărcate, 
pe un ţăran cu barba albă pînă la briu, pe care cei- 
lalţi ţărani îl aveau, după semne, în mare cinste. 

— Frumos bătrin, zise Vodă către Mitropolit. 
Şi chemă pe ţăran la sine. De cîţi ani ești, moșşule ? 

— De 80, măria-ta. Numai popă sint de vreo 
cincizeci de ani. 

— Da ce popă eşti tu ? 

— Popă, măria-ta. Ne-au luat și pe noi să cărăm 
zahereaua. 

— Minţi, bătrinule ! zise Vodă. 

Mitropolitul îngălbenise iar boierilor li se făcuse 
inima cît un purice. 

— De ce să mint, măria-ta ? Sînt popă. 

— Dacă eşti popă, spune cele zece porunci ale 
bisericii ! 

— Să spun, luminate doamne. Și preotul începu 
să numere pe degete aşa: Adacle, Vidin, Lom, 
Rahova, Nicopole, Șiştov, Rusciuc, Hirşova, Brăila 
şi Măcin. 

— Păi bine, popo, strigă Vodă, acestea sint cele 
zece porunci ? 

— Acestea, măria-ta. Căci poruncile date de 
Moise le-am uitat de cînd ai ieșit măria-ta cu alte 
zece porunci şi ne sileşti să cărăm zahereaua la cele 
zece cetăţi turceşti. 

— E, bată-te, popo! Şi nu te temi să-mi spui 
toate acestea ? zise Vodă rîzînd. Uite, aici e Mitro- 
politul ţării. Te dau pe mîna lui să te înveţe el care 
sint cele zece porunci ale bisericii. 

Și poate de rușinea Mitropolitului, ori Dumnezeu 
ştie de ce, Vodă a chemat pe marele vornic și i-a 
spus să trimeată porunci la toţi ispravnicii din 
țară, ca să scutească pe preoţi de salahorie. 

Şi au rămas de atunci scutiţi. Mitropolitul nu mai 
putea de bucurie și nu știa cum să mulţumească 
preotului din Muscel, că l-a scăpat din încurcătură, 
căci fără acest preot îndrăzneţ la vorbă, nu era 
chip să scape pe preoţi de salahorie. Drept răsplată, 
mitropolitul a făcut pe preot protopop şi i-a rămas 
prieten cîte zile a trăit. 


I., pp. 20—22. 


AGA ŞTEFAN CATARGI ~ 


Mihalache Sturza, domnul Moldovei, chemă 
într-o zi la dînsul pe cumintele boier Ştefan Catargi 
şi-l întrebă : 

— Ştefane, vrei să te fac agă ? i 

— Dă, măria-ta, ştiu eu ! Ţi-oi aduce răspunsul 
mai de-apoi. 

Boierul s-a dus acasă să-și întrebe jupineasa. 

a— Uite, Bălaşo, așa și-aşa ! Ce zici ? 

— Ce să zic, Ștefanache ! Te-aş îndemna să-ţi 
cauţi de treabă și să te astîmperi ! Boierie-ţi tre- 
buie ţie ? 


Boierul însă: nu-şi ascultă jupîneasa, ci merse Ja 
Vodă şi-i spuse că primește să-l facă agă. Vodă 
Mihalache se bucură foarte. 

Vin după asta frămîntările din zilele Unirii, cu 
Alecsandri, Costache Sturza, fratele domnului, şi 
alţii. Aceasta nu-i plăcea lui Vodă şi într-un rînd, 
aflînd că boierii de seamă ţin sfat în casa fratelui 
său, trimise pe aga Ştefănache Catargi să isco- 
dească, să vadă ce este şi să vină cu răspunsul. 

Aga pleacă, bate la ușa lui Costache Sturza. 
Costache îi iese înainte și, știindu-l om cuminte 
de altfel; îl întrebă : 

— Măi Ştefanache, tu ai venit la mine ca agă 
ori ca prieten ? 

' — Ca prieten. 

— Ei, atunci, intră înăuntru ! 

„În casă, boieri tineri şi bătrîni, tineri mai ales, 
cari, cum îl văzură pe Catargi, îndată dădură vorba 
pe altă limbă. Aga stătea şi asculta dar de priceput, 
pace ! Își ia ziua bună și plecă să spună veste mare 
lui Vodă. 

Cum ajunge la curte, Vodă Mihalache îi şi iese 
înainte. 

— Ei, apă, ce-ai aflat ? i 

— Ce să aflu, măria-ta ! Nimica toată. 

'— Şi dece? 

— Apoi, dacă nu vorbeau moldovenește ! 

— Piiu, diavole, ieşi afară ! 

lar aga Ștefănache Catargi, ieşind, ar îi zis cică: 

— „Na, na, na, Zi 
Măria Ta, 

Pine-a zis Bălașa mea!“ - 


P., F., pp. 57—59. 

VODĂ GHICA ŞI VRÂNCENII ' i 


Era cam pe la 1850, pe vremea cînd Alexandru 
Ghica-vodă domnea peste ţara Moldovei. 

Voievodul, dorind să-şi cunoască mai bine ţara 
ce o cîrmuia şi să vadă mai de aproape păsurile: 
şi necazurile locuitorilor, a pornit să cerceteze în 
de-amănuntul pămîntul Moldovei. Într-una din zi- 
lele frumoase de primăvară, apucă și drumul de pe 
apa Milcovului, la deal, spre ţinutul Vrancei. 

Auzise Vodă că plăieșii lui Ștefan cel Mare tră- 
iesc mai altfel decît ceilalți supuși ai săi. 

Răzeşii Vrancei, avînd în stăpînire munţii acestui 
ținut, lăsaţi lor danie de Ștefăniţă-vodă printr-un 
uric scris cu litere de aur pe piele de vițel, drept 
răsplătire pentru vitejiile străbunilor în luptele ce 
avusese cu cotropitorii de pe atunci ai -Moldovei, 
duceau într-adevăr o viaţă mai tihnită, pe dea- 
lurile și văile de la poalele munţilor. ; 

Aveau vite multe și mai cu seamă turme de oi 
ce pășunau tot timpul verii prin poienile şi golu- 
rile munţilor, acoperite cu iarbă verde și moale 
ca mătasa. 

Foarte cu greu a mers Vodă Ghica cu ceata lui 
de curteni și logofeţi, pe drumul îngust şi neregulat 
de pe apa Milcovului, înfundîndu-se tot mai mult 
în inima pădurilor şi de-abia putînd înainta pe 
albia pirtiașului Reghiu, o vale strîmtă cu maluri 
înalte și multe cotituri, pe unde rar de mai răzbate 
soarele și cari din ce în ce se string mai mult, 
părînd că se înfundă şi drumul dispare în inima 
codrilor, aceasta fiind singura cale pe unde băști- 
nasii din colţul de sud al Vrancei se putea[u] cobori 
în orașul Focşani, pentru treburile lor. 


Iar cînd a ajuns pe muchea dealului Reghiu, 
deasupra satului Năruja, a răsuflat adînc minu- 
nîndu-se de priveliștea frumoasă ce i s-a desfă- 
șurat înaintea ochilor. Aici, valea largă şi mult mài 
aşezată a Zabalei, pe prundul căreia apa curgea 
nu atît de zbuciumată, unindu-se cu aceea a piriu- 
lui Năruja, cum și podişurile: Podul Năruja, a 
Peţicului, Martaiului, Meşca și celelalte, frumos 
acoperite cu fineţe verzi, au fermecat privirile că- 
lătorilro sătui de drumul rău și singuratec de 
pînă aici. 

În vîrful dealului, ateu aul: a fost întimpinat 
de o ceată de călăreţi, vrănceni, voinici şi înalţi ca 
brazii, cu părul lăsat pe spate, îmbrăcaţi cu sarici 
de lînă şi cu căciuli rotunde și mari în cap, cari, 
închinîndu-se înaintea stăpînului lor ce a venit să-i 
vadă, s-au lăsat apoi cu toţii pe coasta dealului, 
spre sat. 

Incîntat de plaiurile Vrancei, Vodă Ghica s-a 
oprit un moment locului, pe costișa dealului, şi fără 
să ceară cuiva vreo lămurire, puse arma la ochi 
descărcînd un foc într-un vițel ce păşuna prin apro- 
piere, împușcîndu-l pe loc. 

Toţi cei de faţă rămaseră trăsniţi la întim- 
plarea aceasta, căci nimeni nu-și da cu ideea din 
ce pricină făcuse voievodul lucrul acesta, iar el, 
uitîndu-se vesel la mulţime, glăsui : 

— Nu vă temeţi, că nu-i nimic! Vreau să mi se 
aducă proprietarul viţelului aici. 

Era al unei femei bătrîne, baba Rada, care fu 
adusă pe loc în fața domnitorului. 

Vodă scoase atunci o pungă cu galbeni și, întin- 
zindu-i bătrînei, îi zise : 

— Primeşte, bătrînico, banii aceştia de la mine, 
pentru juncul pe care ţi l-am împușcat, ca să-ţi 


n. t 


266 - 


cumperi în loc boi de jug. Să nu fii supărată, căci 
am voit numai ca să vă amintiţi de mine. 

Baba, abia clătinîndu-se, căzu la picioarele voie- 
vodului și mulţumi cu lacrimi pentru comoara dată. 
Apoi, în chiote şi strigăte de bucurie, întreg alaiul 
s-a lăsat spre sat, unde oaspeții au rămas pînă a 
doua zi la Polcovnicu Ioniţă, care era zapciu al 
Vrancei, în vremurile acelea. 

Si de atunci vrăncenii i-au dat voievodului 
Ghica numele de : Împuşcă-Viţel. 


) H., P., pp. 15—17. 

DE FRICA LUI ŞTIRBEI 


Pe vremea lui Știrbei-vodă se afla ca ispravnic, 
sau cum s-ar zice azi, prefect, la Romanați, un 
boier mare din localitate, care era bine văzut la 
Curte şi care îndeplinea toate condiţiile cerute de 
Regulamentul Organic : să fie de neam mare şi să 
aibe moșii multe. 

Acest ispravnic, vă închipuiţi, carte nu prea ştia, 
în ale administraţiei nu se prea pricepea dar ştia 
să înjure şi chiar să bată din picior la slujbașii cei 
mici şi săraci. Ca director al prefecturii era un biet 
fiu de negustor, cu oarecare învăţătură, însă foarte 
deștept şi isteţ ; acesta ducea greul ; el cîrmuia con- 
dicile, delele 1, otnoseniile ? ; cunoştea toate ispisoa- 


1 Delă — pricină, proces (n. ed.). 
2 Otnosenie — raport oiicial (n. ed.). 

cele 1 și matrapazlicurile calmegiilor 77 cenuserilor ?, 
şefilor de masă, cinovnicilor £ etc. Dar era de neam: 
prost şi prefectul, cu prilej, cu vină sau fără vină, 
îl înjura la fiece clipă, în plină cancelarie, de față 
cu obraze şi chiar cu iznafi 5 şi mojici. Tato 

. Băiatul le înghițea pe toate şi tăcea că n-avea ce 
să facă. : 

Vine însă odată ștafetă la Caracăl, că Vodă 
Ştirbei va sosi în curînd acolo, ca să facă inspectie 
administrativă. 

Mare mişcare în tot orașul ! Știrbei era cunoscut 
ca om. foarte aspru şi care nu ierta, nici nu îngă- 
duia măcar cea mai mică neglijenţă. 

Prefectul vine la prefectură emoţionat şi-i spune 
băiatului, adică directorului prefecturii : 

— Ai auzit, mă ? 

— Ce, domnule ispravnic ? 
> — Vine Vodă la noi în oraș. 

— Vai de mine! dă 

— De ce te vaiţi ? 

— Păi ştii d-ta, domnule ispravnic, cine e 
Ştirbei ? 

— Cinee? 

— Vai de păcatele- mele, ne mănîncă de viil 

— Ce tot spui, mă ? * 

— Pe cinstea mea ! 

— Ce e de făcut ? 

— Ce să facem... Cum ne-o fi norocul... 

— E aspru ? 


1 Ispisoe — document, hrisov, vechi act domnesc scris 
siavonește (n. ed.). 

2 Colmegiu —. scriitor de cancelarie (n. ed). 

3 Cenuser — copist ; cel care punea cenuşă pe hirtiile 
scrise cu cerneală (n. ed.). 

4 Cinovnic — slujbaș inferior, un fel de instructor ad- 
ministrativ n. ed.). 

5 Iznâf — aici : meşteşugar, breslaș (n. ed.). 

— De speriat !... Pe unde a mai fost a băgat îni 
răcori pe toţi ! - 

. Si directorului îi rîdea mustața de bucurie că 
are prilej să smerească puţin pe ispravnic, care îl 
plictisise cu înjurăturile. 

— Ia ascultă, să mă fac eu că sînt Vodă, iar tu 
ispravnic în locul meu. Să-mi răspunzi la întrebări, 
ca să mă obişnuiesc. 

— Bucuros. 

Prefectul ieşi afară și reintră apoi cu ifos, zicînd : 

— Bună ziua, domnule ispravnic ! 

Directorul se sculă în picioare, salută cu respeci 
şi-i răspunse : 

— Mă închin cu toată supunerea măriei-tale. 

— Ce mai e pe aici ? 

— Bine, măria-ta. 

— 'Treburile merg bine ? 

— Găitan, măria-ta. 

Apoi tăcu. 

— Păi, să-mi dai voie să-ţi spun că Știrbei nu 
vorbeşie așa. 

— Dar cum ? 

— Altfel. 

— Atunci, fă-te tu Vodă și eu ispravnic și vino 
de mă întreabă. 

— Bucuros. 

Directorul ieși pînă afară, îumă o ţigară şi re- 
intră în cancelarie cu un ifos de nedescris. 

— Bună ziua, d-le ispravaic ! 

— Mă închin măriei-tale ! 

--- Dar ce porcărie de oblăduire e în judeţul 
asta ? Drumurile ca vai de lume ! Era să-mi frîng 
pitul... Oraşul murdar şi întunecat... Cite şcoale 
aveti ? | 

— În oraş, două; prin sate, -ici-colo cîte una. 

— Cite felinare aveţi în oraş ? 

Treizeci cu luminări de seu. 
Cîte spitale aveţi ? 
Unul singur cu zece paturi. 
Birurile se încasează regulat ? 
Foarte regulat. 
Arată-mi condicile, te rog! _: 
Numaidecit. 

Si ispravnicul se repezi la maldărul de condici 
ca un tînăr şi le aduce pe masă. 

— Ce e batjocura asta ? Scoarţele rupte, foile 
terfelite... Hai ? ~ 

— Sunt vechi, măria-ta. 

— Vechi ? Ia deschide la fila 37 ! 

Prefectul deschide cu frică. 

— Ce însemnează, hoțule, răzăturile astea de 
briciu ? 

— Erau țifrele scrise reu și le-am dres. 

— Le-ai dres ? Dar picătura asta de cerneală de 
la total, ce însemnează, pungaşule, hoțule ! 

Și începu să-i tragă prefectului nişte înjurături 
surugiești, mai abitir decît ale prefectului. 

— Te bag în pușcărie, hoţule, pungașule ! 

Prefectul tremura și cerea mereu iertare, pînă 
ce, dezmetecindu-se, se resti la director : 

— Ia ascultă, măgarule! Înţăleg să mă înjure 
Vodă, dar nu un pirlit ca tine ! 

Şi-l luă el la înjurături... 


EREET 


Dupe Teleor: Hazul satelor, ùr. 3, martie 1910, 
supliment la Gazeta țăranilor. 


P. D, B., pp. 35—40. 

„DESPRE HAIDUCI! i 


—————— ~ 

1 Cu toate că legendele despre haiduci sînt nu- 
meroase, în antologia noastră am cuprins numai 
cîteva. Aceasta deoarece puţine sint cele mai în- 
chegate epic și mai individualizate, mitul hai- 
ducesc circulind deopotrivă pe seama tuturor 
celor care au avut această îndeletnicire. Ca în 
nici un alt caz, legendele haiducești trec cu mare 
ușurință de la un erou la altul, dată fiind comu- 
nitatea de sens social pe care lupta acestor eroi 
a avut-o. Cum s-a putut vedea și din nota la 
Novac, mitul haiducesc are o circulație mai 
largă decît cea națională (n. ed.). 


RĂDOIȚĂ HAIDUCUL 
(Poveste populară de pe Valea Timocului) 


` 


Printre cei mai vestiți haiduci ai Timocului, a 
cărei faimă și acum se cîntă de cîntăreţii populari, 
este Rădoiţă haiducul. Isprăvile şi faptele lui vite- 
jesti- din timpul turcilor sînt cunoscute cu de-amă- 
nuntul, toi așa de bine ca și a celorlalţi fraţi de 
cruce ai lui : Stîngă, Velcu şi Zdrelea. 

Se duse vestea departe despre puterea şi meş- 
teșugul lui, cum se lupta Rădoiţă, încît pașa de la 
Vidin adună o mare oaste, ca să-l prindă. 

El însă se plimba prin munţii Balcanilor, ca o 
căprioară, trecînd încoace și dincolo peste Timoc, 
fără să-i pese de cineva. 

Där se întîmplă odată că el a fost prins de turci, 
prin trădare. Şi atunci turcii hotăriră să-l omoare. 
După ce l-au condamnat la moarte, Rădoiţă se rugă 
«le paşă ca să-i dea drumul să-și facă și el ultima 
rugăciune, spre a-l împărtăși preotul după datina 
strămoșească. 

Dar, după ce se terminară toate aceste, Rădoiţă 
reuşi să lege pe preot cobză, îi îmbrăcă hainele lui 
şi zise turcilor : | 

— Poftiţi acum-că Rădoiţă e :gata 'de -spînzurat ! 
Și în timpul acesta, scuipîndu-și în tălpile -pirioa- 

relor, spune : „Rădoiţă mă cheamă !“, şi-o rupse 
din nou în munţi. 

Văzură”turcii că au fost păcăliţi și jurară că se 
vor răzbuna. Mult timp l-au căutat pe Rădoiţă dar 
n-au putut să-l prindă, căci el se preschimha în 
tot felul. 2; 

Atunci cadîna lui paşa din Dii se hotărăşte să dea 
1.000 lire turceşti celuia care-l va prinde. Rădoiță, 
știind pe turci că sunt turlaci, se gîndi să le mai 
joace încă o poznă şi se duse la badea Niţă, om 
sărac luciu, din satul lui natal, şi îi zise : 

— Niţă, vrei tu să te îmbogăţeşti ? 

Bietul om, cînd îl văzu pe Rădoiţă, ingheţă 
de frică. N 

— Vai de măiculiţa mea ! M-a ferit Dumnezeu ! 
răspunse Niţă. 

— Ce, nu vrei să mergi cu mine? se răsti 
Rădoiţă la el. 

Badea Niţă tremura vargă, de nu ştia ce să facă. 
În fine, se duseră ei pînă la oraș şi turcii deteră 
1.000 de lire sărmanului Niţă, şi pe Rădoiţă îl bă- 
gară la închisoare. 

Bietul om își făcu cruce şi rugă pe Atotputernic 
să dea sănătate și putere lui Rădoiţă, ca să scape 
din nou din mîinile başibuzucilor. 

Ei, iată că turcii îl pedepsiră din nou pe Rădoiţă 
cu moartea, dar mare le fu mirarea cînd auziră 
că el murise în închisoare. Cînd ereau gata să-l 
ducă la groapă, cadîna lui Osman Pașa spuse să 
nu-i facă nimic pentru că Rădoiţă iar îi va înșela. 
Apoi se adunară ia sfat și hotărăsc ca să-l supună 
la cele mai teribile torturi. 

Il pun în mijlocul oraşului, și pentru a vedea 
dacă este mort, aranjază ca o horă de fete mari să 
joace în jurul lui, dar Rădoiţă se face că nu vede și 
nu aude. Numai cînd a trecut pe lîngă el iubita lui, 

a mișcat puţin din mustață și ea atunci s-a făcut 
că-i cade batista pe obrazul lui Rădoiţă. 

După aceea aduc un mare balaur din munţi şi-l 
pun pe pîntecele lui Rădoiţă, dar şarpele, frate cu 
haiducul, pricepe că Rădoiţă nu este mort şi nu-i 
face nimic. Astfel, Rădoiţă scapă şi din ghiarele 
șarpelui. 

Nu trecu mult și turcii hotărîră să facă foc pe 
pieptul lui Rădoiţă, dar Dumnezeu avu grijă de 
Rădoiţă, că atunci dete o ploaie mare, încît și din 
pericolul acesta scăpă. 

Cadina, nevasta lui Osman Pașa, tot nu vroia să 
se dea bătută și atunci spuse că Rădoiţă să fie 
legat cobză și aruncat în Dunăre, dar el umilîndu-se 
rupse funiile de la mîini și de la picioare și ieși la 
mal, spre spaima turcilor. 

În cele din urmă, turcii nemaișştiind ce să mai 
facă cu acest om, aduseră un cal mare și nărăvașş 
și-l legară de coada lui. Dar cînd să plece calul, 
Rădoiţă, căruia atît îi trebuia, dintr-o dată se 
aruncă pe coamă calului, ca un fulger, și le spuse 
din zbor turcilor : „Să ne vedem sănătoşi !“ 

Nu trecu mult timp şi Rădoiţă coboară din nou 
din munţi. Îmbrăcat în haine de derviş !, se duse 
în palatul lui Osman Pașa, unde cadina lui îi dete 
multe şi scumpe daruri, spre a se ruga Domnului 
pentru păcatele ei, căci mult l-a chinuit pe Rădoiţă. 

La ieşire din palat însă, Rădoiţă lăsă să se stre- 
coare un bileţel în care spunea că dervișul a fost 
însuşi Rădoiţă. Cadîna, de spaimă, a căzut bolnavă. 
Zi și noapte ea îl visa pe Rădoiţă.. 

Într-o zi însă, prefăcîndu-se în cerşetor, intră 
pentru ultima oară la Osman Paşa în palat, unde 
îl tăie pe el şi pe cadină. 


1 Călugăr musulman (n. ed.). 

` Pînă și-a dat sufletul, Rădoiţă a trăit în munţii 
Timocului, apărînd cu tărie pe creștini şi nevoiaşi. 
Cîntecele populare românești, în zilele de sărbă- 
toare, ne amintesc și acum despre viaţa lui zbuciu- 
mată de haiduc. 


1, XIV, 1935, nr. 2, pp. 62—83. 
Auzită în com. Rahova, jud. Vidin 


[PINTEA VITEAZU] 


` Pinte Viteazu, cînd o fost iel fecior holtei, iel o 
fost sărac. O mai avut iel un frate încă. Bogăt, că 
frate-său iera mai bătrîn. S-o băgat slugă. Da o 
mărs la orice boier, mare boier tare, ş-o spus bo- 
ieru, i-o dat orice corciuri să le tragă din pămînt 
cu rădăcini cu tătu. Iel s-o dus ș-o tras ce-o tras, 
da puţin o tras. Da o mărs frate-său ala, Pinte, 
p-acolo. Atunci nu l-o ştiut nime ciîtu-i iel de tare 
și de viteaz. Dac-o mărs acolo, da o dzîs : 

— Ce faci, frate ? 

— Lasă-mă, amaru mieu, că-s năcăjit! 

— 'Ţ-oi agiuta eu să le tragi ! 

Iel atuncenică o mărs la lemn, la cîte unu 'odat, 
şî numa o mină o pus pă iel și tătă o scos afară din 
pămînt. Da fratele lui s-o tare nărăzit că ce putere 
are. Da o dzîs Pinte : 

— Io irag, da spune c-ai tras tu și nu spune la 
boieri că io am tras, că pe mine nu mă şti nimeni 
că ce putere am io. 

SȘ-apoi o tras tăte corciurile, tăt gozu ala și l-o 
“minat Pinte acasă pă frate-său, la boier. Ş-atunci 
i-o dat boieru oleac de madzăre cu oţăt ş-o mîncat 

ş-orce pchită tare. Şi dup-acea o mărs Pinte” iar 
la iel. 

sa No, ce t-o dat să mînînci, boienu ? 

— Lasă-mă, frate, dziîce, nu mă năcăji, năcăjit 
bogăt io ! 

„Şi i-o spus ce i-o dat. 

„— Mă frate, spune-i tu așa boierului că pe sară 
să-mi găte cindzăci dă mii. O fost mulţi bani 
atuncenică. 

Şi s-o dus Pinte la boier. Ş-o spus la boier că 
dipce nu crede la omu sărac şi i-o dat madzăre cu 
oţăt ? Pentru aiasta să dai cindzăci de mii. Atun- 
cenică i le-o gătat şi le-o dat. O mărs acasă la 
tată-său. Şi pe cela frate l-o dus. Ş-atunci o lăsat 
banii la tată-său. 

— No, tată, ice, să trăieşti cum ei pute cu banii 
ăştia, că noi merem mai date a 

Ş-atuncenică iei s-o luat şi s-o dus. S-o dus pînă 
la Baia-Mare. Ș-acolo o fost tare mare oameni 
gazde, grofi, avuţ. Numa o mărs și: „Dă atita 'o 
atîta“, cîte douădzeci de mii, cîte o sută de mii. Ș-o 
fost rhusai să deie că, dacă nu, îl omoară. Ș-apoi i-o 
dat. Şi ferind pe îrate-său de moarte, că i-o dat la 
frate-său şi l-o petrecut acasă, ca să trăiască cu 
tata lui. Şi iel o rămas sîngur. Dup-acea o rămas 
în oraș. Acolo, iel, ş-o prins așa o drăguță și o stat 
cu ea cam un giumătate de an. Da amu, iel ce-a 
făcut baiu în oraş, tăt nu l-o putut potroca ! nime. 
D- apoi drăguţă-sa aia, o spus așa ședzind la masă: 

— O mă omor, o fac oriceva dacă nu-mi spui din 
ce-ț stă puterea ! ! 


1 A potroca — a face mărunt (n. ed.). 

No, apoi iel : 

— Auzi, dzice, dragă, nu-t mai spui, că nu pot 
să-ţ spui! Că io dacă-ț spui ție, atunci mă 
omoară, da şi eu te omor pe tine ! 

Ş-apoi n-o putut, că i-o fost drăguță bună. Ș-o 
fost un domn în oraș ș-o dzis că iei i-o da un mî- 
lion, numa'să spuie că din ce-i stă puterea, cum 
să-l poată omorî pe Pinte. Bogăt că iel n-o avut ce 
face, numai i-o spus. Dzice : 

— Puterea mea, fătu mieu, din puţin stă : nouă 
grăuriţe de grîu de primăvară și nouă grăunţe de 
madzăre albă. Și două cuie din potcoava calului de 
mîndz, dinainte la pichioriu stîng. Apoi acele dacă 
le-o băga în pușcă” și m-a pușca su mina stingă 
susuoară, atuncenică şi io îs gata ! 

Şi s-o dus la oraș. Şi cînd o suit domnii în turnu 
besericii șî de-acolo o stat domnii a pușca. Și un 
domn, ala la care-o spus drăguţa, ala așai'l-o tilnit 
că tomna-n susuoară su mîna stingă. Atunci iel o 
dzis aşa : 

— No, gătatu-m-aţ şî pe mine de pe lume! 

Ie] s-o dus acasă la drăguță ș-o şi omorît. lel, da 
o-ngropat. Şi iel ş-o făcut copirşeul! ş-o avut un 
topor de nouă măji?. Iel ș-o făcut și groapă în 
pchiatră. Ș-atunci s-o pus în copîrşeu şi cu toporu 
ala o dat în pchiatră că și muchia toată s-o băgat 
în pchiatră și s-o astupat toporu. Și o dzis așa, 
c-atunci să nască fecior ca iel, cînd a ieşi toporu 
lui afară. 


A. L., 1932, pp. 182—183. 


1 Sicriu (n. ed.). 
2 Măsură de o sută deca (n. cd.). 

[TOT DESPRE PINTEAJ 


O mărs un om în Ardeal-după mnilă, să capete 
bani, să facă beserică în Ieud. Şi s-o dus pînă pe 
hotar ş-atuncia s-o tilnit cu Pinte Viteazu, omu 
cela, că ghinea călare și s-o scoborit gios de pe cal 
si o împlintat sabia-n pămînt și o pus căpeneagu ! 
pe sa. Și l-o-ntrebat pe om că unde-merge. Omu 
o dzîs : 

— Ieu mă duc în Ardeal, după mnilă, să facem 
beserică, că sintem săraci şî n-avem cu ce s-o 
facem. 

Atunci Pinte l-o oprit pă om să nu margă și i-o 
dat bani. După ce i-o dat bani, o mai ghinit doi- 
sprece ortaci de-a Pintii și i-o dat și-aceia oare- 
cît la om și l-o mînat înapoi, că să facă beserică 
și o dzîs să o facă, la doi ami să hie gata, că iel a 
mejirge] și a vedea cumu-i. Şi la doi ani s-o-ntors 
înapoi şi o vădzut că-i bine, gata. Și ş-o scris nu- 
mele pe ea. Şi astădz ie scris acolo numele Pintii. 

După aceea, la oricîtă vreme, o minat Pinte pe 
ortacii lui în Baia-Mare, după piită, după sare şi 
după vin de cel mai tare. Ş-atunci pe ortaci i-o 
prins domnii și le-o dat bani ca să-i spuie puterile. 
Și i-o spus puterile lui că cum stau. Puterile lui o 
fost așa, că cu nouă grăunţe de grîu şi cui din 
potcoava harmăsarului, cu alea pot pe iel să-l puște 
cine l-a pușca. Și dup-aceea, iel o' vădzut că nu 
mai vin ortacii lui și s-o luat și s-o dus iel în Baia- 
Mare. Şi ceia i-o fost spus la domni puterile lui, 
că cum să-l puște și cînd o sosit iel în Baia-Mare, 
o deșchis poarta cu mîna stingă şi l-au pușcat, 


1 Căpeneag — haină de ploaie (n. ed.). 


Dar iel, pentru aceea, tăt n-o murit pînă nu $-0 
horit horile ș-o-mblat. cu piatra morii-n baltag, 
de-a umăr. Și apoi o murit și s-o dus acolo la 
munte ș-o-mplintat băltagu-n piatră și o dzis că 
atunci să nască alt fiu ca şi iel, cînd va ieși băltagu 
din pchiatră. Dzic oamenii că-i clătit băltagu. 
Ş-acolo, la mormiînt, o pus patru bradz. Amu, iel 
acolo-i ş-amu. Și orașu Baia-Mare o fost îndatorită 
să plătească o mierță de galbeni în tot anul, dare, 
adecă porţie pentru iel, pentru ce l-o omorît. Apoi 
așa s-o audzit că i-o plătit, da acuma nu ştiu. 


Ion Muşlea culege din Cărmăzana — de la Gri- 
gor Homa, 58. 
A. I., 1932, pp. 61—68. 


„ VASILE-CEL-MARE 


Sătenii din Crucea (comuna Broşteni, judeţul 
Suceava) pomenesc des în vorbirile lor despre 
trecut, pe un haiduc cunoscut sub numele de 
Vasile-cel-Mare, iar povestea lui se știe pînă și de 
copii. Din cei cari trăiesc nu l-a apucat nimeni, 
căci a trecut hăt mult peste suta de ani de cînda 
haiducit Vasile-cel-Mare. Viaţa şi faptele acestui 
om, așa după cum se povestesc, sunt vrednice de 
cunoscut. 

Vasile-cel-Mare era de fel din satul Ciocănești, 
cum spun unii, iar după cum spun alții, din satul 
Boului. Amîndouă satele sînt în Bucovina. În urma 
unor .hoţii făcute în Cîmpulung (Bucovina) .cu to- 

varăşii săi :. Ștefan Rusu. şi Andrei Rusu, urmăriţi 
de poteră, trec muntele Todirescu, vin în. Crucea 
şi se tocmesc.slugă pe la oameni. Vasile-cel-Mare 
s-a apucat slugă la Gheorghe Cozan, care era 
vornicul satului pe vremea aceea. - 

Într-o zi, Gheorghe Cozan îi bănuiește lui Vasile- 
cel-Mare că de ce nu scoate afară nişte poloboace 
cu curechiu; era în vreme de toamnă. Atunci 
Vasile își sullică mînecile, scoate pietrele din 
poloboace, de pe curechiu, şi, apucînd pe rînd cite 
un poloboc, cu o mînă de sus şi cu alta de jos, 
le-a scos pe toate afară. 

Şi Gheorghe Cozan şi femeia lui, Sofronia 
Groasa, s-au minunat de puterea lui 'Vasile-cel- 
Mare şi au început a prinde grijă. 

În primăvară, Vasile și-a luat rămas bun de la 
Gheorghe Cozan şi, fără să vrea a-și lua simbria, 
a plecat. 

În drum, s-a oprit la o crîșmă în Gura-Negrii 
(Dorna), unde a băut în trei zile trei vedre de vin; 
în această vreme pușcă cu pistoalele în gura 
cuptorului de săreau cărbunii din vatră în toațe 
părțile. 

Mai pe urmă s-a dus tocmai în Părăul-Pintei, 
la un om Furtună, unde s-a tocmit iar slugă. Toc- 
mai se întimplase să vie în sat o laie de ţigani din 
prundul Iaşului, şi făceau multe neajunsuri oame- 
nilor. S-au încercat ei să-i scoată, dar n-a fost 
chip, că erau mulţi ţigani și îndrăzneţi din cale- 
afară. Era cam o săptămînă pină în sfîntul 
Gheorghe, cînd oamenii se adunase la crișmă să 
se sfătuiască pentru văratul vitelor. Din vorbă în: 
vorbă ajung la țigani și nu le da în gînd cum să-i 

scoată. Vasile-cel-Mare, care era de faţă, iese din- 
tre ei, ia un gîrneţ de fag și merge la un ţigan, 
cerînd să-i facă o măciucă de fier. Ţiganul, pentru 
plată, îi face bucuros, ba i-o și tocmește în gîrneţ, 
legînd-o în patru verigi. Iese apoi de la ţigan și 
plecînd printre corturi răstoarnă cîteva ; ţiganii 
se înșiră după Vasile care o rupe de fugă. Cînd i-a 
venit bine se întoarce şi începe a-i pocni cu 
măciuca, așa că pe care. cum îl pălea şi cădea. 
Ceilalţi din urmă au rupt-o de fugă înapoi, au luat 
corturile şi ce mai aveau, şi-au luat-o la sănătoasa. 

Oamenii, de bucurie, au început care de care să 
dea vin și să-l cinstească, dar el n-a primit. Nici 
simbria de la Furtună n-a vrut s-o ia şi'a plecat. 
Și-a adunat tovarășii vechi și alţii noi — cam 12 
de toți — şi a cutreierat munţii de la hotarul 
Bucovinei : Muntele Lung, Goia, Băieșescul, pră- 
pădind mai ales prin Humor, Cîmpulung şi alte 
locuri din părţile acelea. Poterile îi urmăreau însă 
din toate părțile. O parte din tovarășii lui au fost 
prinși, între care şi Creţu. 

Cei rămași cu Vasile-cel-Mare s-au întors în 
Cruce, la Nichita lui Vasile al Nicului. Pe aici au 
umblat mai multă vreme, fără să se atingă de 
avutul oamenilor și fără ca să facă potlogării de 
rînd. De multe ori Vasile-cel-Mare ajuta. pe necă- 
jiţi și nu suferea ca tovarășii săi să facă rău oame- 
nilor. Cînd au plecat din Cruce, după ce au făcut 
cinste la crîșmă cu oamenii din sat, au văzut trei 
corbi : 

— De-acu pierim, fraţilor, a zis Vasile-cel- 
Mare. 

Au suit Grinţieşul şi s-au dus la fundul Bistriţei 
din Ardeal, iar de-acolo pe munţii Ţibleşului, unde 
i-a cîntat Vasile cîntecul : 

„Frunză verde iarbă mare, 

a Colea-n jos pe lîngă vale, 

Trece-un căpitan călare 
Cu trei sute de cătane, 
După Vasile-cel-Mare, 

— Stăi, Vasile, nu fugi 

Că grea poteră te-ajunge ! 
— Las’ potera să m-ajungă, 
Că-s voinic, nu-s blăstămat. 
Sunt voinic cu căpeneag 
Ştiu poterii ce să-i fac. 
M-oi pleca după un fag 
Şi-oi ridica un baltag 

Și pe toți i-oi face praf. 
Foaie verde măr mustos, 
Rămii Țibliş sănătos! 

N-a fi astăzi, n-a fi miine, 
Cînd oi mai călca pe tine!“ 


De aici s-a coborit la fundul Bistriţei. Pe cînd 
mergea cu un tovarăș al său pe drum, urmărit de 
poteră, a fost împușcat de un comis care-l pîndea 
dintr-un cerdac. Tovarășul său l-a luat în spate 
i-l ducea, dar fiindcă-i ajungea potera, Vasile- 
cel-Mare a zis „tovarăşului său să-l lase pe dînsul, 
iar el să fugă, să nu-l prindă poteră. 

Un prost găsindu-l jos, i-a tăiat capul și l-a dus 
la Suceava, unde era cerut. 

Rămășițe din timpul lui Vasile-cel-Mare se gă- 
sesc în dosul Tarniţelor (munte). Cînd umbla el în 
haiducie prin Bucovina, își avea făcut un bordeiu 
între stîncile cele mari de pe acest munte, unde se 
udăpostea de vremuri rele. Urme de-ale bordeiu- 

lui se găsese şi azi. Se'zice că o femeie din Gemene 
(Bucovina) a găsit multe odoare în bordeiul Tui 
Vasul cele Mares din Tarniţi. 


S. VII, 1898, pp. 105—106. 


ION PIETRARIU 


Ion Pietrariu n-o. fost — să zici — sămînță de 
hoţ. El, oameni buni, era fecior de gospodar. 
Tată-su era din Tirgu-Neamţului, avea pămint 
mult, vite multe şi stîni de oi, numai ca alui. 
Avea tată-su și meșteșug bun; era pietrar, 'da 
pietrar, nu ceva, de nu se mai găsea altul să-l în- 
treacă. Dacă s-apuca de lucru, apoi nu lucra la 
fiecine, fără numai la boierii cei mari. Pe el îl 
chema. Gheorghe Pietrariu, ş-avea doi băieţi. Pe 
cel mai mare îl chema Toader şi el altă nu făcea, 
făr-decît umbla la plug. Toată treaba cîmpului era 
în sama lui; iar cel mai mic, Ion, păzea oile. 

Da se vede că de mic se cunoaște omul, pe ce 
drum are să meargă. Așa şi Ion Pietrariu. 

Amu, într-o zi se duce el cu oile pe-aproape 
de-un huciag. Se mai hodinește ce se mai hodi- 
nește... şi numai ce într-un tîrziu sare ars, nu ceva. 
S-apucă şi-şi pune căciula în virful unei tufușoare, 
apoi se depărtează pe furiș şi se”dă cînd într-o 
parte, cînd în altă parte, să nu-l zărească cineva. 
Se-nvirte mai pe depărtișor împrejurul tufei... şi 
deodată se răpede la “%ufă, cum s-ar răpezi uliul 
la găini ; pune mîna pe cușmă, o pune subsuoară 
și iarăși se uită în toate părţile, ca-n chip de pază. 

Numai de-aieste isprăvi făcea lonu meu, cînd se 
ducea cu oile. Lui i se părea că nu vede nimenea ce 

face el; ,da oamenii vedeau toate drăciile lui. Și 
cum n-aveau să vadă, dacă era ziua mare şi vreme 
de primăvară şi erau ieşiţi mai toţi în țarină, 
la arat ! 

‘Amu, mai mulți gospodari din Neamț se-ntîlnese 
cu Gheorghe Pietrariu. 

— Domnu Gheorghe, Ionic-a dumnitale, cum 
băgăm noi de samă, nu calc-a om de treabă, că 
iacă ce l-am văzut făcînd ! 

Ce vorbă, foc s-o făcut moșneagul, că ce au ei 
cu băietul lui, să-i scoată nume rău și hulă ? 

Amu, într-o sară vine băietanul cel mare de 
la arat. 

— Ei, măi Todirică, gătit-aţi de arat, sacul 
tatei ? i 

— De popuşoi am gătit, tătucă; da mai avem 
de arat ca o falce de hrișcă... și n-om putea face 
treabă bună că s-o-ngroșăt fierele. 

— Las dragu tatei, n-avea grijă, că le-om sub- 
tia noi! 

Moșneagul atunci luase mai la vo două sute de 
galbeni, şi pe lucru făcut, și arvună, şi făr-de- 
aceea, avea o lădiţă plină numai de galbeni şi de 
napoleoni. 

— Na, măi Ioane, cheița și caută în lădiţă și 
ic-ți niște parale, pune „cerăle“ plugului în spate 
și du-te la cutare meșter să ţi le subţie, c-auzi ce 
spune frate-tu, că nu mai poate face treabă bună 
cu ele. 

— M-oi duce, tătuţă, cum să nu mă duc. 

Cînd o descuiet lădiţa ș-o văzut ce-i acolo, pă- 
rerea lui de bine. Ş-o luat o mină de galbeni, i-o 
pus în pungă, o pus fièrele plugului în spate şi s-o 
pornit să se ducă la meşter. .lacă, la capătul din 
jos a Tirgului-Neamţului, îl vede un ţigan. 

— Măi, băiete, vină la mine să-ţi ascut fierăle ! 

— Du-te la dracu, măi ţigane! 

Ajunge la alt ţigan, cam prin mijlocul tirgului. 

— Vină, măi băiete, să-ţi ascut fierăle ! 

— Du-te şi tu la dracu, măi țigane ! 

Cata el Ion, ce cata ; da vedea că cu ţiganii iești 
doi nu poate face nimic și mici lor nu le venea 
prin minte ce ginduri are el. Văzind că n-are cu' 
cine sta de vorbă, merge înainte pînă ce-ajunge la- 
margina tirgului din sus. Acolo şedea un fierar 
pătrin. Cum l-o văzut pe Ion, o strigat la el: 

— Măi băiete, măi băiete, vină-ncoaci să-ţi spun 
o vorbă ! 

Ion Pietrariu o întrat în fierărie. 

— Da ce umbli tu, măi băiete, cu fierele în 
spate ? Ce vrei să-ţi fac ? Să ţi le ascut, ori cum? 

— Vreu eu ce vreu. 

— Măi băiete, ia uită-te tu drept în ochii mei! 

Ion se uită la ţigan cît s-a fi uitat, da amu, ce 
căutătură a fi avut nu ştiu, că ţiganul atîta o zis: 

— Măi băiete, ştiu ce-ţi pofteşte gîndul. Mi-i da 
trei galbeni, eu ţ-oi face treaba și las’ de nu ţ-a 
plăcea. 

— Atita ţ-oi da, moșule, cît zici dumniata. 

— Să vii, măi băiete, mini dimineaţa, că lucrul 
are să fie gata. 

Și s-o apucat ţiganul ş-o bagat fierele în foc și 
le-o fiert el cum o ştiut, și toată noaptea o muncă 
o ţinut, iar în ziuă pușca o fost gata. Da ce fel de 
puşcă? Ia așa de lungă, cum îi o carabină de' 
celea. Ţăgea așa de largă, că-ncăpea pumnul 
în ea. i 

Cind o venit Pietrariu, dimineaţa, pușca era gata. 

— Na, măi băiete, zice ţiganul, numai în plin 
să umbli, oriunde te-i duce. 

— Apoi, să trăieşti, moșule, că văd că mi-ai 
făcut lucru pe plac. Da niște pistoale mi-i face ? 

— Face, măi băiete; da dacă ţi-i numaidecit, 
am făcute gata. 

— Noa, dacă ai... să le vedem ! 

Frau niște pistoale cu ţava olecuță mai largă 
la gură decît la cela capăt. Numai la Anton 
Căreja 1 am mai văzut eu de-acelea pistoale. 

— Ce mi-i cere pe ele, mosule ? s 

— D-apoi, măi băiete, dă-mi doi galbeni şi 
las’ dacă ţ-a părea rău. 

— Ei, moșule, na-ți doi galbeni. 

Ş-o luat Ion pistoalele şi nu s-o mai întors 
pe-acasă ; s-o pornit în lume. 

Cea dintîi prădăciune o făcut-o în marginea Tîr- 
pului-Neamţ, la un han care-i zicea „hanul lui 
Pătulă“. Iacă cum o fost: Amu, el s-o dus la hanu 
cela într-o zi de sărbătoare. Da la han era plin de 
oameni, de nu mai ştiai ce-i. El o pus pușca colea, 
de-a şoldu, o luat pistoalele în mînă. Hanul, şi 
pe-afară gemea de lume. Cind o întrat în han, 
s-o-ntiurnat «supre» sușă, unde era oleacă de ză- 
voi, ş-o strigat așa în vînt : _ 

— Nu mai veniţi, bre, și voi! Las' că fac eu 
singur treaba! Și făr-de-aceea, să nu se spărie 
oamenii și negustoriu. 

El n-avea pe nime ; da vre să bage pe jidan în 
lăte răcorile. Apoi o strigat odată : 

— Noroade, auzit-aţi de Ion Pietrariu ? - 

— Ba. 

— Noa, dacă n-aţi auzit, apoi eu-s acela şi cui 
ji trăbă zile, să se ferească-ntr-o parte, că am 
oleacă de vorbă cu negustoriu. 


1 Anton Căreja, un moșneag bătrîn, care în tinereţă a 
fost vinător vestit. A murit la 22 dechenărie 1927, avind 
p5 de ani. 

Oamenii ca oamenii, s-o dat într-o . parte,- că 
doară nu erau ei nebuni să se puie .cu-el. După 
ce-o întrat în han, s-o dus întins la negustor. „: 

— Giupine, auzit-ai de Ion Pietrariu ? 

— Ba. 

— Apoi eu îs și de fi-s dragi zilele, scoate pan 

Negustorul nu s-o mai pus de pricină, pe cum: 
că nici nu era chip. -< 

— lacă, domnu Ioane, banii — zice jidanu — 
dîndu-i lui Ion o ladă plină de galbeni, că era 
putred de bogat. > ' 

Cearcă Ion lada și vede că-i gre. 

— Mai ie-ţi bani din e[a], jupîne, că mie nu-mi 
trebuie toţi și mi-i voia să-ţi mai rămiie și ţie. 
Să-mi dai şi v-un om-doi, să-mi ducă lada pînă 
la flăcăi. 

„După ce-o luat lada cu banii, o chemat doi 
oameni, le-o pus lada în mină, o mers pînă ce-o 
ieşit încolo, la larg. Apoi o dat oamenilor cîte-o 
mînă de galbeni. 

— Na-vă, bre, bani şi vă duceţi în treabă-vă, 
că eu n-am nici un tovarăș; ia, numai am vrut 
să-mi mai ieu de cheltuială de la negustoriu iesta. 

De-acolea s-o-nturnat oamenii la han; iar el 
ș-o pus bani la chimir; cei ce-o ramas, i-o aşe- 
zat supt un mal, ș-o năruit malul peste ei. 

După trebuşoara asta, el s-o dus tocmai în Șarul 
Dornei la niște stîni. La stinile acelea erau niște 
ciobani şi ciobanii aceia slujise cari doi ani, cari 
patru, cinci, pînă la şăsă ani ; da nu le plătise stă- 
pinul nimica. Ştii cum îi stăpînul : Las’ bre că v-oi 
plăti azi, las’ bre că v-oi plăti mine, şi tot aşa de 
azi pe mîne, și ei nu luase simbria nici pe patru- 

inci ani. 

Amu, şezînd: Jon cîtăva vreme acolo, o văzut ce 
putere au ciobanii ceia, dacă era la diînşii nişte 
spete cum îi hornu cela. 

— Măi, zice Ion Pietrariu, decit îţi şedea voi să 
slujiţi la stăpînul vostru mai mult degeaba, atiţia 
oameni (că ei erau vo doisprezece ciobani), haidaţi, 
bre, cu mine că v-oi umplea eu de bani, să nu știți 
oe- -ti face cu ei! 

— Mergem, căpitane Ioane, mergem unde-i zice, 
că tare ni-i drag de dumniata ! 

Da era la stînă ș-un strungar, un băiet aşa cum 
îi a Paraştivii!, ca de paisprezece-cincisprezece 
ani — drac de băiet. Ș-apoi cînta băietul din 
Jjuiere de iești mici, de te-adormea nu altă ! 

Amu, pe cînd se 'sfătuiau ciobanii cei doispre- 
zece cu Ion Pietrariu, strungariu toot umbla cu 
cele două pistoale și le ciuce cînd pe-o parte, cînd 
pe alfa. 

— Măi băiete, după cît văd eu, ţie parcă ți-s 
dragi pistoalele ! 

— Doamne, bădiţă Ioane, cum nu mi-s dragi ?1 

— Ai putea tu pușca cu ele, dacă ţi le-aș da? 

— Of, bădiţă, cum să nu pot? Numai să mi 
Je dai. 

Atunci Ion Pietrariu o-ncarcat pistoalele, știi 
cole, ca la vreme de trebuinţă... și le-o dat băietu- 
lui să deje foc. Diavolul de băiet s-o așezat în ușa 
slînii cu-amîndouă pistoalele în mînă... și cînd o 
iras de cucoş,' amîndouă o luat foc ș-o făcut un 
huiet ş-o pușcaraie ca aceea, de s-o umplut siîna 
de fum. 

— Brava, măi băiete, dăruite să-ţi fie ţie 
pistoalele ! 


' Un nepot al moșneagului, care nepot — în vremea 
povestirii : 1903 — era ca de 4 ani. 

Apoi, de-acolea, nu mult o șezut Ion pe-acolo, 
că la cităva vreme vestindu-se că el îi hoţ mare, 
stăpînirea (neputindu-l prinde) o bagat la grosul 
din Piatra și pe tată-su și pe mă-sa şi pe frate-su ; 
iară casa le-o ramas încuietă. Cît o șezut Ion în 
munte, o auzit zvonindu-se că tată-su-i la gros. | 

— De-amu, bre — zice — să ne ducem să ne 
păgăm noi în gros şi să scoatem pe bietul tătuca şi 
mămuca şi frate-meu, ș-apoi de-acole om vedea 
noi cum om mai tuldui-o 1. 

Cînd s-o pornit el cu ciobanii, o luat şi băietul, 
o-ncălecat ș-o apucat la vale spre Tîrgu-Neamţului. 

Băietul era îmbracat cu straie „de-ieștea“, avea 
fes în cap și purta steag, jumatate alb și jumatate 
roş. Din cîți hoţi o hoţit în ţara Moldovei, de cînd 
îi lumea asta, numai Ion Pietrariu o mers cu steag. 
Cine vedea băietu calare înainte, cu steagul ţinut 
sus, știa că nu vine altu, fără numai Ion Pietrariu. 

Fugeau oamenii care-ncotro, de frică ; (las, nu-i 
vorbă că el nu le făcea nimică), iar boierilor le 
tittie inima-ntrînșii. Şi să nu socoţi că lua bani de 
la fiecine. El lua bani de la boierii cei putrezi de 
bogaţi, le trimetea scrisori înainte, precum că să se 
pregate de-atiţia galbeni, că-i trebuie de cheltuială 
pentru flăcăi. 

Boierii, după ce primeau răvășul, îşi întăreau 
curţile cîte-o săptămiînă-două, o lună-două, cu 
străji; da Pietrariu venea la ei pe cînd uitase de 
ravaș, şi-n cîte-o sară, numai se trezea cu el în 
casă. Şi scotea boieriu bani, că n-avea-ncotro să 
mai cricnească. 

După ce-i golea de bani, îşi lua ziua bună, cerea 
să-i deie cîțiva oameni să-l petreacă pînă mai În- 


1 A tuldui — a se înţelege, a se sfătui (n. ed.). 

colo, ş-apoi de-acolea se ducea în drumul lui. Aşa 
o făcut cu Ghica-Deleanu: 

Cînd o ajuns Pietrariu la Tirgu-Neamţului, o 
tras de-a dreptul la casa tătini-su; da o găsit-o 
încuietă, că tată-su şi mă-sa şi frate-su erau duși 
de stăpînire la gros. Atunci el o întrat într-un han 
care era peste drum de casele tătini-su şi s-o dat 
cu cei doisprezece tovarăși pe băut și pe mincat ; 
iară băietul, l-o lasat de strajă la poartă. 

Care cum venia şi vedea steagul, întreba pe 
hăiet că cine-i înnuntru. 

— Bădiţa Ion Pietrariu. 

Iată că şi poliția din Tirgu-Neamţ o prins de 
veste că Pieirariu-i la han. Trimes-o o mulţime: 
de oameni, cu chip ca să poată pune mîna pe hoț. 
Amu se strînsese şi lume de iastalantă, așa de 
multă, că să fi zvirlit un ac și nu cădea jos, fără. 
numai oameni. 

Iată că-ntr-un tirziu vin niște comisari, polițari, 
nu-ș ce-or fi fost, şi văzind steagul la poartă, nu 
le-o dat mîna să între în han. 

— Cine-i aici, măi băiete ? 

— Bădiţa Ion. 

— Care bădiţa Ion ? 

— Ion Pietrariu. 

— Du-te de-i zi să ias-afară! 

— Nu vreu. Dacă ţi-i numaidecit, poftim, du-te 
dumniata, că amu bădiţa stă la masă. 

După ce-o ospatat Pietrariu cu tovarășii lui, o 
ieşit în ușă ş-o strigat băietu-nnuntru. 

— Adă, jupine, mincare și băutură! Dă-te, 
băiete, şi ospătează și bea cît ţ-a fi gustul! 

Băietul s-o dat pe lîngă bucate ş-apoi o băut și 
el o gură-două de vin. Da cînd sta băietu la masă, 
Ion Pietrariu şedea de strajă în ușa hanului cu 
pușca întinsă și nimeni nu cuteza să între înnuntru. 

"După ce ş-o pus băietuL pîntecele la cale, o zis 
Pietrariu : 

— Mina pe fluieraş, băiete ! 

Măi, şi unde se dă băietul la cîntat, şi unde se 
întartă ceia la jucat... ş-așa de straşnic, că huiau 
podelele. De la o vreme o tăcut băietul. 

Atunci iesă Pietrariu în ușa hanului cu pușca-n 
mînă şi face șă cu mina (la dreapta și la stinga), să 
se ferească oamenii. Cari n-aveau nici o nevoie cu 
el s-o ferit; da nu mulţi. Mai face Pietrariua 
doua oâră cu mîna, da fără să zică batăr un cuvînt. 

Nu s-o ferit nime. 

Mai tace a treia oară şi cînd o dat odată foc cu 
puşca în stilpul porţii, așa de mare putere ce-o 
avut, că tăt l-o făcut numai ţănduri și cică pînă la 
iforie o ajuns bucăţi dintr-acel stîlp... și pe care l-o 
ajuns, acolo o ramas mort pe loc. Treizeci şi opt de 
oameni o murit din împușcătura aceea. 

Ceilalţi o fugit oare-ncotro, iară Pietrariu cu to- 
varășii lui o plecat la drum... Băietul cu stea- 
gu-nnainte. Mergînd ei supre Piatră, zice Pietrariu : 

— Măi, iacă ce-i vorba : Voi știți că tătuca meu 
îi Ya închisoare din pricina mea. Eu, bre, mă duc 
să mă dau prins, numai să scape bietul moșneag. 
Voi puteţi să vă duceţi unde v-or îndrepta-vă 
ochii, că bani aveţi destui. (Se vede că mai făcuse 
prădăciuni.) 

— Ba noi, căpitane Ioane, de dumniata nu ne 
lăsăm în ruptul capului. Te dai dumniata prins, ne 
dăm şi noi. Unde-i merge dumniata, acolo mer- 
gem și noi. i 

— Da tu, măi băiete, ce zici ? 

— Ce să zic, bădiță ? Ce-i zice dumniata, aceea 
oi zice şi eu. i 

— Ee! Poi bine! 

Și doanda-doanda; doanda-doanda, pînă ce-o' 
ajuns în tirg în Piatră. Dac-o ajuns în Piatră, Ion 
s-o dus de-a dreptul la -ispravnic. 

— Domnule ispravnic, ori cucoane, cum i-a fi 
zis, eu îs Ion Pietrariu... ș-am auzit c-aţi închis pe 
tătuca şi pe mămuca şi pe frate-meu, din pricina 
mea. lacă mă dau prins, numai să dați drumul 
moșnegilor, că-i pacat să canuniască ei pentru 
mine. Las' că pentru faptele mele, eu mi-oi trage 
osînda ! Da, așa cucoane ! Nu mai umbla a te gîn- 
dului şi ne bagă pe noi la închisoare ! 

Pe vremea aceea, se vede că pe hoţi nu-i punea 
în lanțuri ; îi punea cu picioarele-n butuci. 

‘Amu, cînd o dat Ion Pietrariu cu ochii de tată-su: 
și de mă-sa, n-o zis alta, fără numai : 

ea lertaţi-mă, tătucă şi mămucă, pentru că din 
pricina mea aţi șezut la opreală. Iaca, tătucă, ai de” 
la mine cinci mii de galbeni ! 

Moșneagul o luat banii ș-o venit acasă. Pietrariu 
și cu tovarăşii lui bărăneau ! de tot, cătră ispravnic,, 
că să-l lese în gros să-și facă osînda. 

— Măi Ioane, tu te-i apuca măi, și mi-i sparge 
grosul și-i da drumul la tăţ cîţi îs acoalea. 

— Pune-mă-n butuci, cucoane.! 

Atunci ei o întrat în gros; iar cei mari le-o pus 
picioarele-n butuci. Cînd s-o văzut ei singuri în- 
tr-o odaie, o zis Ion Pietrariu : 

— Mina pe fluieraș, băiete, și zi! 

Ş-apoi unde-o-nceput băietu a zice așa de în- 
drăcit, că huie grosul. Ș-apoi, unde nu s-o-ntartat. 
cei doisprezece la jucat, și erau aşa de tari, că 
jucau cu butuci legaţi de picioare. Ş-aşa i-o tot 
izbit unii de alții, pînă ce i-o făcut țănduri ș-o 
ramas slobozi şi s-o apucat de-o spart grosul, și la 


1 A bărăni — a stărui (n. ed.). a. 


21* ` 293 


șăpte sute de arestanţi cîți erau acolo, la toţi le-o 
dat drumul. Şi s-o dat apoi la hoţit cu cei șăpte. 
sute. Ei erau împărţiţi în cete ș-aveau de căpitan 
pe lon Pietrariu. 

Da el, tot cu cei doisprezece umbla. Șăpte ai de 
zile o hoţit așa. Locul lui de hoţie, mai cu samă, 
era la Lunca-Mare. Amu, la șăpte ail, s-o dus la 
crișma Olteanului, din ţinutul Neamţului. 

Olteanu iesta avea o fată frumoasă peste samă. 
Las’, nu-i vorbă, că nici Pietrariu nu era urit. Şi 
hîr azi, hîr mîne, s-o dat în dragoste cu fata. 

Din pricina asta, el o tot dat drumul la tovarășii 
lui cei mulţi să se ducă pe la casele lor. Rămăsese 
numai cei doisprezece. La urmă le-o dat drumul 
și-aiestora, să se ducă pe la casele lor, spuindu-le 
că de-amu, dac-o cîștigat bani destui, să se "naga 
să s-apuce de gospodărie. 

Băietul ajunsese băietan stătut. Şi lui i-o dat 
Pietrariu bani de-ajuns și de-ntrecut, ba încă 1-o 
şi cununat și ş-o făcut casă în Neamţ. 

Și azi mai sînt în Neamţ urmași de-a băietanului 
celuia. 

Amu, vezi dumniata, muierea tot dracu... că 
dacă Ion Pietrariu s-o dat în dragoste cu ea, apoi 
toată lumea știa. 

Potera cata să prindă mînă bună cu femeia, ca 
să poată pune cabja pe Pietrariu. Şi ce-o făcut 
potera cu femeia, cum o potrivit-o, c-o prins pe 
bietul Pietrariu şi l-o dus la Ieși. De-atunci o ieșit 
cîntecul lui Ion Pietrariu 2. 

După ce l-o dus la leşi, nu-i era hotărită altă 
pedeapsă, fără numai spînzurătoarea. 

1 Ani. 

2 Esie publicat în culegerea mea de cîntece din Tätä- 
rusi, și cuvintele şi melodia. 

Da o fată de boieri, cam proastă la faţă, văzînd 
pe Ion așa de frumos, o zis în gîndul ei: Pacat de 
om ca aista să se piardă! Și într-un suflet s-o dus 
la doamnă! ş-o-ngenunchiet înaintea ei. 

— Mă rog mnitale, pre cinstită şi pre înalțată 
domniţă, dăruieşte-mi mie pe lon, c-aş vre să 
trăiesc cu el! 

— Ei, dăruit să-ţi fie! 

Şi cum o zis domnița aşa, o și scris un răvăşel 
pe cum că Ion Pietrariu-i iertat de spînzurătoare, 
dacă se făgăduiește-c-a trăi cu fata cutărui boieriu 
care are douăsprezece moşii. Fata o luat răvăşelul 
şi steag alb, și mai pe cînd să puie lùi Ion șfacu-n 
git, iacă soseşte şi ea cu porunca doamnei !. 

Unul de-acei mai mari l-o cetit şi văzînd ce 
scri&, o zis cătră Ion : E 

— Ei, Ioane, ce zici, îi vre să te cununi şi să 
trăieşti cu fata as[ta] de boieri, că iacă, pre înalţata 
domniță îţi dăruieşte viaţa ? 

Ion Pietrariu, cînd s-o uitat la fată ş-o văzut-o. 
așa de urită, o tăcut deodată, n-o zis nimica. 

— Ei, ce zici Ioane, te cununi cu fata asta, ori 
să-ndeplinim porunca domnească ? 

— Apoi oi trăi, m-oi cununa, zice lon cam cu 
gura altuia, că el era om frumos; iar fata aceea 
era așa-de urită, că să nu-ţi fi venit vremea să-nsă- 
rezi cu ea în casă. 

Cum o zis că se cunună, o venit un popă şi i-o 
cununat acolo pe loc, şi de-acole s-o dus la curţile 
fetei. | 

Amu o venit vremea chiar în ziua aceea, de-o 
ramas numai Pietrariu cu fata, într-o -odaie. Și 
cum şi ce fel de căutătură a fi avut el atunci, că 
s-o uitat drept în ochii fetei : 


1 Doamna ţării. 


„— Ei, fată hăi, socoţi tu că-i putea trăi cu mine, 
ori să mă duc înapoi la spînzurătoare ? 

. Da fata s-o cutremurat de cătătura“ lui ş-o 
zis aşa : 

— Ba, Ioane, cu tine văd eu că n-are să fie chip 
de trăit; da nici la spînzurătoare nu te-oi mai da 
(adică, nu te-oi da.pe mîna stăpînirii), că-i pacat să 
se piardă așa frumuseţe de om ca tine ! Mergi sănă- 
tos, mai bine, şi du- te unde te-or îndrepta ochii ! 
; Atunci Ion o mulțămitť fetei de cuvîntul cel bun, 
ş-o luat ziua bună de la fată ș-o plecat iarăși în 
ținutul Neamţului, și iarăş s-o dat cu fata ĜI- 
teanului. 

Ei umblau în cîslig numai amîndoi. Într-o zi, 
cam pe-nsarate, Ion Pietrariu şi cu ibovnica, lui, 
cu fata Olteanului, veneau călări de la Mănăstirea 
Neamţului înspre Tiîrgul-Neamţului. Iată că cum 
mergeau ei așa, vede femeia un om prin nişie tufe, 
trecînd în sus. Muierea dracului pune pușca la 
ochi și-mpuşcă omul. 

Atunci Ion Pietrariu se mînie strașnic și zice: 

— D-apoi bine, muiere, ce-ai avut tu să-mpuști 
omul? Pe cum văd eu că-i treaba, mini-poimîni 
ai să dai cu pușca și-n mine! 

Ea n-o zis nimica, fără numai s-o-nturnat înapoi 
ş-o vrut să-ntindă pușca să-l culce şi pe Ion la 
pămint. D-apoi, că n-o avut vreme să facă una ca 
aceea, că el, așa de iute o pus mîna pe-un pistol, 
și, cum şedea ea calare, drept în pîntece 
mi-o-mpușcat-o, de i-o ieşit maţele și plăminii de 
ceea parte, ș-o ramas moartă pe loc. 

El o lasat-o acolo şi s-o dus iarăş la Lunca- 
Mare ; da nu s-o apucat de hoţii, că lui nu-i ve- 
neau întotdeauna fiorile hoţiei... ia!, rar, la un 
an-la doi. Încolo, era cel mai bun om. De făcut 
ghiduşii, era mare meșter. Ş-atunci cînd te uitai 

la el nu-ţi mai venea prin minte c-aista-i hoţul cel 
vestit, Ion Pietrariu. Da şi cînd îi veneau fiorile 
și s-ar fi uitat la cineva ş-ar fi cerut bani, îl trecea 
pe cela toate nevoile. 


Aici la Lunca-Mare s-o pus ca în chip de fecior 
boieresc, ori de vechil, la un boier, care-i zicea 
Negrea. Doi a!nli o slujit el la boieriu-aesta, ș-așa 
de bine s-o purtat cu boieriu, c-amu boieriul toată 
nădejdea n-o avea în altul, fără în Ion. 

Boieru-aiesta, Negrea, era plin de bogății ș-avea 
o mulţime de moşii. Și pe la Huși avea curți şi 
moşii. Amu-ntr-o vreme avea el s-aducă nişte bani 
mulţi de la Huși. N-o avut pe cine să trimeată, 
decît tot pe Ion Pietrariu. O făcut un răvășăl,'o 
pus doi cai la o trăsură de cele boierești, s-o suit 
Ion în trăsură si, la drum, băiete ! 

Mergînd Pietrariu înspre Huşi, ajunge din jos 
de les[i] o mulţime de cară. Ei erau nişte negustori 
bogaţi şi se duceau înspre Huși, ori veneau înspre 
Ieși. Cum i-o văzut, i-o oprit în drum. 

_ — Aţi auzit voi de Ion Pietrariu ? 

— Cum nu, am auzit! 

— Noa, dac-aţi auzit, apoi eu îs acela şi de soco- 
tiţi c-a fi bine, să-mi dați bani; da ştii, cu treabă 
bună, că nu mi-i voia să mai fac moarte de om. 

Negustorii, cînd o auzit de Ion Pietrariu şi l-o 
și văzut în faţa lor, nu s-o mai pus de pricină, fără 
o zis cătră dinsul: 

— Iacă banii noştri, în cutare căruţă! | 

— Duceţi-vă și luaţi lăzile cu bani şi le puneli 
coalea-n trăsură la mine ! 

După ce-o pus banii acolo, o făcut (pe jidani) de. 
i-o dat hîrtie la mînă, pe cum că cutare negustori. 

o-mprumutat pe Ion Pietrariu cu-atitea mii de 
galbeni. Şi să-l cate la boierul Negrea de la Lunca- 
Mare. 

Apoi, de-acolea, Ion s-o dus la Huși, o făcut 
slujba boieriului, cum se cade și, la cîteva zile, o 
fost înapoi la stăpînu-su. 

Cînd colo, ograda curţii era plină de negustori 
cari se jăluiau boieriului că Pietrariu i-o pradat. 

— D-apoi bine, Ioane, de ce te-ai apucat ? zice 
boieriul rizînd. 

— Da nu m-am apucat de nimica, cucoane ! În- 
treabă-i ! I-am bătut, le-am făcut ceva ori le-am 
luat banii cu de-a sila ? Ferească Dumnezeu ! Ei 
mi i-o dat de voie cu-mprumut, și pe cum că-i 
așa, iacă am hîrtie la mînă, dată de negustori ! 

Boieriu o văzut hîrtia ; da o avut el atîta cap să 
priceapă cum o capatat-o. 

— Las’ Ioane, că nu-i nimica ! 

Ș-o luat ș-o dat banii negustorilor înapoi. 

— Heei cucoane, la ce le-ai dat banii ? 

— Lasă-i amu și tu la dracu, măi Ioane ! 

Ion atunci s-o supărat și s-o dus de la boier ş- o 
umblat prin lume. 

La vo doi ani l-o prins potera și l-o dus la leşi, 
la spînzurătoare. Atunci, mitropolitul cică o mers 
la domn și s-o rugat că să-i dăruiască lui pe Ion 
Pietrariu. 

— Că l-oi lua la mine, zicea mitropolitul, și 
socot eu că cu ajutorul lui Dumnezeu am să-l fac 
om de treabă. 

— Ei, dăruit să-ţi fie, pre cinstite mitropolit ! 

Ş-o dat domnitoriul poruncă să nu spînzure pe 
Ion, că l-o scos mitropolitul de la moarte. 

Ion, dac-o scapat ş-amu de moarte, l-o luat mi- 
tropolitul pe lîngă dînsul. O șezut el și la mitropolit 
o bucată de vreme; d-apoi parcă-și lasase nara- 

vul? El se ducea în tîrg şi toate poznele le făcea. 
În toată ziua era plin de jidani la mitropolie, și se 
jeluiau că Ion le ie paralele. 

— Da- cum vi le ieu, măi ? Nu mi le dați voi de 
vioie, cu mîna voastră ? 

Și cîteodată mitropolitul mai da la alții banii 
înapoi ; iar la alţii ba. 

— Voi, zicea mitropolitul, la ce-i daţi bani? 
Nu-i daţi ş-atunci nici el nu vi i-a lua! 

Ion avea "mare trecere la mitropolit. Cînd se 
ducea mitropolitul în primblare cu trăsura, Pietra- 
riu mergea calare lingă fereasta trăsurii, ca cum 
ar fi fost un arnăut. 

Într-un an, mitropolitul avînd treabă la Galaţi, 
o luat și pe Ion Pietrariu cu dînsul. Cînd venea 
înspre casă, era în sărbătorile Paştilor. A doua zi 
de Paști ajung ei la Gura Berheciului, aproape de 
un rateș mare şi-i zicea Rateșul Grecilor. 

Știu rateşul cela, domnule, c-am trăit vo cîţiva 
ani pe-acolo şi prin satul Țepu, ș-am fost și surugiu 
la căpitanu Konate. 

Acolo, la rateşul cela erau adunaţi oameni din 
vo opt sate ; era lume multă de tot. 

Văzînd mitropolitul de departe atîta norod, zice 
cătră Pietrariu : 

— Ioane, de-i putea tu să scoţi sipetul cu bani 
din hanu ista și să-l aduci la mine, apoi să știi măi 
că ești om vrednic. 

— Pre cinstite mitropolit, dacă n-oi putea eu 
face treaba asta, apoi la ce mai trăiesc pe lume ? 

Și cum zice Ion așa, lasă pe mitropolit în trăsură, 
acoperit, să nu se-nţeleagă cine-i; iară el luin- 
du-și pistoalele și pușca, se-ndreaptă cătră oameni : 

— Noroade, auzit-aţi voi de Ion Pietrariu ? 

— Auzit. 

— Noa, dac-aţi auzit,.eu îs acela şi in daţi-vă-n 
lături, c-am să mă duc în TUe că am oleacă de 
vorbă cu stăpînii ! ` 

Lumea ce-o avut să facă ? ? S-o dat în lături, iar 
Pietrariu o întrat în rateş. 

— Măi, zice cătră greci — că ei erau doi ori trei 
frați — auzit-aţi de Ion Pietrariu ? 

— Auzit. 

— Apoi dac- ați auzit, scoateți-mi bani, ori vă 
-fac leasă la pămînt ! 

Atunci grecii l-o dus într-o odaie, la un sipet 
mare plin de galbeni şi de napalioni. 

— Ia chemaţi vo doi-trei oameni să mi-l ducă 
pînă la trăsură”! 

Da el şedea cu pușca întinsă, ca să nu mai poată 
grecii vîşca nicăiri. O vinit vo patru oameni ș-o 
luat sipetul şi l-o dus și l-o pus în trăsură. 

Cînd o văzut mitropolitul că-i aduce sipetul, 
o-ngheţat nu alta. Da s-o acoperit bine să nu-l cu- 
noască oamenii. Ee 

Apoi de-acolea, Pietrariu o zis cătră oameni! 

— Noroade, datu-v-o negustorii ieștia v-o-cinste, 
așa de la dînșii, c-amu-s sărbători, măi, şi le faceţi 
atita vinzare ? 

— Nu ne-o dat, căpitane Ioane ! 

— Odată la tevniţi, băieţi, şi daţi drumul la vin 
și beţi cît v-a trebui! 

Apoi să deie Dumnezeu bine! C-o năvălit lu- 
mea la poloboace şi... cari cu cofe, cari cu cofiţe, 
care cu cane ori cu oale, scotea mereu la vin, 
ș-apoi pe beţie. 

— Să trăieşti, căpitane Ioane, şi Dumnezeu ta 
păzească de cele răle, că ştiu că ţ-ai făcut mare 
pomană cu noi, ales la o zi ca asta! 

Ce să vorbesc !... Cită amar de lume o fost acolo, 
toată o fost îndestălată de vin; iar poloboacele 
grecilor o rămas goale. 

Ion Pietrariu n-o făcut mulţi purici acolo, că 
după ce-o așezat sipetul în trăsură ș-o dat de băut 
la oameni, s-o pornit la drum. 

Da amu, mitropolitul văzînd isprava lui Pietra- 
riu, se miera ce fiori să aibă, de-o putut el lua 
bani de la rateșul acela. 

— Ioane, zice după ce-ajunge la Ieși, la mi- 
tropolie, ia să-mi arăţi şi mie ce fiori ai tu cînd te 
duci să iei bani de la cineva! 

— Hei, pre cinstite mitropolit, ce-ai grăit şi 
mneta! Pe cum văd eu, de-amu nu-i mult pina 
departe !... 

— Nu, nu, Ioane, nu-ți fac nimica, numai mi-i 
voia să- ţi văd fiorile tale ! 

— Apoi, pre cinstite mitropolit, întîi să mă spo- 
veduieșii, să mă precistuieşti, ș-apoi de-acolea și 
vedea cum mi-oi mai lua pe samă. 

S-o minat de cîteva zile și mitropolitul nu-l slă- 
bea pe Ion. 

— Ț-am spus, pre cinstite mitropolit, că-ntii să 
mă precistuieşti, că văd că de-amu mi s-apropie 
veletu. 

— Da ce fel de vorbă-i asta, Ioane ? 

— D-apoi, pre cinstite, ia as’ care ţ-o spun eu! 

Atunci mitropolitul l-o spoveduit pe bietul Ion, 
]-o-mpărtăşit și de-acolea iarăși zice : 

— Joane, de ce nu vrei să-ţi arăţi tu fiorile 
iale ? 

— De-amu să mă mai leşi, că mi le-oi arăta eu. 

O trecut cîte zile or fi trecut şi mitropolitul 
iarăși nu-i mai sta de pe cap. Ion tot mîna lucrul 
de azi pe mîne, că ştia el bine că arătîndu-și fiorile, 
il aşteaptă spînzurătoarea. Tot o minat-o el așa, 


T 301, 


pînă. ce într-o zi văzînd că nu-i chip de scapare, o 
catat să-mplinească voia mitropolitului. Iacă cum 
o fost! 

Mitropolitul s-o aşezat pe-un divan ; iar Pietra- 
riu o zvirlit hainele care le-avea pe el şi s-o-mbra-. 
cat cu hainele lui cele haiducești, o pus ceacul! 
colea pe-o ureche, pistoalele-n brîu și pușca de-a 
şoldu. Apoi s-o pornit de lingă mitropolit însupre 
ușă şi pe urmă s-o-ntors înapoi, ca cum ar fi 
mînios. Și cînd o ajuns în fața mitropolitului o 
rădicat pușca, ca cum ar fi vrut să-l izbească cu 
patul în piept, ş-o răcnit odată : 

— Haaai, bani! 

Da aşa de cumplită căutătură avea, ș-așa de 
tare-o răcnit că pe mitropolit l-o trecut — să 
ierți — toate nevoile, ș-o ramas ca şi mort. 
Leşinase. 

Slugile, cum o auzit huietul, o venit fuga în 
odaie, l-o stropit cu apă şi hăt într-un tirziu s-o 
mai deșteptat olecuţă, da tot slab. Ș-așa slab cum 
era, o poruncit de i-o adus hirtie și doi îl ţineau 
de subsuori iar el o scris un răvaș pe cum că pe 
Ion numaidecit să-l spînzure. 

Şi l-o luat pe bietul Ion și l-o dus la spînzură- 
toare. Iară după ce i-o fost pus șfacul în gît, nu 
mult o trecut, ca vun șfert de ceas, ce ca vun 
şfert de ceas !, mai puţin, că numai ce vine poruncă 
domnească pe cum că s-o rădicat spînzurătoarea. ? 

Pietrariu încă nu murise de tot; se mai zbătea 
săracu, din mini și din picioare, acolo sus. Cum o 
venit porunca, l-o scoborit jos. O mai dat și jos, ia 
așa, de vo citeva ori din mîni şi din picioare şi 
de-acolea o muriiit ! 


1 Ceac — chipiu înalt (n. ed.). 
2 Adică de azi înainte nu se vor mai spînzura oameni, 
tu va mai fi pedeapsă cu moartea. 

„Olecuţă să mai fi zăbovit slujitorii, Ion Pietra- 
riu ar fi scapat de moarte. 


Această istorie am auzit-o de la moșneagul "Toader Mihai 
Buchilă, în sara de sîmbătă, 23 august 1903. Lui i-a poves- 
tit-o în copilărie tatăl său, numit Iordache Buchilă si Ior- 
dache Pădurariu. Variante: C. Erbiceanu, Istoria Mitro- 
-poliei Moldovei şi Sucevei, p. LXXI, nota subpaginală 3; 
Radu Rosetti, Alte poveşti moldoveneşti : Hoţul Mitro- 
politului, p. 135. s 


V., pp. 236—247. 


[INESPĂLATUL ȘI BARONUL] 


Nespălatu a fos haiduc mare. Înt-o zi s-a făcut 
fomeieşte — n-avea barbă — şi s-o.dus la pluguri 
şî s-a făcut o proastă; o zis că-i bolindatică. Şi 
s-o dus sara cu plugurile la curtia lu baron, în 
haia ţară ?. După ce s-a-nnoptat, a tras drugurile 
ş-a mers iei, toţi tovarășii, di-a-ntrat la baron. Și 
i-a-ntrebat : 

— Ce cătaț ? i 

`— Ană? bani, zîseră iei! 

Şi a luat din casa baronului aur mult ş-argint, 
s-a umplut poverile. 

Da o slugă diedeasă larmă și baronu o pus o 
păcură die harmată + ş-a-mpresurat curtia. 


1 Nebună (n. ed.). 

2 Peste munți (n. ed.). 

3 Adu-ne (n. ed.). 

4 Mulţime de ostași (n. ed.). 


` 303 


Și atuncea hoţii ziseră'lu Nespălatu : ` 

— Tu ne-ai adus, tu să ne scapi da 

— Sufletele s-o duce, da banii nu, zise Nespălatu. 
Eu v-am adus, tot eu o să vă scot! 

Ș-atuncea Nespălatu a luat un copil di-ai lu 
Baronu în braţă, și harmata n-a putut să dia-n ei, 
și așa o scăpat. Și după ce-a plecat s-o dus înt-o 
vale, înt-o ţigănie şi s-a pus de i-a topit acolo pă 
toţ. ţiganii. 


Radoşi — Anghel Mărcăcine, 30. 
G., I., pp. 20—21. 


DAIANU 


Cică numele lui era Ion și era din satul Daia. 
De aceea-i ziceau Dăianul, că conumele lui era 
altcum. Cum ? N-am putut afla. 

Cică el a umblat la școală în Sibiiu, pînă era 
holtei. Atunci, ce-i veni în minte, ce nu, destul că 
luă frunză-n buză și se făcu hoţ de codru. 

Unii spun că profesorii sași și unguri îl batjoco- 
reau, din care cauză el și-a răzbunat asupra lor şi 
apoi s-a dus; alţii spun că sărac fiind foarte tare, 
a lăcomit de a furat ceva lucru puţin, ca să-și 
astîmpere foamea. Dar fu prins cu furtul și alun- 
gat din școală. Atunci s-a hotărît el să-şi răzbune 
asupra bogaţilor. Cel dintîi pe care l-a jefuit a fost 
popa de la ei. Iată cum se povesteşte această is- 
pravă a lui Dăianu : 

Cică tocmai cînd mergea cătră casă, cum Íl 
alungase din Sibiiu, se întîlni cu popa de la ei, 
care era călare. i 

— Bună ziua, părinte ! i 

— Bună să-ţi fie inima Ioane ! Dar încotro > 
` — Merg spre casă. Dar dumneata unde ai fost ? 

— Am fost la Sibiu, am vîndut niște bouleni. 

— D-apoi, bine-i! Dar fii bun, dă-mi oleacă 
de foc, să-mi aprind pipa! 

Preotul își opri calul şi scociori prin buzunare 
după lemnușe ; ci calul era neastimpărat, nu voia 
să stea locului. Atunci Dăianu îl prinse de dîrlogi, 
să nu cadă cumva popa. După ce-i dete popa lem- 
nușele, Dăianu mulţumi. și zise : 

— C-o cale, fii bun, dă-mi și vreo doi bani, că 
nu poți zice că m-ai! 

Popa atunci înlemni de spaimă, văzînd că Dă- 
ianu cu stînga ţine calul de dirlogi iar dreapta o 
ține întinsă să primească banii. Nu zise nimic popa, 
ci scoase budilarul! (portmoneul) și-l dete Diăia- 
nului. 

— Mulţam părinte ! 

Cu aceste se despărţiră. Popa zbirnii ca vîntul 
cu paripul? lui, iar Dăianu merse încet, ca omul 
care nu are nici o grabă. Ajuns acasă, e chemai 
peste cîteva zile la judecătorie, unde fu întrebat 
de ce a ţinut calea popii şi de ce l-a jefuit de bani. 
lar el a răspuns aşa: 

— Nu-i adevărat că aș fi ţinut calea părintelui, 
că dumnealui a fugit în ruptul capului, pînă m-a 
ajuns. După ce m-a ajuns, l-am rugat să-mi dea 
olcacă de foc, să-mi aprind pipa. Și mi-a dat lem- 
nușe. Văzindu-l atît de bun, m-am gîndit: dar de 


1 Budilar — pungă cu bani (n. ed.): 
* Parip — teletar, armăsar (n. ed.) 

mi-a da şi vro doi bani, că are, iar eu sunt mai 
' mort de foame. I-am cerut, mi-a dat și s-a dus. 
Nu-i așa, părinte ? 

— Ba așa. 

— Atunci ce mai vrei cu mine ? 

— Să-mi dai banii! 

— Dar de ce.? Ţi-am cerut împrumut ? 

— Ba nu, dar de frică ţi i-am dat. g 

— De cede frică? Te-am amenințat doară ? 

— Ba nu, dar vezi că-mi țineai calul de dirlogi, 
de nu se putea mişca. 

— Şi cine-a zis să-l țin, nu dumneata, ca să nu 
cazi de pe el? 

— Ba eu, dară... 

— Ce dară? Ce vrei cu mine ? 

— Ce vrei de la omul acesta, părinte? îl în- 
trebă și judele. 

— Deci... Nu mai cer nimic. Să fie sănătos! ' 

— Noa, vezi așa !... 

Din minuta aceea el se făcu hoț ca hoţii. Ţinea 
drumul la bogaţi, intra la ei noaptea prin case şi-i 
jefuia de bani, dar de omorit el nu omora pe ni- 
menea. În codru el era mai mare. Ciobanii de la 
stîni, toţi îl cunoșteau și-l omeneau ca pe un frate 
de cruce. Ba unii flăcăi mai cutezători, de cari nu 
prea aveau ce pierde, se luară cu el în ortăcie şi 
trăiau zile dalbe. Era spaima bogaților dar săracii-i 
pofteau voie bună și sănătate. Prin Sibiiu umbla 
ca la el în sat, fără să-l cunoască cineva, fără să-l 
bănuiască. Numai auzeai: de la bogatul cutare 
s-au furat astă noapte doi cai în preţ de 800 flo- 
rini; din lada bogatului cutare lipsesc 2000 de 
galbini ; doamna culare nu-și găsește scumpiile ! 
de vreo patru zile... Și orice lipsea, orice se fura, 


1 Scumpie — bijuterie (n. ed.). 

toate le încăreau în spatele lui Dăian, cu drept ori 
fără drept. Aveau hoţii cei mici după al cui spate 
se ascunde ! - 

Dar o dată fu prins chiar el, Dăian, la o casă 
bogată din Sibiiu şi fu pus la răcoare, pînă să-l 
judece şi să-i facă sama. Bucuria bogaţilor! Dar 
scurtă bucurie, că ortacii îl furară din închisoare. 
Acum să fi văzut spaima bănoșilor ! 

El mu hoţea numai în Sibiiu şi jur, nu! El 
umbla „în negustorie“, cum spunea el, cît e Ar- 
dealul și România şi Bănatul de mare. 

În România zice că era la. un sat un arendaș 
grec, vestit de bănos. Pînă la el merse Dăianu cu 
șase ortaci; el îmbrăcat domnește, ca negustorii 
cei mari și ortacii lui îmbrăcaţi mocăneşte. Era 
toamna tirziu. Arendașul avea o turmă mare de 
porci, ţinuţi bine. Dăianu ştia de aceasta, deci 
începu : ni 

— Domnule arendaș ! Eu sînt negustor de porci. 
M-au îndrumat la dumniata unii cunoscuţi, spu- 
nîndu-mi că ai o turmă de porci de vînzare. De 
aceea venii, de ne putem uni din preţ, să-ţi iau o 
grije'din cap. 

Bucuria grecului ! Îndată lăsă să-i prindă caii 
la trăsură și merseră la pădurea cu ghindea, unde-i 
crau porcii. Acolo se tîrguiră și-i plăti toţi în bani 
buni, de aur şi de argint. Apoi a zis Dăian: 

— Acum, dumneata fii bun și lasă să aducă 
porcii în ogradă la dumneata şi în deseară le dă o 
mîncare de cucuruz — parte pentru plată — iar pe 
noi ne conăcește pînă dimineaţă, că nu mai putem 
pleca acum, spre seară. 

Grecul s-a învoit bucuros. A lăsat de au dus 
porcii la el în ogradă, le-au dat o mîncare bună de 
cucuruz, la mînători le-a dat de cină şi le-a arătat 
un şopru unde pot dormi, iar pe Dăianu l-a pus 

cu el la masă și l-a culcat în casă cu el. Dar colo, 
într-o vreme, Dăianu s-a ridicat din pat, a deschis 
ușa şi ortacii au intrat înlăuntru, au legat pe grec, 
i-au luat toţi banii şi s-au cam thai dus. A doua 
zi aflară pe grecul legat bulz în pat, ci hevătămat. 
„_. Căutat-au pe făptuitori cruciș și curmeziș, prin 
toată ţara, dar nu i-au putut afla nici urma. 

Dar Dăianu, pe cît era de fără milă cu bogaţii, 
pe atit era de milos cu săracii. 

Zice că odată mergea pe jos din Sibiiu cătră 
Sălişte. Era îmbrăcat ca un domn de cei bogaţi. 
Pe drum se întilneşte cu o biată muiere care mîna 
o vacă frumoasă, cu vițel. Și se luă cu ea de 
vorbă : 

— Unde mergi, nană ? 

„„— La Sibiiu, domnule. Duc văcuţa asta, doară 
voi putea-o da. 

— Dar de ce-o vinzi? Doară nu-i bună de 
lapte, ori n-ai nutreţ s-o poţi ierna ? 

— O, Doamne! Ba de lapte-i tare bună şi nu- 
treţ încă i-am adunat, dar cu ce să mîncăm lăpti- 
şorul ei ? Am patru prunci, bărbatul mi-a murit, 
cucuruzele le-a bătut bruma între Siîntă-Mării, 
cît un bruș! de mămăligă n-am din ce mai face. 
Trebuie s-o dau cu cît voi da-o, să cumpăr bucate 
la prunci. 
. — Cit ceri pe ea? 

— D-apoi n-oi cere mult. Numai şaizeci florini. 

_— Uite, muiere, eu îţi dau șaizeci florini dar 

acum nu am unde o băga, că acum îmi fac grajd. 
Fără, dumniata du vaca acasă, o ţine bine şi-i 
mâînîncă lăptişorul, pînă voi trimite după vacă. O 
să-ţi scriu numele dumitale la mine în. carte, iar 
pe ţidula vacii o să însemn numele meu. Du-te cu 


1 O bucată mică şi tare de mămăligă (n. ed.). 

țidula. la primărie, să însemne cui o ai dat! Iată, 
aici ai zece bănuți, cît trebuie să plătești la primă- 
rie. Dar să nu dai vacă pînă trimit după ea! 

— D-apoi, domnule, doară nu-s tigan, să vînd 
o vacă la doi inși. 

Aşa, muierea întoarse cu vaca acasă, îi dădu de 
mîncare și merse la primărie să scrie în ţidula 


vacii numele cumpărătorului. ` 
Primarul ia ţidula, cetește și prinde a rîde, apoi 
începe.: 


—: Pe bună ai ieşit azi din sat, tu, muiere! 

— Dar cum așa, jupîne_ primar ? 

— D-apoi așa, că tu ai vindut vaca la Dăian care 
scrie că să nu o vinzi cumva, să aibă copilaşii 
lapte. 

Bucuria muierii! Cum îi mai ierta din păcate 
şi-i dorea bine de la Dumnezeu ! 

Dar Dăianu era și poznaş. 

Odată, pe drumul dintre Sibiiu și Cristian, în- 
tilneşte . vreo patru vărari cu carăle încărcate cu 
var. Mergeau la Sibiiu. Dar ei erau cam beuţi. 
Deci, se dă cu ei în vorbă: 

— Unde duceți varul, oameni buni ? 

— În Sibiiu. 

— E vîndut cumva ? 

— Ba nu, că-l ducem de vînzare. 

— Atunci îl cumpăr eu. Cît var aveţi pe tuspalru 
carăle ? 

— O sută de mierţe. Cîte douăzeci și cinci pe 
un car. 

— Ce să vă dau pe mierţă ? 

— Câte cincizeci creiţari. 

—- E bun varul? Bine-i ars? 

— Bine, domnule! Mai bine nu se poate. 

— Cit se vine dară de o sută de mierţe ? 

— Cincizeci florini. 

— Bine! Iat-aci aveţi banii! Mergeţi numai şi 
staţi cu carăle înainte la spitalul cel cătănesc, că 
eu vă ies înainte pe cărare, printre holde. 

— D-apoi, de ni-a întreba cineva cui am dat 
varul, ce să spunem ? 

— Să spuneți că la doftorul cel mare, care-i 
mai, mare la spitalul milităresc ! 

Z Dumnezeu s-ajute la domnul ! 

— Să trăiţi ! Vedeţi să vă-mbătaţi, să nu puteţi 
descărca ! 

— Nu te teme, domnule ! 

Şi s-au despărţit. FI 

Dăianul s-a dus în calea lui zicînd în frunză, cu 
pușca de-a umăr, iar vărarii s-au dus la Sibiiu, 
mulțămind lui Dumnezeu că le-a scos domnul cel 
bun în cale, care le-a plătit varul cum au cerut ei. 

— D-apoi, zise unul, e lesne să nu se țigănească 
la tîrg, că nu dă din punga lui. Din banii ţării dă. 

— Așa-i de fost ! răspunse altul, dar și din banii 
ţării, alţii atita se mai ţigănesc şi te descos, de ţi-e 
mai mare groaza. 

Colea pe la prînzişor erau cărăle dinaintea spi- 
talului. Așteaptă oamenii, așteaptă, dar nu le vine 
nici un doftor să le ieie varul în seamă. Nu-i în- 
treba nime, ce stau acolo. Li se urăște așteptind. 

— Iâ-n întraţi careva și întrebaţi unde să des- 
cărcăm ! 

Intră unul, întreabă-n dreapta, întreabă-n stînga, 
ordinanțţii nu le știu da nici un răspuns. În urmă 
intră căpitanul ce era șef peste spital, unde-l în- 
dreptă ordinanţa. Iar acela le spuse așa : 

— Dragii mei, pe seama spitalului numai eu 
cumpăr ce lipsește, iar acuma chiar, nu avem lipsă 
nici de un sdrob de var. Puteţi merge cu varul 
unde voiţi, și-l puteţi da cui l-a cere, că din partea 
spitalului militar nu veţi avea nici o imputare. 

— Dar ni l-a plăiit domnul acela. 

— Tot atîta ! De vi l-a plătit, să fi venit cu voi, 
să vă arate unde să-l descărcaţi ! Altcum, eu cred 
să așteptați pînă la două după amiazi ; dacă nici 
pînă atunci nu va veni cumpărătorul, atunci mer- 
geţi de înștiințaţi la căpitanul oraşului. 

Acum știu că le ieși beutura din cap. Stau ca 
pe spini, bieţii oameni. Nu ştiau ce face, încătrău 
să meargă. Trecuse de amiazi. Seara se apropia și 
nu le mai venea cumpărătorul varului, să le spună 
unde să descarce varul. În urmă, merg la căpitanul 
orașului și-i spun ce-i şi cum. Acela-i ascultă pînă 
în capăt, apoi îi întrebă cum era domnul acela. 
lar după ce i-au spus oamenii din fir în păr sta- 
tura lui, el le zise așa : 

— Faceţi cu varul ce-ţi voi ! Îl puteţi vinde cui 
v-a da bani, că domnul acela nu v-a căuta-n veci, 
nici de bani, nici de var. Acela-i Dăianu. I-a plăcut 
a mai face o ştrengărie. 


x` 


Iarna anului 1872 spre 1873 l-a apucat singur, 
fără ortaci, prin apropierea Sibiiului, unde se ținea 
mai cu drag. Conac avea la un țigan din Cacova. 
Acolo omora vremea peste zi, iar noaptea lua pe 
tigan cu sine și mergea de-și căuta cele de lipsă. 
Potecile munților erau înfundate ; nu era modru ! 
a străbate prin ele. Deci mergea pe la cei avuți din 
satele mai apropiate. Nu le făcea nici un rău, ci 
cerea merinde și beutură. Și toţi îi dau pîni, bur- 
dufuri de brînză, cărnuri de porc şi-i umpleau 
plosca de vinars. El nu le făcea nimica ; ei nu mai 
făceau vorbă pentru așa lucru puţin. 


1 Putinţă, chip, mod (n. ed.). 

Odată, cam de cătră primăvară, iar s-a dus 
Dăianu cu ţiganul pînă în Săliște, la un popă 
bogat, care i-a omenit cu mîncare și beutură, le-a 
umplut plosca cu vinars şi desagii cu merinde şi 
cînd se omizia! de ziuă și-au luat rămas bun ŝi 
au plecat. Colea, cind răsărea soarele, ei se apro- 
piau de Cacova. Era o zi senină și lui Dăianu îi 
era sete, după vinarsul ce beuse. Deci, zice cătră 
ţigan : 

— Mă, hai să bem apă din părăul ăst limpede! 

— Nu mi-e sete, răspunse țiganul, fără tu — 
dacă vreai — poţi bea, că eu te aștept. i 

Și pune ţiganul desaga cu merindele jos, iar 
Dăianu se lungește lîngă părău, să-și plece capul, 
să bea apă. Cind bea el mai pe ticneală, numai 
aude îndărătul lui: pof! Şi ca un fulger îl stră- 
bate prin tot trupul. Numai atîta a putut striga: 

= M-ai mîncat, cioară! Dumnezeii tăi! Dar 
roagă-te la Dumnezeu să mă ia dracul, că de scap 
cu zile, nici un ţigan nu mai scapă de mîinile mele ; 
la toţi le sucesc grumazii, ta la puii cei de cioară ! 

Dar ţiganul se făcuse iepure. Fugea mîncînd pă- 
miîntul. Nici desaga cu merindele nu o luase şi rău 
ce-i părea, Doamne, după prescurile cele multe şi 
bune și după dărabele cele mari de slănină, ce erau 
în desagă ! El merse aţă la primărie și înştiinţă, 
drag Doamne, că el a puşcat pe Dăianu, colo, la 
părăul cela. Dar primarul, om cuminte, numai decit 
își făcu socoteala : „Hm ! Tiganul a fost la furat cu. 
Dăianu. Acum, după ce s-a săturat, faraonul vrea să 
pună capul celui ce l-a hrănit. Ba încă trage nă- 
dejdea că va căpăta şi suta de florini de la Sibiiu, 
care era pusă pe capul Dăianului. Dar se poate 
culca p-acea ureche.“ 


1 A se omizi — a se crăpa de ziuă (n. ed.). 

„Deci. porunci numaidecit să pună doi cai- la o 
sanie şi se urcă în ea primarul cu doi juraţi și 
suiră şi pe ţigan, să le arate locul unde a lăsat. pe 
Dăianu. 

„Acum să fi văzut necaz ! 

Țiganul da să se codească, că nu poate, că-i 
bolnav, că l-a apucat spăriatul de groaza Dăianului, 
ba că a uitat și calea de frică, dar nu-i folosiră 
nimic, Primarul porunci la juraţi : 

— Legaţi-l bulz şi daţi cu el în şireglă 1 ! È 

Aşa au dus pe ţigan pînă la fața locului, unde 
zăcea Dăianu într-o baltă de sînge şi lîngă el de- 
saga cu merinde și un piștol aruncat. Dăianu pierdu 
mult sînge.. Era slab și nu se putea ridica. Deci, 
l-au pus juraţii în sanie, pe paie, și l-au învăliț cu 
cojoacele, apoi au mers numai în pas pînă la Săliște, 
uode au predat pe Dăianu şi pe ţigan, în seamă la 
judecătorie. Pe atunci era jude la judecătoria de 
cere din Săliște unul cu numele Maxim, iar acţișor 
cra unul. cu numele Troancă. Medic era doctorul 
Pascu, de origine din Salva, de lingă Năsăud. 
Acesta era medic de regiment în pensiune. 

Dăianu dară era prins şi bolnav. Dar fiind atît 
de bolnav nu au pus fiare pe el, ci îl ţineau cu mare 
ingrijire, să se poată vindeca, doară va putea 
scoate de la el lămuriri despre toate faptele lui. 
Dar vindecarea era anevoioasă, că pistolul cu care 
l-a pușcat fusese îmcărcat cu alice și acelea stră- 
bătură șalele și partea stingă a foalelui. În fiecare 
„i îi scotea doctorul cîte una-două alice, care le 
afla. Tăia în carne pînă da de ele. Dureri mari 
suferea bietul Dăianu, dar nu zicea nimic, numai 
crisnea din dinți şi gemea : 

— Dumnezeul lui de ţigan ! 


1 ţădoi, targă (n. ed.). 


Odată zise doctorul că toate a scos alicele, altele 
nu mai sînt. Cel puţin el nu mai află. Dar Dăianu 
răspunse că trebuie să mai fie. Apoi ceru să-i dea 
cureaua lui de la cioareci. Şi i-a dat-o. Şi s-a strîns 
cu ea pe din jos de foale și și-a ţinut nările nasului 
cu degetele și cu palma şi-a astupat gura şi așars-a 
umflat odată de au mai ieșit două alice din el. 
Atunci a răsuflat una din greu : 

— Așa se scot acestea, domnilor ! 

Si toţi s-au mirat, cîţi au văzut acest lucru. 

Din minuta aceea, Dăianu se afla mai bine. Pe zi 
ce mergea prindea putere. Acum începură a-l lua 
la protocol, a-l întreba cîte toate. În fiecare zi îl 
ispiteau -cîte un ceas-două. El spunea multe de 
toate : cîte drepte, cîte nedrepte. 

Într-o zi, cînd ieșea de la ascultare să intre în 
chilia lui, prinse a bate roata prin curte. Şi era o zi 
frumoasă de primăvară. Judele n-are ce lucra, îi 
face imputare : 

— Hei, Dăiane ! Pîn-acum te tineam slobod, ca 
pe un bolnav, dar mă tem că vom fi nevoiţi să te 
legăm, că tu încă-i face o bazaconie şi ti-i cam mai 
duce. Și-l puse în fiare, iar la uşa chiliei lui puse 
doi păzitori, că pînă într-aceea nu fusese decit 
unul, Aceasta era într-o zi senină, cătră sfirşitul lui 
aprilie. În chiliuţa unde era închis Dăianu nu se 
afla nimic, decît un pat, o masă și o cofă cu apă. 
Seara i-au dat cîteva bucăţi de lemne, să-și facă 
foc, iar păzitorii se preumblau p-afară, pe dinaintea 
ușei lui. Afară era lună de se vedea ca ziua. Atunci 
își gîndi Dăianu să scape. Și a scăpat. Şi iată cum: 

Ușa lui era închisă și cheia era la păzitor. Zarul 
ușei era înlăuntru, că înlăuntru se deschidea și 
ușa. Deci el luă de pe cofă cele două cercuri de 
fier, le înfierbintă în foc pînă erau roşii, apoi le luă 
unul de unul cu cleştele de la foc și arse cu ele 

ușa jur-împrejurul zarului, pînă se deschise sin- 
gură. Atunci, spre mirarea lui, văzu că pușştile 
păzitorilor erau răzimate de uşă. El le apucă repede 
şi zise păzitorilor : 

— Care face vorbă e mort ! 

Ceia înlemniră. Iar el, cu o săritură fu peste pă- 
lanul 1 cel înalt în grădină și de acolo în tufiș. Acum 
mai ajungă-l cine poate ! Toată tufa da sălaș. 

Dimineaţa aflară o puşcă în grădină, iar pe masă 
aflară scris cu cărbune : „Dăianu s-a duuus“ ! Din 
minuta aceea nu l-au mai văzut domnii de la ju- 
decată, nici păzitorii închisorii. Oamenii din satele 
vecine spuneau că l-au mai văzut. Unii susțineau 
că trăiește prin moara de hîrtie cea părăsită, din 
Orlat. Alţii spuneau -că-i prin Gura rîului, iar cio- 
banii spuneau pe la Rusalii că l-au văzut prin 
munți şi că a fost şi pe la stînile lor. Destul că iar 
intrase groază în oamenii bogaţi !... 


P.R., pp. 30—48. 


[CÎND ERAM EU HAIDUC] 


Cînd ieram io haiduc, băgam pă boieri în draci. 
Cîn iera luna la amiaz, mă puneam cu bolovani pă 
polata cășii, și boierii tremura dă frică cîn tunam ? 
la iei în casă. La unu, Niculaie Bădoi, am găsit poli” 
sî n-am putut să-i duc. Era unu-n Cărbunești și 
mi-a dat şaizăci dă mii dă poli, două puşti ș-un 


1 Pălan — gard, împrejmuire (n. ed.). 
2 Intram (n. ed.). 

pistol. M-am dus la Tirgu-Jiu la unu Bărbucean 4 
l-am găsit cu calu pin obor și i-am zis : 

— De tine doream, domnule Bărbucene: 

— Da ce-ai cu mine ? 

— Să mă-mprumuţi şi pă mine. 

— Dă mulţ bani ? 

— Cît oi putea duce eu în cîrcă. 


Cărpinişu — Iov Făsui, 86. 
Gy t p. 19. 


DIN LEGENDELE 'TOPONIMICE 
CARE CUPRIND UNELE RELAŢII 
ISTORICE! ` 


1 Legendele toponimice incluse în acest volum repre- 
zintă mult prea puţin din ceea ce ar putea fi grupat în 
cadrul narațiunilor explicative cu această temă. Am recurs 
numat la cîteva, pentru a atrage atenţia asupra însemnă- 
tajit lor istorice, cîtă vreme oferă date preţioase despre 
ulmosfera socială a timpurilor la care se referă (n. ed.). 

DRAGOȘ-VODĂ 


Dragoş-vodă era un român deștept şi voinic din 
Maramureş. El era un bun vînător și-i plăcea să 
străbată pădurile, ca să ucigă fiarele sălbatece. În- 
tr-o zi se porni la vînătoare cu haită de cîini. 
Apucă prin niște codri mari; umblă cît umblă și 
ciinii dibuiră, în sfîrșit, un taur sălbatic cu niște 
coarne tare încovoiate și cu o barvă stufoasă. Era 
un bour sau un zimbru, adică un fel de fiară puter- 
nică şi mare ce nu se mai găseşte acum prin ţară 
la noi. Cîinii luară la goană pe acel bour,care fugea 
ca turbat prin codri şi părea că are aripi la pi- 
cioare. Dragoş-vodă alerga și el călare în urma 
haitei de cîini, cari lătrau toți de urlau pădurile. 

Astfel fugiră cu toţii o zi-şi o noapte, fără ca să 
se oprească. Bourul fugea tot mai repede, iar 
ciinii, cîte unul-unul, cădeau morţi de oboseală. 
Numai o căţea mai rămăsese, care nu se lăsa de 
fugă și p-aci, pe-aci era să ajungă pe bour. Dar 
fiara, sosind la malul unui rîu mare, se repezi în 
apă ca să treacă gîrla înot. Căţeaua se aruncă și 
ca în apă, dar puterile nu o mai ţinură; ea se 
„bătu din răsputeri, pînă ce deodată se afundă în 
valuri şi se îneacă. Dragoş sosi şi el acolo şi, vă- 
zînd pierzania bietei căţele, asvirli după bour 


319 


ghioaga sa cea ţintuită cu cuie de fier. Ghioaga 
isbi fiara drept în creştet şi apa rîului se roşi de 
sîngele ei. Atunci Dragoș prinse bourul, îi tăie 
capul și-l luă cu sine, ca un semn de isbîndă. 

Dragoş se făcu stăpîn pe ţara unde se petrecuse ' 
această vestită vînătoare. Giîrlei în tare se înecase 
vrednica lui căţea îi.dete numele de Moldova, 
fiindcă pe căţea o chema Molda ; și toată ţara dim- 
prejur luă numele gîrlei, iar semnul noii domnii . 
din Moldova fu capul bourului ucis în apa Mol- 
dovei de viteazul Dragoş. 


A., B., pp. 2-A. 


DRAGOȘ-VODĂ 1! 


Zice că dintru început Dragoș-vodă era domn şi 
stăpînitoriu peste Maramureș. Mai pe urmă însă, 
avînd foarte multe și mari neplăceri, neajunsuri și 
daune de suferit din partea ungurilor, precum și 
a altor limbi străine și dușmane, cari voiau nu- 
maidecît să-i schimbe legea și să-i răpească moş- 
tenirea străbună, s-a hotărît să părăsească ţara: 
strămoșească, să treacă preste munţi în părţile, 
noastre și apoi să se așeze aice pentru totdeauna: 

1 Cum se poate observa din materialele provenite din 
culegerile lui Simion Florea Marian, cultura latinistă, ista- 
rico-arheologică, teologică a acestuia, n-a putut rămîne 
fără urme asupra operei pe care ne-a 'dat-o. Abundenţa de 
detalii contravine însă, flagrant, atmosferei specifice legen- 


dare pe care, în loc de a o susţine astfel, o alungă 
(n. ed.). 

Dar fiindcă: țările dincoace de munți, adică Bu-, 
covyina, Moldova și Basarabia de astăzi, erau pe ` 
timpul acela cercetate și cutreierate în lungiş şi 
curmeziș de către o mulţime de popoare străine și ` 
barbare, cari ca niște lăcuste nesăţioase veneau ` 
din părţile răsăritene, de-aceea și Dragoş-vodă, 
necunoscîndu-le pînă atunci cît de mari sînt, cum 
arată şi ce feliu de oameni locuiesc într-însele, a 
voit mai întîi să le cerceteze şi să se încredințeze, 
ori. de-i va fi cu putinţă a le cuprinde și a le stă-.. 
pini, şi abia după aceea să descalice într-un loc, 
care-i va veni mai bine la socoteală. Ki 

Şi ca întreprinderea lui să nu fie bătătoare la 
ochi, că înve arșunații și neîmpăcaţii săi dușmani să 
nu prindă de veste despre ceea ce voiește el să 
facă și să-i zădărnicească apoi întreg planul ce şi 
l-a fost făcut, a chemat într-o zi la sine pe toți 
sfetnicii și mai-marii oștilor precum și pre mulți 
boieri și alți bărbaț aleși cari aveau aceleași du- 
reri și erau de-aceeași părere cu dînsul și cu aceia 
s-a pus apoi la cale, cum și în ce chip să isco- 
dească ţara care avea de gînd să o cuprindă. 

Și după ce s-au adunat toţi cei chemaţi la un loc 
si s-au sfătuit mai multe oare, ce și cum să faci! 
că s-o scoată mai bine și cît mai degrabă la capăt, 
«c-ntoarseră pe-acasă, prinse fiecare a se pregăti 
cu cele trebuincioase de drum şi cînd fură acuma 
vata de pornire, ieşiră cu toţii in chip de vînă- 
toare din ţara lor şi, apucînd spre răsărit, deteră 
sa treacă dincoace de munți. 

Dar fiindcă pe timpul acela partea despre apus 
„i miazănoapte a Moldovei, adică munții Bucovinei 
«de astăzi erau mai toţi pustii, de-aceea Dragoş- 
vodă și tovarășii săi, vrind-nevrînd, cutrierară mai 
multe zile de-a rîndul cei mai înalţi munţi despre 
Maramureş, precum: Bratila, Fluturica, Iedul, 

Yapul, Lucina, Tătarca, Opcioara, Dîrmocsa, Dadul, 
Manaila, Lefele, Senatorii, Orata, Botoșul Mare, 
Botoşul Mic, Runcul şi Runculeţul, fără să deie 
preste un singur suflet de om care să le arate vreun 
plai şi să le spuie pe unde ar putea mài lesne şi mai 
degrabă ieși la ţară !. 

La vreo cîteva zile însă, de cutrierare și zbuciu- 
mare încolo și-ncoace, și anume tocmai cînd nu 
mai puteau de osteniţi și vlăguiţi ce erau și nu 
ştiau încotro s-o mai apuce și ce să mai facă, iată 
că Cel-de-sus le scoate înainte un săhastru cucer- 
nic care ieși din desișul unei păduri. 

Dragoș-vodă, cum îl vede, bucuria lui!... Se 
duce drept la dinsul, îi dă bună ziua, îi spune, ci- 
ne-i, de unde-i şi ce caută și apoi îl întreabă :'ori 
de nu ştie el vreun plai sau vreo potică care duce 
spre ţară ? 

Săhastrul îl măsură mai întîi cu privirea din 
cap pînă-n picioare, apoi văzînd că atit el cît și 
tovarășii săi sînt foarte obosiţi, nu-i dete răspuns 
la întrebare, ci le făcu semn tuturora ca să meargă 
după dînsul pînă într-o poieniţă care se afla din 
întîmplare în apropiere, zicînd că acolo le va 
spune ceea ce are de gînd să le spuie. 

Atîit Dragoș cît şi tovarășii săi nu se puseră de 
pricină, ci, urmînd cucernicului săhastru care ple- 
case înainte, se duseră pînă în poiana arătată şi-a- 
colo se puseră cu toții pe iarbă, ca să se odih- 
nească. 

După ce au stat, acuma cît or fi stat, pe locul 
unde s-au fost pus şi după ce s-au odihnit puţintel, 
zise săhastrul : 

— Dacă aveţi de gînd amade să vă cobo- 
Tîți spre țară, atunci să nu îmblați ca pînă acuma, 


"i La cîmpie (n. ed.). 

horhăind încolo și-ncoace prin munţi, căci numai 
degeaba vă pierdeţi timpul, ci să luaţi bine sama 
și să urmaţi semnului ce vi se va arăta şi care v-a 
duce spre răsărit ; nicidecum însă să nu vă luaţi 
după semnul ce vi se va ivi spre apus, spre mia- 
zănoapte ori spre miazăzi, căci atunci nu veţi ieși 
bine la capăt ! Și acuma, Dumnezeu să vă binecu- 
vinteze și să vă împlinească toate dorinţele! 

Și rostind săhastrul cuvintele acestea, se porni 
încotro era îndreptat. i 

Dragoș-vodă îi mulțămi din toată inima pentru 
sfatul ce i l-a dat și, luîndu-și rămas bun de la 
dînsul, se porni asemenea în cale-i. Și mai îmblînd 
el dimpreună cu tovarășii săi cît timp va mai fi 
îmblat, prin munţii de prin apropiere, iată că se 
iveşte dintr-o smidă 1 un cerb cu 12 coarne, care 
porni îndărăpt, spre apus ; de altă parte sare un 
vier sălbatic, dintr-o sihlă, şi începînd a grohăi 
apucă spre miazănoapte ; şi iarăși din altă parte se 
arată un pluton? care prinse la fugă spre amiazi. 
În urmă se ivește un bourel murg cu trei stele în 
frunte, care-și luă cursul spre răsărit. 

Dragoș-vodă, căruia i se-ntipărise bine în minte 
sfatul ce i l-a dat săhastrul, care sălbătăcime, cum 
o vedea, o lăsa să se ducă în treabă-și. Cînd dete 
însă cu ochii de bourelul cel cu trei stele în 
frunte, atit el, cit și tovarășii săi se ţinură lipcă 
de dinsul, ca să nu-l piardă din vederi, urmărin- 
du-l necontenit, atit pe vîrfurile munţilor celor 
mai înalți, cit şi prin prăpăstiile cele mai adinci și 
mai primejdioase ; atît prin văgăuni și vilcele, cît 


1 Pădure tînără şi deasă (de molift, jnepeni) (n. ed.). 
> Varistate de cerb (n. cd.). 

şi prin poieni și preluci 1, pînă ce ajunseră la apa 
Moldovei. l 

‘Aice, fiind bourelul pre care îl urmăreau ei foarte 
ostenit şi asudat de fugă, se aruncă deodată în 
valurile cele repezi și limpezi ca lacrima ale apei 
acesteia, și cît ai bate în pălmi se făcu nevăzut, ca 
şi cînd ar fi intrat în pămînt. 

Dragoş-vodă și tovarășii săi, pierzindu-l din ochi 
şi nemaiputîndu-i da de urmă, cugetară că a apu- 
cat pe albia apei în jos și de-aceea merseră și ei 
o bucată bună de loc la vale, alăturea cu Moldova, 
pînă ce ajunseră într-o poiană răsfăţată și fru- 
moasă de pe malurile acestui rîu. În poiana aceea 
apoi, fiindcă înnoptase acuma hăt-binișor şi nu 
puteau merge mai departe de întuneric și osteniţi 
ce erau, se opriră locului ca să miie. 

lată însă că în revărsatul zorilor, cînd le era 
somnul mai dulce, se aude un muget străbătător 
de bour, în partea despre miazănoapte și amiazi. 

Dragoş-vodă, cum îl aude, cugetînd că e bourul 
după care s-au fost luat în ziua premergătoare, 
sare drept în picioare, deşteaptă şi pre ceilalţi inși 
şi se pornesc apoi iarăși cu toţii în partea aceea, 
în care se auzise mugetul bourului, adică pe apa 
Moldovei la vale, şi merseră timp de mai multe 
oare, pînă ce deteră într-o sihlete 2 mare, care se 
afla în capătul despre miazănoapte-apus a Cîmpu- 
lungului de astăzi. De aice, auzind iarăși mugetul 
bourului dincolo de apa Moldovei, apucară în mîna 
stîngă, trecură Moldova de cealaltă parte, se suiră 
pe Isvorul sau Parăul Morii, la deal, pînă ce ajun- 
seră la Curmătura Feredeului ; de-aice apucară pe 
coama muntelui Feredeul în sus și merseră pînă 


1 Prelucă — Poiană mică într-o pădure (n. ed.). 
2 Pădure deasă de copaci tineri, drepți, subțiri 
şi cu crengi puţine (n. ed.). 

ce ajunseră mai pînă în vîrful acestuia. Aice, stînd 
puţin locului și poposind, iată că li se arată iarăși 
un bour, care venea despre muntele Păușa și care 
li se păru că e același ce-l pierdură din videri în 
sara zilei premergătoare. 

Dragoș-vodă, cum îl zărește, mînios că l-a purtat 
cine ştie pe unde, pune arcul la ochi și dă să-l 
culce la pămînt. Însă bourul în aceeași clipă face 
în dosul unui paltin înalt şi gros şi să te cam mai 
duci la fugă spre răsărit ! 

Dragoș-vodă și ceialalți inși se jeu repede după 
dinsul, ca să nu-l scape și de astă dată din videri, 
urcă și coboară ca săgeata mai multe dealuri și 
dîmburi, pînă ce ajung aproape de un părău care 
curge drept spre răsărit și la care, fiind bourul 
prigonit foarte însetat, se opri puţin ca să sor- 
bească vreo cîteva guri de apă. Urmăritorii săi, 
care s-au fost împrăștiat unii în dreapta și alţii 
în stînga, se opresc asemenea, îl încunjură din 
toate părţile, întind arcurile şi, cit ai clipi din ochi, 
îl culcă la pămînt. Dragoș-vodă, cum îl vede că a 
căzut jos și nu se mai clintește din loc, bucuria lui, 
se repede degrabă la dînsul, să-l vadă cît e de mare 
şi de gras. Dar cînd ajunge la starea locului, dă, 
spre cea mai mare mirare a lui, că sălbătăcimea 
sdgetată nu e bour, după cum crede el, ci un sim- 
plu bou sălbatic. Deci întorcîndu-se cătră tovarășii 
săi, carii asemenea alergase ca să vadă sălbătăcimea 
răpusă, zise într-un ton cam supărăcios : 

— Bată-l pîrdalnicul să-l bată !... Acesta nu e 
bour, ci bou sălbatic ! Și fiindcă e bou, Bou să se 
numească de-acum înainte și locul acesta, unde a 
fost săgetat ! 

Și cum a spus Dragoș-vodă, aşa s-a şi întîmplat, 
căci atît părăul din care a băut boul cel sălbatic 
apă, cît și locul unde a fost el săgetat, din momen=-: 

tul acela Boul li-a rămas numele, și tot aşa se nu- 
mesc şi-n ziua de astăzi. 

După aceasta porunci Dragoș-vodă la vreo cîţiva 
feciori voinici să taie vro cîţiva brădani tineri, să 
facă un fel de leasă dintr-înşii, să ieie boul săgetat, 
să-l puie pe leasa aceea, să-l ridice pe umere și să 
plece apoi cu toții mai departe, pînă ce se vede, căci 
apropiindu-se soarele spre apus, şi fiind locul acela 
foarte sălbatic, nu voi să rămiie și să miie acolo. 

Feciorii, cît ai bate în pălmi, făcură ceea ce li 
se spuse și apoi se porniră cu toţii mai departe, la 
vale, pe țărmurile părăului lîngă care a fost boul 
cel sălbatic săgetat. 

Ajungînd la Gura-Boului, care trecea alăturea 
cu munţii Senatoriul şi cu Runcul-Boului și se re- 
varsă în Moldoviţa, trecură de iastalaltă parte şi 
apucară apoi pe ţărmul stîng al Moldoviței în jos 
și merseră pînă la Gura Dragoșei, care curge din 
munţii despre răsărit şi se revarsă în dreptul mun- 
telui Scăuelele, asemenea, în Moldoviţa. Aice, vă- 
zînd ei că dacă s-ar duce mai departe, la vale, ar 
merge mai mult spre amiazi şi nu, după cum le-a 
fost spus săhastrul, spre răsărit, stătură locului, se: 
odihniră puţin și apoi, după ce dete locului aces- 
tuia numele de Popasul lui Dragoș, apucară pe 
părăul la care au fost ajuns, în sus, și în mai puţin 
de trei pătrari de oară ajunseră într-o cîmpie largă 
și frumoasă care se-ntindea pe de-o parte și pe de 
alta a părăului acestuia. 

În cîmpia aceea plăcîndu-i foarte mult, atît lui, 
Dragoș-vodă, cît și tovarășilor săi, hotăriră să se 
oprească, să steie un timp mai îndelungat şi să se 
odihnească, căci alergăturile și sbuciumările din 
zilele trecute le sleiră mai toate puterile. 

Și cum au hotărît, așa au și făcut. Își aleseră un 
loc mai larg și mai îndemiînatic, și fiindcă soarele 

începuse acuma a se ascunde după piscurile mun- 
ţilor, unii se apucară să doboare niște ciungi ca să 
facă foc, alții se puse să jupească boul ce-l adusese 
cu sine, și iarăși alţii începură a tăia feliuriţi bră- 
dani, făgani, precum și alţi copăcei, și a face din- 
tr-înşii un fel de lagăr. Și aşa, în scurt timp, lagă- 
rul era făcut gata, focul aprins, boul jupit şi car- 
nea lui pusă pe cărbuni ca să se frigă. 

Însă pînă a se frige carnea, unii dintre dînșii, 
mai sprinteni și deprinși cu pescuitul, bucățeliră un 
ciung uscat ca sfarocul, făcură — cît ai scăpăra 
dintr-un amnar — mai multe fachii! dintr-însul, 
aprinseră fachiile, se duseră la părăul cel limpede 
ca lacrima din apropiere, şi începură a pescui. Şi 
n-a trecut mult timp la mijloc și se-ntoarseră c-o 
mulţime de peşti îndărăpt, precum : păstrăvi, los- 
toce, lipeni, mrene, cleni și ochene, de cari era 
bucșit părăul, căci se vede că pînă atuncea nime 
nu îmblase pe acolo, ca să prindă pești. Ajungînd 
la lagăr și cinătuind ? peştii, îi puse şi pre aceştia 
pe jăratic, ca să se frigă. 

După ce s-au fript peștii şi carnea de-ajuns, 
scoaseră pînea şi ploscele cu vin ce le-au fost luat 
cu dînşii cînd s-au pornit d-acasă și începură a 
mînca, a bea și a se veseli. Iară după ce au mîn- 
cat, au băut și s-au veselit de-ajuns, fiind acuma 
hăt tîrziu, şi ei osteniţi și somnoroși, puse Dragoş- 
vodă pre vreo cîţiva inși mai sdraveni să steie de 
strajă, iar ceialalţi se culcară şi: nu se sculară pînă 
a doua zi la priînzul cel mare. 

A doua zi, după ce s-au deșteptat și după ce fie- 
care s-a spălat în apa cea curată și răcoritoare a 
părăului din apropiere şi s-au închinat lui Dum- 


1 Fachie — făclie (n. ed.). 
2 A cinătui — a scoate măruntaiele şi a curăţi (de obicei 
păsările ce urmează să fie fripte) (n. ed.). 

nezeu, Dragoş-vodă se puse în cale cu tovarăşii săi 
să cerceteze locurile de prin împrejurime şi abia 
după aceea, adică după ce le va fi cercetat pre 
toate şi le va fi văzut singur cu ochii săi, să plece 
mai departe, mai degrabă nu. 

Și în ziua aceea, lăsînd pre vro cîțiva inşi de 
pază lîngă lagărul ce l-au fost făcut în seara zilei 
premergătoare, toţi ceialalţi, în frunte cu Dragoș, 
plecară pe țărmul Dragoşei în sus și se duseră 
pînă la obiîrșia acesteia, adică pînă la Poiana Mă- 
rului, de pe culmea căreia cînd e timp senin și 
frumos, se pot vedea nu numai munţii din împre- 
jurime, ci şi o parte bună din şesul despre răsă- 
rit, care se-ntinde pînă la apa Sucevii. De aice 
se-ntoarse îndărăpt cutrierind mai toate văile, 
dealurile şi munţii care se-ntind de-a dreapta şi 
de-a stînga Dragoşei, precum: Macrișul, Bitca 
Macrișului,  Bobeica-Frumosului,  Smidovaticul, 
Fusa, Lupoaia, Cucureasa şi Arşiţa Tanului. Şi abia 
pe la înserate se întoarseră îndărăpi. 

A doua zi apucară pe apa Moldoviței în sus şi 
trecînd pe locul unde se află satul de astăzi Vatra- 
Moldoviței, şi unde mai tîrziu Alexandru-vodă cel 
Bun făcu o monăstire, merseră pînă aproape de 
obirşia Moldoviței, adică pînă nu departe de Ardgel, 
şi cercetară dealurile, munţii şi văile care se-ntind 
de-a dreapta și de-a stînga acestui rîu, precum Io- 
nul, Ciocanul, Dămăcușa, Vulcanul, Bouleţul, Mă- 
gura, Sirigoiul, Pietrosul, Făgeţelul și mulţi alţii, 
de ale căror nume nu-mi mai pot aduce acuma 
aminte. 

A treia zi apucară pe apa Moldoviței la vale, 
merseră pînă pe locul unde se află satul de astăzi 
Frumosul, şi începură a cutriera dealurile şi mun- 
ţii de prin împrejurimea acestuia, pînă spre Po- 
iana-Micului, precum : Arșicioara, Hiîga, Arsura, 

Comarnicul, Rotunda, Dealul-Bradului și Dealul- 
Mărului. 

Iată însă că tocmai cînd ajunseră pe muntele 
Bobeica și voiau acum să se întoarcă îndărăpt de 
unde s-au pornit, li iesă înainte iarăși un bour cu 
trei stele în frunte, ca şi cel dintii, care cum dete 
cu' ochii de dînșii, o și rupse la fugă în jos, spre 
răsărit. 

Dragoş-vodă și tovarășii săi, cum îl zăresc, dea- 
una se și ieu după dînsul, îl urmăresc cînd în 
dreapta, cînd în stînga, cînd spre răsărit, cînd spre 
miazăzi, pînă ce ajung pe ţărmul cel drept al pă- 
răului Homorul, ceva mai la vale de Monăstirea 
Homorului de azi. Aice, nemaiputînd fugi bourul 
de ostenit și asudat ce era, îl strîmtoresc din mai 
multe părţi și-i curmă viaţa. 

— Locul acesta se va chema de-acum înainte 
Bouri, spre aducere aminte de bourii carii i-am 
urmărit pînă aicea ! — strigă Dragoș plin de bucu- 
rie, după ce s-a apropiat de dînsul și s-a încredin- 
tat că într-adevăr e bour și nu bou sălbatic ca cel 
ce îl săgetase cu vreo cîteva zile mai "nainte. 

Și de-atunci și pînă nu de mult, Bouri s-a și nu- 
mit alît locul acesta cît și un părăuaș care se re- 
varsă în Homorul şi la gura căruia a fost bourul 
săgetat. De-un timp încoace însă, unii neşștiutori 
şi nepăsători de numirile străbune și mai cu samă 
veneticii străini, adică Taişpinii !, carii locuiesc în 
acest loc, au început a-l numi Bori. 

Și-acuma, după ce au săgetat bourul și botezară 
cu numele lui locul unde i-au curmat firul vieţii, 
îl luară vro cîțiva feciori sdraveni, pe niște pari, 
şi se-ntoarseră apoi cu toţii îndărăpt, de unde s-au 
pornit în demineaţa zilei aceleia. Şi cum ajunseră 


1 Taișpin — Deutsch — Böhme (german din Bohemia). 

la starea locului, începură iarăși, ca şi-n ziua în- 
tiia, a mînca, a be și a se veseli pînă cătră miezul 
nopții. 

Și așa petrecură ei mai multe zile de-a rîndul, 
parte pe cîmpia cea întinsă și frumoasă, unde și-au 
fost făcut lagărul, cînd au ajuns în aceste părți, 
parte cutrierînd și cercetîind munţii și văile de 
prin împrejurime și vînînd sălbătăcimile ce le ie- 
şeau în cale. 

În același timp însă, cît a petrecut Dragoș-vodă 
cu soţii săi pe cîmpia unde şi-au rădicat lagărul, 
au făcut ei și o fîntînă sub poalele unui deal pe 
care avea Dragoș-vodă mare plăcere de-a se sui, 
mai ales demineaţa, pe la răsăritul soarelui și a 
privi de acolo în toate părţile. De-atunci s-a numit 
fintina aceea : Fîntîna lui Dragoș şi tot aşa se nu- 
meşte ea și-n ziua de astăzi, măcar că acuma nime 
nu poate bea apă dintr-însa, pentru că în anii din 
urmă s-a risipit şi s-a astupat mai cu totul. Iară 
dealul, sau mai bine zis coasta, sub poalele căreia 
s-a făcut fîntîna aceea, s-a numit dintru început 
Dealul lui Dragoș, mai pe urmă însă au început 
oamenii a-l numi Dealul sau Coasta Dragoșii. 

Tot după numele lui Dragoș s-a numit de atunci 
încoace și cîmpia unde și-a aşezat acesta lagărul 
său : Cîmpul sau Cîmpia lui Dragoș, iară părăul 
de-a lungul căruia se-ntinde această cîmpie s-a 
numit Dragoşa şi tot așa se numește el și astăzi. 
Cîmpul sau cîmpia lui Dragoș însă s-a schimbat 
mai pe urmă în Cîmpul sau Cimpia Dragoșşii. 

Şi după ce a petrecut Dragoş-vodă cu oamenii 
săi mai multe zile și nopţi în lagărul de pe cîmpul 
despre care ni-a fost pînă acuma vorba, s-au ră- 
dicat cu toţii și au plecat mai departe pe Dragoșa 
în sus şi merseră pînă în Poiana Mărului. De-aice, 
cîrnind spre miezul nopţii, se duseră mai departe 

pînă ce'se apropiară de munţii de pe malul drept al 
Suceviţei. Aice, dînd iarăși de-un părău care se re- 
varsă în Suceviţa şi fiind foarte obosiţi de drum, se 
opriră într-o prelucă de pe malul acestui părău, se 
odihniră puţin şi după aceea porniră iarăși mai de- 
parte, la vale, pe părăul acesta, care, de cînd a 
poposit Dragoş şi cu oamenii săi lîngă dinsul, s-a 
numit și se mai numeşte încă și astăzi: Dragoși- 
nul; iară muntele pe lîngă care curge acest pă- 
rău, Piciorul și Dealul Dragoșinului. 

Ajungînd la Gura-Dragoșinului, apucară pe ma- 
lul Suceviţei în jos şi nu steteră mai mult locului 
pînă nu ajunseră în marginea despre răsărit a 
munţilor, adică pe locul unde se află în timpul de 
faţă satul Marginea. Aice steteră erai locului şi 
poposiră. 

După ce s-au odihnit și aici de- -ajuns, sa porniră 
iarăși mai departe, tot spre răsărit, pînă ce ajun- 
seră în partea despre apus a satului de astăzi Vo- 
lovăţ, şi anume, pe dealul care se numește Arşiţa. 
Ajunşi aice se puseră iarăși în cale să steie mai 
multe zile, ca și-n Cîmpul lui Dragoș de lîngă Dra- 
goșa, şi să cerceteze cu deamăruntul locurile de 
prin prejurime. 

Şi cum se hotăriră, făcură și aice un lagăr. 

Sfîrşind lagărul de făcut, aşeză Dragoș-vodă 
străji, jur împrejurul lui, iar el şi cu ceialalţi to- 
varăşi ai săi, adică cu sfetnicii, căpitanii oștilor și 
alţi boieri şi fii de boieri carii veniră cu dinsul, 
după ce.cinară și se veseliră plini de bucurie că au 
ieșit cu ajutorul lui Dumnezeu la ţară, se puseră 
ca să se odihnească. 

A doua zi dimineaţă, cum se sculară, trimise 
Dragoş-vodă pre trei inși dintre cei mai aleşi, mai 
iscusiți şi mai viteji căpitani, în părțile de prin 
apropiere, ca să iscodească ţara în care au întrat și 

anume, pre unul spre amiazi, pre al doilea spre 
miazănoapte, iară pre al treilea și pre cel din urmă 
spre răsărit. : 

Cei doi căpitani dintîi, după ce merseră în păr- 
țile în care li s-au spus şi după ce cutrierară 
timp de mai multe oare, adică pe cît li-a fost cu 
putință, locurile pe unde trecură, se-ntoarseră îna- 
poi cu: vestea că locurile cercetate de dînșii sînt 
foarte frumoase și mănoase, dar nicăiri nu deteră 
peste vreo urmă de oñ. 

Cel din urmă însă, cum s-a pornit la iscoadă, nu 
ajunse. departe și dete de-o prelucă răsfăţată si îm- 
prejurată cu tot feliul de pomi. Iară în mijlocul 
prelucei aceleia erau niște pietri frumoase cu tot 
felul de scrisori și împestrituri pe dînsele și-ntre 
pietrile acelea se afla o colibioară. 

Căpitanul nostru, cum zări colibioara, se şi apro- 
pie de dînsa și întră înnuntru ca să vadă de este 
cineva într-însa ori e părăsită și deșartă. Și cum 
întră înnuntru dete de-o bătrînă care sta înaintea 
icoanei Maicii Domnului şi se ruga. Uimit de ceea 
ce văzuse, se opri deodată locului neștiind ce să 
înceapă ; să înainteze mai aproape și să vorbească 
la dînsa, ori să aștepte pînă-și va sfirşi rugăciunea ! 

Dară bătrîna, cum simţi că a întrat cineva la 
dinsa, deauna îşi întoarse capul ca să*vadă cine-i 
şi, Cum dete cu ochii de dînsul, se și rădică în pi- 
cioare și, întorcîndu-se cu faţa cătră el, începu a-i 
spune cu deamăruntul : cine și de unde este el, 
cu cine și cum a venit pînă acolo și că ea îi aş- 
teaptă acuma de mui4pă vie. Iară după ce-i spuse 
toate acestea îl rugă ca s-o ducă îndată la Dragoș. 

Căpitanul, mirîndu-se de celea ce le văzu şi le 
auzi, crezu la început că se află înaintea unei ve- 
denii și de aceea nici nu mai cuteză a o întreba de 

unde vine ea acolo, cine este şi cum se chiamă, ci 
o duse îndată la Dragoş. 

Dragoș-vodă, cum o văzu,.se miră şi el, ca şi că- 
pitanul ce-o aduse, de unde a răsărit deodată fe- 
meia aceasta. Apoi o întrebă cum se chiamă, cine 
este și de unde vine să locuiască în acele locuri 
singuratice ? 

— Numele meu e Uţa! — răspunse bătrina — 
sunt născută în munţii Bradului și-s fecioară de 
cînd trăiesc. Părinţii mei au fost boieri de neam 
dar răutăţile și nestătorniciile timpului m-au făcut 
să părăsesc lumea încă din tinereţe şi să trăiesc 
aice singură, în rugăciuni, că doară s-a îndura bu- 
nul Dumnezeu și ne-a mîntui de liftele cele spur- 
cate și rele. Pe tine, doamne, te ştiu cine ești ; știu 
de ce ţi-ai părăsit ţara și moșia strămoșească, şi 
de aceea vin acuma să-ţi spun, în numele Dom- 
nului ce m-a trimis, că te așteaptă mare mărire. 
În scurtă vreme ai să ajungi domn și stăpînitor 
peste întreaga ţară în care ai intrat şi neamul tău 
are să fie mare și vestit, și numele lui nu se va 
şterge niciodată .cît timp va mai fi urmă de creş- 
tin în ţara noastră. Deci locul pe care ţi-ai pus pi- 
ciorul cînd ai ieșit din ţara părintească să nu-l mai 
părăsești, ci să-l cuprinzi și să-l stăpînești, că nime 
n-are să ţi se poată pune împotrivă ! 

Și cum rosti bătrîna cuvintele acestea, un nour 
negru cu fulgerare și tunete o cuprinse, și cît ai- 
clipi din ochi se făcu nevăzută, și de-atunci în- 
coace nime nu i-a mai dat de urmă, nime n-a mai 
văzut-o, măcar că Dragoş-vodă puse oameni anume 
ca s-o caute în toate părţile. 

Şi era femeea aceea în vîrstă cara de-o sută de 
ani, la față cam slută şi urîtă, la privire însă blîndă, 
şi cine-a văzut-o i se părea că vede o minune îna- 
intea sa. T 

Și mai stînd Dragoş-vodă, cît timp va mai fi 
stat după întîlnirea și vorbirea ce-a avut-o cu bă- 
trîna Uţa, pe locul unde și-a fost așezat el lagărul 
din urmă, cercetă toată ţara în care a întrat, în 
lungiş și-n curmeziş. Iară după ce s-a încredinţat 
că e mai mult deșartă decît împoporată, dar foarte 
întinsă, frumoasă și mănoasă, fiind pe lîngă această 
încă și împănată cu tot feliul de păduri şi codrii, 
dumbrăvi şi rediuri și adăpată cu o mulţime de 
rîuri și păraie cu apă limpede ca lacrima și pline 
cu tot soiul de pești, s-a hotărît ca să se puie luntre 
și punte s-o cuprindă toată, și-apoi să se facă el 
domnitor şi stăpinitor preste dînsa. Dar fiindcă el 
a fost venit de astă dată numai ca s-o iscodească 
şi: avea numai foarte puţini oameni cu dînsul, de-a- 
ceea, ca să aibă cu cine o cuprinde și stăpîni, cum a 
iscodit-o de-ajuns, s-a întors îndărăpt în țara sa, 
în Maramureș, și a prins a îndemna pre supușii săi 
și. pre alţi români, ca să vie și ei cu dinsul. 

Și nu mult după aceasta, iată că s-au rădicat mai 
mulţi boieri și popor de rînd şi s-au pornit cu toţii, 
şi au venit ca să se așeze de iastalaltă parte de 
munţi, în ţara cea nouă, adică în Moldova, căci așa 
s-a numit ţara aceasta după ce a cuprins-o Dra- 
goş-vodă. 

Si de astă dată, Dragoș-vodă și cei ce au venit cu 
dînsut nu se porniră de-acasă în chip de vînătoare, 
ca-ntiîia oară, ci ei luară şi toată averea lor cu dînșii 
şi ţinură calea drept. spre locul acela unde a stătut 
Dragoş-vodă de vorbă cu Uţa. 

Si după ce au sosit și au descălecat pe locul acela, 
a pus Dragoș-vodă să facă o întăritură pe dînsul, 
adică o cetăţuie, ca la timp de rebelie, de mare 
cumpănă și nevoie, să aibă unde a se retrage şi de 
unde a'se apăra împotriva dușmanilor. 

Şi-au făcut o întăritură cu cinci șanțuri, din sus 
de satul de astăzi Volovăţ, și anume sub poalele 
dealului Arşiţa. Și întăritura aceea ale cărei urme 
de ziduri se mai pot vedea încă şi astăzi, s-a numit 
Fortăreţ. 

Iată însă că, nu mult după ce s-a rădicat întări- 
tura despre care ne-a fost vorba, mergînd vestea în 
toate părţile că Dragoș-vodă a descălicat în Mol- 
dova, îi veniră soli de la Siretiu şi de la Suceava, 
cu daruri prețioase, și-l rugară să ajute pre bieții 
creștini împotriva căpcăunilor, a tătarilor, a leșilor 
și a altor litfe rele carii năvăleau în ţară de-o bîn- 
tuiau și-o prădau şi multe neajunsuri și neplăceri 
făceau locuitorilor, din care pricină cei mai mulţi 
dintre dînșii, de frică și groază, luară lumea-n cap, 
şi ascunzîndu-se prin crierii munţilor. ? 

Dragoș-vodă, ascultînd rugămintea solilor, nu se 
codi, ci adunînd pre toți voinicii săi precum și pre 
alți români la un loc, se porni fără întîrziere cu 
dînşii împotriva dușmanilor și luptîndu-se cu toţii 
ca nişte lei, în scurt timp curăți țara de dînșii. 

Însă; nu trecu multă vreme la mijloc, după bi- 
ruința aceasta, şi se iscă din nou război din partea 
tătarilor şi a leşilor. Dar și Dragoş-vodă, cum 
prinse de veste că dușmanii iarăși voiesc să între 
și să prade ţara, nu stete mult pe gînduri ce să-n- 
ceapă și să facă, ci văzînd că ţara e în primejdie, 
deauna şi sări la luptă şi răsfrînse, cu ajutorul lui 
Dumnezeu, și acest rău, alungînd litfele cele rele 
pînă departe peste hotar. 

După această nouă învingere asupra dușmanilor, 
s-au adunat căpitanii oștilor şi boierii cei mai de 
frunte, la un loc, şi ţiind sfat laolaltă îl aleseră pre 
Dragoș-vodă de cap şi domnitoriu preste întreaga 
ţară, căci Moldova, pe vremea aceea nu avea dom- 
nitor, și-l rugară să nu locuiască mai mult în cetă- 

ţuia ce și-a fost făcut-o el după descălecarea Mol- 
dovei, ci să se aşeze în Siretiu, şi-acolo să locuiască. 

Dragoș-vodă, fiind un om cu multă chibzuială, nu 
se puse de pricină, ci ascultînd de îndemnul sfetni- 
cilor şi al mai marilor oștilor sale, și voind a îm- 
plini dorința poporului băştinaș care locuia pe-a- 
ceea vreme în oraşele Suceava, Siretiu şi Cotovăţi, 
precum și prin vro cîteva sate reslățite de-a lungul 
și de-a latul ţării, despre al căror nume nu-mi mai 
pot aduce acuma aminte, a părăsit cetăţuia sa și 
s-a pornit cu căpitanii oștilor și cu sfetnicii săi 
spre Siretiu, unde se hotărî să petreacă pînă la 
sfîrşitul vieţii sale. 

Seretenii, cum au auzit că Dragoș-vodă vine 
spre dînșii și voiește să se așeze pentru totdeauna 
în tîrgul lor, s-au bucurat şi au ieșit cu mic cu 
mare ca să-l întîmpene și să-l ducă cu pompă mare 
în oraș. 

Locul unde au ieșit seretenii întru întîmpinarea 
lui Dragoș, precum și a sfetnicilor şi căpitanilor 
săi și pe care se află astăzi un sătişor mic, s-a nu- 
mit de atunci încoace Drăgușenii. Unii însă, și mai 
ales străinii, pe lingă Drăgușeni, îl mai numesc 
încă și Drăgușana sau Drăgușanca. 

După ce s-au așezat Dragoş-vodă în Sirctiu şi 
după ce-a luat acuma cîrma întregii ţări asupra 
sa, aducîndu-și aminte de prorocia babei Uţa, făcu 
pe locul unde a trăit și s-a aflat aceasta, o biserică 
de lemn de stejar şi, alăturea cu biserica aceea a 
făcut el mai pe urmă şi curți domnești. Și trimise 
apoi pre mai mulţi inși dintre cei ce venise cu 
dînsul din Maramureș, ca să meargă şi să se așeze 
la acel loc, să-și facă case şi să prindă a lucra 


1 în timpul de faţă orașul acesta nu mai există, ci în 
locul lui se află un sătişor, care se numește mai mult 
Mihuceni decit Cotovăţ, 

pămîntul de prin împrejurime, iar la vreme de 
nevoie să sară cu toţii şi să steie ca un zid întru 
apărarea ţării. . 

Cei trimiși nu se deteră într-o lature, ci se du- 
seră cu toţii și-și făcură fiecare cîte o casă mare 
și frumoasă, din jos de biserică, pe locul care se 
numește astăzi Săliște. 

Și fiindcă atît biserica lui Dragoș-vodă cît şi ca- 
sele de pe lîngă dînsa s-au clădit pe ţărmul unei 
vălcele sau părăuaș, pe ţărmul căruia a fost coliba 
Uţei, de-aceea atît satul care mai pe urmă a cres- 
cut hăt-mare încît avea şepte biserici, cu o mul- 
time de curţi boierești, cît și părăuașul care izvo- 
răște de sub dealul Pleșa şi se revarsă din jos de 
sat în Suceviţa, s-au numit dintru început Valea- 
Uţei, întru aducerea aminte de baba Uţa, iară mai 
pe urmă Olovăţ. 

Murind Dragoş-vodă care a fost cel dintîi dom- 
nitor preste românii din Moldova și care în scurtul 
timp cît a domnit, mare şi mult bine a făcut el 
ţării și supușilor săi, fu dus și înmormîntat în bi- 
serica din Valea-Uţei, făcută de dînsul. 

La vro cîteva sute de ani după moartea şi în- 
mormîntarea lui Dragoș-vodă, suindu-se pe tronul 
Moldovei Ștefan-vodă care a fost unul dintre cei 
mai înţelepţi, mai voinici și mai vestiți domnitori 
români, şi din care pricină s-a numit el apoi şi 
Stefan cel Mare, rădică biserica cea de stejar a lui 
Dragoș din Valea-Uţei şi o mută pe locul unde se 
află astăzi sătișorul Putna și.mănăstirea Putnei 
și unde se poate vedea și astăzi, iară în locul ei 
făcu altă biserică de piatră, cu mult mai mare și 
mai frumoasă, care asemenea se poate vedea și 
acuma. 

După moartea lui Ştefan cel Mare și înmormîn- 
tarea sa în mănăstirea Putnei, viind în decursul 

timpului alţi domni la cîrma ţării și fiind Moldova, 
mai ales în partea de sus, adică unde locuim noi 
astăzi, foarte adeseori călcată, prădată şi pustiită 
de neastimpăraţii și neîmpăcaţii săi dușmani carii 
ca nişte fiere sălbatice năvăleau asupra ei, precum 
mulți alţi locuitori, așa și cei din Valea-Uţei, de 
frica şi groaza dușmanilor, părăsiră satul şi fugiră 
cu toţii spre munte, nădăjduind că mai pe urmă se 
vor întoarce iarăşi îndărăpt. Dar ţiind răzimniriţele 
şi rebeliile un timp mai îndelungat și nemaiputîn- 
du-se nime dintre cei fugiţi întoarce îndărăpt la 
vetrile lor, au început cu timpul, pe locul unde 
erau mai înainte casele lor, biserica cea nouă a lui 
Ştefan cel Mare şi cetăţuia lui Dragoș-vodă, a 
crește dudău şi tot feliul de copaci, astfel că la 
vreo. cîteva zecimi de ani după aceea, atît vatra 
satului, cît și locurile de prin împrejurime se pre- 
făcură într-o pădure mare şi deasă, ca toate pă- 
durile. Ba, ce este încă și mai mult, nici chiar ce- 
tăţuia și biserica nu se mai puteau vedea de-nălţi- 
mea și desimea tufarilor şi a copacilor care crescu- 
seră nu numai pe lîngă dînsele, ci pînă și pe zi- 
durile lor. Iar în loc de oameni întîlneai acum nu- 
mai fiare și alte sălbătăcimi care cutrierau pă- 
durea de-a lungul și de-a latul, fără cea mai mică 
grijă că le va face cineva vreun rău. 

„Iată însă că într-o zi, cine mai ştie cîți ani vor fi 
de-atuncea, ieşind un cioban cu oile la păscut, 
ajunse cu dinsele pînă pe locul dintre Cainovăţ și 
Surupana, două văi cari se află în partea despre 
amiazi a satului de astăzi. Acolo își păscu el oile 
sale pînă ce a început a se îngina ziua cu noap- 
tea. Cînd a prins acuma a se întuneca hăt-binișor 
şi voi a se-ntoarce cu oile acasă, dă că vro cîteva 
oi cari cu, puţin mai înainte de-aceea se despăr- 
tise de celelalte și întrase în desișul pădurii, îi 

lipsesc din turmă. Și cum dete el că-i lipsesc oile, 
prinse a le căuta încolo și-ncoace. Dar degeaba, 
căci fiind acuma prea tîrziu și pădurea în care au 
fost intrat ele prea deasă şi întunecoasă, nu le putu 
nicidecum afla și de aceea le lăsă în știrea Dom- 
nului şi se-ntoarse fără de dinsele acasă. A doua zi 
însă, cum se zări de ziuă, se porni dimpreună cu 
alţi ciobani, ca iarăși să le caute. 

Ajungînd și întrînd ciobanii în pădurea în care 
se pierdură oile, îmblară mai lung timp încolo 
şi-ncoace dar degeabă, că nici unul nu le putu 
afla. Și neaflîndu-le nu le rămase alta decît să se 
întoarcă înapoi fără de nici o ispravă. Dar iată că 
la întoarcere dau cu ochii de-o stîncă foarte mare. 
Ei, văzînd stânca aceea, dau să se apropie de dinsa 
dar nu pot, căci era încunjurată din toate părţile 
de o mulţime de tufari și copaci împleticiţi cu ie- 
deră, ca și cînd ar fi fost întărită cu nişte ziduri. 
Văzînd ei că cu una-cu două nu e chip a se apro- 
pia de dînsa, începură bărbătește a da într-o parte 
şi-ntr-alta tufarii și iedera 'ce le sta în cale şi a 
se apropia în chipul acesta de dînsa. Iară după 
ce au ajuns cu mare chiu și vai în apropierea 
stîncii, deteră cu ochii de o peșteră. Și cum deteră: 
ei cu ochii de peștera aceea, îndată se și băgară 
înnuntru, cugetînd că vor afla într-însa oile pier- 
dute. Și-ntru adevăr că le şi aflară. Dar pe cît de 
mare le-a fost bucuria la început, cînd zăriră oile 
culcate într-un ungheriu și rumegînd, pe-atîta de 
mare le-a fost mai după aceea mirarea, cînd cău- 
tară mai bine în dreapta şi în stînga și văzură că ei 
nu se află într-o peșteră de rînd, cum se găsesc 
foarte adeseori pe unele locuri, și mai ales prin 
munţi, ci într-o încăpere largă şi frumoasă, încun- 
jurată din toate părțile cu ziduri şi deasupra cu 
boliituri. Și plini de uimire cum erau, îndată cu- 

noscură şi se încredinţară, de pe icoanele cele mu- 
cegăite care atîrnau pe păreţi, precum și de pe 
crucile, sfeșnicile şi prapurile cari sta răzimate sau 
aruncate pe jos, că ei nu se află într-o peșteră, ci 
într-o biserică părăsită. Își luară deci oile și în- 
torcîndu-se cu dînsele spre casă, pre cine-l întil- 
neau în drum îl opreau în loc și-i istoriseau că 
iac-acolo și-acolo au dat peste o biserică părăsită. 

Oamenii și mai ales sătenii de unde erau cio- 
banii cu oile pierdute, cum auziră ceea ce le-au is- 
torisit aceștia, se și porniră cu cîrdul spre pădurea 
cu pricina, şi cum ajunseră la starea locului înce- 
pură care dincotro a tăia copacii şi tufarii de pe 
lîngă biserică și a o scoate la iveală din întuneri- 
cul pădurii, unde a stat ascunsă cine știe cît timp 
de ochii oamenilor. Iară după ce o scoaseră la lu- 
mină, chemară pietrari și stoleri și-i puseră s-o 
tencuiască şi s-o văruiască atît pe dinafară cit și 
pe dinuntru, și s-o acopere. 

Pietrarii chemaţi, începînd a o tencui, deteră de 
o ușă tainică care ducea într-o pivniță. În pivnita 
aceea: deteră ei de-un săcriu mare de piatră, în 
care se aflau oase de om. Iară pe o cruce de aur, 
care asemenea s-a aflat în săcriul acela, sta scris 
Dragoş-vodă, un semn că oasele din săcriu erau 
ale lui Dragoș-vodă, cel dintii domnitor român al 
Moldovei, care după moarte a fost înmormîntat în 
biserica cea de lemn, făcută de dînsul. 

Nu mult după aceasta veniră și alți oameni din 
satele de prin apropiere și începură a-şi face case 
pe lîngă biserica descoperită de ciobani. Și cu citi 
mai mulți copaci cădeau la pămînt, cu atitea mai 
multe case se rădicau şi satul se mărea pe zi ce 
mergea. Dar de astă dată, satul nu s-a făcut pe 
locul acela unde a fost el mai înainte, ci din sus de 
biserică, mai spre apus, și nici nu s-a mai numit 

el ca de la început, Valea-Uţei sau Olovăţ, ci Vo- 
lovăţ. Şi tot așa se numește el şi astăzi. 

Şi cu cit se înmulţeau sătenii, cu atita şi pădurea 
despre răsărit și despre apus se rărea şi scădea 
mai tare, pînă ce, în sfîrșit, ajunseră ei cu răritul 
dincolo de dealul Arşiţa, la poalele căruia a fost 
cetăţuia lui Dragoș-vodă. 

Și fiindcă în timpul de faţă locul unde a fost 
cetățuia, precum și împrejurimea acesteia e imaş 
sau toloacă pe care pasc vitele și porcii volovice- 
nilor, și deoarece din toată cetăţuia de odinioară 
nu se cunosc acuma decit numai niște rămăşiţe de 
ziduri şi șanțurile cari au înconjurat-o, de aceea 
locul acesta nu se mai numește Fortăreţ, ca la în- 
ceput, ci Porcăreţ. 

Timpul și împrejurările, toate le schimbă și le 
preface. Unele se uită cu desăvirșire iar altele se 
schimonosesc. Așa se vede că s-a întîmplat și cu 
numirea fortăreței lui Dragoș-vodă ! ; 
FI. M. pp. 40—63. 


p 


SAS-VODĂ 


Cînd s-a suit Sas-vodă pe tronul Moldovei, zice 
că Siretele, deşi era cel mai vechi oraș din toată 
țara şi măcar că locuise înainte de aceasta tatăl 
său, Dragoş-vodă, într-însul, n-avea nici o singură 
cetăţuie sau altă întăritură și nici o casă mai de 
Doamne-ajută, în care ar fi putut locui un dom- 
nitor. De-aceea st văzu el constrîns a-și zidi sin- 
gur o cetățuie. Dar unde ?... În ce loc s-o zidească?" 
După ce Siretele era așezat, ca şi-n timpul de faţă, 

între dealurile Ruina, Miezeni și Tătarcina, cari 
se află în partea despre amiazi, apus și miază- 
noapte, iară în partea despre răsărit, şi mai ales 
peste rîul Siret, care trece alăturea cu orașul, un 
șes mare cît poţi vedea cu ochii. 

După mai multă chipzuială şi socoteală, se ho- 
tări în sfîrşit să o zidească în partea din urmă, și 
anume pe locul acela unde se afla din vechime o 
mică rădicătură de pămînt cu rămăşiţele unei ca- 
piște 1 pe dînsa, căci trebuie să știți că Siretele a 
fost înfiinţat cu vro cîteva sute sau mii de ani 
mai nainte de aceasta, de cătră un popor străin 
și păgîn, al cărui nume n-a putut străbate pînă 
la noi. Dar fiindcă rădicătura despre care ni-i 
vorba i s-a părut prea mică şi nensemnată, de-a- 
ceea a poruncit el soldaţilor săi s-o facă mai mare, 
mai lungă, mai lată și mai înaltă. 

Soldaţii cărora li s-a dat porunca aceasta nu 
așteptară să li se mai spuie încă o dată, ci apucîn- 
du-se de lucru, prinseră a săpa bărbăteșşte lut de 
pe malul drept al Siretiului și cărîndu-l unii cu 
căciulele, alţii cu coifurile, adică care cu ce avea 
și cum putea, în nici mai mult, nici mai puţin de- 
cît o zi şi o noapte, rădicară şi făcură o întăritură 
mai dehai de cum și-a dorit-o însuşi Sas-vodă. 

Pe rădicătura și întăritura aceea, care de atunci 
încoace s-a numit de cătră unii Întăritură, iar de 
către alţii Horodiște, puse apoi Sas-vodă să i se 
zidească cetăţuia dorită, în care avea să locuiască 
şi din care, la timp de mare nevoie şi greutate, 
avea să se apere împotriva dușmanilor ce ar fi 
venit asupra sa și a orașului. 


1 Templu păgîn, biserică de alt rit decit cea greco- 
ortodoxă (n. ed.). 

„Dar el nu se mulţămi numai cu atîta, ci fiind 
om cu frica lui Dumnezeu şi neaflîndu-se pe 
timpul acela nici o singură biserică de piatră în 
întreg orașul, cum sfirși cetățuia de zidit, puse să 
i se zidească şi o biserică în care să aibă atît el, cît 
și supușii săi unde se închina și ruga în ticnă pă- 
rintelui ceresc. Însă el nu voi ca biserica aceea să 
se zidească în nemijlocita apropiere a cetăţuiei, ci 
ceva mai departe, pe un tăpșan care se afla dincolo 
de părăul Ciîcăina, și anume în partea despre mia- 
zăzi-apus de la cetăţuie. “ 

După ce a fost acuma și biserica gata și după ce 
a sfinţit-o în numele Sfintei Treimi 1, fiind bise- 
rica despărțită de cetățuie prin părăul Cicăina, şi 
prin urmare neputind Sas-vodă, cu una, cu două, 
merge ca să se închine într-însa, de răul părăului 
care uneori venea foarte repede și tulbure, nimă- 
rui nu-i era cu putinţă să treacă de ceealaltă parte, 
puse să se dureze un pod preste dinsul, și anume, 
după spusa unora, din piele de bivol, după a altora 
— de fier, și iarăși după a altora, de aramă. Pe 
podul acela apoi, care lega cetăţuia cu biserica Sfin- 
tei Treimi, se ducea atît Sas-vodă, cît și curtenii 
săi la biserică, ca să se închine. Iar după ce se în- 
chinau și se întorceau înapoi acasă, trăgeau podul 
după ei. 

Văzînd doamna lui Sas-vodă că soţul ei și-a zidit 
o biserică atît de frumoasă, voi să-și zidească şi 
ea una. Dar fiindcă ea era săsoaică din Ardeal și 
nu-și schimbă legea, cînd s-a măritat după Sas- 
vodă, de aceea dorea să-șt zidească o biserică pă- 
pistășească, care ar corespunde credinţei sale și do- 
rinţei celor de-o lege cu dînsa. 


1 Unii orăşeni spun că Sfînta Treime ar fi zidită de 
Petru Mușat, iară Sas-vodă ar fi zidit biserica cu patronul 
Sfîntului Ioan, care se află în mijlocul orașului. 


t 343 


Însă Sas-vodă nu-i încuviinţă să zidească o ase- 
menea biserică, ci-i spuse din capul locului că 
cine dorește şi voiește să se închine lui Dumne- 
zeu, să meargă şi să se închine în biserica ce-a 
zidit-o el, cine nu ducă-se unde-i place, că el ni- 
mărui nu-i dă voie să zidească astfel de biserici 
în ţara sa. 

Dar doamna, încăpăţinată și înținată cum era, 
nu voi să-l asculte. Dimpotrivă, luîndu-se după 
sfatul şi îndemnul celor de-o lege cu dînsa, adică 
al papistașilor carii căutau toate chipurile și mij- 
loacele ca să tragă pre români la legea lor, făcu în 
ciuda soțului său, chemă pre mai mulţi zidari 
străini şi-i puse să zidească biserica dorită, la vro 
cîteva sute de pași mai spre apus de Sfînta Treime. 

Zadarnică i-a fost însă toată încercarea şi 
munca, căci Sas-vodă nu era unul din ceata acelor 
oameni cărora le cînta găina în casă. Văzînd că 
soția sa nu vrea să-i ţie cuvîntul în samă, nu-i 
spuse mai mult nemigă, ci o lăsă să înceapă lucrul. 
lar cînd văzu că zidarii au pus temelia bisericei și 
încep acum a zidi, chemă pe vro cîțiva oameni de 
încredere la sine și le spuse să sape în taină, în 
timp de noapte, cînd toată lumea doarme dusă, un 
șanț pe sub pămînt, începînd de la malul drept 
al părăului Cicăina şi pînă sub temelia bisericii 
doamnei sale. Iar cînd fu șanțul gata, le zise să 
aşeze un vas cu prav sub zidul bisericei, să prindă 
la gura vasului o funie scămoasă și lungă, care să 
ajungă pînă la capătul șanțului, și-n fiecare noapte 
următoare să deie foc funiei. 

Oamenii de încredere făcură toate celea ce le 
porunci Sas-vodă, săpară șanțul, luară în fiecare 
sară cîte un vas de prav şi o funie lungă şi scă- 
moasă, puneau atit vasul, cit și funia unde trebu- 
iau să fie puse, şi cînd cugetau ei acuma că tot ora- 

şul doarme dus și nime nu-i va putea oblici şi des- 
coperi ce fac, da foc funiei; funia ardea pină ce 
ajungea la prav, iar cînd lua pravul foc, tot ceea 
ce zideau zidarii preste zi noaptea zbura în aier. 

Doamna şi mai ales zidarii se mirau foarte 
mult : cum şi de unde vine că aceea ce zidesc ei 
preste zi se dărîmă peste noapte ?... Să nu fi zidit 
ei cum se cade ?... Să fi fost vreun cutremur de 
pămînt ?... Să fie locul necurat ?... Sau ce păcatele 
să fie ?... Destul că nimărui nu-i plesni prin minte 
care e adevărate pricină... Dar și Sas-vodă cu oa- 
menii săi de încredere încă nu se deteră de gol, 
dimpotrivă, voind a veni de hac doamnei și celor 
de-o lege cu dinsa, rideau în pumni și nu spuneau. 
nimăruia nici un cuvinţel. 

Și așa biserica ce-a voit s-o zidească doamna 
lui Sas-vodă nu putu de feliu ajunge la îndepli- 
nire. lar doamna, văzînd că nu-i chip s-o scoată la 
capăt, scăpăra de ciudă şi numai dacă ar fi fost 
în stare, nu ştiu ce-ar fi făcut. Dar fiindcă nu 
putea nemică face, înghiţi noduri și tăcu. Nu mult 
după aceasta, născînd ea un băieţel, îi plesni acuma 
alta prin minte : voi adecă numaidecit să-și boteze 
băietul în legea sa. Și nu ştiu ce făcu și ce direse, 
destul că-și împlini dorinţa. Dar tocmai împlinirea 
acestei dorinţi a fost nenorocirea ei și-a nevinova: 
tului ei copil. 

Sas-vodă adică, cum prinse de veste despre ceea 
ce s-a întîmplat, se făcu foc și pară de miînie. Și 
fără a mai sta mult pe gînduri, porunci cîtorva oa- 
meni să înjuge opt bivoli albi la un tun, să urce 
tunul în partea despre amiazi a orașului și de-a- 
colo să-l sloboadă apoi în casa în care a fost bote- 
junea şi-n care se afla atît doamna cu nounăscutul 
şi botezatul băieţel, cît şi preoţii ce l-au botezat, 

dimpreună cu cumătrii, precum și cu mulţi alţi 
papistași. 

Şi cum a poruncit Sas-vodă, așa s-a și întîm- 
plat. Cît ai scăpăra dintr-un amnariu, bivolii fură 
prinși la tun, tunul scos în vîrvul dealului și-acolo 
îndreptat şi slobozit în casa unde a fost botejunea 
şi care, cît ai clipi din ochi, s-a făcut mii și fărime, 
dimpreună cu toți cei ce se aflau într-însa. 

După această tristă și înfiorătoare întîmplare, 
nemaivrînd Sas-vodă să petreacă mai mult în Si- 
retiu, se hotări să-l părăsească și să se ducă unde 
l-or duce ochii și picioarele. Și cum se hotări așa 
şi făcu. La vreo cîteva zile părăsi Siretiul dim- 
preună cu curtenii săi și nu se întoarse mai mult 
îndărăpt. 

Părăsind Sas-vodă Siretiul și rămîind cetăţuia 
sa în voia întîmplării, fără nici un scut și privi- 
ghere, în scurt timp a început a se ruina și a se 
dărîma, iar mai pe urmă materialul din care era 
făcută fu întrebuințat la zidirea altor locașuri, ast- 
fel că în timpul de faţă nu se mai află nici o sin- 
gură urmă dintr-însa, care ni-ar putea arăta locul 
unde a locuit odinioară Sas-vodă. 

Tot așa s-a întîmplat și cu podul ce lega cetăţuia 
cu biserica Sfintei Treimi. 

Pe rădicătura de pămînt unde a fost odinioară 
cetăţuia lui Sas-voaă se află acum ţinterimul jido- 
vesc, iară la poalele acesteia o cărămidărie unde 
se fac cărămizi și unde s-au aflat în anii din urmă 
o mulţime de lucruri străvechi de pe timpul po- 
poarelor păgine, cari au locuit în aceste părți. Din 
pricina aceasta apoi au și început seretenii, de un 
timp încoace, a numi rădicătura şi întăritura de 
pămînt de odinioară : La cărămidărie sau Dealul 
podului, în loc de Horodişte sau la Cetăţuie, cum 
îi spuneau mai înainte. 


H6 


Iară pe locul unde ducea podul cel de piele de 
bivol sau de aramă duce astăzi numai o punte 
îngustă. Și numai rădicăturile de pămînt cari au 
slujit de căpătii în partea despre miazăzi-apus și 
cari se pot vedea și astăzi în grădinele de primpre- 
jurul bisericii Sfintei Treimi ne mai arată că a 
trebuit să fie odinioară un pod aice. 

Biserica Sfintei Treimi insă, ca un locaș sînt 
și dumnezeiesc, a rămas pină în ziua de astăzi. 
Atîta numai că ea, dintru început, nu era simplă 
ca acuma, ci avea şi un turn. În anul 1831 însă, 
după cum spun bătrînii orașului, fiind un cutremur 
mare de pămînt, i-a picat turnul, şi cînd a picat, 
toată măhălaua s-a cutremurat. 

Tot atunci a căpătat biserica mai multe crăpă- 
turi mari cari nu le avea mai 'nainte și din a căror 
pricină lung timp nu s-a liturgisit într-însa, temîn- 
du-se atit preoţii, cît şi orășenii, ca nu cumva să se 
răsipească şi să omoare pre toţi cei ce vor fi adu- 
naţi într-însa. Mai pe urmă însă, venind niște in- 
gineri şi cercînd-o cu de-amăruntul, au spus că 
se poate fără de nici o frică liturgisi într-însa, nu- 
mai dacă mai întîi se va îndrepta, adică dacă se va 
înfereca şi întări bine cu niște pente și cercuri 
de fier. 

Și cum au spus inginerii așa a şi fost, căci înfe- 
recîndu-se bine cu pente și cercuri de fier, tencuin- 
du-se şi văruindu-se atît pe dinlăuntru, cît şi pe 
dinafară, și acoperindu-se cum se cade, acuma 
preoţii iarăși liturgisesc într-însa, fără să se teamă 
că li se va întîmpla ceva, pentru că îndreptată şi 
înferecată cum este, poate să dureze mai tot atîta 
timp cît a durat şi pînă acuma. 


Fl. M., pp. 64—71. 

DOAMNA LUI SAS-VODA 


În partea despre miazăzi a orașului Siretiu se 
află un deal cu numele Sasca. 

Pe acest deal, pe ale cărei coaste se mai pot vedea 
încă și acuma remășiţele de piatră ale unei cetățui 
străvechi, ge zice că a fost reşedinţa lui Sas-vodă. 

Doamna lui Sas-vodă, zice că era de acasă să- 
soaică și așa de tare înţinată şi aplicată spre cre- 
dinţa părinţilor săi, că ea nicidecum nu voia'să ţie 
sărbătorile, deodată cu bărbatul său, cu Sas, care 
era de legea noastră, adică răsăriteană, şi care ţinea 
sărbătorile străbune deodată cu românii, ci ea le 
ţinea totdeauna deodată cu păpistașii. 

Sas-vodă, de la un timp văzînd că numai degeaba 
își bate capul cu dînsa, că soţia sa e așa de înţinată 
și îndărătnică că n-o poate nici într-un chip îndu- 
plica să ţie sărbătorile deodată cu dînsul, nu-i zice 
mai mult nemică, ci-i dete pace să ție sărbătorile 
cînd va vrea și cu cine-a vrea. Ba, el îi dete voie 
să-şi zidească încă și o bisericuță mică, în care să 
se închine în legea sa. 

lată însă că pe la Florii, nu se știe acuma anume 
în care an, Sasca, adică soţia lui Sas, îi zise soţului 
său că ea are mare sărbătoare, că ziua aceasta e o 
zi foarte însemnată pentru dînsa, deci nime dintre 
curteni, nici dintre tirgoveţi să nu cuteze a lucra, 
nici a face oareşicare veselie, că ea, dacă n-or 
asculta-o, are să se supere de moarte. 

Sas-vodă, ca un om de pace ce era, o ascultă... 
El dete îndată poruncă tuturor curtenilor şi tîrgo- 
veţilor ca nime să nu lucreze nemică, nici să se 
veselească, că doamna șa are sărbătoare mare şi că 
poate să i se întîmple ceva de cumva vor cuteza 
şi vor lucra sau se vor veseli, şi apoi... să nu fie 

vina lui atunci cînd îi va pedepsi pre toți cei ce 
n-or asculta de dinsul ; care după cum a cîştiga... 

Curtenii şi toţi tîrgoveţii îl ascultară pre Sas şi 
nime n-a lucrat, nici nu s-a veselit în acea zi și 
Sasca a petrecut Floriile după placul ei. 

Scurt timp după aceasta sosiră şi Floriile lui 
Sas-vodă, adică Floriile noastre, ale românilor. 

Acuma spuse și el doamnei sale că pe cît timp 
va fi la biserică și se va ruga, nici ea şi nici un 
curtean de legea ei să nu lucre, nici să se vese- 
lească, fiindcă sărbătoarea aceasta pentru dînsul 
încă e o sărbătoare foarte mare și de vor cuteza 
unii și vor lucra sau se vor veseli, pe urmă, dacă-i 
va pedepsi, să nu le pară rău! 

Dar Sasca să fi zis atunci : 

— Ce-mi pasă mie de sărbătorile tale! 

Iară după ce s-a dus soţul său, adică Sas-vodă, 
la biserică, ea îndată a chemat lăutari pentru că 
la dînsa trecuse acuma postul mare, şi cum au ve- 
nit lăutarii, îndată au poruncit să cânte. 

Lăutarii... ce puteau ei face ?... Se supuseră și 
începură a cînta. lar Sasca cu curtenii carii erau 
de-o lege cu diînsa și cu ceialalţi străini începură 
a juca şi a se veseli, făcînd prin aceasta în ciudă 
lui Sas-vodă și tuturor românilor. 

Sas auzi tot ce se întîmplă în cetățuia sa şi se 
supără foarte tare dar nu spuse nimărui nemică, 
ci stete în biserică şi se rugă lui Dumnezeu pînă 
ła sfîrşitul liturghiei. 

După ce s-a sfîrşit acuma liturghia şi după ce a 
luat Sas nafură și mîțiṣoare, se întoarse acasă de la 
biserică şi văzînd că lăutarii încă tot cînta și că 
soția sa n-a voit să-l asculte ci încă i-a făcut în 
ciudă, s-a miîniat foc și-ndat-a poruncit ostașilor 
săi să dărime toată cetăţuia, precum şi biserica 

soţiei sale, care se afla în mîna stingă a drumului 
cum se merge la biserica de azi a Sfintei Treimi. 

Această poruncă a lui Sas-vodă îndată s-a și îm- 
plinit, căci oamenii săi, toţi neaoși români cari 
erau de-o lege cu dînsul și aveau mare pocsie pre 
toţi veneticii străini, cât ai scăpăra dintr-un amna- 
riu stărmară toată cetăţuia și biserica Sascei, dîn- 
du-le foc și bombărdîndu-le din toate părțile şi 
omorînd atît pre Sasca, cît şi pre toţi cei de-o lege 
cu dînsa carii îndrăzniră de-a călca porunca dom- 
nească şi-a se veseli, pe cînd Sas-vodă era dus la 
biserică şi se ruga lui Dumnezeu. 

Miînia lui Dumnezeu ce era !... Cînd începură 
românii a se arunca asupra veneticilor necinstitori 
și batjocuritori de sărbătorile române, într-o clipă 
de ochi pre toţi îi făcură fărimi, aşa că lung timp 
după aceasta nu s-a mai zărit prin Siretiu sămînţă 
de-a lor... 

Sas-vodă însă, după ce a poruncit ostașilor să 
sfarme cetăţuia și biserica doamnei sale, zice că 
pînă într-atitţa i s-a împietrit inima, că îndată a 
părăsit Siretiul şi s-a cam mai dus. Dar unde s-a 
dus ?... nu se știe nici pînă în ziua de astăzi... Nime 
nu ştie încotro a apucat... cît a mai trăit după 
această întîmplare şi unde a murit... 

Ceea ce însă se știe este că dealul unde a fost 
reședința lui, precum și rămăşiţele bisericii doam- 
nei sale s-au numit după aceea şi se mai numesc 
încă şi pînă în ziua de astăzi Sasca, după numele 
soţiei sale, care și-a aflat moartea, dimpreună cu 
cei de-o lege cu dinsa, sub zidurile cele sfărmate 
și dărîmate ale cetățuiei... 

Iar ce se atinge de cetăţuie şi de biserica Sascei, 
spun tîrgoveţii din Siretiu, că au rămas părăsite, 
că nu le-a mai tocmit de-atunci încoace nime şi 

că ruinile lor cu vreo cîteva zeci de ani mai înainte 
(de an. 1880) erau cu mult mai mari, însă nesoco- 
iinţa şi nepriceperea tîrgoveţilor români de-a păs- 
tra cu scumpătate remășiţele străbune și mai ales 
lăcomia strînsurilor străine, îi împinse într-acolo că 
mai mulţi au săpat şi au luat piatră de-aceasta și 
au întrebuinţat-o pentru zidirea mai multor case 
şi crişme din oraş... 

Dar să nu ne mirăm de-această faptă, căci cam 
așa se întîmplă mai pretutindene cu remășiţele 
moştenite de la străbunii noştri ! 


Fl.. M., pp. 78—81. 


COMOARA LUI NEGRU-VODĂ 


„ Spun bătrînii că pe meleagurile astea ale Jiului 
ar fi fost stăpîn Negru-vodă, care cică coborise de 
peste munţi. 

Într-o noapte, pe cînd el dormea, i s-a năzărit 
în vis cineva în alb, și i-ar fi zis: 

— Măria-ta ! Lasă-ţi legea şi ie-te după a ăstor 
creștini ce-i ai în grija ta, şi, ca să nu fii uitat, fă 
și o minăstire... 

Şi ar fi întrebat el: 

— Şi unde, Doamne, să-i pun temelia ?... 

— S-o iei la deal, zice, spre munte; întreabă 
pe novăceni de locul zis Gura-Văii. 

— Bine, Doamne ! 

Cînd s-a deșteptat şi-a şi schimbat gîndul. Că 
de ce n-ar face-o în legea lui ?... Pag-seamă, era 
letin de dincolo. 

Așa că ce-și pusese în gînd să facă? O mînăs- 
tire despre care să se ducă vestea de mîndreţea ei. 
Nu şi-a lăsat gîndurile bătute. 

Și aşa a colindat el toate drumurile şi potecile, 
plaiurile şi livezile, în sus, întrebînd mereu de 
Gura-Văii, pînă a dat de plaiul Novacilor, loc fru- 
mos şi încîntător. 

Ajuns în sat a întrebat : 

— Ia ascultați, oameni buni, Gura-Văii, nu care 
cumva mai e departe ? 

— Nu! Iac-aici, aproape... i-au fost răspuns. 

A luat pe unul călăuză şi s-a dus într-acolo şi, 
cînd a ajuns, așa de mult i-a plăcut locul că s-a şi 
hotărît că acolo să facă miînăstirea. 

Bun. 

—. Da locurile astea ale cui sunt? întreabă el. 

— Ale noastre, ale novăcenilor... 

Și-şi făcea socoteala cam cum să facă s-o bro- 
dească mai bine : cu puterea să-și pună minăstirea 
acolo... dar inima nu-i da brînci așa. Și ce-a făcut ? 

S-a întors acasă, a dat poruncă să se umplă un 
butoi cu aur și cu mulţi ortaci împrejur, au luat iar 
calea spre Novaci. Dar socoteala de-acasă nu se 
nemerește cu cea din tîrg ! Îi trăsnise lui prin cap 
de „drum bătut degeaba și grabă de surda ?“ 

Nu! Căci novăcenii nici n-au vrut s-audă de 
minăstire „letinească", pentru 

„Letini spurcaţi 
Şi de lege lepădaţi“... 


pe pămînturile lor, măcar că aveau de-a face cu 
domn mare... 

— Apoi, de nu vreţi voi, vreau eu așa !... Cic-a 
zis atunci Negru-vodă, negru de mînie că nu i s-a 
făcut pe chef, să dureze miînăstirea lui. 

Şi cică așa de tare s-au îndirjit şi novăcenii, că 
l-au pus pe fugă... 

— Auziţi dumneavoastră, cic-au zis, nu este de- 
ajuns cîte sunt... Şi acum şi mînăstire letinească ?... 

Şi a șters-o repede, c-altfel îi lua spinarea foc. 
Şi în grabă a lăsat şi carul cu aur cu tot, luînd-o 
pe Gilort la vale, fără ca să se mai uite măcar în 
urmă... 

Iar oamenii atunci au găsit cu cale așa: că pe 
locul unde avea de gînd Negru-vodă să zidească 
mînăstirea, să îngroape butoiul cu aur. 

Așadar s-au apucat de-au săpat o groapă de nouă 
stinjeni și, puniînd butoiul pe gura gropii, au jurat 
ca nimeni să nu se atingă de el şi de banii din el, 
cît va fi lumea... 

Au mai fost ursaţi apoi ca banii să joace pe tot 
anul. o dată, în ziua de Paști. 

Și de-atunci cică, joacă o comoară la Gura-Văii, 
dar nu are nimeni îndemn să se apropie, că e 
blestemată. 

Jar comoara aceea este a lui Negru-Vodă.' 


N 


Auzită cu ocazia unei manevre, prin 1910; 
manuscrisul distrus cînd cu năvălirea armatelor 
străine, şi scrisă a doua oară din memorie, în 
1918, 


N. I. D., pp. 14—16. 


[IBAIA ȘI DIVANUL LUI NEGRU-VODĀ] 


Negru-vodă a avut aci, la Cetățuia, un palat 
mîndru și frumos. Palatul era clădit în spatele 
șanțului ăluia și avea multe încăperi — chiar în 
pămînt — încăperi ale căror urme se văd și astăzi. 

Mai în vale de el, se vede baia lui Negru-vodă, 
baie în care aduceau apă.cu burduiul şi cu scri- 

petele ; iar mai în spate, divanul. Se vede şi azi 
piatra pe care ar fi stat sfînta cruce şi se cunoaște 
și locul pe care ședea Vodă şi acela pe care şedeau 
div aniștii. 

Masa pe care mînca Negru-vodă e în faţă; un 
ţurţudan 1 de stîncă, avînd în cap o piatră lată. 


Spusă de d-nul învăţător Constantin Geantă, 
din Stoeneşti. D-sa a auzit-o de la bătrini. 


R.—C., L., p. 64 


CATELINA 


În Cotnari, pe șăsul Bahluiului, este un deal 
mare și rotund; drept ca un stog de fin. Dealul 
aista, pînă amu nu demult, era plin de podgorii 
cu vii, crame, (zămnice) ca acelea, grădini fru- 
moase, ba și case erau și oamenii îi zic dealului 
aistuia : Dealul lui Vodă, adică a lui Ștefan-vodă 
cel Mare și Sfînt. 

Tot în Cotnari este un deal mare și lungăreţ, 
parcă-i o gireadă mare de grîu, și pe poalele lui 
erau păduri, vii, iar pe vîrful lui era o cetate îm- 
prejurată înspre miazănoapte de două pogoară : 
Pogorul Mare, despre Steclărie, şi Pogorul Mic, 
cam aproape de dealul Porcului. Dealul aista să 
chiamă Dealul Catelinei sau Dealul Doamnei, de 
la o doamnă a lui Ștefan cel Mare, care-o chema 
Catelina. 


1 Coastă rîpoasă, prăpăstioasă (n. ed.) 

Catelina asta, zice că era o domniţă, şi sta cu 
şederea în cetatea de pe Dealul Catelinei şi Vodă 
stătea în curţile lui domnești de pe Dealul lui Vodă. 

Amu, cică, din una, din alta, s-a împricinat 
Ștefan-vodă cu domniţa ceia și s-au luat la sfadă. 
Ciudă și mînie ca aceea şi nu stiu cum să făcea 
că Ștefan n-o putea răpune şi rămînea rușinat. De 
voie, de nevoie, s-au împăcat — chipurile — da 
Ştefan-vodă nu era slobod să se ducă în cetatea 
domniţei, ca doară nu i-a afla tainele cetăţii şi pe 
urmă s-o ieie el în stăpinire. 

Lui Vodă nu-i venea la-ndemină învoiala cu 
domniţa. 

— Cum adică? De mine nu ș-a bătut joc în 
chipul aista, împaraţi în toată legea și crai vestiți, 
şi amu, un cap de muiere să mă rușineze pînă-n- 
tr-atita ? Barbat îs eu ? Ş-a căzut Vodă pe gînduri. 

Dar Dumnezeu l-a scos și din beleaua asta care 
era mai s-o pățască. 

Pe-aiunci, podgoria lui Ștefan-vodă din Cotnari 
era vestită de vinurile cele bune, că nu mai avea 
potrivă în toată ţara ; şi domniţa Catelina a trimes 
la Ștefan-vodă ca să-i deie și ei vin de-acela, lăudat 
și vestit. 

Amu, venise vremea lui Ștefan ca s-o răpuie pe 
Catelina, că-i trăsnise prin cap un şiriclic, potrivit 
drept pentru dînsa. S-a apucat ș-a-ncarcat 50 de 
buţi mari şi le-a pornit ca mare halai. 

Cînd a ajuns la poarta din Pogorul cel Mic, li-a 
deschis porţile, tot așa și cele de la cetate, de aici, 
oamenii domniţei li-a legat ochii cărăuşilor lui 
Ştefan-vodă, ca să nu vadă şi să afle tainile cetăţii. 

După ce-a tras carele în ograda cetăţii, toţi 
curtenii şi domniţa s-au strîns în jurul buţilor, au 
dat cep la butea cea dentăi și tot au gustat vinul, 


25 — De la Dragoș la Cuza-vodă 355 


ba unul, ba altul, pînă ce s-au chefăluit cu totii, 
de nu ştiau ce-i cu dinșii. 

Peste noapte, din 48 de buţi, care gîndea dom- 
niţa că-s cu vin, au ieșit ostași într-armaţi şi s-au 
împrăștiet ca furnicile în toate părțile întărite ale 
cetăţii, așa că dimineaţa, domnița, cînd s-a văzut 
răpusă, s-a închinat de bună voie lui Ștefan-vodă, 
că n-avea încotro. 

Iar Stefan cel Mare, cînd a văzut că o femeie 
ca asta era mai-mai să-l răpuie, a luat-o de ne- 
vastă ; că așa-i plăcea și lui să aibă o femeie băr- 
bătoasă și cu inimă de voinic. 

De-acolea, Ștefan-vodă s-a pus pe treabă ca 
să-ntărească cetatea și mai și. În partea despre 
miazăzi a tăiet dealul de-a curmezișul ș-a făcut 
un șanț adînc, mai ca de șapte stînjeni, și l-a lungit 
cătră asfinţit și miazăzi, prin satul Horodiștea, pînă 
la satul Cîrjoaia, sfîrșindu-se la Fintîna Doamnei ; 
îîntîna zice c-a făcut-o doamna Catelina. A mai 
făcut un şanţ (canal) pe sub pămînt, de la cetatea 
Catelinii pînă la curtea domnească din Hirlău. A 
zidit o biserică cu hramul Sfîntul Ștefan și doamna 
Catelina a făcut și ea o biserică în Cotnari, dar 
biserica ei era pentru cei care ţin de legea catolică, 
adică de-o lege cu doamna Catelina. La biserica 
doamnei veneau unguri din satul Iosupeni, care 
erau împămiînteniţi de Ștefan-cel-Mare. 

După ce s-a dărmat biserica făcută de Ștefan- 
vodă, zidăriile le-a carat unul, Grigore Radu, de a 
făcut mitocul Mănăstirii Neamţului. 


După Narcis Creţulescu şi după Dict. geogr. al 
jud. Iași, f. 49 ṣi 59]. 


K., pp. 209—211. 

CETATEA NEAMȚULUI 


Despre întemeierea Cetăţii Neamţului, spun bă- 
trînii, că înainte de Ştefan-vodă, cu mult înainte, 
au venit nişte nemți pe-aici ș-au silit pe oameni 
de le-au carat piatră și le-a clădit cetatea. 

Și aşa de mult ce i-au năcăjit pe oameni nemţii 
ceia, c-au rămas oameni saraci lipiţi pămîntului ! 
pierindu-le vitele cărînd la piatră și, după ce s-au 
mîntuit boii și caii, au pus și vacile la jug. 

Cînd s-a mîntuit cetatea, rămăsese în împreju- 
rimile acestea numai un bou fătă coarne şi o vacă 
fără coadă. y 

Mai tîrziu s-au sculat oamenii de-au alungat pe 
nemți şi le-a dărîmat cetatea, dar venind Ştefan 
în scaunul Moldovei, a clădit-o iarăşi. 
© Ştefan n-a mai chinuit lumea ca nemții ceia, că 
el a fost om mare, bun şi sfînt, cum n-a fost și 
nici n-a mai fi altul pe fața pămîntului. 

Am auzit că-n cetatea Neamțului erau case 
domneşti și biserică, dar acum nu se mai cunoaşte 
nimica, 

Şi-n mijlocul ogrăzii din cetate era o fîntînă 
adîncă tare... Te coborai cu găleata pînă la jumă- 
tate și de-acolo puteai intra într-o hrubă care răs- 
pundea în fîntînă și prin hruba aceea mergeai, 
mergeai și ieşeai la capătul muntelui, de ceea 
parte, în pădure, spre Oglinzi, după cum se știe 
c-au fost de la cetate şi pînă-n Tîrgu Neamţ. 

Am apucat şi eu pe un boier, unul Belibou; 
avea a-şi face un han: curţile cele vechi, zicea că 
nu mai sînt la modă. 

Şi a-început a cara piatră de la cetate. 

Dărîmau zidurile aici şi pietrarii îi zideau în 
tîrg han și curţi nouă. 

Nu zicea nimeni nimic. Ce să zică? Boierul, 
boier mare, ce să-i faci ? Cum să te pui cu dinsul ? 

Pînă ce-a dat Dumnezeu și s-a sculat alt boier, 
care acu era sarac și umbla așa, bezmetic : îi zicea 
Alexandru Nebunul !... 

S-a sculat şi pe jos a pornit la Iași, la domnie. 

Mînca pîne și bea apă la șipote, pe marginea 
drumului... 

Și pînă ce n-a răzbit la Vodă nu s-a lăsat... 

Pe-atunci era domnitor, la Iași, Grigore-vodă 
cel frumos... 

A zis boierul acela, Alexandru Nebunul, cătră 
Vodă : 

— Măria-ta, pacat să se dărîme cetăţile bătrî- 
nești şi să-și facă nevrednicii de azi crîşme 
din ele ! 

Ș-a căzut în genunchi. 

Şi cînd s-a întors nebunul la cei cuminți, avea 
hîrtie la mînă, de la domnie cătră isprăvnicie... 

Și s-a-nfăţișat la ispravnic ş-a zis : 

— Uite porunca să iasă oamenii din toate sa- 
tele dimprejurul cetăţii, cu cîte trei nuiele şi cu 
cîte-un par şi să-ngrădească cetatea! Și de azi 
înainte, piatră de zidit crîșme şi curți boierești să 
nu se mai ridice... Cine nu ascultă rău va pătimi. 

Au ieşit oamenii cu nuiele şi cu pari ș-au îngră- 
dit cetatea, dar pe urmă au venit vremuri noi... 
şi s-a stricat gardul... 


ŞI.  Georgescu-Sergeu, Lumea ilustrată, rev. 
an. II, f. 86 și M. Sadoveanu, Oameni și locuri, 
£. 44 și 46. 


K., pp. 193—195. 

DUMBRAVA ROŞIE 


Stefan-vodă cel Mare şi Sfînt a fost apucat de 
turci, într-un rînd, negata de război, pentru că 
tocmai atunci dăduse răgaz oamenilor săi să-şi 
mai caute şi de-ale gospodăriei, după ce se întor- 
sese dintr-o întîlnire cu leşii. 

Și erau turcii așa de mulţi, că nu-i mai încăpeau 
văile Moldovii şi Bistriţii. 

Si Vodă ce era să facă ? A dat de veste în toate 
părţile numaidecit, și-a adunat în pripă cîteva sute 
de voinici, dar-poate dovedi unul pe-o mie, și mai 
ales la un loc întins ? 

Nu ! Și așa, Ștefan-vodă a fost biruit. 

Unde să se ducă el acuma ? Ce să facă Vodă, 
măcar pînă s-or strînge gloatele din ţară ? Că tur- 
cii, vedeţi dumneavoastră, nu-i dădeau pas de loc, 
şi-l urmăreau ca să-l piardă. 

Se repezi la Cetatea Neamţului unde era 
maică-sa şi domniţa. Și cum era într-o sară răco- 
roasă, bătu la poartă să-i deschidă, și zise : 

— „Domniţă, 

Domniţă, 

Vin pîn-la portiţă. 
Viîntul suflă tare, 
Rana-n trup mă doare.“ 


Iar maica lui Vodă, auzind acest glas, grăi nurorii 
sale : | 

— Nu! Ştefan e departe şi de bună samă că la 
poartă-i vrun străin care vrea să ne înșele. Nu-i 
deschide ! 

Și Vodă Ștefan iar a bătut la poartă. Atunci 
maica lui a mers şi fără a-l cerceta la faţă, i-a 
răspuns : 

— Ce baţi? În cetate nu poate fi loc pentru 
tine. Locul tău, de-ai fi prieten ori de-ai fi dus- 
man al Moldovii şi al lui Vodă Ștefan, nu-i aici, ci 
acolo unde oștile se bat, unde unii mor și alţii 
rămîn să lupte înainte. Du-te unde ţi-or fi păr- 
taşii ! Du-te! 

Auzind Ștefan vorbele acestea, porni singur-sin- 
gurel spre Piatra, unde şi ajunse. Și pentru că pe 
acolo erau o mulțime de mocani și de crescători de 
vite, Ștefan îi sfătui să-şi amestece fiecare tur- 
mele şi cirezile și apoi să deosebească oile de o 
parte, berbecii cu telenci de altă parte, vacile de 
alta, şi tot aşa viţeii, caii, tot, tot. Şi după ce le-au 
osebit, cu fiecare cireadă și turmă au împănat cite 
o vale, iar cînd Vodă Ștefan dădu de veste din 
bucium, deodată începură să-i răspundă mocanii 
și toţi cei ce erau cu cirezile. Și pe lingă larma 
aceea de buciume, adăogîndu-se behăitul oilor, 
vacile şi viţeii cari răgeau, caii cari nechezau, 
strigătul oamenilor cari mînau cirezele, toate la 
un loc făceau să nu se mai audă nici în cer, nici 
în pămînt. t 

Turcii tăbăriseră în vremea asta pe şesul Pie- 
trii, pe unde-s astăzi satele de la Roznov pînă 
cătră tîrg. Auzind ei mînia ceea nedeslușită, și 
cum era şi în răvărsatul zorilor, tare s-au fost 
buimăcit, şi-au început s-o rupă de fugă, care în- 
cotro vedea cu ochii. 

Oastea de strînsură sare de la Răsărit și tunu- 
rile aşezate pe dreapta Bistriţii încep să rărească 
dușmanii. 

În chipul acesta dușmanii au fost răpuși. Cei 
care au scăpat cu zile au fost prinși și judecaţi a 


1 Cu privire la întrebuinţarea cirezilor c. f. S. Teodo- 
rescu-lSirileanu, ed. II, p. 30 şi 57. 


360 


— De ce nu ne lăsaţi în pace — le-a fost zis 
Vodă Ștefan — să ne căutăm de treburile noastre ? 
Că noi n-avem supuși să ne-aducă toate de-a gata. 
Noi arăm, noi sămănăm, noi prășim și secerăm ca 
s-avem bucate. De ce nu ne lăsaţi în pace, vă zic 
vouă ? 

Și îndată i-a pus pe toţi la jug de-au arat șesul 
care se vede din Piatra şi pînă la Roznov, și încă 
mai departe; iar în loc de grîu și popuşoi, puse 
Ştefan-vodă ghindă, să crească pădure mare, că 
pădurea trăiește mai mult şi aduce tuturor aminte 
povestea izvodirii ei. 

Și pădurea a crescut mare și frumoasă şi a ră- 
mas pînă mai anii dincoace, numindu-se Dum- 
brava Roșie. Dar lumea înmulţindu-se, pădurea s-a 
tot tăiat şi în anii din urmă nu mai rămăsese din 
toată faţa ei decît un pilc de stejari, unde-i astăzi 
sătucul care poartă numele codrului domnesc. 


T. P., M., pp. 61—63. 


LEGENDA MĪNASTIRII PUTNA 


Cică trăia în chilia aceasta un călugăr: Daniil 
Săhastru. Îi zicea lumea săhastru, pentru traiul 
său singur, Acesta a fost coborit din cer, de Dum- 
nezeu, pentru a face bine oamenilor rătăciți prin 
pustietatea aceasta. El nu mînca aproape nimica. 

într-o seară veni peste dealul acesta, pe apa 
Viţeului, Ștefan şi cu un argat de-al său. El a 
fost dovedit de duşmani şi cata amu loc de odihnă. 
Şi s-a aşezat să se odihnească pe piatra aceia 
mare. Cum sta el așa, iacă vede e lumină în fe- 

reastră la Săhastru, căci atunci el îşi făcea rugă- 
ciunea sa de seară. Îndată ei merg către chilie, 
căci erau tare flămînzi. 

Ajunşi acolo, Ștefan bate în uşă. 

— Cine-i acolo ? întrebă Daniil. 

— Om bun, răspunde Ștefan. 

— Dacă e om bun, să intre! 

Ei intrară înăuntru. 

— Ce-ai păţit de-ai venit şi pe la mine? 

Necăjit şi amăriît cum era, nu zise nimic. 

— Eu ştiu ce-i cu tine. De mă asculţi ce ţi-oi 
spune eu, să ştii că dovedești păgînătatea! Alt- 
minterea e rău ! 

— Jur pe feciorul meu că ţi-oi asculta toate 
poruncile ! 

— Atunci, punc urechea la piciorul meu sting | 
Ce auzi ? 

— Ce s-aud ? Numai plînsete și jăluiri. 

— Bine zici! Acestea, Ştefane, să știi că-s jă- 
luirile țării! Pune amu urechea la piciorul meu 
drept ! Amu ce auzi ? 

— Amu aud cîntece frumoase. 

— Bine zici ! Pune gînd că de unde ai auzit 
acele cîntece, faci o mînăstire ! 

— Dar unde cîntă ? întrebă Ştefan. 

— Ştii unde, Ștefane! ? Iacă acolo acel deal, 
suie mini desdedimineaţă pe el şi trage cu arcul, 
iar unde o să găsești săgeata înfiptă, să ştii că de 
acolo s-aude cîntînd ! 

— Dar amu, părinte, te rog să ne dai un pic de 
mâncare că tare flămînzi suntem ! 

— Bine dar eu, Ştefane, nu mănînc nimic. De 
unde să-ţi pot da ceva ? 

— Caută, părinte, că nu ne mai putem ţine pe 
picioare de flămînzi ! 

Căută Daniil în toate părţile, în urmă găsi un 
pic de prescure din care dădu şi lui Ştefan o 
bucăţică, şi argatului, şi-i mai rămase şi lui un 
pic; că era blagoslovită prescurea ce le-o dăduse. 

După ce au terminat ei ospăţul, s-au culcat 
amândoi în chilie iar săhastru a rămas afară ca 
să-i păzească. Cind răsări soarele, Daniil bătu 
la ușă : 

— Scoală Ştefane și du-te! 

Ei se sculară pe-ndată și se suiră sus pe deal. 
Scoate Ștefan arcul și trage, dar săgeata s-a îm- 
plîntat hăt în pădure. Pe-ndată ei merseră în cău- 
tarea locului unde s-a împlintat. După lungă 
căutare, ei o găsesc împlintată într-un paltin bă- 
trîn. Dar cu cine să zidească el mînăstirea, cînd ei 
erau numai doi! Atunci, se duce Ștefan noaptea, 
la Volovăţ și ia biserica de acolo şi pînă-n ziuă o 
aduce aici. Tot pînă în ziuă o și propteşte. Însă 
nici nu o proptește bine, cind iată vede venind pe 
turci. Ei l-au văzut pe Ştefan cind a dus biserica 
iar acum au venit să-l prindă. Ștefan, văzînd 
aceasta, intră în biserică și se rugă lui Dumnezeu 
ca să-l scape. 

Ascultîndu-i ruga, dădu o ceaţă grea de nu ve- 
deai la un pas. Amu, turcii se zăpăciseră şi înce- 
puse a se omori între ei. Se bătură ei așa pin-la 
amiaz, că nu mai rămase de ei decît doi ofiţeri 
care, de frică ca Ștefan să nu-i ucidă, o luară la 
fugă. Pierind cu toţii, cerul începuse să se lumi- 
neze. Ştefan, bucuros, merse la Suceava și aduse 
meșteri ca să zidească o mănăstire mîndră. Au 
fost aduși şi din Țara Românească mulţi robi ca 
să locuiască pe aici. Din unul din aceia mă trag și 
eu. Această poveste mi-au spus-o şi mie bătrîni, 
$-o spun şi eu urmașilor mei. 

T. P. r, V (1927), nr. 1—4, pp. 9—10. 

POVESTEA VRANCEI 


Demult, pe timpul domniei lui Ştefan cel Mare, 
pe cînd țara românească nu era unită încă și ţinu- 
turile Munteniei și Moldovei aveau fiecare dom- 
nii lor, a fost o luptă mare între plăieșii lui Ștefă- 
niță și armia turcească care năpădise ca frunza și 
iarba pe pămîntul Moldovei. 

Bătălia a fost aprigă şi, din cauza numărului 
prea mare de dușmani față cu oastea lui Ștefan, 
modovenii au căzut biruiţi. 

Voievodul, amăriît în suflet de această pierdere, 
fugise din faţa puhoiului vrăjmaş, ca să nu fie 
prins și, rătăcind singur prin munţi, a ajuns pe 
valea Putnei. 

Pe atunci, în Vrancea nu erau sate cu lume 
multă ca în vremea de astăzi și nici locuri goale și 
dealuri chelbașe, cum se văd acum. Codrii stăpî- 
neau mai peste tot şi abia unde și unde cîte un 
pilc de case se găseau înșiruite și ascunse pe la 
poalele pădurilor, lăturiș cu scurgerea apelor, iar 
oamenii erau mai toţi ciobani care-și pășunau oile 
prin golurile și poienile munţilor. 

După atîta umblătură prin codri nimeri, prin 
asfinţitul soarelui, la o casă de pe dumbrava Bfr- 
seștilor. 

Aici, o babă bătrînă torcea dintr-un fuior de 
cînepă, pe prispa casei. 

— Bună ziua, bătriînico, zise voievodul descăle- 
cînd și legînd calul de ţiţina porţii. 

— Bună să-ţi fie inima, voinice, răspunde blînd 
bătrîna, care, uitînd să mai tragă fir din caier, pri- 
vea mirată pe viteaz, căci nu-l cunoștea cine este. 


364 


— Fă bine, mătușică, de-mi dă ceva de mîn- 
care și lasă-mă să mă odihnesc puţin că tare am 
ostenit de cînd umblu pe coclaurile astea ! 

Baba, fără să mai facă vorbă multă, puse masa 
și îi dete străinului să îmbuce lapte cu mămăligă 
și brînză de oi, repezindu-se apoi la coșar de așeză 
armăsarul la iesle. 

Cînd se înapoie în casă, găsi pe străin culcat. Se 
așezase pe o laviţă, așa îmbrăcat cu sarica, cum se 
afla, și ațipise, căci după cum se cunoştea pe tră- 
săturile feţei, era tare obosit. 

Îl privea acum nedumerită baba şi nu înţelegea 
cine să fie streinul acesta cu părul bălai și cu fața 
rumenă și frumoasă, de a rătăcit tocmai prin 
inima codrilor aceștia, unde doar numai mocanii 
de aici sălășluiau în voie cu oile lor, fără să tul- 
bure cineva liniştea. 

Tot uitindu-se aşa cu luare-aminte, bătrîna ob- 
servă că voinicul purta haine ostăşești de domn, 
cusute în fireturi și aur, pe sub sarica greoaie de 
lînă de oaie, care se lăsase puţin la o parte, desve- 
lindu-i pieptul de viteaz. 

Îndată își dădu cu ideea că nu poate fi altul 
decît Ștefan-vodă, domnul Moldovei, despre care 
auzise că fusese învins de turci într-o bătălie, că 
oastea i-a fost risipită şi alungată, iar el s-a retras 
în munţi. 

Fără să mai stea pe gînduri porni la fugă pînă 
la stîna din vale, ca să-și vestească feciorii, lăsînd 
pe Ștefan-vodă singur, să se mîngiie cu somnul. 

Baba avea șapte feciori voinici, tot unul și unul, 
nalți, spătoși şi vînjoşi, cari nu se temeau de ni- 
meni în calea lor. În ei își pusese acum nădejdea 
și, ajungînd la stină, le povesti cele întîmplate cu 
voievodul, îndemniîndu-i ca să plece cît mai cu- 


365 


rînd și, răscolind ţinutul Vrancei, să strîngă pe 
toţi voinicii plaiului acesta, cu care Ştefan să por- 
mească la luptă și să alunge pe turci din ţară. 

De cuvînt, feciorii babei, toţi șapte, se răspîn- 
diră în șapte părţi a Vrancei, buciumînd pe văi şi 
dealuri, pînă a doua zi în zori, strîngind fiecare 
cîte o ceată de voinici cu care se lăsară pe dealul 
Dumbrăvei. 

Dimineaţa, cînd baba își văzu feciorii venind, 
deschise larg ușa de la odaia în care se afla 
Ștetan-vodă și, voioasă, îi zise : 

— Măria-ta, nu fii întristat! Scris este ca un 
aşa de bun viteaz să nu rămînă învins de mîna 
dușmanului. Ja te uită cum îţi vin ostaşii cu care 
vei învinge lifta păgiînă ! 

Ștefan ieși în prag și rămase mirat cînd văzu 
curgînd din toate părţile cete de voinici înarmaţi 
cu lănci și arcuri, coase şi topoare ce străluceau 
în razele soarelui de abia răsărit. 

— Dar de unde sînt aceşti voinici, bătrîno, și 
cine i-a adunat așa ? 

— Sînt plăieşii Vrancei, măria-ta şi vin cu toţii 
ca să pornești cu ei la luptă. Te-am văzut cît de 
amărit erai cînd ai venit asară și știam că oastea 
ţi-a fost nimicită în luptă cu turcii. De aceea, am 
trimis pe cei șapte feciori ce-i am şi, uite, pînă di- 
mineaţă ţi-au strîns oaste nouă în loc, toţi voinici 
şi dornici de luptă. 

Apoi, chemîndu-şi feciorii lingă ea, urmă :- 

— Aista-j Bodea, aista Spirea, celălalt Negrilă, 
apoi Birsan, Spulber, Pavăl și cu Nistor. Toţi sînt 
feciorii mei şi acum ţi-i dau măriei-tale. Cu ei și 
cu întreaga ceată ce au adunat, mergi fără teamă 
şi cu voia lui Dumnezeu șoimanul, vei scoate pe 
dușmani din ţară. 

Voievodul, înveselit acum, privea mindru la oș- 
tenii aceștia adunaţi în pripă în jurul său, cari i 
se păru vrednici de luptă, apoi întorcîndu-se către 
babă îi zise: 

— Dar cum te numești, bătrîno ? 

— Tudora Vrăncioaia. 

— Să trăieşti, mătuşă Tudoră și Dumnezeu 
să-ți dea sănătate pentru sprijinul și dragostea de 
ţară ce arăţi. 

Apoi, îmbărbătindu-și oastea adunată, plecară 
cu toţii peste dealuri și, străbătînd codrii la vale, 
izbi în coastă pe vrăjmași. 

Toţi s-au luptat voinicește. Ștefan-vodă era 
printre cei dintăi înconjurat de flăcăii Vrăncioaiei 
cari se luptau ca nişte lei, lovind în dreapta şi în 
stinga tigvele păgîne cari cădeau ca bostanii, în- 
roşind pămîntul. 

Și astfel, cu ajutorul lui Dumnezeu, Ștefan a 
învins și de data asta pe turci, izgonindu-i din 
țară afară. 

Atunci, de bucurie, voievodul se puse de pe- 
trecu și veseli cu ostașii săi, iar în urmă chemă 
lîngă el pe cei șapte feciori ai Vrăncioaiei şi le 
zise : 

— Flăcăi, cu voi am cîștigat izbînda şi am alun- 
gat pe vrăjmași. Dacă nu nimeream la casa mamei 
voastre, multă vreme turcii ne secătuiau ţara. 
Sunteţi vrednici de răsplată domnească. 

Iată, voi sînteţi şapte frați, iar în Vrancea sunt 
șapte munți. Ai voştri să fie în veci, cu văi, po- 
noare şi tot ce se află acolo! Întoarceţi-vă dar 
înapoi în codrii voştri şi să-i stăpîniţi sănătoși, 
din neam în neam! lar mamei voastre duceţi-i 
multă sănătate din partea voievodului Ştefan, care 
la vreme de strimtorare a găsit la casa ei pat pen- 
tru odihnă şi braţe vitejești de luptă. 

Le făcu ocolniţă ! pe piele de vițel, scrisă cu li- 
tere de aur pentru dania domnească, document în 
puterea căruia fiii Vrăncioaiei ajunseră stăpinii 
munţilor Vrancei, de 'la Trotuş pînă în valea 
Bisca, a Buzăului. 

Și de atunci, fiecare din cei şapte fraţi, înapoin- 
du-se pe plaiurile Vrancei, s-au aşezat la poalele 
munților, întemeindu-și fiecare sate după numele 
lor : Bodești, Spireşti, Negrilești, Birsăști, Spul- 
per, Păulești, Nistoreşti etc. 


H., P., pp. 6—10. 


- MOVILA LUI BURCEI | 


Cică erau doi frați, unul bogat şi celalalt sărac. 
Cînd să ducea cel sarac la cel bogat ca să-i deie 
plugul, cel bogat nu să îndura să-i deie plugul să 
are și el, decit numai duminica şi sărbătoarea. 

Așa, într-o duminică, cel sarac vrînd să are s-a 
suit pe virful movilei ş-a prins să strige la 
frate-su, ca să-i trimată plugul cu boii. 

Drept atunci a trecut pe-acolo Ștefan-vodă şi 
cum l-a auzit a şi trimes să-l aducă la dinsul, 

Cum l-o adus, Ştefan l-a-ntrebat : 

— Măi creștine, de ce ari sărbătoarea ? 

Burce] a spus pricina şi domnul, cum a auzit, a 
poruncit : 


1 Planul, harta indicînd hotarele unei moșii sau ale 
unui sat (n. ed.). 

— Plugul frăţine-tu, de-amu al tău să fie, și eu 
îţi dăruiesc movila, să fie a ta veci de veci, ca să 
fii și tu în rîndul gospodarilor chiaburi +. 

Movila lui Burcel îi în comuna Micleşti, ţinutul 
Vaslui. 


După C. Chiriţă, Dicț. geogr. al jud. Vaslui, 
f. 122. 


K., pp. 291—292. 


CERDACUL LUI ŞTEFAN-VODA 


Pe culmea care încunjură tîrgul Huși se află un 
pisc care se cheamă: Coţoiu. Numele şi-l trage 
de la unul Coţoiu, care-a stăpînit locu-acela. 

Pe vîrful dealului acestuia, Ștefan cel Mare, 
domnul Moldovei, avea locul său de pravăt? 
înspre partea de miazănoapte și asfinţit a tirgu- 
lui, unde este un loc deschis și aici năvăleau duş- 
manii ; din pricina asta piscul purta numele de 
Cerdacul lui Ștefan-vodă. Din locul acesta se vede 
înspre Prut şi pînă cine ştie unde peste Prut. 

De-aici Ștefan cel Mare, după ce-a răpus hoar- 
dele turceşti sau tătărăști, a tras el cu arcul cătră 
miazănoapte, și unde s-a oprit săgeata, poronci să 
se clădească o biserică pentru pomenire, Domnu- 
lui Dumnezeul nostru. 


1 înstăriți (n. ed.). 
1 Supraveghere (n. ed.). ` 


Biserica asta venea drept în ograda curților 
domnești și după ce-a mai trecut o sută de ani, 
s-a făcut Episcopie a Hușului. 

Piscul Coţoiu amu scade, din pricină că poalele 
dealului dinspre tîrg se dărîmă în vremea ploilor 
îndelungate, 


După C. Chiriţă, Dicţ. geogr. al jud. Fălciu, 
f. 36. 


K., pp. 196—197. 


BRAN VOINICUD 


Mult necaz făcut-au turcii lui Ștefan-vodă, dar 
ca într-un rînd cînd năpustiseră-n țară fără veste, 
prădînd ori pîrjolind tot ce li ieșea în cale, nu-i 
pricinuiseră. Dar Vodă nu-și prăpădi nădejdea-n 
Dumnezeu, ci merse de vesti-n calea dușmanului 
să pornească bătrînii, femeile și copiii la munte, 
iar voinicii să se strîngă în preajma lui, că-i Mol- 
dova în grea cumpănă. 

Și rătăcea Vodă prin cei codri, cum era pe 
atunci, pînă ce, ajungînd cam la răsărit de tîrgul 
Nicoară (Nicoreştii. cei cu podgorii), aude că o 
ceată mare de dușmani îi aţin calea pe culmea 
dealului. 

Vestea asta i-o aduse feciorul unui pădurar, 
anume Bran şi poreclit Voinicul, pe vremurile şi 
meleagurile acelea. 

Şi a grăit către Vodă ı 

— Măria-ta, te știam că ești viteaz, dar drumul 
şi gîndurile te-au mai slăbit, ni pare, și bine ar fi 
să te duci la bordeiul tatei, să te odihnești, să-ți 
mai întăreşti firea, iar eu şi cu voinicii codrului 
acestuia, ț-om sta sprijin credincios. 

Și domnul s-a-nduplecat ; a mers la bordeiul 
pădurarului de s-a sfătuit cu el, iar mai înspre 
sară veni și Bran Voinicul cu ceata celorlalți 
flăcăi şi spusu-i-a cum, înşelind pe turcii cei ce 
erau mai mulți ca ai lui, i-a tras la un aluniș des, 
de unde n-a ieşit nici unul cu zile. 

Însuși Vodă a mers de-a văzut cele întîmplate, 
iar la întoarcere scrise cu mîna lui pe-o stincă 
mare de piatră, care stă şi azi pe jumătate îngro- 
pată, toată istoria întimplată, și o scrise-n slove 
vechi, încît cei cărturari o citeau cu grai frumos, 
pînă mai ieri. 

Pe Bran Voinicul l-a pus Vodă-n fruntea altor 
cete de voinici, strînşi de glasul domnului, cu cari 
izbuti să-nfrîngă o parte din turci. 

Iar după ce pacea iar veni în țară, puse domnul 
de se ridică o biserică, cu altarul peste piatra 
grăitoare din timpurile celea, iar lui Bran Voinicul 
i-a dat, lui și urmaşilor lui, atita pămînt cît putea 
să cuprindă cu ochii. 

Și din neamul lui se trage obștea satului Bra- 
niștea, la răsărit de tîrgul Nicoreștilor. 

Urmele bisericuţii se văd mai în sus, înspre 
Hănțești, că sătenii se traseră mai în jos ca s-o 
lase în mijlocul codrului şi s-o ferească de pîngă- 
rire, dacă mai aducea pustiul iar vreun duşman. 


Auzită de d-l T. Pamfile de la Ştefan Dragoș, 
din satul Hînţeștii Tecuciului. 
K., pp. 191—192. 

CURTEA DOMNEASCA DIN COTNARI 


În vremea lui Ştefan cel Mare şi Sfînt, Cotna- 
riu era tîrg în toată legea. Numele lui zice că i se 
trage de la vorba: Cot n-are, adică n-are cot de 
cotit vasele ; că pe atunci vinul se măsura cu 
hîrgăul şi de la vorba hirgău! zice că se trage 
numele tirgului Hîrlău. 

Aici la Cotnari avea Ștefan-vodă curți dom- 
nești, înconjurate de o gospodărie mare și fru- 
moasă ; că Ştefan-vodă era gospodar în toată 
regula și era dornic să vadă în ţara lui numai sate 
mari și bogate, grădini de pomi, dealuri cu pod- 
gorii, iazuri cu pești, munţi plini de fel de fel de 
vite de soi și frumoase. De-aceea dăruia mereu 
pămînt şi făcea mereu răzăși pe oamenii viteji și 
cinstiţi, ca să trăiască din belșug și să-l pome- 
nească veac de veac c-a fost cu priință asupra lor. 

El avea podgorie pe dealul Miîndrului, de la 
vale de biserica săsească, și Ștefan-vodă zice c-ar 
îi răsădit întîi şi întîi vie în Cotnar. Dar podgoria 
domnească nu era tocmai soi, așa că dealul 
Mîndrului nu-i da vie mîndră și nici vin bun, 
Erau alţi cotnăreni care aveau vie cu poamă în- 
tr-ales și făceau vinuri bune, mai dehai ca Vodă; 
cum era via lui Zlaciu şi a altor podgoreni. 

Ştefan-cel-Mare nu s-a lăsat să fie de rîsul pod- 
gorenilor, ci s-a apucat ș-a adus niște poamă un- 
gurească, de soi bun, că nu se mai afla aşa soi de 
poamă bună în toată ţara Moldovei. 

Unia spun că a adus-o de la sfiîntul Munte şi 
iată cum : Ștefan cel Mare, în tinereţea lui, a în- 


1 Vas mare de lut, smălţuit, pentru fiert mămăligă 
(n. ea.). 

văţat la Țarigrad meșteșugul turcesc de a se 
război și acolo s-a împrietenit cu niște călugări de 
la mănăstirea Zugravului, din sfîntul Munte. 

După ce s-a făcut el domn, li-a trimes călugări- 
lor de la sfîntul Munte, în mai multe rînduri, o 
mulțime de bani, şi călugării, auzind că via lui 
Ștefan-vodă de la Cotnari nu-i tocmai soi, i-au 
dăruit din partea lor vreo 5 000 de butuci aleși din 
viile cele mai vestite, în ciubere cu pămîntul de 
pe loc și așa i-a trimes în Moldova. 

Ștefan-vodă a primit darul cu multă bucurie și 
a pus de i-a răsădit cum a știut mai bine, ș-a dat 
Dumnezeu de s-a prins şi s-a ridicat niște viţe 
lungi şi butucoasă, şi cu nişte struguri mari cu 
bobiţele maşcate, şi la gust erau sălcii ca merele 
hultuite în răchită. Mustul era tot sălciu și așa era 
pînă la un an, de-acolea, după ce se-nvechea se 
făcea de-o bunătate straşnică, încît nu se mai 
găsea vin de potriva lui, toată țara Moldovii, da 
nici în ţările megieşe cu ţara noastră. Vinul din 
podgoria domnească de la Cotnari era căutat 
amarnic şi era floare ospeţelor domnești și boic- 
rești. 

Oricine cerca să răsădească cîrligi din via lui 
Vodă, nu izbutea de fel, că nu-i pria locul; pen- 
tru că în podgoria domnească fiecare butuc avea 
pămînt din locul de unde a fost adusă via. 

Cu vremea, via lui Ștefan cel Mare a ajuns pe 
multe mini, ș-a căutat-o fiecare după cum s-a pri- 
ceput si a putut, așa că după ce a stăpînit-o vester- 
nicul Neculai Roseti Roznovanu, via a pierit și 
locul a rămas în paragină. 

Pe cînd petrecea Ștefan cel Mare la Cotnari, 
mai pe toți gospodarii de prinprejur i-a făcut ră- 
zăși şi le-a dat de toate cu îndestulare, ca să tră- 
iască mulţumiţi. Le-a dat celor din satul Dom- 

neștii-Mari, care făceau felurite slujbe la curte, 
de hăituit la vînători, cu căratul piîinilor și a lem- 
nelor la curtea domnească ; de aceea se și chemau 
oamenii domnești, iar satul s-a numit Domnești şi 
cu vremea ș-a schimbat numele în Dumești. 

Gospodarilor din satul Gropniţa, tot Ştefan cel 
Mare le-a dat pămînt, că aveau ș-aiştia slujbe la 
curtea domnească. Unul Ciohodariu, din Gropniţa, 
îngrijea de încălțările domnești și din vița lui sînt 
urmași şi-n ziua de astăzi, 


Pe dealul din partea de răsărit a satului Sco- 
binţi din comuna Badeni, Ștefan cel Mare a avut 
altă curte domnească. 


După arhiereul Narcis Creţulescu şi după Dict. 
geogr. al jud. Iași, f. 81, 93 şi 110. 


K., pp. 267—269, 


DEALUL PICIORUL DRAGOLEI 


Turcii venise la noi, cîtă puzderie. Da Vodă 
Stefan i-o bătut şi i-o împrăştiet, așa că ei au 
apucat care încotro au putut. 

După asta, la oamenii care s-o pătut cu el, le-o 
dat pămînt, să-și facă case. Și cică de atunci îi sat 
pe-aici, pe unde-i satul nostru. Mai înainte, pe 
aici erau păduri. Și, ş-aista, mai înainte, era mai 
la vale, la lutărie. 

Da, pin-să-i bată Ştefan pe turci, ei pradase și 
omorise tot ce-ntilnise în cale. Numai aceea pu-. 
teau să scape, care fugeau şi se ascundeau prin 
păduri și pe unde vedeau cu ochii. 

O cucoană, de frica turcilor o fugit şi s-o ascuns 
într-un copac, ca să n-o găsească căpcînii. Da, 
cum şedea ascunsă în copac, un turc o zăreșşte şi-i 
taie un picior, cu paloșul. Şi de-atunci dealului 
istuia îi zice: Piciorul Dragolei, că așa o chema 
pe cucoană : Dragolea. 


A. Moisei în I. C., XII, 1919, nr. 2—3, pp. 24—25. 


MANASTIREA ARGEȘULUI 


Peste Muntenia a domnit odată Neagoe Basa- 
rab. Acestui domn îi plăcea foarte mult să ridice 
la biserici şi la mănăstiri. El plănui să clădească 
pe malul frumos al Argeșului o mănăstire cum nu 
se mai afla alta. 

Neagoe tocmi la lucru pe cei mai iscusiţi lucră- 
tori de pe atunci, pe vestitul meşter Manole, cu 
alţi nouă tovarăşi ai săi. El le făgădui averi mari 
şi ranguri înalte, dacă îi vor înălța o mănăstire 
frumoasă cum nu mai era alta; dacă nu, îi ame- 
ninţă să-i zidească de vii, chiar în temelii. 

„ Meşterii se apucară de lucru. Ce să vază însă 
ei ? Zidul ce făceau ziua se dărîma noaptea. Azi 
așa, mîine așa, vreo patru zile lucrară în zadar. 
Domnul, văzind că zidul nu sporește, se încrunta 
la ei și-i ameninţa să-i pună de vii, chiar în time- 
lii. Cel mai întristat dintre toţi era meşterul Ma- 
nole. El îşi frîngea miinele, neștiind ce să facă. 

Într-o zi, adormind, el visă că zidul se va surpa 
tot mereu, dacă nu vor zidi pe cea dintii soţie sau 
soră care va veni a doua zi, să le aducă de min- 
care. Povestind acest vis tovarășilor săi, toţi se 
jurară să facă ceea ce le spunea visul, adică să zi- 
dească în zid pe cea dintii soţioară sau surioară 
care se va ivi între ei, a doua zi, în zori. 

A doua zi, Manole se urcă sus pe schele să pri- 
vească care soţie se vede. Cind, vai! Ce zări? 
Soţia lui venea încărcată cu de-ale mîncării. Bie- 
tul Manole începe să plingă și, căzind în genunchi, 
se rugă lui Dumnezeu astfel : 

„Dă, Doamne, pe lume 
O ploaie cu spume, 
Mindra să-mi oprească ; 
S-o oprească-n vale, 
S-o-ntoarcă din cale.“ 


Dumnezeu îi ascultă ruga. Dete ploaie cu nemi- 
luita de se umplură drumurile de apă. Soţia lui 
Manole însă nu se întorcea. Ea venea mereu. Ma- 
nole se rugă din nou cu foc lui Dumnezeu să sufle 
un vînt puternic ca să-i întoarcă soţia din drum. 
Dumnezeu îl ascultă și acum : suflă un vînt așa 
de puternic, încît smulgea copacii din rădăcină. 
Pe soţia lui Manole însă nu o putut întoarce. Ea 
ajunse cea dintii la clădire. 

Meşterul Manole, plin de durere, îi ieși înainte, 
o sărută și o duse pe zid. Prefăcîndu-se că glu- 
mește, el îi zise: 

„Stăi, mîndruţa mea, 
Nu te speria, 

Că vrem să glumim 
Şi să te zidim!“ 


La început, dînsa se încrezu. Cind însă văzu că 
zidul se ridică pe lingă ea, începu să plingă și să 
se roage t 

„Manole, Manole, 
Meştere Manole, 
Zidul rău mă strînge, 
Trupuşoru-mi fringe!“ 


Manole însă ofta și zidea mereu. Peste puţin, 
soţia lui nu se mai vedea. Numai din zid se au- 
zeau cuvintele : 


„Manole, Manole, 
Mestere Manole, 
Zidul rău mă strînge, 
Viaţa mi se stinge!“ 


De acum înainte, zidul nu se mai surpa. Meşterii 
putură să isprăvească măreaţa mănăstire. Neagoe- 
vodă, auzind că mănăstirea este isprăvită, veni s-o 
vază și să se închine în ea. Cînd dînsul văzu fal- 
nica zidire, întrebă pe meșteri dacă ei pot să-i facă 
o mănăstire mult mai frumoasă ca aceea. Meşterii, 
ca să se mîndrească, îi răspunseră într-astfel, de 
sus de pe acoperiș : £ 

„Ca noi meşteri mari, 
Calfe și zidari, 

Alţii nici că sînt 

Pe acest pămînt. 

Află că noi ştim 
Oricînd să zidim 

Altă mănăstire, 

Pentru pomenire, 

Mult mai luminoasă 

Și mult mai frumoasă !“ 


Neagoe rămase atunci pe gînduri și, ca să nu 
mai fie altă mănăstire mai frumoasă ca aceasta, 

hotărî să piarză pe meșteri. El porunci să ridice 
schelile şi scările, și meşterii să fie lăsaţi sus, pe 
acoperiș, să putrezească. Aceştia își făcură aripi 
din şindrilă şi cu ele se aruncară de sus. Nu le 
folosiră însă la nimic aripile, căci, cum cădeau jos, 
rămîneau morţi pe loc. Pe locul unde a căzut Ma- 
nole, a ieşit un izvor cu apă sărată ca lacrimile. 


A. B., pp. 11—13. 


LEGENDA SIBIIULUI 


La început, Sibiiul nu era decît un sătuleţ care, 
se zice, purta numele de „Sibiel“, și cu așezări 
românești ca în toate așezările vecine. Dar sărac 
şi fără nici un meșteșugar unde să-și poată oame- 
nii lucra cîte ceva ce-aveau de lipsă... 

Așadară, de unde pînă unde, află ăști locuitori 
despre un cizmar neamţ, Hermann, şi se duc la el 
şi-l roagă să vină în satul lor unde n-au nici un 
meșteșugar, şi va avea destul de cîștigat, ca unul 
ce era să fie singur... 

— Bine, le zice Hermann, om şiret la vorbă, 
bine, am să vin; dar găsesc și eu acolo loc de 
casă, masă şi ce-i trebuie omului ca să se aşeze? 

— Cum nu, cum nu... îi răspund sibielenii... Să 
vii şi-ţi facem loc de casă cît vei vrea !... 

— Bun! Atunci să facem legămînt ca tot ce 
vorbim sfînt să rămînă... 

— Iaca na! Să facem ! 

— Ascultaţi ! le zice Hermann... 

— Noi... 

— Nu vă cer loc mai mare pentru casă, decit 
atit cît pot întinde eu o piele de bivol... 

— Ba-ţi mai dăm noi încă și de zece ori 
pe-atita, da numai să vii... 

— Bine! Atunci, pe mîine... 

— No, seară-bună ! 

A doua zi, Hermann, neamţțul, vine cu pielea 
de bivol, s-așează turcește pe ea, şi începe să taie 
o făşie, o nojiţă de-alea numai ca dunga cuţitului 
de lată. Și după ce isprăvește, cheamă pe săteni 
să-i ajute la măsurat. 

Cînd văd românii că sînt păcăliţi de Hermann, 
ce era să mai facă? S-au apucat de măsurat în- 
tinzând nojiţa cît n-avuseseră ei cu toţii de gînd; 
iar pe deasupra au trebuit să-i mai dea încă pe 
atita loc, după cum făcuseră legămîntul, ba încă 
tot loc bun și pe ales... 

Iar Hermann s-a apucat de și-a durat casă, şi-a 
adus atîtea neamuri meșteșugari împrejurul lui, 
cari cu vremea s-au tot înmulţit și satul a tot 
crescut, atît cu români cît şi cu nemți, pînă s-a 
făcut, uite, cît se vede de mare... 

Românii i-au schimbat numele în Sibiiu, pentru 
că mereu le creştea satul şi nu mai era Sibiel ; iar 
odraslele lui Hermann l-au botezat Hermannstadt, 
orașul lui Hermann, că pe măsură ce creștea, se 
făcea și mai bogat și cu mai mulţi meșteșugari 
înstăriți... 

Și astfel e legenda Sibiiului ! 


Povestită în 1919 de d-l I. Cheţan, învăţător, 
Braiei, lingă Mediaș, cu ocazia serviciilor amîn- 
dovora în gara Copșa-Mică. 


N. I. D., pp. 17—19. 

DE UNDE ÎŞI TRAG NUMELE SATELE: SLOBOZIA, 
STOENEȘTI ȘI COTENEȘTI 


Cînd s-a făcut zidul de piei de bivol, apa s-a ri- 
dicat la deal îndărăt, pînă la localitatea ce se 
chiamă azi Slobozia. 

Cînd tătarii au spart zidul de piei de bivol, apa 
Dîmboviţei a plecat iar devale, s-a slobozit şi 
d-aia i s-a zis d-atunci locului aceluia Slobozia. 

Mai devale, apa a mai stat din talaz, iar locali- 
tății unde a stat i s-a zis d-atunci Stoeneşti. 

Cînd s-a pornit iar cu zorul devale, a ajuns 
pînă la un loc unde s-a cotit. D-aia i s-a zis acelei 
localităţi : Coteneşti. 


De la I. C. Geantă 


R—C., T., p. 83. 


[LAPUŞNEANU A FĂCUT MANASTIREA SLATINA] 


Alexandru-vodă Lăpuşneanul, fiind domnu, au 
făcut mănăstirea Slatina. Și așe dzicu oamenii că, 
trăind un săhastru acolo și fiind un paltin, copaciu 
mare, unde este acmu prestolul în oltariu!, vidă 
acel săhastru spre duminici şi alte dzile mari, 
multe lumini întru acel paltin, la vremea slujbii 
bisericii. Și i s-au arătat Maica Precistă în vis şi 
i-au dzis să margă la Alexandru-vodă, să-i dzică să 
facă mănăstirea. Şi mergînd săhastrul la Alexan- 


1 Altar (n. ed.). 

dru-vodă, s-au îndemnat Alexandru-vodă de să- 
hastru de au făcut mănăstirea Slatina întru acel loc, 
unde au fost paltinul. Și au adus şi capul Sfintului 
Grigore Bogoslov, de stă pănă as'ădzi la sfinta mă- 
năstire la Slatina, ferecat cu argint şi cu pietri 


scumpe. I. N., p. 28. 


COLENTINA 


Cînd aga Matei din Brîncoveni veni cu oastea 
răsculaților împotriva domnului Țării Românești, 
Radu Alexandru, care proteja pe greci, lupta s-a 
dat în partea de răsărit a Bucureştilor, lîngă 
mînăstirea Plumbuita. 

După terminarea luptei, Radu Alexandru fiind 
învins a plecat din țară, iar domnia țării o luă 
Matei Basarab, conducătorul răsculaților. Lucrurile 
liniștindu-se, boierii veneau și întrebau pe locuitorii 
de pe lîngă Plumbuita, unde a avut loc lupta. Și 
aceştia răspundeau : „colea în tină“. Şi de aici, 
zice-se că se trage numirea de azi : Colentina. 


M. P., p. 58. 


MĪNASTIREA DE LA SOVEJA 


Cică în vremea de demult ar fi trăit prin locurile 
Vrancei un călugăr blind şi bun, numit ieromo- 
nachul Partenie. 

E] era cu adevărat credincios a lui Dumnezeu şi 
iubea mult biserica, din care pricină părăsind pe 
fraţii săi călugări de la Bisericani, s-a îndreptat 
spre codrii singuratici ai Vrancei și, oprindu-se ceva 
mai sus de satul Ţifeşti, a făcut pe locul zis La 
Babe, cu cheltuiala şi truda lui neobosită, un mic 
schit, lăcaș de închinare, unde călugărul nostru își 
găsi odihnă şi liniștea sa sufletească atit de mult 
dorită. 

În drumul lor, plăieșii se abăteau de multe ori pe 
la schitul ieromonachului Partenie, pentru a se 
închina în faţa altarului unde omul se credea mai 
aproape de Dumnezeu, şi uitînd cu totul de grijile 
lumești își îndrepta cu adevărat gîndul către slăvile 
cerești, de la care aştepta iertare, milă şi dragoste 
neţărmurită. La plecare, fiecare pocăit strecura cîte 
un ban în mîna cuviosului părinte, pentru vreo 
liturghie sau acatist, spre uşurarea păcatelor să- 
vîrșite din știință sau neșştiinţă... 

Cu bani strînși așa, cu ţiriita, de pe la credincioși 
şi din economiile sale, blîndul călugăr îşi împodobi 
schitul cu tot felul de icoane și podoabe preţioase 
aduse de prin alte părți, înfrumuseţind lăcașul 
acesta din ce în ce tot mai mult, spre cinstea şi 
bucuria sa. 

Dar vezi că, pe atunci lumea nu era astimpărată 
ca acum și războaiele se ţineau lanţ. Nu se terminau 
bine luptele cu ungurii ori polonii și pe de altă 
parte năpădeau în ţară turcii sau tătarii, așa că 
bieţii români se găseau rnereu în tragă, de nu 
ştiau, sărmanii, ce-i traiul liniștit și voia cea bună... 

Pînă și ţărișoarele româneşti, Muntenia și Mol- 
dova, trăind depărţite se aflau în vrăjmăşie şi por- 
neau de multe ori războaie între ele, de se băteau 


1 Săniuţă de copii  alcii nesiguranţă (n. ed.). 


382 


frate cu frate, vărsîndu-se sînge nevinovat pentru 
te miri ce neînţălegeri şi gusturi ale stăpinitorilor, 
unii streini, în dauna poporului român care era 
unul și acelaşi de amîndouă părţile. 

Așa, porneşte într-un rînd Vasile Lupu, domnul 
Moldovei, cu oaste multă împotriva valahilor, cu- 
prinzînd o bună parte din „ţara Munteniei, pînă 
aproape de Tîrgovişte. 

Dar nici domnul Munteniei nu se lăsa mai pe jos 
și cu ajutorul unguresc din Ardeal, ţinu piept 
moldovenilor pe care îi bătu şi îi puse pe goană. I-a 
urmărit pînă la graniţă, ba în furia lor oarbă 
înaintară şi peste Milcov, cuprinzînd ţara de jos a 
Moldovei, pe care o prădară fără milă, mai avan ca 
păgînii cei răi!... 

Schitul de la Babe fu şi el cuprins de năvălitorii 
munteni și unguri, cari, izgonind pe călugări, pră- 
dară sfîntul lăcaș, despuindu-l de toate odoarele, 
cărţile şi podoabele sale sfinte. Ba unii unguri i-au 
spart și pereţii, desprinzîind scîndurile și punîn- 
du-le pe foc, așa că din iureșul acesta a rămas cu 
totul golit și schilodit. 

Bietul călugăr plînse amarnic cînd își văzu 
biserica pustiită pînă într-atita și fiindcă alte 
mijloace nu avea ca să o refacă, hotărî să meargă 
la Tîrgovişte, în țara Munteniei, şi să se jeluiască 
lui Vodă Matei. 

Cînd a ajuns la scaunul domniei, cuviosul 
Partenie îngenunche în faţa Voievodului și cu 
lacrămi în ochi îi povesti toată întîmplarea cu 
schitul său... 

Vrednicul domn, ascultînd cu luare aminte plîn- 
gerea călugărului, se înduioşă așa de mult, încît se 

milostivi şi îl răsplăti cu patru sute cîble ! de grîu, 
cu doisprezece ugri și cu veștminte de biserică, iar 
călugărul, mulțumind adînc pentru această danie, 
se înapoie fericit în ţară. Vînzind griul, cu banii 
rezultați îşi cumpără un vad lingă satul Țifești, 
unde clădi mori din venitul cărora să se poată în- 
treţine în viaţă. 

Harnic cum era din fire, părintele Partenie se 
puse pe muncă și, cu ajutorul oamenilor, desfundă 
viile ce fusesără dăruite schitului pustiit. Dar schit 
nou nu a mai făcut aici, căci îl socoti prea în calea 
hoardelor năvălitoare şi se temea că poate să fie 
și altă dată prădat de gloate, iar munca să-i rămiie 
zadarnică. 

Dar el, omul credincios și supus bisericii, nu se 
putea lăsa așa... Și porni spre munţi în sus, spre 
locuri pustii, pînă ajunse sub muntele Zboina, la 
obirșia Șușiţei, unde află loc bun pentru biserică, 
pe păriul Dragomirei, la Soveja. 

Și întovărășindu-se cu răzeșul Negrea din Vran- 
cea, începură clădirea unui nou schit aici, în mij- 
locul pădurilor străvechi. 

Dar firea oamenilor fiind cu mult mai pre jos 
decit iscusinţa și blindeţa dumnezeiască, cu toată 
buna înţelegere de la început a celor doi creștini, 
iată că mai apoi urmă ceartă între dînșii, încît 
desfăcură tovărășia înainte de terminarea schitului, 
iar călugărul Partenie scăpă ca prin minune de 
otrava ce i se pregătise, ca să-l răpună. 

Încrezător ca întotdeauna în sprijinul Atotpu- 
ternicului creator, ieromonahul nu dete înapoi nići 
după această întîmplare, ci își puse toată sîrguința 
ca să ducă singur planul la bun sfîrșit. 


2 Măsură veche pentru cereale și poame (n. ed.). 

Si nu i-a fost zadarnică truda, căci cu ajutorul 
Creatorului termină cu bine schitul pe care îl îm- 
podobi cu odoarele ce vremea îi îngădui. Apoi îi 
închină acestuia toate viile vechiului schit de la 
Babe, cum și morile din Ţifeşti, cerînd vlădicilor 
moldoveni să-i facă zapis de întăritură daniei sale, 
pentru ca să se ştie în veci... 

Dar povestea mai spune că apoi s-au împăcat 
domnii celor două ţări surori şi pentru a întări mai 
bine această pace între ei, au hotărît ca să ridice 
fiecare cîte o miînăstire în ţara vecină. 

Și în timp ce Vasile Lupu, domnul Moldovei, 
înălță o miînăstire frumoasă și bogat împodobită, 
la Tîrgovişte, care s-a numit apoi mînăstirea Stela, 
Matei-vodă Basarab, după arătările vlădicilor mol- 
doveni, şi poate în semn de cinste pentru cuviosul 
Partenie pe care îl cunoscuse mai dinainte, refăcu 
schitul într-o mînăstire măreaţă de zid, care se 
vede și în timpurile de astăzi. 

Miînăstirea face fală satului Soveja, purtînd o vie 
amintire asupra trecutului zbuciumat al ţării 
noastre. 


H., pp. 13—18. 


LA POMANĂ 


În faţa satului Nistorești, aflat pe valea Nărufei, 
se înalţă falnicul deal cu numele de Furtuneasca, 
nume rămas de la şugubățul popa Furtună, care, 
prinzind dragoste de o mireancă din sat, a fugit 
în lume cu ea. 


Poalele acestui deal sînt rîpoase și dărimate, 
roase fără milă de nebunaticele valuri ale apei 
Năruja, cari vin uneori așa de înfuriate şi negre 
de miînie, încît nimic nu le poate sta împotrivă. 

Dar urcînd pe culme ceva mai sus, Furtuneasca 
îşi schimbă cu totul înfățișarea sa sălbatică pe care 
o avea la început. Aici se deschid poieni încîntă- 
toare, cu ierburi și flori de tot felul, ale căror mi- 
resme te îmbată, apoi piîlcuri de livezi cu pruni şi 
grădini cu târle vechi, locuinţele de vară ale păzi- 
torilor de vite, cari dau cu toate o înfățișare plă- 
cultă, nebănuit de frumoasă... 

Tocmai sus, creasta dealului rămîne goală şi tot 
vîrful e numai iarbă măruntă și deasă care-l 
acoperă de jur împrejur, ca un covor mare, verde 
și mătăsos. 

Viîrful acesta se cheamă „La pomană“, 

Și acum, iată şi povestea lui: 

În vremurile de demult, cînd ţara noastră se 
găsea sub jugul turcului, oamenii trăiau mult mai 
greu ca acum, căci lifta păgînă cotrobăia satele şi 
lua tot ce găsea mai de preţ la casa omului. 

Din această pricină, strămoșii trăiau mai mult 
prin păduri, unde își ascundeau vitele, iar avutul 
îl îngropau în beciuri ascunse, săpate anume în 
pămînt. 

În coasta dealului de care vorbirăm, acoperit pe 
atunci cu păduri bătrîne, nistoreştenii au boltit un 
beci mare, cu gura ascunsă sub rădăcina unui copac 
bătrîn, unde ei își ascundeau tot avutul, atunci 
cînd prindeau de veste că păgînii vin ca să le prade 
satul. Era multă iubire și înțelegere între străbunii 
noştri, căci trăiau şi lucrau numai cu frica lui 
Dumnezeu. 

De aceea ei nu ajungeau niciodată la ceartă și se 
sprijineau la nevoie, frăţeşte, unul pe altul. 

După ce trecea zurbava asta, oamenii se adunau 
pe creasta dealului și, înjunghind cîte o vită, făceau 
pomenire cu mîncăruri și băuturi, mulțumind şi 
aducînd laude bunului Dumnezeu că le-a ajutat 
de au scăpat cu avutul neprădat de duşmani. 

De la o vreme, nistoreștenii s-au deprins a ieşi 
în fiecare an, la o anumită zi, în vîrful dealului, 
făcînd prăznuire în amintirea zilelor de grea po- 
vară, trăite sub jugul turcului. 

Încetul cu încetul s-a pierdut acest obicei dàr 
virfului i-a rămas și astăzi numele „La pomană“ 
şi cine cercetează locurile acestea găseşte şi acuma 
urmele beciului în care străbunii îşi ascundeau 
averile lor. 


H., pp. 28—30. 


TUZLA 


Multe bătălii s-au dat pe vremuri între turci 
şi ruși! 

Se zice că oştirile sultanului, mergînd să se 
întilnsască cu cele ale ţarului, o luau întotdeauna 
pe malul mării, ca să nu se rătăcească, 

La un popas făcut pe o vară foarte caldă, în 
apropierea lacului Techirghiol, oastea turcească s-a 
scăldat în apa ghiolului. Cu acest prilej, un ostaș 
a văzut ceva alb presărat peste o piatră din margi- 
nea lacului. 

A gustat şi şi-a dat seama că e sare. S-a uitat 
apoi spre lac, mirat, spunînd : „tuzlu-ghiol“, adică 
„lac sărat“. 

Se duse îndată și dete de veste pașei care co- 
manda oștirea. Pașa a poruncit atunci să se facă 
un pod de piatră lată, care să fie udat din ceas 
în ceas cu apă din lac. Apa se preschimba în 
aburi, iar sarea rămînea pe pod şi era strînsă. 

În. felul acesta, cu vremea, s-au format aici așa 
zisele „armane de sare“. Locul s-a numit „Tuzla“, 
de la vorba turcească „tuz“, care înseamnă sare. 

Au fost în trecut două Tuzle: Buiuc Tuzla = 
Tuzla Mare și Kiuciuc Tuzla = 'Fuzla Mică. Cea 
din urmă a pierit și au rămas doar urmele arma- 
nului, iar pe locul Tuzlei Mari s-a înfiinţat Tuzla 
de azi. 

Cei dintii creştini, descălecători aici, au fost mo- 
canii cu oile, veniţi din părţile Sibiului, prin anii 
1850—1870. După războiul din 1877, au început a 
veni și bulgarii, dinspre Tulcea. Ei erau brutari 
și grădinari. 

Cu timpul însă, mulți din ei au împrumutat 
limba românească şi și-au românizat și numele. 

Copiii lor vorbesc astăzi numai românește. 


T.—P., p. 19, 


s 


PIRIAȘUL SERAFIM (NEAMŢU) 


Numirea acestui pârîiaş nu este veche. În cursul 
resmeriţei de la 1821 o tînără necunoscută îm- 
brăcată în negru a pribegit în aceste locuri săl- 
batece, iarna stînd prin vizuini, iar vara prin 
scorburile copacilor. Adeseori schimba locul lo- 
cuinţei sale și se ferea de întîlnirea sibhaștrilor și 

a păstorilor. Întîmplîndu-se odată să se îmbolnă- 
vească greu, a pronunțat niște cuvinte cari arătau 
că ea a sosit acolo de departe, străbătind munţii 
Carpaţi. Muntenii, de atunci o numiră Serafina. În 
acest chip a vieţuit ea acolo cinci ani și locul unde 
se părea că ea petrece mai cu plăcere era pîriiașul. 

Într-o zi, ieşind la răsăritul soarelui pentru a 
strînge bureţi, din întîmplare căzu într-o cursă ce 
întinsese vînătorii pentru prinderea unei vulpi; 
fierul i-a sfărîmat tot piciorul. La gemetele ei, un 
păstor alergă găsind-o aproape moartă, într-un lac 
de sînge, și luiînd-o în brațe o duse la un piriiaş. 

Spune legenda că îndată ce a băut din această 
apă, a adormit și nu s-a mai sculat. O cruce de 
lemn înfiptă în stîncă amintește locul unde repau- 
zează trupul Serafinei, iar de atunci și piriiașul 
acela se numește Serafim. 


Dict. geogr. al jud. Nemţțu, p. 347. 
O. D., p. 4. 


MĂGURA IEPEI 


O să se uite și povestea cu Măgura Iepei, cum 
s-au uitat multe în vremea de astăzi... Ba, ca să fiu 
drept, poate oamenii din Rădovan — Radovanul — 
o să-i mai ducă numele pînă mai tirziu, cît l-o 
mai duce... Și-o să mã-ntrebați de ce ?... De ce, că 
cine se mai duce acum de prin părțile astea, pe jos, 
cu carul, călare, ori cu căruța la Craiova, aşa fel 
făcînd ca să pice seara la ducere, ori la întoarcere, 
în Rădovan ?... Cine ? Căci cine nu ştie că Rădo- 

vanul era hanul, ca să zic aşa, unde se întîlneau 
atiția, zi și noapte, de prin toate satele, ca să po- 
posească ?... 

Astăzi ?... Astăzi fiecare ia trenul din pragul casei 
şi după vreme de două ceasuri coboară scara în 
Craiova !... Aşa e ?... 

— Aşa! 

Și cum zic, despre Măgura Iepei. Fusese iar o 
bătaie mare între ruși și turci, tot în părțile astea 
ale Băileștiului şi rușii au fost bătuți. Mai rămă- 
seseră ei dintre ruși ce-or fi mai rămas, între cari 
și un căpitan. Ce-a făcut, ce-a dres ăst căpitan, 
c-a scăpat cu viaţă și s-a răsnit t de ceilalţi tovaroși 
şi a luat-o la fugă încotro a văzut cu ochii. Și 
fugi, fugi, fugi... Și l-a văzut un turc, s-a luat 
după el și l-a gonit, l-a tot gonit, așa fugă a 
dracului, drum de două-trei poşte, pînă dincolo de 
Rădovan... Și cînd să urce măgura din față, apoi 
să coboare şi să-şi piardă urma în pădure, cum 
a fost să fie, i-a plesnit iapa ! I-a plesnit drept pe 
măgură, de-atita fugă! 

Atunci, rusul, ne mai avînd ce face, s-a predat 
turcului. 

Şi de-atunci i se zice măgurii aceleia, Măgura 
lepei, de la iapa rusului, care a plesnit de-atita 
fugă subt el... 


După cele povestite de-ai mei, din com. 
Boureni-Doljiu, cu ocazia mai multor drumuri 
făcute cu căruţa, la Craiova. 

O însemnare, în loc de-o... povestire: 

Cine nu ştie că şi astăzi, la cotul drumului 
cînd ieşi din pădurea Rădovanului, către Craiova, 


i A răzni — a răzleţi (n. ed.). 

loc unde se odihnesc drumeţii, se chiamă 
„Greaca“ ? Pînă mai anii trecuţi au fost şi nişte 
conace ; iar. într-unul din salcîmii de lîngă drum 
era așezată o întruchipare de om, făcută din tablă 
de fier sau lemn, căreia i se zicea „Sfîntul de la 
Greaca“. Astăzi însă, dacă mai dăinuiesc doar 
pomii pe acolo. 


N. I. D., pp. 45—46. 


CARAHARMAN 


Sub povara celor peste 80 de ani, moș Abil își 
depăna cu multă părere de rău firul aducerilor 
aminte care cresta, ca o subţire diră de lumină, 
' ceața vremurilor trecute... Cu ochii umezi de du- 
ioşie, începu a povesti: 

„Pe locul Caraharmanului a fost mai demult o 
cetate foarte veche... o frumoasă şi puternică cetate 
negustorească. În ea mişunau negustori turci şi 
greci care ziua întărcau bucate și vite multe, iar 
seara se adunau să-şi împartă de ale gurii, mai 
ales măsline și smochine. 

Spre miazăzi, lîngă capul Midia, era o biserică 
spre care ducea o șosea pietruită și ale cărei urme 
se văd şi astăzi. Locul unde a fost biserica se 
numește și acum Kilisegic (Bisericuța). Dealul care 
se află la miazănoapte și răsărit de Caraharman 
poartă numele de Ghiaurchioi, adică satul crești- 
nilor. 

Cind au venit bătrînii noștri pe aici, au găsit 
acolo pe deal un sat de creștini. Ei se numeau 
capsomani şi vorbeau un fel de turcească. 

În vremea turcului, aici în Caraharman, se găsea 
una din cele mai mari târle ale lui Asan Pașa, care 
își avea conacul la Babadag. Tot aici își zidise pașa 
vestitele lui grajduri, în care își adăpostea iarna 
hergheliile de cai ce păşteau toată vara pe întinsele 
cîmpii de la balta Caraharmanului, pînă dincolo 
de Idriscuius, la Dunăre. 

Se zice că, odată, Asan Pasa adusese șase cai 
arăbești, buni de coșie !, pentru tamaslic?. Cel din 
urmă mînz s-a prăpădit în timpul războiului de la 
1877, cu moscovul şi românul. 

Multe vite păşteau pe atunci în Dobrogea, dar 
se făceau şi bucate din belşug. De aceea i se spunea 
și Dobrogea de aur. 

Geamia din sat a fost zidită de un negustor bogat, 
Iazigi Amet, care venise toamai din Asia Mare, 
anume ca să încarce bucate. 

În curtea geamiei este și acum o piatră scrisă 
turcește, înnegrită de vremuri, pe care poţi citi 
aceasta...“ 

Și moş Abil scoase un lung și trist oftat, ștergân- 
du-și abureala ochilor săi blinzi, în care se oglin- 
deau atitea lucruri minunate din trecutul depărtat. 


ž T.—P., p. i1 


MARCOPRICIUŁ . 


Se povesteşte că mai demult, pe vremea cînd se 
aflau călugări mulți la mînăstirea Vodița, un că- 


1 Cărăuşie (n. ed.). 
2 Cireadă de boi sau vaci (n. ed.). 


392 


tugăr care se chema Marcu s-a îndrăgostit de o fată 
din satul Jidostiţa. 

Ca să nu i se descopere însă fapta, știți ce făcea ? 

Atît apa Vodiţei, cum și o bucată bună de drum, 
pînă intra în pădure, nu o trecea şi nu mergea ca 
oamenii, ci mergea în picioroange. 

A petrecut el în chipul acesta, cu mîndra lui, 
a petrecut mult și bine, fără să-l afle cineva. Dar 
într-o zi i s-a-nfundat. 

Îl zăriseră că iese cam des din mînăstire şi atunci, 
ca s-or fi gindit, s-au luat călugării după el, 
urmărindu-l cu privirea şi mirîndu-se că-l vedeau 
mergînd în picioroange, pînă a intrat Marcu în 
pădure. 

Acolo însă, nebănuind că e urmărit de cîneva, 
lăsă jos picioroangele şi începu să meargă ca 
oamenii. Aşa i-au cunoscut urma şi l-au ţinut din 
scurt. 

— Uite, mă! Uite-l! Marcu p-ici, Marcu p-ici ! 

Și s-au ţinut după urma-i pînă l-au prins chiar 
în casa fetei de care se îndrăgostise. Și l-au adus 
îndărăt la minăstire. 

Cind a aflat mai marele Vodiţei, s-a făcut catran: 

— Nemernicul, a strigat el, oare se poate găsi o 
pedeapsă de măsură cu fapta lui aşa de grozavă ? 

S-a gindit mult și bine și apoi a înrebat: 

— Pe unde spuneţi că se ducea Marcu la 
Jidostiţa ? 

— Prin munţi ; mergea din Valea-Vodiţei, intra 
în pădure şi se ducea pe munţi, spre Severin. 

— Era drum p-acolo ? 

— Nu. 

— Nici cît a mers el nu s-a făcut măcar potecă ? 

— Nu, cuvioase, că Marcu trecea Vodița şi 
mergea o bucată bună de loc nu cu picioarele, pe 

jos, ca oamenii, ci în picioroange. Apoi intra în 
pădure. 

— Aşa? Apoi dacă n-a fost și nu e drum, iată ce 
pedeapsă îi dau. Să facă Marcu pe cărarea ce şi-a 
croit, să facă singur un drum, de la mînăstire peste 
munte. Să-l facă, dar nu cu orice unealtă, ci numai 
cu sapă de lemn; 

Și așa... s-a pus bietul Marcu; sapă și sapă de 
ieșeau din el sudori de moarte... 

Tirziu de tot, cum o fi făcut, bietul călugăr a 
isprăvit drumul, așa cum i se rînduise canunul. 

Cînd l-a sfîrșit de-a binele și a ieșit în vîrful 
muntelui la cap(ul) drumului, era rupt de oste- 
neală. 

A pus sapa căpătii și s-a culcat. 

Apoi, cît o fi dormit acolo nu se ştie. Se știe 
numai că pe seară l-au găsit călugării, chiar pe 
locul unde se culcase, adormit pentru totdeauna. 

Îşi ispășise păcatul. 

Din pricină că cei cari îl căutau pe Marcu, cînd 
îl bănuiau, se luau după urmă-i și ziceau: „Uite, 
Marcu p-ici, Marcu p-ici !...“* Şi din pricina asta, 
vezi, i-a rămas drumului numele de Marcopriciul, 


De la preotul G. Pitulescu,. 
R.—C., L., pp. 62—63. 


IUSUF PUNAR 


Un caic turcesc aducea, prin anul una mie opt 
sute şi ceva, pe grecul Vanghele, în turceasca do- 
brogeană. Urmărit de judecăţile stăpinirii, dase bir 

cu fugiţii. Alţii spun însă că sărăcia din ţara lui îl 
alungase. 

Oricum ar fi, kir Vanghele, venind aici, nu s-a 
apucat de negustorie, ci şi-a aşezat o tirlă în apro- 
pierea unei fîntîni cu apă dulce. Fintîna se numea 
Iusuf Punar, pentru că fusese zidită de un turc 
bogat şi milostiv, anume lusuf. 

Pe la 1870, Vanghele îmbătriînise de tot ; de aceea 
mult s-a bucurat cînd a văzut că, alături de el, se 
mai durează două tirle de creştini : a lui Ţurcan și 
a lui Tărcatu, veniţi de prin părțile Sibiului. 

Nu după mult, simțind că dorul țării lui nu-l mai 
poate ţine pe meleaguri străine, Vanghele și-a vîn- 
dut tîrla lui Ion Lupu — venit din Albacul Abru- 
dului — și s-a dus să moară în Grecia. 

Satul care luase fiinţă s-a numit lusuf Punar, 
după numele fîntînii. 

Mai tîrziu însă, coloniștii sosiți aici din Vlașca, 
i-au zis Cucuruz, pentru că așa se numea și satul 
de unde veniseră. 


T.—P., p. 13. 


DE CIND I SE ZICE AFUMAȚI SATULUI 
VECIN CU BOURENI 


Să vezi !... Unii vorbesc și în alte chipuri; dar 
eu' unul am auzit că odată s-a dat de veste că are 
să treacă pe „drumul Bercii“, către Băileşti, un 
pomojaici. Şi cum drumul trecea printre niște 


1 Ajutor de zapciu, şei de birou la subprefectură (n. ed). 

bordeie ce erau făcute pe vatra satului Afumaţii 
de astăzi, un dipotat de pe vremurile acelea le-a 
poruncit lăcașilor să dea foc gunoaielor şi bălega- 
relor, să nu le vadă stăpînirea... 

Cînd să treacă cu trăsura printre bordeie, po- 
mojnicul, de-aș să poată răzbi !... 

— Da ce afumaţi aici voi, oameni buni ?... îi 
întreabă. l 

— Ce să afumăm ?... N-afumăm nimic ; am dat 
foc la băligare... zic ei. 

— Ca să vă afumați voi, bătu-v-ar Maica Dom- 
nului ; nu vedeți ce-aveţi pe voi ?... 

Iar către vizitiu : 

— Dă bice, băiete, și mînă să nu ne afumăm şi 
noi ca ăştia... 

Se uită bieții oameni unii la alții și... văd c-așa 
erau : plini de fum, afumați, parc-ar fi stat numai 
la coşuri... 

Şi de-atunci le-a și rămas cioporului aceluia de 
bordeie numele de Afumaţi, nume ce-l poartă sa- 
tul Afumațţii de astăzi! 

Și încă ceva: n-ai să găsești în tot satul nici 
acum un om spelb! la față cum sunt ai noștri; 
toţi sunt negri şi uriței, cum i-a lăsat moşii lor și 
cam ocoliţi de vecini. æ 


După cele povestite de unchiul meu, D-tru Ilie 
Dumitrașcu, din com. Boureni, jud. Doljiu, prin 
1905, şi care, foarte des, în loc de „Afumaţi“, 
îi vine mai uşor a zice... „Afurisiţi!* 


N. I. D., pp. 3940. 


1 Roz-alburiu (n. ed.). 

DE CE LE ZICE TOBOȘARI LA O PARTE 
DIN VULTUREȘTI 


Apoi, se tot judecau într-o vreme Vultureştii de 
Sus cu Birdiganii. Birdiganii însă erau mai bogaţi 
și ăilalţi, fiind mai săraci, nu se puteau ţine de 
judecăţi. 

Paralele erau pe sfirșite, erau goi, desculți și ne- 
băgaţi în seamă și n-aveau bieţii Vultureșteni nici 
trecere, ca să dea petiția lui Vodă. 

Da așa, în dorul lelii, tot dau şi ei în toată vre- 
mea tircoale, palatului domnesc. Se gindeau că 
doar or putea răzbi să-i dea petiția. S-au învir- 
tit așa vreo lună de zile, dar fără ispravă, 

Atunci, ce să facă, bieţii de ei ? 

Au prins un iepure, l-au jupuit și din piele au 
făcut o tobă minunată. Apoi au început s-o bată: 
Bum! Burn! Ru! Bum!.. 

— Ce se-aude acolo, oameni buni? a strigat 
Vodă. 

— Ce să fie! Ia, nişte creștini, nu știm ce rost 
tot au p-aci... 

— Faceţi-le loc, oamenilor ! Nu știți că la mine 
este dreptate pentru toţi ? 

Și atunci, lumea care era adunată postomol 1, s-a- 
dat în lături de au intrat ăia săracii la Vodă, care 
le-a făcut dreptate. 

Şi iacă ! De-atunci li s-a zis Toboşari ; că bătu- 
seră toba ca să fie auziţi. 


De la Niţă Troneciu din Uluba. 
R—C., T., pp. 158—159. 


1 Grămadă (n. ed.). 

DE UNDE-ŞI TRAGE NUMELE SATUL BOURENI 


Așezat pe drumul Bărca-Băileşti, între satele 
Afumaţi şi Băileşti din judeţul Doljiu, satul 
nostru nu este aşa de vechi... Chiar bătriînii noștri 
au apucat vremea cînd s-au bătut, vorba ăluia, 
întâi, ţărușii. 

Nu era nici un drum mai de Doamne-ajută, iar 
alde tata bătrîn își aveau așezate pătulele care pe 
unde apucaseră. Nici măcar un șanț de despărțire 
între bordeie nu era! Drumul a fost făcut încoa 
mult, de către stăpînire, cînd oamenii au fost scoşi 
la lucru... 

Dar, văd că ne luarăm cu vorba de-alte lucruri, 
și era cît pe-aci să uităm povestea înfăptuirii lui. 

În Rast, sat lîngă Dunăre, la miazăzi de Boureni, 
trăia pe-atunci un om și-l chema Renea. Ast Renea 
avea un bic! care, Doamne păzeşte să aibă cineva 
curaj să-l poată prinde !... Colinda toate coclaurile, 
toată valea Dunării, toate bălțile; umbla prin 
toate cirezile de vite şi nu se oprea decit prin păr- 
țile astea ale noastre, unde păștea liniștit și bea 
apă, ştii dumneata, din sus de sat. 

Începuseră oamenii să vină de prin alte părți : 
ba alţii de prin satele vecine, şi căutau loc să se 
așeze cu vite cu tot. Dar unde ? Unde puteau găsi 
loc mai potrivit ? 

— Unde ? 

— Unde ?! Unde e iarbă și apă pentru vite... 

Şi astea unde erau? Pe unde paşte boul lui 
Renea din Rast. 

Şi hotărit a fost! 

Apoi, care mai de care şi-au adus vitele, cala- 
balicul «i, ici un bordei, dincolo un zămnic, © co- 

_$are, au început satul... 


1 Taur (n. ed.). 

Iar într-o dimineaţă au înjugat doi boi negri la 
plug şi au tras o brazdă adincă împrejurul ăstor 
așezări, ca să fie ocoliţi de boale, și brazdă a ră- 
mas pină astăzi, că satul nu s-a mai întins mai 
mult ; dar nici boale nu s-au putut atinge de sat. 
Apoi, brazda s-a mărit, au săpat-o și s-a făcut 
tabie i imprejurul satului, care se mai vede și 
acum, iar casă afară din tabie încă nu s-a durat! 

Și cum zic, au aflat şi alţii, și alţii, că pe melea- 
gurile astea e bine, și mulţi veneau aici la „boul 
Renii, din multe părţi, ba tocmai de pe la Zăvi- 
deni, de lîngă Drăgășani, de unde a venit şi mosul 
nostru cu vitele și și-au durat bordeie şi argele. 
Că se dusese vestea cu vremea de iarba bună și 
apa dulce de la „bou' Renii“, cu pămînt bun și în 
drumul oamenilor... l 

Apoi omul e om, are picioare, treburile îl făceau 
să mai plece şi prin alte părţi, și cum nu putea fi 
cunoscut de toată lumea, era întrebat : 

— Dincotro spui că ești ? 

— D-apoi acum, cum să zic, dintr-un loc de la 
„bow Renii“, din părțile Băileștiului... 

— Boureni ? 

— D-apoi !... 

Şi... iaca așa, din om în om, din gură-n gură, a 
ajuns ca satului nostru să i se zică astăzi Boureni, 
după boul lui Renea de la Rast! 


După cele povestile după 1900, atît de tatăl 
meu, răposatul Ion I. Dumitraşcu, părinţii săi, 
apoi lon I. Stancu, precum și de pe la alţi bătrîni, 
toți din satul nostru — Boureni, jud. Doljiu. 


N. I. D., pp. 30—33. 


t Redută, bastion (n. ed.). 


INDICE ALFABETIC 


al personalităţilor istorice la care legendele din 
antologie fac referiri t 


Aron-vodă, domn al Moldovei între 1591—1592, şi 
(după o scurtă descăunare) între 1592—1595. 

Alexandru cel Rău, domn al Ţării Româneşti între 
1592 şi 1593. 

Alexandru Ioan Cuza, primul domnitor al Româ- 
niei unite între anii 1859—1866. 


Basarab Matei, domn al Ţării Româneşti între 
1633 şi 1654. 

Basarab Neagoie, domn al Ţării Românești între 
1512 și 1521. 

Bathori Andrei, voievod al Transilvaniei între 1598 
şi 1599. 

Bogdan-vodă, domn al Moldovei între 1449 şi 1451. 


„Corvin Ioan, voievod al Transilvaniei între 1441 
și 1456. 


1 Pentru ca cititorii să aibă la îndemînă unele date privind 
existenţa în timp a personajelor din legendele prezentului vo- 
lum, dăm aici lista lor, în ordine alfabetică, cu indicaţii privind 
anii în care au avut roluri politice însemnate. 

Corvin Matei, rege al Ungariei între 1458 şi 1490, 


Dragoş-vodă, domn întemeietor al Moldovei, a dom- 
nit între 1352 şi 1355. 


Gheorghe Ștefan-vodă, domn al Moldovei între 1653 
şi 1658. 

Gheorghe Ghica-vodă, domn al Moldovei între 1658 
şi 1659. 


Horia, conducător al răscoalelor țărănești ale româ- 
nilor din Transilvania, la 1784. 


Kiselef, guvernator în Principatele Române, din 
partea armatelor ţariste de ocupaţie, între 1829 
şi 1834, 


Lăpușneanu Alexandru, domn al Moldovei între 
1552 şi 1561 şi între 1564 şi 1568. 

Leri-Împărat (Aurelian), împărat al romanilor între 
270 şi 275. 

Lupu-vodă Vasile, domn al Moldovei între 1634 
şi 1653. 


Mavrogheni Nicolae-vodă, domn al Țării Românești 
între 1786 şi 1789. o 

Mihai Viteazul, domn al Țării Româneşti între 1593 
şi 1600, moare în 1601. 

Mihalache Sturza, domn al Moldovei între 1834 și 
1849. 

Mircea-vodă (cel Mare), domn al Ţării Românești 
între 1386 şi 1418. 


Negru-vodă (sau Radu Negru-vodă), legendar înte- 
meietor al Ţării Românești, pe la jumătatea 
veacului al XIV-lea. 


28 


Pavel Cneazul (Chinezul), voievod transilvănean de 
ținut, care pe la jumătatea secolului XV opu- 
nea o dirză rezistenţă înaintării turcilor. 

Petru Rareș, domn al Moldovei între 1527 şi 1538, 
revenit la tron între 1541 şi 1546. 


Radu Șerban, domn al Ţării Româneşti în mai multe 
rînduri, între anii 1601 şi 1620, 


Sas-vodă, domn al Moldovei între 1355 şi 1359. 
Sobieschi, rege al polonilor între 1674 și 1696. 


Ştefan-vodă (Ştefan cel Mare), domn al Moldovei 
între 1457 şi 1504. 

Ştirbei Barbu, domn al Țării Româneşti între 1849 
și 1853, revenit la tron între 1854 şi 1856. 


Traian, împărat al romanilor între 98—117, cuceri- 
tor al Daciei. 

Tudor Vladimirescu, conducător al răscoalei de la 
1921, din Ţara Românească. 


Vlad Țepeș, domn al Ţării Românești între 1456 şi 
1462, revenit pe tron pentru citeva luni, în 
1476. 


Utilă ni se pare şi indicarea unor date cu toiul 
generale, privind cronologia haiducilor despre care 
este vorba în materialele din antologie: 

Rădoiță este un erou, probabil legendar, cu circu- 
laţie în eposul haiducesc bulgăresc, sîrbesc 
şi românesc, încă din veacul al XV-lea. 

Pintea a condus un număr impresionant de răz- 
vrătiţi, în jurul anului 1700, în Transilvania 

de Nord. Se pare că a avut rolul de căpitan 
în oşlirea piinţu-ui Racoți. 

Vasile c-l Mare îrispăimînta boierimea și neguţă- 
torimea moldoveană din primele trei devenii 
ale veacului al XIX-lea. 

Ion Pietrariu a haiducit în Moldova, în veacul al 
XIX-lea. 

Dăianu a fost unul din puţinii haiduci. transilvă- 
neni în a doua jumătate a veacului al XIX-lea. 

UN OSTAŞ DE-AL LU! ŢEPEŞ 


În timpul luptelor de hărţuială pe care le purta 
Ţepeş cu turcii, conduşi de însuşi sultanul Moha- 
med, un soldat român căzu prizonier, Sultanul, 
poruncind să-l aducă înaintea sa, îl întrebă răstit: 

— Spune, ghiaure, pe unde se ascunde domnul 
vostru ? 

- Pretutindeni şi nicăieri, tar dacă vrei să-l 
găseşti, du-te de-l caută! 

Uimit de răspunsul și îndrăzneala soldatului, îl 
întrebă iarăşi: 

— Cîţi soldaţi are el, cu toții? 

Ma: puțin cu unul... Şi dacă vrei să ştii cîţi 
i-au mai rămas, du-te de-i numără! 

Tulburat de minie. sultanul strigă bătînd din 
picior: 

— Daca nu vrei să spui, ghiaure, voi porunci să 
te spinzure. 

— Aceasta este pedeapsa care o merită orice 
soldat care se lasă a fi prins. 

Văzînd că n-o scoate la cale cu asprime, sultanul 
zise cu glas dulce. 

— Ascultă,ghiaure, îți dăruiesc viaţa, îţi dau 
avere şi te fac paşă în țările mele, numai spune-mi 
ce te-am întrebat. 

— Nici spinzurătoarea, nici comorile, şi nici 
însuşi tronul nu mă vor face să-mi vind ţara şi pe 
domnul meu, 

— Toţi soldaţii lui Ţepeş sînt isteţi ca tine? 

— Din toţi, eu sint?cel mai prost, căci altfel eram 
şi eu ca ceilalţi: mort ori liber. 

Văz înd Mohamed atita curaj şi credinţă, rămase 
ginditor ; apoi întorcindu-se către paşalele din jurul 
său, zise cu întristare: 

— Dacă Ţepeş ar avea o sută de mii de soldaţi 
ca acesta, de mult ne-ar fi gonit din Europa! 

Mahomed porunci apoi să scoată pe soldat din 
fiare, îl dărui o pungă cu bani de aur şi-l lăsă liber. 

Soldatul trecu mindru printre şirurile musul- 
manilor şi se duse la ai săi. 


(D'n volumul de faţă) 


